
c 'Predgovor. 

Ovo je djelce plod moga rada i mojih priprava 
za predavanje liturgije u srednjim školama. Skoro više 
je povijest sv. obreda nego sama liturgija , jer se po¬ 
moću povijesti sv. obredi mogu najuspješnije prikazati. 
Pisao sam tako da djelo mognu čitati najširi krugovi. 
Radi toga sam izostavio znanstveni aparat, koji bi 
običnoga čitaoca smetao, a i troškovi bi se štampanja 
znatno povećali. 

Paralelno sa sv. obredima zapadne katoličke 
Crkve obradio sam sv. obrede Istočne Crkve. Napomi¬ 
njem, da pod imenom Istočne Crkve, kada govorim 
bez ikakova nadodatka, mislim katoličku Crkvu istoč¬ 
noga obreda. Potrebno je bilo da i o ovim sv. obre¬ 
dima govorim, jer se u našoj Domovini nalazi lijep 
broj sjedinjenih grkokatolika. 

Pišući ovu knjižicu imao sam u vidu, da nešto 
pridonesem liturgijskom pokretu kod nas, koji pokret 
u drugim kat. zemljama već odavna cvate na veliku 
korist vjernika i Crkve. 

Ako javnost povoljno primi ovaj prvi dio , s vre¬ 
menom namjeravam napisati i drugi dio pod imenom: 
Crkvena godina. 

U SI. Požegi,!, maja 1932. 


Pisao. 


Uvod. 

Mnogi drže Crkvu, (Papu i biskupe) za jedin¬ 
stvenu vlast, koja vjerskim naukama i ćudorednim 
propisima djeluje na savjest vjernika. U njoj vide 
neprijateljicu ljudske slobode, jer ne razumiju njene 
biti, i to ih odbija. Možda još iskazuju Crkvi štova¬ 
nje, što zapovijeda sa 300 milijuna ljudi, ali ljubavi 
prema Crkvi ne poznavaju. Katolik pak vidi u Crkvi 
G. Isusa Krista s njegovim božanskim ugledom. On 
zna, da je njoj Krist povjerio svu svoju službu (misi¬ 
ju): „Idite i naučavajte . . .“ Zajamčio njezinu nauku 
nepogrešivim auktoritetom: ,,Ko vas sluša, mene slu¬ 
ša . . .“ Obećao joj je svoju posebnu pomoćc „Evo- 
ja sam s vama ..." U Crkvi vidi Krista, koji poslije 
Uzašašća ide svijetom propovijedajući, blagosivljaju- 
ći, tješeći, dobro tvoreći. 

Katolik zna, da je bit, srce Crkve: ljubav. Kao 
Što je Krist došao, ne da vlada, nego da služi, tako 
i Crkva ima jednu svrhu, da vodi ljude u život vječ¬ 
ni, da ih diže iz ropskoga kala grijeha u slobodu 
djece Božje. Čuvanje slobode je svrha njezinim zapo¬ 
vijedima i kaznama. Što ona veže, to su tamne moći, 
koje nas tiranski dave; te moći moraju biti vezane, 
da duša bude slobodna. Zato auktoritet Crkve nije 
nikakva pohlepa za čašću i vlašću, nego Bogom da¬ 
no dostojanstvo i moć na korist čovječanstva. 

Crkva je naša majka, koja nam Duhom Svetim 
daje nadnaravni život; šta više, samoga preobraženog 
Krista stavlja u dušu svoje djece. 

Crkva se očituje kao zajednica vjere i Iju- 

TINODI, Liturgija. 1 

bavi, svi članovi čine jednu jedinicu — tajanstveno 
tijelo Kristovo. 

Kad bi ljudi znali, kolika je sreća za njih, kada 
bi u Crkvi, s Crkvom i iz Crkve živjeli! 

Sv. Pavao je apostol Crkve. Program njegova 
života bio je Krist i Crkva. Krist i Crkva spadaju 
zajedno, kao zaručnik i zaručnica. Mi smo udovi Kris¬ 
tova tijela, svi zajedno jedno tijelo. 

Taj duh zajednice provejavao je Crkvu u prvim 
vijekovima. Sv. Ignacije Antioh. govori: Slušajte bis¬ 
kupe, kao Krista Oca. Nemojte ništa pokušavati čini¬ 
ti na svoju ruku, nego u vašoj zajednici neka bude 
jedan duh, duh ljubavi. Dolazite svi zajedno k jed¬ 
nom oltaru, k jednom Isusu Kristu, koji je poslan od 
jednoga Oca i kod toga jednoga je ostao i k njemu 
se vratio. 

Iz svijesti ove zajednice izvirala je jakost mla¬ 
de Crkve. Ta svijest je osvojila svijet, mučeništvo 
nadvladala i Crkvi pribavila pobjedu. 

Ova svijest zajednice za mnoge je nova nepoz¬ 
nata zemlja. Škola, gdje ćemo naučiti poznavati taj 
duh jest sv. liturgija (od grčke riječi leiturgia, što 
znači: javna vjerska služba). Sv. Pavao zove sv. mi¬ 
su životnom stanicom crkvenoga zajedničkog duha: 
jedan kruh, jedno tijelo smo mnogi, mi svi, koji smo 
dionici jednoga kruha. Zato je razumijevanje liturgije 
ključ do ove zajednice. Čim dublje prodremo u tajne 
Crkve, to ćemo bolje živjeti u Crkvi i sa Crkvom. 

Štovanje. 

Poštovati koga reći će: priznavati kreposti, vrli¬ 
ne, koje su u njega, i to priznavanje spoljašnjim na¬ 
činom pokazati. Što su u nekoga veće kreposti, to 
smo većma dužni štovati ga (na pr. kreposnoga čo¬ 
vjeka, dobročinitelja, kralja, i t. d.) 

Spoljašnji je način štovanja kod raznih naroda 
različit (na pr. pozdrav, poklon, svečanosti, bakljade, 
i t. d.) 

Bog je naš vrhovni gospodar i naša svrha. Od¬ 
ređeni smo, da u Njemu i u sjedinjenju s Njim na¬ 
đemo svoje pravo i vječno blaženstvo. To treba da 
mi i priznamo. Štovati Boga reći će: priznavati Bo¬ 
ga vrhovnim gospodarom i to priznanje spoljašnjim 
načinom pokazati. 

Boga poštujemo ili tako, da neposredno Njemu 
samomu činimo čast (molimo: Pomiluj nas), ili tako, 
da Ga posredno štujemo u Svecima (molite za nas). 

Neposredno štovanje Boga, to jest priznavanje 
Boga vrhovnim gospodarom i svoju potpunu ovi¬ 
snost od Njega, zove se klanjanje , Zato se možemo 
klanjati samo Bogu i nikomu više. 

U Svecima štujemo Boga posredno, što ih čas¬ 
timo i prizivamo. Od sviju najviše častimo bi. Dj. 
Mariju. 

Poštovati Boga možemo dvojako: unutrašnjim 
i spoljašnjim načinom. Unutrašnje biva onda, kad 
Boga častimo duhom i srceni To su: Bogu mile mis¬ 
li, želje, vjera, ufanje i ljubav. Kad to pokažemo ri¬ 
ječima ili znacima, to je spoljašnje štovanje Boga. 

Unutrašnje je štovanje glavno. Spoljašnje bez 
unutrašnjega jest pretvaranje. Ipak unutrašnje samo 
bez spoljašnjega nije dovoljno. Kod hrasta nije glav¬ 
no kora, ali ako ogulimo koru, hrast usahne. Nema 
oraha bez lupine. Gdje nema lupine nema ni jezgre. 
I tijelo i ljudsko društvo mora slaviti Boga, a to 
može samo spoljašnjim načinom. Svaki narod je vi¬ 
soko cijenio spoljašnje štovanje i javne molitve, žrt¬ 
ve, procesije, jer to traži sama priroda čovječja. 

Kad bi kralj došao u koji grad, pa ga nitko ne 
bi dočekao ni pozdravio, ni viknuo: Živio, ni zastave 

objesio, da li bismo mogli i smjeli kazati: mi štuje- 
jemo kralja u srcu, spoljašnjim načinom nije nužno? 
Kad ne bismo Boga štovali spoljašnjim načinom, ne 
bismo Bogu iskazivali svu čast (spoljašnja bi manj¬ 
kala), nit bismo ga potpuno priznavali vrhovnim go¬ 
spodarom, Spoljašnje štovanje, koje se vrši zajedni¬ 
čki, zove se kult, ima veće pravo na uslišanje pred 
Bogom. — Gdje su dva ili tri sakupljeni u ime mo¬ 
je, tamo sam ja među njima. 

Krist je štovao Oca klečanjem, polaženjem hra¬ 
ma. Krist je zapovijedio spoljašnje štovanje: Ovako 
ćete moliti ... To činite na moj spomen . . \ Krsti¬ 
te, i t. d. Apostoli su tu zapovijed vršili, prikazivali 
žrtvu i dijelili sakramente. 

Po vlasti od Krista dobivenoj određivali su apo¬ 
stoli i njihovi nasljednici, Papa i biskupi, to jest ka¬ 
tolička Crkva, štogod je bilo potrebno za spoljašnje 
bogoštovlje. 

To spoljašnje bogoštovlje ili kult zove se litur¬ 
gija. Liturgija je skup javnih molitava i čina, što ih 
je na čast Božju naredio Krist i njegova sv. Crkva. 
(Breviarium, Sacrificium, Sacramenta, Sacramentalia). 
Ovo bogoštovlje se još zove i „obredi" „ceremonije", 
ritus katoličke Crkve. 

Koji vrši bogoštovlje zove se liturg. Glavni i 
prvotni liturg je Krist i kao zakonoša i kao glava 
mističkoga tijela, Crkve. Drugotni liturg su prestav- 
nici Crkve, svećenici. Oni vrše službu Božju, liturgi¬ 
ju, po nalogu Crkve, u ime Isusa Krista. Zato i bo- 
goštovni čini vjernika, ako se priključe k sv. i služ¬ 
benim crkvenim molitvama imadu veće znamenova- 
nje i učinak. Liturgijske molitve i čini jesu samo oni, 
koji se čine po nalogu Crkve i čine ih osobe, koje 
su napose od Crkve zato određene: sv. misa, sakra¬ 
menti, blagoslovine. Drugo su pučke pobožnosti: ve¬ 

černja, križni put, i t. d. spadaju u liturgiju samo 
utoliko, koliko ih Crkva odobrava i preporuča. 

Prva i glavna svrha liturgije jest slava Božja. 
Zato ta svrha ništa ne štetuje, ako puk liturgije ne 
razumije. Dostatno je da se s liturgijom združi u srcu. 
Sve druge svrhe: vlastita pobuda na dobro, prošnja, 
i t. d. jest sporedno. 

Spoljašnji znaci, kojima izričemo iste misli i 
čuvstva, nisu u svih naroda jednaki. Židovi imadu 
kapu na glavi, a mi smo gologlavi u crkvi. Osobito 
se u tom razlikuju istočnjaci od zapadnjaka. Na pr. 
zapadni svećenik služi sv. Misu ili liturgiju ovako: 
Uzme beskvasni kruh, reče tiho: Se bo jest telo mo¬ 
je, i poklekne, da se pokloni, jer je tako bio u Rimu 
običaj. Istočni uzme kvasni kruh i pjeva: Sije jest 
tijelo moje, ježe za vi lomimoje vo ostavlenije grje- 
hov. Amin. Pokloni se dubokim naklonom, jer je na 
istoku bio takav običaj. Ova razlika, koju vidimo, 
zove se obred (istočni i zapadni). Istočna Crkva zo¬ 
ve sv. Misu - liturgija, dok se u zapadnoj to ime iz¬ 
gubilo. Istočnjaci vole što sjajnije, kićenije i duže ob¬ 
rede; zapadnjacima se mile što kraći i jednostavniji. 

Kod nas su dvije liturgije: istočna i zapadna. 
Istočna je staroslovenska ili ćirilovska. S njom se 
služe grkokatolici ili unijati. Biskup im je prije sto¬ 
lovao u Križevcima, a sada je prenio sjedište u Za¬ 
greb. Zapadna je u dva jezika: latinski i starosloven- 
ski. Staroslovenski je u senjskoj i krčkoj biskupiji, te 
u nekim župama drugih biskupija u Dalmaciji. Pisan 
je uglatim starim slovima: glagolicom, (glagoljaši.) 
Danas imamp misal tiskan latinskim slovima. 

U liturgiji se vidi duhovni život vjernika, kojom 
se vjernici zanose k Bogu i s njim se u duhu sjedi¬ 
njuju. Liturgija je živa i vruća molitva. Ona djeluje 
na nas kao srdačna i ganutljiva propovijed. Obredi 

nam i pokazuju i naznačuju milosti, koje se dijele 
liturgijom; kod krsta voda — da se pere duša; kod 
potvrde ulje — da budemo jaki, i t. d. 

Liturgija je način, kako se vrši služba Božja, te 
sama služba Božja, dok liturgika je knjiga, iz koje se 
uči liturgija. Knjige, iz kojih se vrši liturgija, zovu se 
liturgikon. Knjiga, iz koje se čita sv. Misa, zove se 
Misale ili misna knjiga. Knjiga, iz koje se krsti; vodi 
sprovod i slično, zove se rituale ili Obrednik. 

Simbol je znak. 

Baš je krasno proljetno jutro, a još tome ned¬ 
jelja. Gospoda Petrić i Pavlić, trgovci, poslovni dru¬ 
govi, šeću na kolodvor da pođu na izlet. Putem sas¬ 
tanu g. Veselića, Petrićevog namještenika. A jer je 
Veselić bio čestit činovnik i zbilja veselić, njegov ga 
šef nagovori: „Zdravo, prijatelju, kamo tako brzo?" 
,,U crkvu, danas je nedjelja, g. šefe“, odgovori Vese¬ 
lić malo porumenivši. 

„Tako, u crkvu," načini se Petrić hladnijim ili 
podrugljivim. „Onda, do viđenja, ne ću vas zadrža¬ 
vati", i pođe dalje. 

G. Petrić se smiješi, ne može da ne počne Pav- 
liću govoriti: „To je čestit mlad čovjek, uvijek veseo. 
Radi marljivo i tačno u mojem uredu, ne spada me¬ 
đu najposljednje. A ide u crkvu. Možete li to razu¬ 
mjeti? Držim, da su ljudi danas pametniji, prosvjet- 
ljeniji? ,,Hm“, načini Pavlić. — „Gledajte, kakav to 
ima smisao, ono kađenje, orguljanje, pjevanje, zlatna 
odijela, klecanja, te ceremonije? Ili procesije i zasta¬ 
ve? čemu sve to? I ja vjerujem u Boga; Bog mora 
biti. Ali čemu ja trebam da častim Boga s tim cere¬ 
monijama? Bog je svagdje! Najbolje ga častim radom. 

I moliti — ako se već mora moliti —: može se svag¬ 
dje, najljepše u šumi ili gdje na brijegu". — „Jest, 
imate pravo", reče Pavlić, „Bog je svagdje i lijepo 

se može moliti u tihoj šumici. I vi se sigurno sad 
vozite u šumu, da obavite svoju jutarnju pobož- 
rjost?" — „No, odvrati g. Petrić — danas, što me 
tako smiješno pitate, znate, da idemo sad na naš 
obični izlet i zabavicu". 

Kod jedne uvjetne postaje, morali su dulje sta¬ 
jati. Cestom je baš prolazila četa mladih socijalista. 
S velikim i malim crvenim zastavama. Očito su išli 
na neku svečanost. Strogo su stupali, a imali su 
trubljača i bubnjara. Na čelu nošahu crvenu veliku 
zastavu. Među povorkom su nosili pločice s natpi¬ 
som: „Mi smo budućnost!" „Živjela internacionala!", 
i slično. Tu su povorku morali pred sebe pustiti. 

Kad je povorka otišla, reče Pavlić: „Hm, sve 
je lijepo, — ali čemu sve to? Mislite li, da su ti lju¬ 
di zbilja slobodni, što nose crvenu zastavu? Držite 
li, da što stoji do zastave? To su mogli izostaviti! 
Takve simboličke stvari se ne slažu s našim ozbilj¬ 
nim vremenom. Niste li malo prije kazali nešto slič¬ 
no? 1 onda one bijele ptice, uvezene u barjak, šta 
imadu značiti? Trubljač, bubnjar, uopće cijela povor¬ 
ka? Mogli su ići pojedinačno, pa bi brže stigli na 
određeno mjesto? Čemu je asfalt, hodnik, a oni idu 
u redu sredinom ceste, kako je to nepraktično? To 
je zbilja sve suvišno!" 

„Ali čovječe"!, reče Petrić, „ne razumijete li vi 
simbolički jezik tih crvenih zastava? 

Vika za slobodom i izbavljenjem iz proletarijat- 
ske bijede je utkana u tu crvenu boju. Što ti ljudi 
svaki put ne mogu ili ne smiju da kažu, to kažu nji¬ 
hove crvene zastave: Mi smo borioci proletarijata. 
,,A zašto stupaju u redu posred ceste, a ne pojedi¬ 
načno hodnikom, gdje nema prašine?" „Da pokažu 
da spadaju u jednu zajednicu i svi zajedno drže, jed¬ 
nako misle i osjećaju". „A", kaže g. Pavlić, i ti to- 

bože prosvjetljeni ljudi služe se znakovima, simboli¬ 
ma? A nama, koji također ne možemo sve kazat/, 
što ćutimo, kad k Bogu pogledamo, uzimate za zlo 
naše znakove, simbole? Ili zar mislite, da ništa ne 
mislimo, kad kod molitve ruke sklopimo? Mislite li, 
da nema smisla, kad pred oltarom gori vječna luč 
ili svijeće? Ili crkvene boje, odijela, zastave, proce¬ 
sije? I mi spadamo zajedno, i mi hoćemo kazati, sli¬ 
čno kao socijalisti. Evo, Bože, mi djeca tvoja, stupa¬ 
mo pred tobom i za tebe! — Zašto se izrugivate na¬ 
šim znakovima! Dajte jednom o tom razmišljajte!" 

Molitva i znakovi. 

Dobro moliti jest dobro živjeti; moramo u srcu 
imati čvrstu i ozbiljnu želju, da naš život bude u 
skladu s našom molitvom, grijeha se odreći, da bliž¬ 
njemu ne činimo nepravde, da ljubimo pravdu, istinu 
ne zatajimo, ne pretvaramo se. Kako Bog može gle¬ 
dati onoga, čija hvala dolazi iz nečista i pokvarena 
srca? Kako da mu se svidi molitva onoga, koji svaki 
dan krši njegove zapovijedi? Sam Bog na to odgova¬ 
ra veličanstvenim riječima na usta proroka: Bog nad 
bogovima Gospod govori i dozivlje zemlju od istoka 
sunčanoga do zapada. „Slušaj, puče moj, što ću ti 
govoriti, Izraele, što ću ti javiti: Bog, Bog tvoj, ja 
sam. Ne ću te za žrtve karati, jer su tvoje žrtve pa¬ 
ljenice svagda preda mnom. Ne marim za junčiće iz 
doma tvojega, ni za kozliće iz stada tvojih. Jer je 
moje sve gorsko zvijerje i stoka po planinama na ti¬ 
suće. Poznajem sve ptice po gorama, i krasota polj¬ 
ska preda mnom je. Da ogladnim, ne bih rekao tebi: 
jer je moja vasiljena i sve što je u njoj. Zar ću jes¬ 
ti meso volujsko, ili krv kozlića piti? Prinesi Bogu 
žrtvu hvale, i izvršuj njemu zavjete svoje: Pa me pri- 
zovi u dan nevolje: i ja ću te izbaviti a ti ćeš me 

proslaviti". — A bezbožniku govori Bog: „Što ti ko¬ 
risti, da kazuješ uredbe moje i nosiš zavjet moj na 
ustima svojim? A sam mrziš na nauku i riječi moje 
bacaš za leđa? Kad vidiš lupeža, pristaješ za njim; i 
s preljubočincima imaš dio. Usta svoja puštaš na zlo, 
i jezik tvoj snuje prijevare. Sjediš i govoriš proti 
bratu svojemu, i proti sinu tvoje matere bacaš kle¬ 
vetu. To si ti učinio, a ja sam mučao: radi toga si 
pomislio, da sam kao ti; ali ću te pokarati i stavit 
ću ti sve pred oči. — (Ps. 49. r. 7—21.). 

Zakon molitve jest pravilo života. Zakon Božji 
moraš hvaliti ne samo riječima, nego djelom i vlada¬ 
njem. Što je Spasitelj za života najstrože osuđivao, 
bilo je farizejstvo, t. j. hinjenje prave pobožnosti, što 
se sastoji u tom, da se čine vjerske dužnosti samo 
spoljašnjim načinom, dok se ne vrše srcem. To je 
duh liturgije: Crkva ne pjeva samo psalme, nego .i 
čita knjige zakona. Krist nije došao zakon ukinuti 
nego upotpuniti. 

Biblija (Sv, Pismo) Staroga i Novoga Zavjeta 
glavni je izvor za liturgijsku pobožnost. Crkva moli 
jezikom Biblije. Za vjernike je Biblija knjiga Duha 
Svetoga, riječ Božja. S Biblijom moliti znači služiti 
se Božjim riječima, Bogu govoriti njegovim vlastitim 
riječima. Najviše se upotrebljavaju Psalmi (pjesme 
kralja Davida), koje je Crkva kao dragocjenu bašti¬ 
nu od Isusa i apostola preuzela iz Staroga Zavjeta. 
Psalmi u St. Zavjetu nisu bili izraz privatne pobož¬ 
nosti u bogoslužju, nego su bili smatrani kao pjesme, 
kojima je cijela općina kao cjelina zadovoljavala 
dužnosti molitve, tako su i danas psalmi glas Crkve. 
Crkva je tajanstveno tijelo; kojega glava Krist uvijek 
u nebu moli za Crkvu. Zato su psalmi molitva Kris¬ 
tova, sa riječima psalma ujedinjujemo se s molitvom 
Kristovom, pa zato molenje psalma ima veću cijenu 

i snagu. Danas moraju svećenici izmoliti svaki tje¬ 
dan svih 150 psalama. 

Kod sv. mise danas su psalmi vrlo skraćeni; 
uzimaju se najviše jedna ili dvije kitice. Svaki psa¬ 
lam se uvijek svršava s molitvom: Slava Ocu i Sinu 
i Duhu Svetomu; kako bijaše na početku, tako sada i 
vazda i u vijeke vjekova. Amen’) (kakova je bila t. 
j. slava na početku, takova neka bude i sada i t. d). 
Ta se molitva sv Trojstva zove: doksologija minor, 
to je kraći hvalospjev. 

Očenaš (Pater noster). S Očenašem je Gospod 
dao svojoj Crkvi obrazac i pravilo prave molitve. 
Kadgod što molimo bilo kojim riječima, ako molimo 
dobro, uvijek molimo ono, što se već nalazi u Oče- 
našu. Od prvih vjekova je Očenaš smatran bitnom 
molitvom kod bogoslužja ili liturgije, napose priprav¬ 
nom molitvom za sv. Pričest radi četvrte prošnje: 
Kruh naš, i t. d. Prvo, što svećenik pjeva poslije Pret¬ 
vorbe, jest Pater noster. .Mi treba da ga sa svećeni¬ 
kom molimo, na to nas upozori sa: oremus (pomoli¬ 
mo se). U taj čas ništa drugo ne molite, nije zato 
vrijeme. Sve druge molitve moraju prestati, dok sve¬ 
ćenik pjeva tu uzvišenu molitvu. A da ga možete 
pratiti, zato pjeva glasno i uzvišenim glasom. U isto¬ 
čnoj Crkvi ga pjevaju svi prisutni. Pa koju biste ljep¬ 
šu molitvu mogli moliti, da od Boga isprosite milost 
i da budete dostojni dionici žrtve? Ima li izvrsnije 
molitve? Sam Krist nas je naučio i zapovijedio moli¬ 
ti: Ima li i za nas časnije molitve? To je molitva 
djece Božje, koju smiju moliti samo vjernici. Zato je 
stara Crkva tu molitvu sakrivala pred poganima, na¬ 
učila je pripravnike za krst (katekumane) pred samo 
krštenje, kao i Vjerovanje, ali ne pismeno. Bila je 

x ) Gloria Patri, et Filio, et Spiritui Sankto. Sikut erat in 
principio, et nunk, et semper, et in sefcula sekulorum. Amen. 


vlasništvo samo vjernika, držali su, da bi se ta mo¬ 
litva obeščastila u rukama nevjernih. Zato su je u 
skupu, gdje su mogli biti i nevjernici, molili tiho. Taj 
starodrevni običaj je ostao sve do danas. Crkva iz¬ 
van sv. Mise moli Očenaš uvijek tiho (na pr. kod 
sprovoda) osim prvih i posljednjih riječi. Crkva mo¬ 
li Očenaš tiho iz poštovanja prema svetim Isusovim 
riječima i da probudi u vjernicima veću pobožnost. 

Dobro bi bilo, da se Očenaš nauči na pamet, 
ako ga nema u molitveniku: 

Pater noster, kvi es in celis, sanktificetur nomen tuum. 
Adveniat regnum tuum. Fiat voluntas tua, sikut in ćelo et in 
tera. Panem nostrum, kvotidianum, da nobis liodie. Et dimite 
nobis debita nostra, sikut et nos dimitimus debitoribus nostris, 
Et ne nos inducas in tentationem: sed libera nos a malo. Amen. 

Do dvanaestoga vijeka sabori i crkveni Oci pre¬ 
poručuju i na srce stavljaju vjernicima, da uče i mo¬ 
le Simbol (Vjerovanje) i Očenaš, a o „Zdravo Mari¬ 
ji" ništa ne govore. Trebalo je neko vrijeme, dok je 
„Zdravo Marijo" postala omiljela molitva svih vjerni¬ 
ka i dok se stvorio običaj, da poslije Očenaša doda¬ 
jemo Zdravo M. Zdravo Marijo, i t. d. do plod utrobe 
tvoje —, javlja se u osmom vijeku i to kao pjesma 
na Prikazanje kod sv. mise četvrte adventske nedje¬ 
lje. Riječ — Isus počela se pridodavati u vrijeme sv. 
Bernardina Sijenskoga (f 1444.), toga revnoga širi- 
telja pobožnosti prema Isusovu imenu. — Sv. Mari¬ 
jo, Majko B. . . smrti naše. Amen. — Čini se, da su 
te riječi najprije nikle u franjevačkomu Redu. S vre¬ 
menom je ova molitvica u srcu kršćana sve više 
hvatala korjena, dok nije postala najmilijom molitvom 
poslije Očenaša, nebeskim cvijetom, kojim pravovjer¬ 
nici kite Kraljicu nebesa, hvalospjevom i prošnjom, 
kojom oni postizavaju milosti duše i tijela. „Kada ja 
reknem", veli sv. Franjo Asiški, „Zdravo Marijo", on- 







20 


da se nebesa smiješe, anđeli se raduju, zemlja se 
veseli, pakao se trese, a sotona udari u bijeg“. 

Zvonjenje. Začetnik svetoga običaja, da se zvo¬ 
ni na Zdravo Marijo jest serafinski učitelj sv. Bona- 
ventura. Kao poglavar franjevačkoga Reda naređuje on 
god. 1263.: „Neka franjevci u svojim besjedama nu¬ 
kaju narod, da na znak zvona u doba povečerja poz¬ 
dravi nekoliko puta presvetu Djevicu Mariju, jer ne¬ 
ki uvaženi učitelji misle, da je Arhanđeo Gabrijel 
upravo u to vrijeme pozdravio Djevicu". Revnošću 
franjevaca ova se pobožnost ubrzo ukorijeni u krš¬ 
ćanskom narodu. To se vidi po tome, što ju je god. 
1327. papa Ivan XXII. uveo i u sam Rim. 

U ovo se doba dakako zvonilo samo uveče. 
Poslije god. 1368. počelo se i u jutro, a u XV. vije¬ 
ku i o podne. Potonji običaj po svoj prilici ima za 
začetnika francuskoga kralja Ljudevita XI. On bijaše 
naredio, da svakoga dana o podne zvoni veliko zvo¬ 
no od Notre Dame: „Svim Francuzima, vitezovima, 
vojnicima i građanima ovime se naređuje, da na glas 
podnevnoga zvona padnu na koljena, pobožno se pre¬ 
krste i izmole — Anđeoski Pozdrav — za uzdržanje 
mira". Za pariškom crkvom povedoše se ubrzo crkve 
po Francuskoj, a za ovima sve druge po svijetu. 

Ne moliti — Anđeoski Pozdrav nije grijeh, osim 
ako je to iz prezira. 

Stajati. Po ljudskim običajima se stoji pred sta¬ 
rijim u znak štovanja, zato i stajanje kod molitve 
znak je strahopočitanja pred Bogom. Valja stajati 
uvijek, kad svećenik pjeva, samo se kod Poslanice 
sjedi. Nadalje stoji osoba,koja vrši službu posrednika, 
zato se pristoji, da svećenik kod svetih čma stoji, jer 
vrši službu posrednika između Boga i ljudi. Stajanje 
je znak pripravnosti vršiti volju Božju. 

Klečati. Spasitelj noseći grijehe svijeta baca se 

na koljena moleći na Maslinskoj gori. I vjernici od¬ 
mah ispočetka prožeti poniznošću zbog grijeha kle¬ 
čali su kao kod privatne, tako i kod javne molitve. 
Klečanje je znak poniznosti. Misao na grijehe stupa 
u pozadinu, kad Crkvom vlada isključivo misao Ot¬ 
kupljenja. To je strogo uskrsno doba. Zato se od 
Uskrsa do presv. Trojstva stojeći moli. Čin ponizno¬ 
sti se poveća, ako kod klečanja gornje tijelo duboko 
sagnemo. Još biva to pojačano, ako sasma na zemlju 
panemo (prostremo se). To se zove Prostracija (pro- 
stratio). Taj je običaj došao u zapadnu liturgiju vje- 
rovatno pod uplivom carigradskih dvorskih običaja. 
Čini se samo na Veliki Petak na početku bogoslužja, 
na Veliku Subotu i subotu prije Duhova, kad se 
pjevaju Litanije sviju Svetih. Isto biva, kad netko po¬ 
laže svečane zavjete u samostanu i kod dijeljenja 
sakramenta sv. Reda. — Prostracijom se Poljaci kla¬ 
njaju Presv. olt. Sakramentu. 

Genufleksija. Pokleknuti na jedno koljeno, što 
se zove genufleksija, nije poznato u istočnoj Crkvi, 
a u zapadnoj se udomilo istom u 16. vijeku. Do onda 
se pravio samo duboki naklon (inklinacija) kao u 
istočnoj Crkvi. 

Sjedi se kod sv. mise, kad se čita Poslanica,, 
obzirom na ljudsku slabost, jer su čitanja bila vrlo 
duga. Iz istoga razloga svećenik može sjediti, kad se 
pjeva Kyrie, Sekvencija, Slava i Vjerovanje Kod pje¬ 
vanja Glorie (siave) i Kreda (vjerovanja) nastupa 
zbor samostalno kao predstavnik vjernika, zato se 
svećenici povuku (sjednu). Biskup krsti, potvrđuje, 
redi, sjedeći, u znak da je biskup više no obični sve¬ 
ćenik. Svećenik kod Ispovijedanja mora sjediti u znak 
sudačke vlasti. 

Poljubiti sv. stvar je znak poštivanja one stvari. 
Kod sv. Oca Pape ljube se sv. moći na papuči. To 

je nastalo tako, što su sv. Oca nosili na nosiljkama, 
pa vjernici nisu mogli doseći do ruke, da je poljube. 
Danas se to skoro nikada ne čini. 

Raširenim rukama moliti je prirodno i nalazi se 
kod sviju naroda. To je znak molbe i ufanja, da će¬ 
mo dobiti, što tražimo. Dijete raširi (pruži) ruke, kad 
traži jabuku od majke. Raširene ruke su još znak 
križa, znak, da molimo u ime Kristovo i po njegovom 
križu da se nadamo milosti. Taj je običaj vrlo star, 
služe se njim i svjetovnjaci kod privatnih molitava, 
ako i rijetko. U Bosni, Hercegovini i Dalmaciji narod 
se raširenih ruku klanja presv. Olt. Sakramentu. 

Sklopljene ruke kod molitve znak su predanja u 
volju Božju, kao da su nam ruke svezane, da smo 
robovi Božji: znak Bogu odane molitve. 

Udaranje u prsa: znak je iskrenoga priznavanja 
grijeha, pokajanja. 

S križanjem javno ispovijedamo svoju vjeru. Pri¬ 
znajemo dva članka vjere: Presv. Trojstvo, i da nas 
je Isus križem otkupio. Križamo se na dva načina: 
Velikim (latinskim) križem, kad stavljamo ruku na 
čelo, prsa i ramena. Malim (njemačkim) križem, kad 
palcem činimo znak križa na čelu, ustima i prsima. 
Tim hoćemo kazati, da se ne stidimo (čelo) Evanđe¬ 
lja, već da ga ispovijedamo ustima i srcem. Križanje 
potiče još od apostolskih vremena. 

Svijetlo. Bogoslužje se vršilo noću ili ranim jut¬ 
rom, pa je trebalo svijetla. Da se počelo služiti sa 
svijetlom, doprinašali su mnogo i poganski sprovodi, 
koji su se tom prilikom služili svijetlom. Svijetlo da¬ 
nas uzimamo u prenešenom (simboličkom) smislu; 
piše već sv.Jeronim: U istočnim crkvama pale svijet¬ 
lo, kad se čita Evanđelje, makar da je sunce izašlo, 
ne da protjeraju tminu, već da dadu oduška svom 
veselju. Vrlo rano su palili svijetlo pred sv. moćima, 

grobovima mučenika, kod sprovoda. Svijetlu su pripi¬ 
sivali moć da tjera đavle, jer tama je slika smrti. 

Svijetlo naznačuje Isusa Krista: ja sam svijetlo 
svijetu. Svijetlom raspoznavamo stvari, Kristovu spoz¬ 
najemo istinu. Svjetlost daje život: u Njemu bijaše ži¬ 
vot i život bijaše svijetlo ljudi. Svijeća voštanica naz¬ 
načuje čovječansku narav Kristovu. Kao vosak, što pot¬ 
ječe od djevičanskih pčela, tako i tijelo Kristovo iz Dje¬ 
vice. Zato se svijetlo upotrebljava kod svih sv. čina, 
u kojima je Isus prisutan u presv. Olt. Sakramentu 
ili Euharistiji. 

Cijeli život kršćanina ide za tim, da postane sli¬ 
čan Kristu. Na krstu je dobio svijeću, postao svijetlo 
Gospodnje, mora da živi kao sin svijetla, na to ga 
opominju svijeće na oltaru. Umirućem se pruža svi¬ 
jeća u ruke u znak: neka ga Krist vodi u svjetlost 
vječnu. 

Svijetlo je po svojoj prirodi znak veselja (ilumi¬ 
nacija, bakljada). 

Kađenju tamjanom bili su kršćani prvih vreme¬ 
na vrlo neskloni, jer su ih sipanjem tamjana pred 
kumire silili pogani, da se odreknu kršćanstva. Istom 
kad je podleglo poganstvo, počeše se najprije na isto¬ 
ku služiti tamjanom po primjeru starozavjetnoga bo¬ 
goslužja. Na zapadu su počeli kaditi pred Papom i 
Evanđeljem po svjetovnjačkom običaju, gdje se palio 
tamjan pred odličnim osobama. 

Kađenje je znak molitve. Kako se dim diže gore, 
tako neka se dižu i naše molitve k Bogu kao ugo¬ 
dan miris. 

Kađenje puka kod svečane službe ima biti opo¬ 
mena, da se sjeti kršćanskoga dostojanstva, da je 
izabrano pokoljenje, kraljevsko svećenstvo, narod svet. 

U jesen god. 1874. čekao je u kolodvorskoj 
čekaonici u Marseilli jedan časnik na odlazak 

prvoga vlaka. Bila je puna čekaonica putnika. Tad 
stupi u čekaonicu biskup. Kako ga časnik opazi, poz¬ 
dravi ga velikim poštovanjem, klekne, poljubi prsten 
i zamoli blagoslov. Svi se putnici našli u čudu, sleg¬ 
nuli ramenima i mrmljali. Mnogi kazaše: „To nije 
lijepo ponašanje jednoga časnika? Trebalo bi upam¬ 
titi broj njegovoga puka i prijavit ga pukovniku". 
Časnik to čuje, okrene se i reče: „Ako to hoćete 
učiniti, ne trebate daleko ići, ja sam pukovnik". Da 
ste sad vidjeli zabezeknuta lica! Postidiše se i mnogi 
nehotice mišljahu: Priznavati svoju vjeru, to ne obeš- 
čašćuje čovjeka — to nije sramota. — Da li biste i 
vi tako muževno radili? 

Čudesno je pouzdanje, što ga ljudi napose djeca 
imadu u križanje. Eugen Biffi, misijonar u Bengaliji 
zadržavao se u mjestu Leithko. Dođu k njemu dva 
dječaka. Poslao ih je iz podalje postaje drugi misijonar. 
Kad Biffi vidi, da su došli sami, u čudu ih zapita: 
„Zar vas nije bilo strah, da bi vas mogao tigar napas¬ 
ti?" Veći dječak, star oko 14 god., odvrati: „Strah? — 
Nije li Bog gospodar i nad divljim životinjam? Nije li 
nam ostavio u svetom križu jako sredstvo proti sva¬ 
koj pogibli? Razumije se, da smo vidjeli tigra, zbilja 
je pošao na nas, ali mi smo se odmah pobožno 
prekrstili i otišao je svojim putem". Kako je lijepo bila 
nagrađena vjera ove djece! 

Prvi stepen duševne sabranosti jesu dobro i 
pravilno izgovaranje riječi kod molitve. Pravilni 
izgovor — jasno, čisto, tiho, bez brzanja — jedina 
je stvarna podloga duševnoga govora. Nepravilan 
izgovor je nesmislen izgovor, kojega ne razumije Bog 
ni čovjek. Što je mlohaviji izgovor molitvenih rečenica, 
to je duh mlitaviji i pospaniji, da shvaća pobožne misli. 
Pomnja na govor je pomnja na molitvu. Pobožna 
molitva osjeća blizinu raja i već unaprijed kuša ve- 

selje odabranika u nebu. Ona je početak blaženstva 
i komadić neba na zemlji. 

Liturgijski jezik. 

Ne opstoji nikoja zapovijed, ni Božja ni apostol¬ 
ska, kojim jezikom da se vrši liturgija. Da pak is¬ 
ključivo kod bogoslužja opstoji mrtvi jezik, to je 
samo plod duljega povijesnog razvitka od Crkve au¬ 
toritativno određenoga. Krist je bez sumnje vršio 
prvu liturgiju (posljednju večeru) u sirsko-palestin- 
skom židovskom pučkom jeziku. I apostoli su propo¬ 
vijedali i vi šili liturgiju u živom pučkom jeziku, i to 
u židovskom, grčkom i latinskom jeziku, jer su ti: 
jezici bili onda rašireni po rimskom carstvu, pogoto¬ 
vo grčki je bio saobraćajni jezik. Grčki jezik je bio 
liturgijski jezik na istoku i prva dva vijeka na zapadu. 
Međutim se rabio i latinski jezik. U 6. vijeku je do¬ 
bio grčki jezik po bizantiskom gospodstvu kao kul¬ 
turni jezik novo znamenovanje. Zato u sredovječnim 
liturgijama nalazimo oba jezika, pa ostatak od toga 
doba vidimo kod svečane službe sv. o. Pape, da se 
Evangjelje pjeva u ta dva jezika. 

Kod nekih naroda historičkim razvojem uveden 
je u liturgiju narodni jezik, a mnoge raskolničke cr¬ 
kve, kad se sjediniše s Rimom, sačuvaše svoj litur¬ 
gijski jezik, tako da danas imademo oko trinaest li¬ 
turgijskih jezika, na pr. sirski, koptski, abesinski, ar¬ 
menski, arapski, slavenski, rumunjski i još nekoje. 

U povijesti se mnogo puta tražio živi jezik u 
liturgiju, no Crkva je to uvijek odlučno odbijala, što 
više morala je odbijati takove pokušaje, jer su se te 
tražbine osnivale na krivim dogmatskim naziranjima. 
Svi krivovjerci su počeli najprije s tim, da traže u 
liturgiji živi pučki jezik. Razumljivo je, da Crkva to 
nije mogla dopustiti, jer inače ne bi čuvala Kristov 

TINODI, Liturgija, ^ 

nauk čist i nepokvaren, te bi neizravno odobrila krive 
nauke, koji su se krili pod tražbinom živoga jezika. 

Službeni jezik zapadne crkve jest latinski jezik. 
U tom je jeziku sv. Petar učio kat. vjeru u Rimu, 
otkud je k nama donesena katolička vjera. Mi zahva¬ 
ljujemo Rimu neizrecivo veliku blagodat, da smo ro¬ 
đeni u katoličkoj vjeri. Zato još i danas imamo u li¬ 
turgiji latinski jezik, da se zahvalno sjećamo, otkud 
imamo ovu milost. 

Senjska i krčka biskupija ima u crkvi staroslo- 
venski jezik. To je dopustio sv. o. Papa iz poštova¬ 
nja prema sv. Ćirilu i Metodu, koji su u starom slo¬ 
venskom jeziku propovijedali Slavenima vjeru Isusovu. 
Stari slovenski jezik se ne rabi u svagdanjem govoru 
kao ni latinski, pa ga zato razumije samo onaj, koji 
ga napose uči. Stari slovenski i latinski jezik zovu 
se mrtvi jezici, jer danas njima nitko ne govori. 

Crkva ne dopušta u liturgiji narodni jezik, a 
čuva latinski, jer se latinski jezik ne mijenja, kao naš 
živi jezik, kojim sad govorimo. Pučki ili živi jezik je 
onaj, kojim ljudi sada govore. Živi se jezici mijenjaju 
s vremenom, jedna riječ može biti, da je prije značila 
drugo, nego što danas znači. Neku su stvar zvali prije 
drugačije a danas opet drugačije. Strast-danas znači 
zlu želju, požudu, a prije muku i patnju. Bolest da¬ 
nas zovemo ono, kad čovjeka boli tijelo, a prije su 
zvali, kada boli duša: bolest je značila žalost. Napr. 
bolesna Majka Božja; strasti Isusa Krista. Strasti 
Isusa Krista u današnjem jeziku bila bi očito kriva 
nauka, jer Isus nije imao zlih želja. Uzmemo li staru 
hrvatsku knjigu iz 18. vijeka, mnoge riječi više ne 
razumijemo, ili se danas izgovaraju drugačije, na pr. 
pokekdob, ar, i t. d. Kad bi se liturgija vršila u pu¬ 
čkom živom jeziku, tad bi se čitanja i molitve mora¬ 
le vazda mijenjati, a tad bi se lako uvukle neispra¬ 


27 


- i 


vne, lažne, krivovjerne stvari. Našlo bi se ljudi na 
pr. koji bi kazali — riječ — strast — ne valja — treba 
kazati: požude, zle želje Isusa Krista, što bi bila kriva 
nauka. Latinski jezik se više ne mijenja jer je mrtvi 
jezik, njim više nitko ne govori. Zato su danas one 
iste molitve u sv. Misi, koje su bile prije tisuću i više 
godina. Crkva čuva latinski jezik, jer se ne mijenja i 
tako lakše čuva čistu i nepokvarenu Isusovu nauku, da 
ne može nastati krivovjerje. Ovo je razlog, zašto svi 
krivovjerci zabacuju latinski jezik, da lakše proturaju 
svoju krivu nauku. Kako se mijenja jezik, tako bi se 
mijenjala i nauka. 

Liječnik piše recept latinski, da se ljekarnik ne 
može zabuniti i da taj lijek možeš dobiti u svakoj 
ljekarni po čitavom svijetu. Zašto piše latinski, a 
znade hrvatski? Da ljekarnik točno znade, što mora 
dati, da ne da krivi lijek. Tako i Crkva govori latin¬ 
ski, da nam dade točnu Isusovu nauku. Ako tko pri¬ 
govara, zašto liturgija nije hrvatski, nego latinski, 
zapitaj ga, neka ti kaže: zašto liječnik piše recepte 
latinski, a znade hrvatski. 

Uzmimo, da netko odavle ode u Englesku, ni¬ 
gdje ne čuje ni riječi hrvatske; on malo čuje u sva¬ 
kidašnjem životu o vjeri, te se ćuti osamljen i biva 
ožalošćen. Dođe nedjelja — on ide u crkvu; ondje 
vidi svećenika u istom odijelu, čuje ga jednako pje¬ 
vati, kako u domovini. Sad vidi jasno i razumije: ovi 
imadu posvema istu službu Božju i istu vjeru te se 
mole kako u mojoj domovini; sad se raduje, što pri¬ 
pada velikoj, svetoj katoličkoj Crkvi, koja je svuda 
po cijelom svijetu jedna te ista, što je on svagdje 
nekako kano kod kuće, gdje se god diže i neznatna 
kat. crkvica; u srcu će mu porasti ljubav prema sv. 
Crkvi, te će rado prisustvovati njenom bogoslužju. 
Latinskim jezikom se ističu jedinstvo i jednota Crkve 

Božje na zemlji, to jest tim, što se kod katolika pri¬ 
nosi žrtva svuda u latinskom jeziku, uviđamo, da je 
kat. Crkva jedna jedina, da ima jedno te isto bogo¬ 
služje ili liturgiju na svim mjestima i u svim vreme¬ 
nima. Katolici u pojedinim zemljama bivaju latinskim 
jezikom među sobom čvršće udruženi, jesu jedno. 
Latinskim jezikom se pokazuje jedinstvo Crkve na ci¬ 
jeloj zemlji. 

Slično biva dvojici, koji se nađu na putovanju 
u tuđu zemlju, a zapaze, da su zemljaci i govore 
istim jezikom; približit će se jedan drugomu, te bo¬ 
raviti radije jedan uz drugoga nego uz inostranca. 

Svi katolici sačinjavaju jednu veliku obitelj, ma¬ 
kar da govore raznim jezicima: u crkvi se vidi, da 
spadaju zajedno. 

Kad bi se sv. misa služila hrvatski, onda Nijem¬ 
ci, Madžari, koji stanuju u istom mjestu, ne bi htjeli 
ići k sv. misi, te bi mogli sasma izgubiti vjeru, iako 
bi došli u crkvu, morali bi se osjećati tuđincima, što 
je protiv zapovjedi ljubavi. Tako ni Hrvati ne bi htjeli 
ići u crkvu, da se sv. misa služi na pr. madžarski. 
Kad je latinski, onda je ovaj jaz, što ga čini narod¬ 
nost među ljudima, prebrođen. 

Anđeli i Sveci slave Boga jednim glasom pje¬ 
vajući, tako i svi katolici jednim glasom, to jest je¬ 
dnim jezikom slave Boga. 

Kolika čast za nas, što je latinski jezik! Tim su 
jezikom naši djedovi, stari crkveni oci, dapače i apo¬ 
stoli slavili Boga. Latinskim jezikom pokazujemo, da 
smo one vjere, koju su učili apostoli i da smo s nji¬ 
ma udruženi. 

Hrvatskim jezikom govorimo svaki dan, a ono, 
što imamo svaki dan, ne poštujemo tako jako kao 
ono, što imamo rijetko kada, i ne izgleda nam sve¬ 
čano. Zato nam molitve i sv. Misa u latinskom jeziku 

izgledaju mnogo svečanije, nego kad bi to bilo hrvat¬ 
skim jezikom. Neki seljak rekao je župniku: nemojte 
pjevati hrvatski, jer ja tim jezikom psujem. I doista, 
na mnogim mjestima ne će narod, da župnik pjeva 
Poslanicu i Evangjelje kod sv. Mise hrvatski, premda 
je dopušteno. Latinski jezik doprinaša tome, da nam 
.liturgija izgleda što svečanije, dostojanstvenije i svetije. 

Služba Božja je Tajna, pa želi i tajni jezik. Da¬ 
nas nijedna vjera ne vrši bogoslužja u živom jeziku: 
Pravoslavni starim slovenskim; Židovi starim židov¬ 
skim jezikom, kojega nijedan Židov ne razumi; Turci 
starim arapskim jezikom. 

Učeni ljudi izmišljaju novi jezik (esperanto), 
s kojim bi se mogli sporazumjeti svi ljudi na zemlji. 
Crkva već ima takav jezik, čim se očituje njena mu¬ 
drost; kako je zato slabo naobražen čovjek, koji Cr¬ 
kvu kori radi toga! 

Veliki prosvijetljeni narodi ne traže pučkoga je¬ 
zika u liturgiji, uviđaju, da ovako treba da bude. Zar 
bismo mi htjeli pred velikim kulturnim narodima po¬ 
kazati svoju duševnu zaostalost? 

Gdjekoji ljudi govore: To bi bilo bolje, da je 
hrvatski, jer bismo tada razumjeli. To ne stoji. Ko 
hoće razumjeti, neka otvori knjigu — Kruh nebeski 
— ili Rimski misal od Dra. Knivalda, tamo ima sve 
hrvatski, što svećenik moli latinski. Kod nas se pjeva 
Poslanica i Evangjelje hrvatski, ali nažalost, kako ih 
je malo, koji paze, još manje, koji bi nešto razumjeli, 
makar je hrvatski. Svećenik napokon mnogo toga 
moli tiho, pa da je hrvatski, ne bi čuli ni razumjeli. 

Ljudi na granicama govore obično dva jezika, 
svoj i onaj preko granice, a da mi ne bismo mogli 
naučiti ono nekoliko latinskih riječi, što ih svaki dan 
čujemo kod službe Božje, kao na pr. Dominus vobi- 
skum (Gospod s vama)? 

Latinski ne razumijem. Ne brini se zato, što ne 
razumiješ svećenika, već se brini da razumiješ Isusa, 
da ga slušaš. Ništa zato, što ne razumiješ, jer glavna 
svrha sv. Mise jest slava Bogu, a ne, da se ti pobu¬ 
đuješ na dobro, a slava Božja je postignuta, makar 
ne razumiješ. Ni liječničkoga recepta ne razumiješ,, 
pa lijek ie ipak dobar. 

Kad u društvu počne neko govoriti drugim je¬ 
zikom, znak je, da ima nešto posebno, da ne pripada 
društvu, tako i pučki jezik u crkvi, kao da ne će da 
bude član Isusovog društva Crkve, hoće da ima ne¬ 
što posebno i slabi osjećaj i smisao prema zajednici 
i nikako ne podupire veliku zapovjed ljubavi; u cr¬ 
kvi nitko ne smije biti tuđinac, svi smo djeca jedne 
majke svete Crkve, koja ne pozna narodnih granica. 

Latinski jezik ne čini nikakve štete razvitku i 
osjećaju narodnosti. Nijemci, Poljaci, Madžari, imadu 
u crkvi latinski jezik, pa je njihovo domoljublje na 
glasu. 

U Društvu Naroda u Ženevi govori se francu¬ 
skim, općenitim jezikom državnika, zašto nitko ne 
traži, da govore hrvatski? Crkva je najveće društvo 
naroda. 

U školi se mora govoriti državnim jezikom, ma¬ 
kar da ima đaka i drugih narodnosti. Kako bi škola 
izgledala, kad bi se đacima drugih narodnosti svaki- 
put udovoljilo! Svi moraju govoriti jednim jezikom, 
jer su jedna škola. Tako i u crkvi jedan jezik, jer 
su svi jedno društvo. 

Čuje se više puta kleveta — što Bog ne razu¬ 
mije hrvatski — ili — da je hrvatski jezik proklet.' 
Nije proklet, nego nije službeni crkveni jezik. Po nji¬ 
hovom bi bili onda svi jezici prokleti i Bog najveća 
neznalica, jer ni drugi veliki i glasoviti jezici nisu 
službeni crkveni jezici. 


Kad se u školama mora govoriti državnim jezi¬ 
kom, a drugi su jezici isključeni, to nije zato što bi 
drugi jezici bili manje vrijedni, nego je zato, da ško¬ 
la može napredovati i da ne nastane babilonska po¬ 
metnja. Da nije crkvenoga službenoga jezika, po ci¬ 
jelom se krugu zemaljskom već ne bi mogle raspo- 
znati katoličke crkve, toliko bi bile unešene u crkvu 
narodne osebine, bilo bi upravljanje Crkvom teže, te 
ne bi mogla biti tako čvrsta organizacija, što više 
najjača na svijetu. Pa to je svrha vikanju na latinski 
jezik, da se Crkvu oslabi. 

Latinski jezik nije tuđi, nego je naš jezik. Njim 
su se služili naši djedovi na svojim sastancima i sa¬ 
borima sve do nedavna; a što je glavno, to je jezik 
naše svete Majke Crkve, pa da ne poštujemo ono,, 
što pripada našoj Majci? 

Valja se čuvati nacionaliziranja crkve, jer naci¬ 
onalizam već dosta truje naš društveni i državni život, 
otuđuje nas jednoga drugome, ne stvara bratstva, ne¬ 
go neprijateljstva, nije sijač velike ljubavi, nije nužno, 
da on to čini i u Crkvi. Crkva nije babilonski toranj, 
nego Jeruzalem na Duhove. Nacionaliziranje crkve 
slabilo bi katolički osjećaj , rađalo nepovjerenjem prema 
sv. O. Papi. Pučki jezik u pjesmi upotrebljen je kao 
obrana protiv luteranske nauke, hrvatski obrednik 
protiv starokatolicizma, dakle samo kao lijek. Naš 
hrvatski obrednik je vrlo lijep, ali čvrstoga jedinstva 
u molitvama, kako je to u latinskom jeziku, ne će se 
nikad postići. Jedan ne će htjeti kazati — Gospodine 
smiluj se, — već Gospode pomiluj, i obratno. Uvijek 
će se naći ljudi, koji će reći: tako nije dobro hrvat¬ 
ski kazano — pa će ispravljati. A za 50 će se godi¬ 
na hrvatski Obrednik nužno morati mijenjati, jer će 
sadašnji jezik zastariti. Mi već u našoj domovini ho¬ 
ćemo da postignemo jedinstvo u crkvenom jeziku, 

kako to ne će htjeti Crkva, kojoj je glavna oznaka 
jedinstvo i jednota! 

Kad bi se pitanje crkvenoga jezika promatralo 
sa stanovišta narodnosti, onda bi ovo razlaganje m 6- 
ralo pasti ili silno oslabiti. Ovo se pitanje mora ra¬ 
zmatrati sa stanovišta Crkve, a ne narodnosti; sa 
gledišta katoliciteta a ne nacionaliteta. Vjerujem u 
jednu, svetu, zbornu (katoličku), apostolsku Crkvu, a 
ne: vjerujem u jednu, svetu, narodnu, apostolsku Cr¬ 
kvu. Ako se hoće govoriti o narodnoj Crkvi, onda se 
Rimska katolička Crkva mora zvati: naša narodna 
hrvatska Crkva, jer su Hrvati njezini članovi, ona 
pripada njima i oni njoj. 

Pjevanje. Stara Crkva nije poznavala tihih sv. 
misa. Narod je sa svećenikom zajedno pjevao. Sveće¬ 
nik je započimao, a narod prihvaćao i nastavljao. Tre¬ 
balo bi nastojati, da i danas bude tako, da narod za¬ 
jedno sa svećenikom služi sv. misu, a ne samo da 
gleda sv. misu. Zato bi se morala pjevati sv. misa, 
a ne pod misom ili za vrijeme mise. Crkveno pjeva¬ 
nje nije zato, da ispuni vrijeme, da ne bude dugoča- 
sno, dok svećenik moli tiho. Pjevanje je dio sv. mise. 
Isti propisi, koji vežu svećenika, kako da služi sv. 
misu, vežu i pjevače, što i kako da pjevaju. Crkvenim 
zakonom je strogo određeno, što se kod sv. mise 
može i mora pjevati. Pjesme, što se pjevaju po na¬ 
šim crkvama, nisu crkvene pjesme, nego pučke pje¬ 
sme nabožnoga sadržaja, pa više puta sa sv. m-isom 
nemaju ništa zajedničkoga. To je razlog, zašto se kod 
pjevane svete mise ne smiju pjevati. Crkva hoće da 
pjevamo zajedno sa svećenikom i ono, što i svećenik. 
Naše pučke duhovne pjesme slobodno pjevamo, ako 
svećenik služi sv. misu tiho. Iz toga razloga su ne¬ 
koji biskupi odredili, da se uvijek služe samo tihe 
sv. mise, da narod može pjevati svoje obljubljene 

pjesmiee, a služe se pjevane mise samo onda, ako 
ima pjevača, koji znadu pjevati sv. misu. Ako se kod 
pjevane mise pjevaju pučke pjesmice, onda je sv. mi¬ 
sa krnja, manjka jedan dio mise i bude nesklad iz¬ 
među svećenika i pjevača. Na pr. svećenik zapjeva 
— Gloria — zašto? Da narodu kaže, što da pjeva i 
da im započne, a oni da nastave. Svećenik je kao 
počimaljka u društvu. On započne, a narod nastavi. 
Svećenik počne: Gloria in ekscelzis Deo (slava na vi¬ 
sini Bogu), a narod (pjevači) nastave: et in tera paks 
hominibus bone voluntatis (i na zemlji mir ljudima 
dobre volje). Ako ne pjevaju sa svećenikom, već pu¬ 
čku pjesmicu, onda izgleda ovako, kao da je poči¬ 
maljka počela: Oj ti vilo — a drugi nastavili — vo¬ 
zila se šajka. Ako narod (pjevači) ne nastave: i na 
zemlji mir, i t. d., onda nema nikakvoga smisla, što 
je svećenik započeo pjevati: Gloria. Nema veze iz¬ 
među pjevanja svećenikova i naroda. 

Kao što se na Dominus vobiskum (Gospod s 
vama) mora odgovoriti: et kum špiritu tuo (i s du¬ 
hom tvojim), tako se i na: Gloria in ekscelzis, mora 
odgovoriti: et in tera (i na zemlji). Svećenik zapjeva: 
Kredo in unum Deum (vjerujem u jednoga Boga) 
mora se odgovoriti: Patrem omnipotentem (Oca 
svemogućega), baš kao na: per omnia sekula seku- 
lorum (va vse veki vekov) mora se odgovoriti: Amen. 

Pjevati se mora latinski, jer je to javna služba 
katoličke Crkve, a nije pobožnost pojedinca, pjevamo 
u ime kat. Crkve, a ne u svoje. Posudimo samo svoj 
jezik katoličkoj Crkvi, da slavi Boga. 

Prigovor je: narod se buni. Imade i pravo, jer 
pogrješno misli, da mu točnim crkvenim pjevanjem 
kratimo, da on svojim činima sudjeluje kod službe 
Božje. Ovaj prigovor nam pokazuje, da narod živo 
želi sudjelovati kod službe Božje, a ne samo mirno 

promatrati. Što je narod dobio u ruke razne nabožne 
pjesmice i pučkim jezikom, tim se je narodu baš 
uskratilo sudjelovanje. Htjelo se tim postići, da bude 
narod razumio, a postiglo se baš protivno, da narod 
više liturgije ne zna i ne razumije. (To se radilo za 
ustuk protestantizmu). Narod ne zna, zato ga treba 
učiti, on će liturgijsko pjevanje rado prigrliti, kad ga 
bude razumio. Još danas rado pjeva — Tantum ergo 
— pa bi pjevao i druge dijelove mise, kad bi ih znao. 
Kinezi i crnci mogu naučiti liturgijsko pjevanje, a da 
ne bi mogao naš bistri i nadareni narod. 

Crkveno pjevanje je jednoglasno (unisono), zove 
se koral ili gregorijansko (Grgurovo), po sv. o. papi 
Gregoriju Velikom, koji se puno starao oko crkveno¬ 
ga pjevanja. To su najljepše pjesme i arije, što uop¬ 
će opstoje na svijetu, to je pjevanje kora anđeoskih. 
Koral pobuđuje srce na pobožnost i sabranost, zato 
se sviđa samo onima, koji u crkvi žele biti pobožni. 
U njemu nema ništa svjetovna, po samoj ariji, makar 
da tko ne razumije riječi, vidi se, da je to crkvena 
pjesma. Crkvi je najdostojnije, kad pjeva jednoglasno 
sav narod. Koral je takvo pjevanje, da može pjevati 
cijela crkva. Ima, hvala Bogu, svećenika i orguljaša, 
po Francuskoj i Njemačkoj, koji su to oživotvorili, da 
pjeva crkveno cijela crkva. I kod nas bi to išlo, kad 
bi se izbjegavalo kroatiziranje crkve. Na mnogim 
mjestima nema orguljaša, pa se nekoji trse, da spo¬ 
sobnije mladiće nauče svirati na orgulje par pučkih 
pjesmica. Više bi se učinilo za slavu Božju i ljepo¬ 
tu službe Božje, kad bi ih se naučilo pjevati koju 
misu. Pjevana misa može biti bez orgulja, a ne može 
biti bez pjevanja. 

Crkva voli jednoglasno pjevanje, jer je pjevanje 
molitva, te slušač može bolje pratiti riječi i njihov 
smisao, dok kod višeglasnoga pjevanja, slušači više 

prate ono, što godi uhu, t. j. lijepi sklad pjesme, što 
više puta sa pobožnošću nema ništa zajedničkoga. 
Osobito crkva ne voli dvoglasnoga pučkog pjevanja, 
gdje drugi glas uvijek prati prvi za tri glasa niže 
(u tercama) ili gdje drugi glas samo polaže, jer to 
previše potsjeća na svjetovno pjevanje, pa za sobom 
vuče i svjetovne misli. Višeglasno pjevanje, gdje svi 
glasovi prate prvi glas, zove se homofono pjevanje. 
Višeglasno pjevanje, gdje svaki glas pjeva svoju ariju, 
a ipak se međusobno slažu, zove se polifono pjeva¬ 
nje. Crkva više voli polifono, to j. ono, što narod kaže, 
da pjevači love jedan drugoga. 

Crkvene pjesme moraju se pjevati latinskim je¬ 
zikom, nije dopušteno pjevati pučkim jezikom. Kod 
nas se crkvene pjesme (riječi iz sv. mise) uopće ne 
pjevaju, pa ako se ne smiju pjevati riječi sv. mise 
pučkim jezikom, druge se pučke pjesmice smiju još 
manje. Zato držim, da je manja pogrješka pjevati ri¬ 
ječi sv. mise pučkim jezikom, negoli pjevati druge 
pjesmice. Ko bi se trsio, da narod pjeva riječi sv. 
mise pučkim jezikom, udovoljio bi duhu liturgije, ako 
ne slovu zakona liturgije. Bilo bi ipak bliže liturgiji 
nego pjevanje inih pjesmica, koje nemaju ništa zaje¬ 
dničkoga sa sv. misom. Crkva dopušta i želi, da se 
sv. misa prevede i da narod moli sv. misu. Crkva je 
dopustila da svećenik čita Poslanicu i Evanđelje hr¬ 
vatski, valjda bi dopustila, da i pjevači pjevaju hr¬ 
vatski ono, što veže Poslanicu s Evanđeljem (gradirale). 
Kažu neki, da je Crkva radi krivovjeraca zabranila 
pjevati pučki crkvene riječi, jer bi to oni uzeli sebi. 
Krivovjerci su uzeli i sve knjige, gdje je prevedena 
' sv. misa na hrvatski, pa zato nije zabranila izdavati 
molitvenike, gdje se nalaze prevedene molitve, iz sv. 
mise. Ko drži, da narod ne može pjevati latinski, pa 
ako bi ih naučio pučkim jezikom pjevati misu, učinio 

bi nešto za razumijevanje liturgije, i služilo bi kao 
most k latinskom pijevu, jer bi narod razumio latin¬ 
ske riječi iz prijašnjega pučkog pijeva. Ko drži, da 
narod ne može latinski (staroslavenski) pjevati, jer da 
ne razumije, drži, da Crkvi nije poznato, da nijedan 
narod danas ne razumije latinski. 

U Njemačkoj seljaci pjevaju latinsku večernjicu 
psalme, (vespere). Imadu latinske knjige, a pod sva¬ 
kom riječi potpisano njemački, što koja znači. 

Liturgijsko je pjevanje bitni i sastavni dio ob¬ 
reda sv. mise, zato se ne smije ispustiti, te točno 
pjevanom sv. Misom stičemo više plodova; imali bi¬ 
smo veće koristi od sv. Mise, jer dajemo Bogu svu 
čast našom poslušnošću, što je najveća žrtva. Kaže 
Gospod: hoću poslušnost a ne žrtve. Bilo pjevanje 
tako divno i umjetno, ne vrijedi ništa, mora se sma¬ 
trati kao da ga nema, ako nije ono, što mora da bu¬ 
de. Boga ne možemo častiti zabranjenim činima. Ra¬ 
zumije se, da narod ne griješi ništa, jer ima dobru 
nakanu i neznanje ga potpuno ispričava. 

Pučkim jezikom smo osamljeni u općenitoj Cr¬ 
kvi, svaka župa ima svoje, što je na uštrb osjećaju 
zajednice i katolicizma uopće. 

Liturgijsko i pučko pjevanje dade se zajedno 
spojiti. Ako ima dobar čitač, odmah na početku na 
glas, sa pratnjom orgulja ili bez nje, pročita iz mi¬ 
sala Introit. Sav narod 9 puta pomiluj (3. G. pomiluj, 
3. Kriste pom., 3. G. pom.), onda pjevaju pučku pje¬ 
smicu. Na — Gloria — sav narod glasno izmoli iz 
molitvenika Slavu, pučka pjesma se ispusti. Na Gra- 
duale čitač čita. Kredo opet sav narod moli iz moli¬ 
tvenika. Na Prikazanje čitač čita i pjeva se pučka 
pjesma. Na Sanktus opet svi glasno izmole iz moli¬ 
tvenika Svet i pjevaju pučku pjesmu. Poslije podiza¬ 
nja svi izmole glasno Blagoslovljen i pjevaju pučku 


37 


pjesmu o Presvetom Sakramentu. Poslije Paks Doniini 
opet glasno izmoli triput: Jaganjče Božji i pjevaju 
pučku pjesmicu, čitač opet pročita Pričest. Svi sve¬ 
ćeniku odgovaraju. Ovo bi se dalo postići, jer služ¬ 
beni dio mise glasno mole mjesto pjevanja. Šteta, što 
molitvenik Kruh nebeski nema latinskih riječi za Sla¬ 
vu i Vjerovanje, kao što ima staroslavenske. Lako bi 
se dalo postići, da narod bar Slavu i Vjerovanje gla¬ 
sno izmoli, bilo to sad i pučkim jezikom. U pjevanju 
ništa ne odlučuje naš ukus, nego određenje Crkve. 
Crkveno naređenje je Isusovo naređenje, 

Saul rejicitur. Lib. Sam. I. 15 . Nunc ergo vade, et percute 
Atnalec, et demolire universa ejus: non parcas ei: sed inter- 
fice . . . Et pepercit Saul et populus optimis gregibus ovium 
et armentorum . . . Dixitque Samuel: Et quae est haec vox 
gregum, quae resonat in auribus meis, et armentorum, quam 
ego audio? Et aitSaul: Pepercit enim populus, melioribus ovi- 
bus, ut immolarentur Domino. Tulit de praeda populus ov-es et 
boves. Et ait Samuel: Numquid vult Dominus holocausta et 
victimas, et non potius ut obediatur voci Domini? Melior est 
enim obediemia quam victinac. Abjecit te Dominus ne sis rex. 
Dixit Saul: Praevaricatus sum sermonem Domini timens populum , 
obediens vocieorum. Et ait Samuel: Projecit te Dominus ne sis 
rex Israel. 


Crkva. 

Vjera nas uči, da je Bog (na svakom mjestu) ne sta¬ 
nuje u hramovima sagrađenim ljudskim rukama. Sva 
stvorenja su njegov hram i još premalena za njega. 
Vjera nas uzdiže nad usko pogansko poimanje, koji 
su si predočivali bogove poput ljudi, kojih je djelova¬ 
nje i nazočnost bila ograničena na hram, gdje se 
nalazi njihov kip. 

Unatoč tome gradi Crkva zemaljski stan svome 
Bogu, gdje je on prisutan na posebni način svojim 
blagoslovom, gdje se u zajedničkoj molitvi k njemu 
dižu ruke, gdje se prikazuje žrtva Novoga Zavjeta. 



38 


Izabrani narod od utemeljenja Zavjeta na Sinaju 
imao je sv. šator, kasnije Salamonov hram, gdje su 
se prikazivale žrtve i vršila liturgija. U svetinju nad 
svetinjom smio je ući samo veliki svećenik i to jedam- 
put u godini, u svetinju samo svećenici, a narod u 
dvorište. Današnji židovski hramovi, nisu hramovi 
u pravom smislu, nego su sinagoge ili bogomolje, jer 
nemaju žrtve ni liturgije. 

Posljednja večera nije bila ni u hramu ni u sina¬ 
gogi, nego je Spasitelj utemeljio novozavjetnu litur¬ 
giju u privatnoj kući. Tako su i apostoli ispočetka 
obavljali liturgiju po privatnim kućama. Kad se Crkva 
umnožala, morala se ogledati za većim prostorijama. 
Za uzor su im služile starinske građevine, zgrade, 
gdje se sudilo i držala skupština. Te kuće se zvale 
kraljevske kuće ili bazilike. Bazilika je duguljasta 
četverouglasta kuća s ravnim stropom. Naprijed je 
bilo nadozidano mjesto u polukrugu, gdje je sjedio 
sudac ili kralj, kad je primao stranke, a zove se 
apsis (apsida). Vjerojatnije nisu im bile uzor državne 
zgrade nego podzemne prostorije (cubicula), gdje su 
pokapali svoje pokojnike. Ta mjesta su im bila časna, 
zato su ih prozvali — bazilike. Apsida je bila prvotno na 
zapadnoj strani, tako da je biskup gledao prema isto¬ 
ku. Narod je morao biti okrenut prema zapadu, da 
sluša biskupa. Kod molitve morao se je narod okrenuti 
prema istoku, pa je nastajala smetnja. Da se tome 
doskoči, prenijeli su apsidu na istočnu stranu, da se 
narod ne mora okretatati. Tako je došlo, da je sve¬ 
ćenik narodu leđima okrenut pa je manja smetnja 
kad se okreće svećenik narodu, negoli vas narod 
k njemu. Istok se smatra sv. stranom. Na istoku je bio 
zemaljski raj i od Jistoka došao je Spasitelj 

Pred dvoranom se nalazilo predsoblje ili atrium. 
Bazilika je najstariji oblik crkve. Apsida je današnje 


39 


svetište, dvorana je lađa, koja može biti razdijeljena 
na više njih, a mnoge crkve imadu i predvorja. Da¬ 
nas je riječ - bazilika - počasno ime za stare ili 
glasovite crkve. Nekoje rimske crkve zovu se bazili¬ 
ke veće (majores). Drugim znamenitijim crkvama 
daje sv. Otac papa taj časni naslov - bazilike manje 
(minores). Časni naslov - bazilika - dobila je crkva 
na Bistrici, Majka Božija Koruška kod Križevaca, 
podignuta od sv. Ladislava, franj. crkva na Trsatu i 
još nekoje. 

Katakombe. Za vrijeme progona morali su se 
kršćani sakrivati, kako su najbolje znali i mogli. 
1 službu Božiju su držali na skrovitim mjestima. U 
Rimu su našli utočište u tako zvanim katakombama. 
Katakombe su podzemne prostorije s vrlo razgranje- 
nim hodnicima. U tim su prostorijama kršćani uko¬ 
pavali svoje pokojnike, osobito mučenike. Groblja su 
Rimljanima bila svetinja. Imala su pravo azila, to 
jest utočišta. To znači i groblja su bila mjesta, koja 
se nisu smjela nasiljem oskvrnuti. Kad je prognanik 
ovamo utekao, nije ga smio nitko povrijediti. Tim su 
se poslužili kršćani. Na grobovima su prikazivali sv. 
misu i to većinom noću. Ležaji mučenika u katakom¬ 
bama bili su druga vrsta crkvi kod kršćana. Rimljani 
su pokopavali svoje mrtve izvan grada pokraj cesta, 
osobito na lijepoj Apijskoj cesti. Kršćani su za gonje¬ 
nja stali pokopavati dragocjene ostatke svojih mrtvih 
ispod zemlje. Tako su sačuvali svoje mučenike od 
oskvrnjivanja, a opet su i sebi našli zakloništa. Ispod 
zemlje izklesali bi u kamenu oveći prostor kao sobu 
(kubikulum). Tu bi položili sarkofag (lijes) ili bi u 
stijenu sa svodom položili mrtvo tijelo. Kad je tih 
soba bilo više, spojili su ih hodnicima. Na skrove- 
nom mjestu vodile su u podzemlje stube. Tako su 
nastali oni silno razgranjeni hodnici, zvani katakom- 





be. Duljina tih hodnika jednaka je otprilike duljini 
cijele Italije. 

Iza bazilike su se kasnije razvili drugi načini 
gradnje, koje mi zovemo slog ili stil. Imamo bizant¬ 
ski, romanski, gotički, renesanski, barokni stil. Bizant¬ 
ski stil zove se tako, jer se bio razvio u Bizantu (Cari¬ 
gradu). Mjesto ravnoga stropa upotrijebljen je svod 
(kupula). Oko te kupule, podignute u sredini, nižu se 
kao oko svoga središta još druge manje kupule. (Crk¬ 
va sv. Sofije u Carigradu). „ 

Romanski stil je stavio između apside i lađe 
bazilike još jednu lađu poprijeko tako, da je crkva 
dobila oblik križa. Svod, prozori i vrata nisu ravni 
nego okrugli. Romanske crkve imale su u prvo doba 
rijetko toranj. (Stolna crkva u Đakovu). 

Gotski stil razvio se u Francuskoj i Njemačkoj. 
Rese ga šiljasti lukovi. Odlikuje se vrlo mnogim tan¬ 
kim šiljastim stupovima s ružama, visokim i uzanim 
prozorima, (Stolna crkva u Zagrebu). Renesanski stil 
vraća se na stare grčke i rimske oblike građevina 
(dorski, jonski i korinski stupovi). Bitna mu je ozna¬ 
ka: Ogromna veličanstvena kupula. (Crkva sv. Petra 
u Rimu). 

Barokni stil je sličan romanskom, ali načičkan 
mnogovrsnim uresima, napušta strogi sklad, nastoji 
to nadoknaditi bojnom šarolikosti. (Crkva sv. Tere- 
zije u Požegi). Nauka o stilovima ne spada u liturgi¬ 
ju, nego na povijest umjetnosti. Crkva se nije nikad 
izrazila ni za koji stil. Crkva neka bude tako građena, 
da umnoža slavu Božiju. Danas već se mnogi usuđu¬ 
ju kidati sa starim stilovima. Tako stolna crkva u 
Beogradu sliči velikom kamenu, hoće da izrazi veliku 
misao: Tisi Petar (pećina.) Nikoja crkva se ne smije 
graditi ni popravljati bez biskupovog znanja. 

Crkva je stan Božiji na zemlji (kuća Božija,) za¬ 

to glavno i najljepše mjesto mora imati oltar (žrtvenik); 
žrtvenik je prijestolje Božanstva. Oltar naznačuje Kris¬ 
ta. To se vidljivo ističe na V. Petak. Premda na nje¬ 
mu nema Presvetoga, svećenik ipak pred njim pada 
ničice (prostracija) i tiho se klanja. Glavna svrha 
žrtvenika nije, da se na njemu čuva Presveto, nego 
da se prikazuju žrtve. Do srednjega vijeka ta se 
svrha čuvala, a Presveto su čuvali na drugom zgod¬ 
nom mjestu. Još i danas, na pr. u stolnim crkvama, gdje 
kod oltara kanonici mole časoslov, Presveto se nalazi 
na pokrajnjem oltaru. Oltar mora biti kralj u crkvi, 
zadržati prevladavajuće mjesto, sve mora biti u raz¬ 
mjeru s njim. To odlučujuće mjesto mora zauzimati 
stol, koji nije za to, da drži Svetohranište ili razne 
kipove. Zato je u starini bio u crkvi samo jedan oltar, 
kao što je još i danas u istočnim crkvama. Crkva baš 
ne voli množinu oltara, već samo ako su potrebni, 
te moraju biti podređeni glavnom oltaru, najbolje da 
su po postranim kapelicama, ili na takovom mjestu, 
gdje se ne ističu. 

Crkva ima svrhu osim spomenute, da njeguje u 
nama duh zajednice. Kao svjetska društva, da se 
mogu držati na okupu, trebaju i grade dom gdje 
zajednički -rade na cilju svoga društva, tako i kršća¬ 
ni trebaju dom, gdje zajednički i većim uspjehom 
rade na zajedničkom cilju, gdje osjećaju, da svi spa¬ 
daju skupa, svi zajedno moraju da drže, da su braća, 
gdje nema razlike po imutku i narodnosti. Ta misao 
zajednice je utjelovljena u crkvi, gdje se cijela Crkva, 
svećenstvo i puk, kupi oko jednoga oltara, ali po re¬ 
du od Boga određenom. Neposredno oko oltara kupi 
se svećanstvo, pa je njihovo mjesto ograđeno ogra¬ 
dom, a zove se svetište ili prezbiterium. Cijeli ograđeni 
prostor oko velikoga oltara smatra se oltarom, tamo 
je mjesto samo svećenicima. U svetištu se nalazi 

povišena stolica (katedra) za biskupa, glavu sveće¬ 
nika. Tu su još klupe, gdje sjede svećenici. U svetiš¬ 
tu nema mjesta svjetovnim osobama, pa ni redovni¬ 
cima, i to iz poštivanja prema Presvetomu. Kad je Moj- 
sije vidio goreći grm (sliku Božju), čuo je: Ne idi 
blizu, jer je ovo mjesto sveto. Tako i narod iz pošti¬ 
vanja Presvetoga neka ne ide blizu, jer je ovo još 
svetije mjesto. Sv. Pričest se ima primati 11 a pričes- 
nom stolu (na ogradi), a nipošto na oltaru. 

Poslije svetišta došao je kor (mjesto za pjevače.) 
Pjevači su stajali do ograde. Pjevači su bili kao 
posrednici između svećenika i puka. 

Drugi dio crkve zove se lađa, mjesto za vjerni¬ 
ke. Tu prvo mjesto zauzimju redovnice, jer su crkve¬ 
ne osobe. U blizini ograde je propovjedaonica koja 
je kao most, koja veže svećenika i puk. 

U starini nisu imali propovijedaonice, nego su 
bila dva (ili jedno) povišena mjesta u koru, zvala su 
se ambon, gdje su čitali Poslanicu i Evanđelje. Ta¬ 
kovi amboni još opstoje u istočnim crkvama. Na pro¬ 
povjedaonici vidimo često Propelo za znak, da se 
odavle navješćuje nauka Propetoga. Vidimo goluba 
kao znak Duha Sv., koji vodi Crkvu i Mojsijeve plo¬ 
če: Da Crkva uči Božjim zapovijedima. Najstarije 
propovijedaonice jesu iz 12. vijeka. 

Pokraj starih crkvi bile su kapelice za krštenje, 
zvane baptisterium, najviše okrugle sa kupulom. U 
sredini kapelice je bila široka okrugla jama iz kame¬ 
na za vodu, u koju se išlo po stubama. Bio je unut¬ 
ra i oltar, najviše posvećen sv. Ivanu Krstitelju. Kad 
je u 6. vijeku nastao običaj krstiti djecu, onda su ima¬ 
li manje posude iz kamena ili kovine, koje su bile 
ipak dosta velike, jer su krstili uronjenjem (kupanjem.) 
Kad se pak u U. vijeku udomio običaj, da se krsti 
polijevanjem nastale su današnje krstionice. Krstionica 


43 


se nalazi kod ulaza u crkvu, da se u Crkvu, tajanstveno 
tijelo Kristovo, ulazi po sv. krštenju. Krstionica mora 
biti ograđena. 

Orgulje je pronašao u 2. vijeku prije Krista 
Ktezibije u Aleksandriji. Danas su orgulje vrlo usa¬ 
vršene te se broje među najljepša glazbala. Jedno 
još nije postignuto, da bi se glas mogao duhovno 
oživjeti, kao što se to može flautom ili klarinetom, 
a to je baš dobro, da ne može svirač svoja osobna 
čuvstva dovesti do izražaja. Orgulje imadu svrhu sa¬ 
mo da prate i pomažu pjevanje, ne smiju imati glav¬ 
ne uloge. Orgulje su samo kao sjena pjevanju. Evan¬ 
gelici su znatno ograničili uporabu orgulja, dok ih 
istočne crkve nikako nemaju. U zapadnoj Crkvi ne bi 
smjele svirati u Adventu (osim 3. nedjelje), u Koriz¬ 
mi (osim 4. ned.), ni kod crnih misa. Može se ipak 
dopustiti, da samo prate pjevanje, ali nikako da u 
to vrijeme same sviraju. (Preludij) U crkvenoj muzi¬ 
ci moglo bi se još u potrebiti pozaunu, rog, trublju; 
gusle (Streich) su manje prikladne radi unašanja 
osobnih čuvstava, a tambure, glasovir, nipošto. 

Sakristija je soba do svetišta, gdje se svećeni¬ 
ci pripravljaju i oblače za liturgiju. 

Tornjeva ne pozna kršćanska starina i prvih 6 
vijekova nije ih bilo. Što je dalo povoda za gradnju 
tornjeva, ne može se ništa izvjesna tvrditi. Najstariji 
su tornjevi u Siriji i Raveni. Kad se počelo služiti 
zvonovima, ona su mnogo doprinijela usavršivanju tor¬ 
njeva. Toranj nam pokazuje svojim šiljkom kao prs¬ 
tom gore k nebu, gdje je naša prava domovina. Križ 
na vršku tornja kaže nam, da samo po križu može¬ 
mo ući u raj. Ura na tornju kazuje nam, kako brzo 
teče vrijeme u nepovrat. Valja ga zato dobro upo¬ 
trijebiti, da nas nenadano ne zateče sat smrti. 

Zvona također nije bilo u stara vremena, nego 

su imali glasnike, koji su kršćane sazivali na bogo¬ 
štovlje, ili čegrtaljke, kojih se ostatak sačuvao u Ve¬ 
likom tjednu. Prva zvona susrećemo u Irskoj u 6. 
vijeku. Mnogo je nastojao Karlo Veliki, da se zvona 
uvedu u crkve. Zvono naznačuje glas Božji, koji nas- 
zove na službu. 

Križni put sa 14 stajališta, 0 devet stajališta 
govori Evanđelje, o pet (3. 4. 6. 7. 9.) usmena pre¬ 
daja. U 15. vijeku su Franjevci postavljali križne pu¬ 
tove uz svoje samostane, pa se taj običaj razvio po 
čitavom zapadu. Prvi križni put (Jerusalem transpor- 
tata) načinio je Bernardin Caimo na brdu Verallo kod 
Milana. Križevi su spojeni sa slikama, koje nisu nuž¬ 
ne, dovoljno je da su blagoslovljeni križevi. Blagos¬ 
lov križnoga puta još je i danas povlastica franjevač¬ 
koga Reda. 

Crkve se razlikuju i imenuju po poglavarima, 
koji njima upravljaju: metropolitanske, stolne, župne, 
samostanske. Biskupska crkva zove se stolna ili ka¬ 
tedralna; nadbiskupska: metropolitanska. Filialne se 
zovu kapelice po selima i gradovima. Crkva se la¬ 
tinski zove: Eklezia. Posvećena crkva (po biskupu) 
pozna se po tom, što ima po zidovima dvanaest kri- 
ževa, a druge su blagoslovljene. 

Riječ — crkva — dolazi od grčke riječi Kiriake 
oikia — Božja kuća, a zove se i hram. Riječ crkva 
zapravo znači zajednicu vjernih, pa je ta riječ od za¬ 
jednice kršćanske prenesena na mjesto, gdje se krš¬ 
ćani sakupljaju na liturgiju ili bogosluženje. 

Istočne crkve. Dijele se kao Mojsijev šator ili 
Salomonov hram na pritvor (predvorje), srednji dio 
(lađa) i oltar (svetište). 

Pritvor se nalazi na zapadnom dijelu hrama. 
Nekad se sastojao iz dva dijela: spoljašnji (paperta- 
pars aperta) bez krova, unutrašnji pod jednim krovom 

s hramom. Spoljašnji se već danas rijetko nalaze. U 
pritvoru je krstionica, svršava se u njem litija. (Zove 
se i trapeza, nekad mjesto za večere ljubavi, agape). 

Srednji dio (lađa) se nalazi izmed pritvora i oltara. 
Tu je mjesto za vjernike, koji stoje odijeljeno po spolu. 

Tu su dva odjeljena. Onaj dio, što je do pri¬ 
tvora, niži je, a drugi dio, onaj do oltara, uzdignut je 
na jednu ili više stepenicai zove sesoleja (solium, pri- 
jesto). Na njoj stoji kler to jest svećenstvo i crkveni pojci. 

Na soleji je ambon (amvon),mjesto većinom okruglo, 
uzviš. na nekoliko stepenica.S njega se čita i propovijeda. 

S desne i lijeve strane na soleji su namještene 
pjevnice (kor — mjesto za pjevače). Odmah do ste¬ 
penica od soleje na desnoj strani stoji arhijerejski stol 
(biskupska stolica), a s druge strane u nekim crkva¬ 
ma tron (prijesto) Bogorodičin. 

Srednji dio hrama odijeljen je od oltara ikono¬ 
stasom. Ikonostas (grčka riječ) je visoka pregrada, 
ukrašena sv. ikonama (slikama). Na ikonostasu su 
troja vrata. Srednja se zovu carska (carske dveri,), 
jer kroz njih prolazi car slave, Isus Krist, u Euhari¬ 
stiji; ili svećenik kao zastupnik' Krista Kralja, (Carja) 
zovu se i sveta vrata. Na ta vrata smije ući samo 
vladar bez oružja i biskup, svećenici samo za bogo- 
služenja, a svjetovnjaci nikako. 

Groblje je za kršćane kao i Crkva sveto mjesto. 
Vjera u uskrsnuće nuka nas, da častimo kršćansko 
mrtvo tijelo, koje je posvećeno primanjem sakrame¬ 
nata. Kao što je prvi dan rukom Božjom proizašao 
čovjek iz zemlje, tako će i posljednji dan izaći iz 
zemlje na slavu. 

Toj se kršćanskoj misli protivi spaljivanje mrt¬ 
vaca (Krematorij.) Katolik ne smije biti član društva, 
koje širi spaljivanje. Ko oporukom odredi, da se spali, 
ne može dobiti crkvenoga sprovoda, niti su je izvr¬ 
šitelji oporuke dužni držati. 

Kršćani su ispočetka pokapali svoje pokojnike 
u obiteljskim grobnicama ili na javnim pokapališti- 
ina. Zadružni duh (duh zajednice) je učinio, da su 
naskoro imali vlastita groblja, koja su bila vlasništvo 
kršćana. Istom novo doba poznaje središnja (zajed¬ 
nička, centralna) groblja. Već od 4. vijeka pokapali 
su u crkvi ili u njezinoj neposrednoj blizini, a povod 
je tome bila želja, da budu pokojni što bliže grobu 
mučenika, nad kojim je bila crkva. Danas se u crkvi 
pokapaju — papa, biskupi, kraljevi. Stari je običaj, 
da je nasred groblja veliki križ ili kapelica. Raspe¬ 
lo predočuje Krista. U Krista su pokojnici za života 
vjerovali, od Krista se jednom nadaju blaženom us¬ 
krsnuću. Isto znamenovanje imadu i križevi na poje¬ 
dinim grobovima. Na kršćanskim spomenicima ima i 
drugih simbola (znakova): sidro (ufanje), kruna (na¬ 
grada), palma (pobjeda), uljika (mir), vijenac (slava). 

Spomenici ne smiju pretstavljati očaj, na pr. 
žena raščupane kose, skelet smrt. Ne smiju se stav¬ 
ljati fotografije, koje pretstavljaju taštinu, već u polo¬ 
žaju kako mirno spavaju. Ne smiju biti ni poganski 
natpisi, već kršćanski, pokoj vječni i slično. 

Valjani kršćani idu nedjeljom popodne šetati na 
groblje, gdje vide, da je sve taština pod suncem. On¬ 
dje će biti vijekovima i naše mjesto, dok ne zaori 
trublja, da svi mrtvi ustanu iz praha. Kod tih misli 
doći će nam na pamet: „Što ti koristi, čovječe, da 

si cijeli svijet zadobio, ako dušu izgubiš". 

* 

Kakovo je zlo biti nemiran i razgovarati se u 
crkvi? 1. Uzima se čast Bogu; 2. Anđelima veselje; 
3. pomoć dušama u čistilištu; 4. bližnjima pobožnost 
i dobar primjer; 5. sebi povećaje čistilište. Sv. Ber- 
nardo veli: Kad ideš u crkvu, reci sam sebi: Moje 
brige i misli ostanite vani i čekajte pred vratima, a 


ti, dušo moja, uđi u radost Gospodnju. Crkva je na¬ 
še nebo na zemlji, još se nitko nije zato pokajao, 
što je išao u crkvu. U crkvi je nama najljepše. S 
nikoje zabave nismo išli tako zadovoljni i veseli ku¬ 
ći kao iz crkve, kada smo išli u nju. 

Sv. Margareta, šotlantska kraljica, učila je svoju 
djecu lijepom ponašanju u crkvi. Najbolje su to dje¬ 
ca naučila od svoje majke, da su ljudi govorili: „Ho¬ 
ćete li znati, kako se anđeli u nebu mole, gledajte 
samo našu kraljicu, kad je u crkvi sa svojom dje¬ 
com". 

Zašto je u crkvi više žena nego muškaraca? Ali 
zato ima u zatvoru više muškaraca nego žena. 

Oltar. 

Premda vjerujemo u svagdjebitnost Božju, pa 
i ne gradimo crkve zato, da u njima Boga zatvorimo, 
nego da se mi tamo sastajemo, da u ljubavi zajedno 
molimo, jer zajednička molitva ima veće pravo na 
uslišanje po Isusovoj riječi: Gdje su dva ili tri sa¬ 
kupljeni u ime moje, tamo sam ja među njima; i da 
se tamo posvetimo iskrenoj i razumnoj službi Bož¬ 
joj. U crkvi objavljuje Bog svoju moć i dobrotu više 
nego na drugim mjestima. Govori Gospod po Salo- 
monu: Izabrao sam ovo mjesto (crkvu) sebi za dom 
žrtve. Ako zatvorim nebo, da ne pada kiša, i zapo¬ 
vjedim skakavcima, da proždru zemlju i pošaljem 
kugu na moj narod; i obrativši se moj narod, nad 
kojim je sazvao ime moje, i bude me molio i tražio 
lice moje i činio pokoru radi svojih puteva vrlo opa¬ 
kih; i ja ću ga uslišati iz neba, i biti milostiv njiho¬ 
vim grijesima i ozdraviću zemlju njihovu. Oči će mo¬ 
je biti uvijek otvorene i uši moje pozorne na molit¬ 
vu onoga, koji bude molio na ovom mjestu". — Kao 
djeca u tuđini što se vesele, da mogu na velike blag- 

dane pohrliti u očinski dom, tako i mi imademo 
crkvu, da možemo doći k Ocu svome u pohode. 

Crkva treba zaštitnika. U prvim vijekovima ra¬ 
do su gradili crkve na grobovima mučenika, koji su 
onda bili naravni zaštitnici (patroni) zgrade. Kad se 
broj crkava umnožio, morale su se odreći te časti, 
da im oltar bude na grobu mučenika. Zato su se 
morale zadovoljiti malim dijelom sv. tijela, koji se 
zove svete moći ili relikvije. 

U crkvi je najvažnija stvar glavni oltar. On je 
posvećen od biskupa. Katoličku si crkvu ne možemo 
ni zamisliti bez oltara. Oltar je od dvije latinske ri¬ 
ječi: alta ara, što znači povišeno mjesto za žrtvova¬ 
nje, otale i riječ žrtvenik. Oltar je stol , na kojem se 
prikazuje žrtva ili sv. misa. 

Otkada ljudi prikazuju žrtve, od onda imadu i 
oltare. Najstariji su žrtvenici bili rpa složenoga ka¬ 
menja bez ikakvoga umjetnog ukrasa. Takav su ol¬ 
tar gradili Noa, Abraham. Mojsije ga načinio iz akaci* 
jevoga drveta i presvukao bakrom. Na sva četiri ug¬ 
la imao je kao rogove. Ti rogovi su došli mjesto 
stupova, koji su prije predočivali Boga. (Stup od va¬ 
tre, oblaka) Ti su rogovi radi vatre bili pomaknuti 
na uglove i spali su na to, da postanu samo ukras 
oltara. Žrtvenik za žrtve paljenice je u vrijeme Isu¬ 
sovo stajao u svećeničkom predvorju pod otvorenim 
nebom. Bio je četverouglast, 7 m visok, a 24 ni dug. 
Od južne strane su vodile stube na oltar. Sredina 
oltara je bila ispunjena zemljom. Životinja je bila za¬ 
klana pred oltarom. Kadioni je oltar u svetištu bio 
presvučen zlatom. I poganski narodi, koji su bili za¬ 
lutali od prave vjere u jednoga Boga, imali su olta¬ 
re. Grčki i rimski oltari bili su dugoljasti, četveroug- 
lasti, okrugli, svakojakog oblika, načinjeni iz mramo¬ 
ra, kamena, srebra, bronca, drveta. Bili su postavlje¬ 






ni po svim mjestima, u kućama, dvorištima, radioni¬ 
cama, gdje se mogao sipati tamjan, stavljati cvijeće i 
drugi nakit. Ulice su bile pune oltara, napose raskrš¬ 
ća. 

Imali su i grobne spomenike u obliku oltara. 
Relikvije svojih junaka su rado spremali pod oltar. 
U hramovima su bili samo mali oltarići za nekrvne 
žrtve. Mnogi hramovi su imali veliki broj oltara. 
Vergil pripovijeda, da hram Venere na Pafu imao sto 
oltara. Oltari za žrtve paljenice su bili pred hramom, 
da je mogao dim nesmetano odlaziti. Koji su žrtvo¬ 
vali mogli su kumira vidjeti kroz otvorena hramska 
vrata. Po stranama oltara se vide reljefi, natpisi, uk¬ 
rasi, svećenici(-ce) sa cvijećem, slike božanstva i dru¬ 
go. Od Praksitela imademo u Grčkoj divotoltar. Ta¬ 
kav krasni oltar je sagrađen god. 180. prije Krista u 
Pergamonu bogu Zeusu, 34'60 m širok, 3770 m dug, 
9 m visok. 

Oltar je bio središte bogoslužja. Za vrijeme žrt¬ 
ve da dolazi božanstvo i prima žrtve. Oltar im je bio 
svet, pred njim su molili i rukom gase doticali. Pred 
oltarom su prisizali stavljajući ruku na oltar. (Hani¬ 
bal). 

Isus je posljednju večeru držao, ili služio prvu 
sv. misu, na drvenom stolu. Taj stol je bio niži nego 
što su današnji naši stolovi. Liturgiju su vršili po 
privatnim kućama, osobito u lijepim dvoranama od- 
ličnijih vjernika, pa su za oltar uzimali četverouglasti 
drveni kućni stol. Od 4. vijeka imademo već kame¬ 
nih oltara. A jer su običavali godišnjicu smrti muče¬ 
nika slaviti liturgijom, nastao je običaj, da su relik¬ 
vije donijeli u crkvu i stavili na oltar. Tako je nas¬ 
tao običaj, da se relikvije stavljaju na oltar. Posude, 
u kojim se drže, zovu se relikvijariji. Vide se još da¬ 
nas po starinskim oltarima, obično su trouglastog 

visokog oblika, naprijed staklo i puno malih papirića 
(perganiene) s napisima, kakve su relikvije. Do 8. 
vijeka nisu iz poštovanja prema mučenicima ništa 
uzimali od njihovih ostataka. Od 8. vijeka se istom 
raširilo štovanje sv. moći. 

Stuba pred oltarom nije bilo, jer je za njim bi¬ 
la biskupova stolica ili katedra, koja je bila viša od 
oltara, da biskup može propovijedati. Kad se oltar 
počeo ukrašivati, prenešena je katedra na stranu E- 
vanđelja. Istočne crkve još ni danas nemaju stuba. 
Počeli su ih graditi istom u 10. vijeku, da olakote 
puku pogled na oltar i da se vanjskim načinom is¬ 
takne znamenovanje svećenstva. 

Kraj oltara na desno je stolić (kredenc), gdje 
stoji vino, voda, kod svečane mise svijeće i kalež. 

Zvono kod oltara, da navješta ljudima dijelove 
mise, uvedeno je u 12. vijeku. Kad služi misu sv. 0. 
Papa prema starom običaju ne zvoni se ništa. 

Jer oltar daje prostoru oko sebe posebnu pos¬ 
vetu, zato se taj prostor smatra svetijim, nego drugi 
dijelovi crkve, pa se i zove svetište. Zato svetište 
pripada samo biskupu i svećenicima. Sv. Ambrozije 
je istjerao cara Teodozija iz svetišta i dao mu mjes¬ 
to odmah iza ograde, jer da car ima u crkvi pred¬ 
nost samo pred pukom, a ne pred svećenicima. Ta 
se ograda tekom vremena snizivala, da se danas na 
njoj dijeli sv. Pričest. U Njemačkoj po redovničkim 
crkvama još je i danas visoka, da se ne vidi ništa 
na oltar. Za vrijeme službe otvore se vrata, da narod 
može pratiti bogoslužje. U istočnim crkvama je još 
uvijek visoka, zove se ikonostas, jer je urešena sli¬ 
kama (ikonima). To su istočne crkve sačuvale u znak, 
da se označi, da se na oltaru vrši tajna. 

Oltar u svetištu zove se glavni. Drugi se zovu 
pobočni. Oltari su stalni (altare fiksum) ili prenosni 

(portatile). Prenosni oltar se zove četverouglasti po¬ 
svećeni kamen, u kojem su zapećaćene sv. moći. S 
tim se kamenom može prema potrebi načiniti oltar 
na pr. na polju, na trgu. 

Ova kamena ploča ima u sredini izdubinu, zva¬ 
nu grob, za moći kojeg Sveca. Relikvije meće onamo 
i zapečaćuje sam biskup. Ako se prelomi pečat ili se 
odlomi veći znatni dio kamena, ne smije se na tak¬ 
vom oltaru služiti sv. misa. 

Stolnjaci. Iz poštivanja prema sv. Tajnama, što 
se obavljaju na oltaru, oltar je pokriven sa tri lane¬ 
na stolnjaka, od kojih najgornji na uskim stranama 
visi do zemlje. 

Pod njima se odmah na kamenu nalazi voštano 
platno, koje je nužno samo za posvete oltara, ostaje 
i poslije da čuva stolnjake. Sigurno su oltari ispočet¬ 
ka bili pokriveni, jer su bili obični stol, a Rimljani 
su stolove pokrivali. Pokrivali su možda i zato, da se 
čuva oltar (kamen) od prašine; uprljanja, a bijelo plat¬ 
no služi još kao i ures stola. Možebitne mrvice kruha 
se dadu lakše sabrati iz platna nego iz kamena. Da 
su stavljali više stolnjaka, bit će vjerojatno mjera op¬ 
reznosti, da kad bi se prolila sv. krv, ne bi odmah 
promočila do kamena. 

U staro doba nisu oltari bili nepomični, nego 
kad je trebalo, onda su ga pripravili. Pokrivali su 
prije žrtve i poslije opet spremili. Uspomena na to 
imademo još na Veliki Četvrtak i Petak, što se pos¬ 
lije službe svlače oltari. 

Stolnjaci ne smiju biti od vune, svile, ša¬ 
reni, nego iz lana radi simbolike. Oltar predočuje Isu¬ 
sa Krista, stolnjaci udove tajanstvenoga tijela njego¬ 
va (vjernike). Lan je iz zemlje i njegova bjelina se 
dobije dugom i mučnom preradbom, tako i uda Kris¬ 
tova moraju proći ovim zemskim životom po mnogo- 

vrsnom trpljenju, da dospiju do nebeskog preobraže- 
nja. Papa Silvester je odredio, da stolnjaci moraju 
biti od lana, bijeloga platna, danas sjećaju na platno, 
u koje bi Krist uvezan kod ukopa. 

Izvan službe je oltar pokriven još jednim pok¬ 
rivačem, da se ne mažu stolnjaci. Tko je metnuo 
najljepše i najbolje platno na oltar? Ljubav prema 
Isusu Kristu. 

Križ je danas na oltaru neophodno nuždan, da 
nam označuje mjesto, gdje Krist po rukama svećenika 
žrtvuje i žrtvuje se kao nekad krvno na križu. 

Najstariji kršćanski znak nije križ, nego riba, krš¬ 
ćanska umjetnost se dugo ustručavala da prikaže Spa¬ 
sitelja na križu. Sa našašćem sv. križa i 5. vijekom, 
kad se počelo širiti štovanje sv. križa, počeli su pra¬ 
viti križeve, ali bez Isusovog tijela, nego su ga samo 
označivali dragim kamenjem. Držali su, da bi bilo 
nedolično prikazati Isusa kao čovjeka boli, nego su 
ga prikazivali kao kralja slave, da su ga postavili na 
kraju križa stajati u dugim haljinama s krunom na 
glavi. Istom u 13. stoljeću se usudio gotski stil pri¬ 
kazati Isusa raspeta na križu. 

Preteča današnjega križa na oltaru je križ, što 
su ga nosili pred biskupom na procesiji, kad je išao 
u crkvu. Kod službe su ga držali sučelice biskupu. 
Taj križ je i stajao u crkvi kraj oltara, pa su ga za 
službe skinuli s dugog držala i stavili na oltar. Istom 
poslije godine 1.000 nalazimo križeve na oltaru. U 
srednjem vijeku je svećenik sam donosio križ na ol¬ 
tar. 

Križ je imao razne oblike. 


grčki križ, 





J 


latinski, egipatski ili Antonijev, sredovječni 


•Krajevi križa bili su urešeni rezbarijama (ružama). 

Svećenik kod službe časti križ dubokim naklo¬ 
nom glave, kađenjem, pogledom. Križ na velikom ol¬ 
taru treba da ima glavno mjesto, da upravo vlada ol¬ 
tarom. Viđaju se lijepi veliki oltari sa slikama i kipo¬ 
vima s neznatnim križem. Križu su dali žalibože spo¬ 
redno mjesto. Križ mora biti tako velik, da ga može 
viđeti svećenik i sav narod. 

Križ poštuju svi kršćani. Kad prolazimo mirna 
križ, otkrijemo se: molimo: Klanjamo ti se, Gospodi¬ 
ne Isuse Kriste, i blagosivamo te, jer si po svojem 
svetom križu otkupio svijet. 

Križ nas opominje: Dobra dušo! Žrtvuj se i ti po ti¬ 
jelu Isusovom Ocu nebeskomu. Vidiš, što sam ja pre¬ 
trpio za tebe, a ti za mene. . ? Križ, trpjeti rada 
za Isusa je najveća ljubav, najveća svetost, najveća 
molitva. Na oltar ga je postavila ljubav prema Isusu, 

Svijeće su propisane kod liturgije, koje bi tre¬ 
bale da budu na svijećnicu blagoslovljene. Kod tihe 
sv. mise dvije, kod svečane šest, kod biskupske se¬ 
dam, ili u znak svečanosti i više. 

Svjetlost su trebali u prvo doba, jer su u noći 
ili u tamnom vršili liturgiju, prema danu su svjetla 
trn uli, spomen na to gašenje svijetla imademo u Ve¬ 
likom tjednu kod tužaljki (lamentacija). Svijeće su iz 
čistoga bijelog voska od pčela, ne osa ili sršena, pče¬ 
le su simbol (znak) djevičanskoga tijela Kristova. Ka¬ 
ko se uzdiže plamen iz voska, tako se uzdiže Božan¬ 
stvo Kristovo u svojim djelima iz njegovog prečistog 
čovječanstva. (Plamen prestavlja božansku, a svijeća 
čovječansku narav Isusovu). Svijeće do 11. vijeka 
nisu stajale na oltaru. Kako su pred procesijom u 
crkvi donijeli križ, tako su podvornici (akoliti) doni¬ 
jeli svijeće i stavili sučelice liturgu. 

Svijeće su iz bijeloga voska, samo su posljednja 
tri dana u Velikom tjednu i kod crnih misa žute. 

Na mnogim mjestima ima kraj oltara svijeća na 
visokom svijećnjaku, koja se zapali i gori od — Svet 
(sanktus) do poslije Pričesti. Iz toga se razvio običaj 
da ministranti (ili članovi kakve zadruge) donesu na — 
Svet — baklje, drže ih klečeći do poslije Podizanja 
ili Pričesti. Prvi svijećnaci su bili niski, jer je sveće¬ 
nik stajao za oltarom, licem k puku okrenut, pa da 
svijećnjaci ne smetaju. Kasnije se upotrebljavaju viši 
a bili su i umjetno izrađeni. Najviše su od mjedi, no 
ti sjajni se kod crnih misa moraju zamijeniti jedno¬ 
stavnima. Visoki svijećnjaci i relikviariji su doprini¬ 
jeli, da je svećenik kod liturgije dobio današnje mje¬ 
sto, što je na uštrb osjećaja zajednice između sveće¬ 
nika i puka. Konačno su počeli paliti — vječnu luč — u 
crkvama. U znak Božje blizine mora gorjeti ulje, a ne 
elektrika. Kod svečane službe se drže svijeće kraj 
Evanđelja, jer je ono naša svjetlost. Svjetlost se sve 
čano blagosiva na Veliku Subotu (blagoslov vatre i 
uskrsne svijeće). Svijeće ne smiju biti šarene. 

Ures električnim lampicama ne smije biti na 
oltaru, jer umanjuje pobožnost, i sam oltar ili slike 
imadu onda sporedno mjesto. — Svijeća uvijek plam¬ 
ti gore, hoće nam kazati, i ti plamti uvijek gore mis¬ 
lima, riječima, djelima — i nas je stavila amo ljubav 
prema Isusu. 

Kamen sa sv. moćima, tri stolnjaka, križ i ba¬ 
rem — dvije svijeće jesu bitni (glavni) dijelovi oltara 
i ako njih nema, ne može se obavljati sv. služba Bož¬ 
ja. Podnožje oltara je građeno u obliku stola ili sar¬ 
kofaga (lijesa). Stol nas sjeća na posljednju večeru. 
Lijes doziva u pamet grobove mučenika. 

U srednjem je vijeku vjernicima bilo puno stalo, 
da crkva ima kakve sv. moći, smatrali su to zalogom 
posebne Božje zaštite. Stavljali su ih na oltar, za ol¬ 
tar i pod oltar. Držali su ih u dragocjenim posuda¬ 

ma. Najobičniji je oblik bio skupocjena škrinja. Od 
14. vijeka imademo relikvijarije u formi križa i pokaz • 
niče. Radi sv. moći su prednji dio oltara umjetnički 
ukrašavali. Propis je doduše, da kao što postranice 
siže gornji stolnjak do zemlje, da bude pokrivena i 
prednja strana. Taj pokrov se zove zavjesa ili anti- 
petidij, koji je od svile, dragocjene kovine ili platna, 
treba da bude one boje, koja odgovara danu Božić — 
bijela, Duhovi crvena). Ako je prednja strana um¬ 
jetnički izrađena, onda ne treba antipendija. 

Da se veliki oltar bolje istakne sagradili su nad 
njim krov (baldahin, nebo) na stupovima, zvao se 
Ciborium. 


t. Slika.Oltar sa ciborijem u Castel sv.Ilije kod Nepi oko 1150. g. ] 

Do god. 1000 nije bilo ništa na oltaru osinr 
svetog posuđa. Do onda su križ i svijećnjaci stajali 
straga za oltarom. S tim prastarim običajem se pre¬ 
kinulo, kad su počeli na oltar stavljati relikvijarije. 
Kad nisu imali sv. moći, počeli su mjesto njih stav¬ 
ljati slike i kipove Svetaca, te je tim oltar postao 
podnožje kipovima i slikama, pa je tim toga radi 
nažalost izgubio na svom značenju kao mjesto žrtvo¬ 
vanja. Narod pogriješno taj zid od slika, kipova i 
stupova naziva oltarom. Ispočetka je ta stražnja stra¬ 
na oltara bilo prilično niska, nu kasnije se to ureša- 
valo slikarijama, rezbarijama u neizmjerno. Takve 
ogromne oltare postavlja barokni stil. (Oltar u žup¬ 
skoj crkvi u Požegi, Varaždinu i drugdje. Oltar Uz¬ 
nesenja Majke Božje u Kolnu je visok 29 m). 

Čvrsto nepomično Svetohranište ili Tabernaku- 
lum na oltaru jest novijeg datuma. Za izlaganje Pre¬ 
svetoga traži se prijesto sa baldahinom (malim ne¬ 
bom) nad Svetohraništem. 

U apostolska vremena su se pričešćivali isklju¬ 
čivo samo pod sv. misom. To Crkva želi i preporuča 
i danas. Pričest izvan sv. mise je izuzetak. Nevolje 
gonjenja su donijela sa sobom, da su vjernicima da¬ 
vali Presveti Sakramenat, da nose svojim kućama i 
slali utamničenima i osuđenima. Zato su već zarana 
počeli Presveto čuvati u crkvama, ali ne na oltaru 
nego u pokrajnoj prostoriji, iz koje je postala dana¬ 
šnja sakristija. Taj se običaj sačuvao i poslije gonje¬ 
nja, donekle ga sačuvala Istočna Crkva. Poslije god. 
1000. počeli su presv. Euharistiju čuvati u piksi (ška- 
tulji), tornjiću ili u golubici, koja je bila obješena 

nad oltarom. Ako je bio ciborium, onda su presv. 
Euharistiju za nj objesili. 



2. slika. SakramentalnaGolubica u stolnoj crkvi u Salzburguiz 12. v. 

Od 14. vijeka nalazimo sakramentalne kućice ili 
Svetohraništa. Tabernakuluin treba da bude pokriven 
zavjesom (konopeum), i to bijelom ili bojom dana, 
nipošto crnom. Nu to se udomilo samo po Italiji. 
Svetohranište mora biti nepomično, a ne da se dade 

flNODI, Liturgija. 4 

okretati. Unutrašnjost mora biti ili pozlaćena ili pre¬ 
svučena bilo zlatnim bilo srebrenim brokatom ili bi¬ 
jelom svilom. Iza vrata Svetohraništa je uobičajena 
zavjesa. Crkva mora imati dva ključa od Tabernaku- 
la i to sa zlatnom vrpcom i resicom, a čuvaju se u 
sakristiji pod ključem. 

Vr lo omiljeli nakit oltara je živo cvijeće. Od 
Stvoritelja je nadareno najljepšim odijelom, kakvog 
ni Salomon nije imao. Ono je lijepi dar prirode Kri¬ 
stu i slika je žrtvenog mirisa, što se sa oltara diže 
k nebu. Od štedljivosti ili udobnosti počelo se uva¬ 
đati umjetno cvijeće. Crkva dopušta umjetno cvijeće 
samo, ako je od svile ili drage kovine i to u nuždi, 
a nipošto ne smije biti iz papira ili platna. Oltar 
mora biti bez cvijeća u Adventu (osim 3. ned.) u 
korizmi (osim 4. ned.) i kod crnih misa. Tumba smi¬ 
je biti urešena samo zelenilom. 

Po nekojim crkvama ima ploča mira (instrumen- 
tum pacis). To je slika Raspetoga ili Božjeg Janjeta, 
lijepo izrađena sa držalom. A može biti i obično pro- 
pelo. Stoji na oltaru desno od kaleža. Dade se vjer¬ 
nicima ljubiti prije svete pričesti u znak mira. To 
nadomješta sveti poljubac mira, kako su se kršćani 
u znak mira ljubili prije sv. Pričesti. Danas uvađaju 
običaj, da vjernici u znak mira prije sv. Pričesti (po¬ 
slije — Paks Donrini sit semper vobiskum) pružaju 
jedan drugomu ruku (rukuju se). 

Imali su još Diptih, to j. dragocjene dvostruke 
pločice, na kojima su bila upisana imena onih, koje 
se spominjalo u sv. misi. Danas ih više nema u li¬ 
turgiji, već se nalaze pohranjeni po raznim muzejima. 
Vrlo dragocjeni diptih posjeduje zagrebačka stolna 
crkva. 

Kanonske pločice su tri pločice na oltaru, na 
kojima su napisane neke molitve iz sv. mise, koje se 

nikad ne mijenjaju. Molitve, koje se ne mijenjaju, zo¬ 
vu se grčkom riječi: kanon, otale naziv kanonske 
pločice. Stavili su ih u 16. vijeku, da svećenik ne 
mora te molitve po knjizi tražiti, a i onako riječi 
Pretvorbe mora čitati a ne napamet govoriti, da mu 
čitanje bude lakše. Na oltaru su samo za vrijeme 
žrtve, poslije se spreme pod oltar ili pod pokrivač 
oltara ili na kredenc. 

Jastuk ili stalak za knjigu upotrebljava se od 
13. vijeka. Stalak može biti pokriven pokrivom litur¬ 
gijske boje. 

U oltaru je spojeno nebo sa zemljom. Na olta¬ 
ru nas sva tri carstva, životinjstvo, bilinstvo, rudstvo, 
pozivaju na ljubav Božju. Naše srce mora da bude 
naš oltar, gdje da palimo tamjan molitve, gorimo lju¬ 
bavi, koljemo (žrtvujemo) svoju volju, da se pretvori 
u Božju. 

Istočna crkva. Oltar (svetište) je najsvetije mje¬ 
sto u hramu. Oltar ili svetište je iznad soleje obično 
uzdignut na jednu stepenicu. Predstavlja samo nebo, 
gdje Bog obitava u slavi svojoj. 

U oltaru se nalazi: sv. prijesto (naš oltar), zove 
se i časna trapeza. Sv. prijesto je odjeven ovako: na 
njega dolazi bijelo platno, a zove se sračica (košulja). 
Sračicu pokriva inditija (induo — oblačiti), pokrivač 
za sv. prijesto, koji se pravi iz svijetle raznobojne 
materije, da predstavi slavu Kristovu. Na inđitiji stoji 
iliton (zavoj), to je četverouglati rubac. U iliton se 
zavija antimins (antiinension). Antimins je četverou- 
glasto platno sa slikom polaganja Kristova u grob. 
Njega može osvetiti samo episkop (biskup). U 
antimins se ušivaju sv. moći. Bez antiminsa ne može 
se vršti liturgija. Presveto za vrijeme sv. Liturgije 
stoji uvijek na rasprostrtu antiminsu. 

Na sv. prijestolu stoji, sv. Jevangjelje-, sv. krst 

(križ), jedan stoji na sv. prijestolu, a drugi čelo nje¬ 
ga; darohranilnica, kutija u obliku kovčega- ili crkve, 
u kojoj se čuva Presveto. Svijećnjaci tri ili četiri, a 
u pozadini stoje obično ripide. 

Na sjevernoj (lijevoj) strani od sv. prijestola 
nalazi sa žrtvenik, stol, na kojem svećenik svršava 
proskomidiju (početak liturgije). Na njem se čuvaju 
sv. utvari (stvari), potrebne kod sv. liturgije. Odjeven 
je kao i sv. prijesto. Još se zove i predloženije. 

Na istočnoj strani od sv. prijestola nalazi se 
uzvišeno mjesto sa sjedištem za arhijereja (biskupa), 
a zove se gornje sjedališče. Na njega ide biskup u 
izvjesno vrijeme na liturgiji. Niže s obje strane na¬ 
laze se uza zid stolice za prezvitere (svećenike), koji 
s biskupom služe; zovu se soprestolije. 

Na južnoj (desnoj) strani od sv. prijestola je u 
zidu udubljenje ili posebna soba, nazvana đakonik 
ili sasudohranilnica, jer se tamo čuvaju sv. sasudi 
(posude). 

U oltar smije ulaziti samo svećenstvo i ko ima 
u njemu potrebnog posla, ženske nikako. 

Crkveno odijelo. 

Svetost kuće Božje i oltara, uzvišenost žrtvova¬ 
nja i žrtve, dostojanstvo kršćanskog svećeništva traže 
za liturgiju (službu Božju) posebno časno odijelo, 
koje se odlikuje i razlikuje od običnoga svagdanjeg 
odijela. Ako su već oni, koji su se u Starom Zavjetu 
približavali svetištu, morali biti obučeni u posebna 
lijepa odijela, koliko više to vrijedi u Novom Zavjetu, 
kojega je Stari bio slaba slika. 1 sama priroda čo¬ 
vjeka traži, da se i spolja, već u samom ruhu očitu¬ 
je, kako je svečano i javno bogoštovlje visoko nad 
običnim životom i djelovanjem ljudskim. Zato vidimo 
u svih naroda, da svećenstvo kod sv. službe upotreb¬ 

ljava druga odijela od onoga u običnom životu. I 
Crkva je odredila, da svećenik kod javnih bogoštov- 
nih čina nosi posebno crkveno ruho: a) neka se vidi, 
da tu svećenik nije običan čovjek i da ne vrši sv. 
službu samo u svoje ime; tu je svećenik poslanik 
Crkve, posrednik između Boga i ljudi, namjesnik sa¬ 
moga Isusa Krista; b) da se i spoljašnim uresom i 
sjajem očituje čast i poštovanje Kralju neba i zemlje; 
c) da se na prvi mah vidi, kako je javno bogoštovlje 
djelo od velike znamenitosti i dostojanstva. 

U Starom je Zavjetu sam Bog Mojsiji kazao, kakvo 
da bude liturgijsko odijelo. Spasitelj nije tu ništa o- 
dredio, nego je sve prepustio apostolima i njihovim 
nasljednicima. 

Prvih vjekova vjerojatno nije bilo uobičajeno 
posebno liturgijsko odijelo. Služili se kod liturgije 
odijelom, koje se ni u čem nije razlikovalo od gra¬ 
đanskoga ni krojem ni uresom. Kad su prilike dopu¬ 
štale, ono odijelo, u kojem su vršili bogoslužje, nisu 
nosili izvan liturgije, već samo u sv. službi. Baš kao 
danas što čini naš svijet, ima za sv. misu posebno 
odijelo, koje nosi nedjeljom, a ne nosi svaki dan. 
Kaže: da imam u čem ići u crkvu. Već papa Stjepan 
{-f 257) određuje, neka se odijelo, u kojem se bilo 
kod oltara, ne nosi izvan crkve. U 4. vijeku susreće¬ 
mo naređenje, da biskupi, svećenici, diakoni, kad o- 
bavljaju liturgiju, budu obučeni u čista bijela odijela, 
ljepša no što su ostaloga puka. 

Crkveno odijelo se najviše razvilo i usavršilo u 
razdoblju od 4.—9. vijeka. Razvilo se iz građanskog 
odijela, koje je bilo uobičajeno za vrijeme rimsko- 
grčkih careva u svijetu, te se odlikovalo ukusnom 
jednostavnošću, širinom i krojem puno nabora. Nosi¬ 
li su ga kao i danas nad svakidašnjim odijelom. 

Nije se razvilo iz židovskoga liturgijskog odije- 

la. Stari Zavjet je samo u toliko uplivao, što su kr¬ 
šćani obzirom na židovsku starinu jasnije spoznali, 
da se za obavljanje svetih Tajna pristoji posebno 
svečanije odijelo. I poraba svakidanjega odijela kod 
tako uzvišene žrtve ne bi pravila povoljan dojam na 
kršćane, koji su prije bili Židovi, koji su imali sjaj¬ 
no bogoslužje. 

K razlici građanskoga i crkvenog odijela mno¬ 
go je pridonijela seoba - naroda. Germani su u 7. i 8. 
vijeku donijeli zgodnije odijelo, kraće i uže, pa je 
svijet od njih to poprimio, dok su svećenici i činov¬ 
nici zadržali staro rimsko-grčko, široko i dugo. (I 
suci iniadu u službi odijelo slično svećeničkom). 

U 9. vijeku je već strogo provedena razlika iz¬ 
među svjetovnoga i crkvenog odijela. U to vrijeme 
se osobito razvilo biskupsko odijelo, jer su se bis¬ 
kupi onda nalazili u visokom položaju. U srednjem 
vijeku se postavljala važnost na skupocjena i umjet¬ 
no izvršena odijela, jer je položaj klera (svećenstva) 
bio visok i darežljivost puka velika. 

Vrijeme od 13. vijeka do danas uplivalo je di¬ 
jelom povoljno, dijelom nepovoljno na razvitak crk¬ 
venoga odijela. 

Povoljno, što se sve više ukrasivalo; nepovoljno, 
što se sve više prikraćivalo osobito gledoni na du¬ 
ljinu. Najgore je kod toga prošla kazula (najgornje 
odijelo), da je spala na oblik škapulara. 

Crkveno odijelo obično zovemo: paramenta. 

Razlikujemo donje i gornje odijelo, kao što se 
nosilo u staro rimsko doba, iz kojeg se razvilo crk¬ 
veno ruho. 

Donje odijelo : Naglavnik (humeral, amikt) je 
pačetvorina od bijelog platna, duga 80 — 90 cm i 
60—70 cm široka, mora imati dvije vrpce do zemlje 
duge, na gornjoj strani je obično uvezen mali križ. 


Humeral je bio kod Rimljana grimizno sukno, kojim 
se kod žrtve pokrivala glava svećenika, kao i uopće 
što su pokrivali giavu kod molitve. Još u srednjem 
vijeku su ga stavili na glavu, a kad su obukli sve 
odijelo, spustili ga dolje po gornjem odijelu. Radi to- 
da počeli su gornji dio humerala ukrašivati, kao što 
još danas imadu na pr. Franjevci u nekim krajevima. 
Zato svećenik još i danas, kad ga oblači, metne ga 
najprije na glavu, što nas sjeća na pokrivanje glave 
kod žrtve i molitve. Kao službeno crkveno odijelo 
javlja se humeral u 9. vijeku, u Franačkoj kod većih 
svećenika, auli. vijeku već je bio uobičajen kod 
svih klerika. 

Sjeća nas i na rubac, kojim su Kristu vezali oči. 

Fano nosi samo papa. Fano je iz bijele svile 
okrugloga oblika, urešen crvenim i zlatnim prugama. 
Papa ga nosi na a 1 bi, gornji dio je nad vanjskim o- 
dijelom kao ovratnik. 

Alba (tunica) je duga bijela platnena košulja s 
uskim rukavima. Poprečno je duga 1'50 ni, široka 
3—3-50 ni, da se u njoj može slobodno hodati i kle¬ 
čati i da se može udesiti lijepim naborima. Nastala 
je iz običnoga rimskog kućnog odijela, zvanoga tunika. 

Kada je postala crkveno odijelo, nije nam poz¬ 
nato. Znamo, da su redovnici Benediktinci imali obi¬ 
čaj, da su na svetkovine svi monasi dolazili na kor 
moliti časoslov u albania. U osmom vijeku su je u 
Rimu nosili već svi klerici. Vrlo rano su počeli do¬ 
nji rub i okrajke rukava ukrašivati. Kad su za vrije¬ 
me Karla V. došle u običaj čipke u španjolskom dr¬ 
žavnom odijelu, odanle su došle u crkveno ruho. 
Današnjem ukusu više ne odgovara, da alba ima vrlo 
široke čipke, jer to nije zgodna odjeća za muškarca. 
Čipke neka budu uske. Ne valja pod njih podmetati 
crvenu, žutu, modru, ili bilo koje boje tkaninu. Na- 

značuje po krvi Jaganjca stečenu čistoću duše. 

Pojas (cingulum), kojim se opaše alba, da se 
može u njoj hodati. Izgleda kao tanko uže. Može biti 
iz konoplje iii svile. Redovito je bijele boje, a može 
biti i one, koje su paramenti. 

U nerimskim liturgijama znadu biti vrlo sjajni. 
Sjeća nas na konop, kojim su vezali Krista. 

Papa nosi na lijevoj strani podpojas (subcinkto- 
rium) sličan manipulu. Danas je samo kao ures. Prije 
je njim privezivao stolu. 

Roketa (superpelliceum) je pokraćena alba, siže 
do koljena, sa širokim rukavima. Urešena je kao i 
alba. Pojavljuje se kao crkveno odijelo najprije u 
hladnim sjevernim krajevima. Redovnici su išli na 
kor moliti časoslov u albama. Radi zime obukli su 
krznene kapute, a na njih albu. A to je bilo nezgod¬ 
no, što je alba preduga i mora se pasati. Zato su u 
13. vijeku uveli kratku albu. Upotrebljavaju je svi 
klerici kod sv. čina i uvijek, gdje nije baš propisana 
alba. Roketa se razlikuje od superpeliceuma, što su- 
perpeliceum ima široke rukave a roketa uske. Kod 
nas ta razlika ne postoji. 

Večernjica (blagoslov) sa Presvetim ne smijese 
služiti u roketi, nego u albi. 

Gornje odijelo: Dalmatika je gornje odijelo za 
đakona, tunicella za subđakona ili hipođakona. Tu- 
nicella ili manja dalmatfka je slična đakonovoj i bi¬ 
la je kraća i uža. Danas te razlike nema, već su o- 
bje jednake. 

Dalmatika se zove odijelo one dvojice svećeni¬ 
ka, koji dvore kod svečane sv. mise, kad se čita sa 
tri svećenika. Dalmatiku je već u 4. vijeku nosio 
papa i rimski đakoni. Od 9. v. je općenito službeno 
đakonovo odijelo dalmatika. Dalmatika je izvorno 
morala biti, kako joj kaže i samo ime, dalmatinska 


nošnja. Dalmatika bila je bijele boje i dugo je bio 
njezin ures samo dvije crvene ili tamne pruge spri¬ 
jeda i straga. Danas su dalmatike one boje, koje i 
misnica. 

Upotrebljavaju se kod svečanih misa, blagoslo¬ 
va, procesija. Dalmatike su odijelo veselja, zate se ne 
upotrebljavaju na pokorničke dane, kad je ljubičasta 
boja, već đakon i. subđakon dvore (azistiraju) samo 
u albama bez dalmatika. U pokorničke dane se uzi- 
miju mjesto dalmatika kazule sprijeda zavinute do 
polovice duljine. U nekim krajevima to nije u običa¬ 
ju, već asistenti budu samo u albama. 

Papa i biskupi kod svečane službe obuku tuni- 
celu i dalmatiku (koje su vrlo tanke) prije kazule u 
znak punine vlasti. 

Kazula (misnica) je najgornja haljina. Kazula je 
u starini bila bez rukava, sa sviju strana zatvorena 
iz debele vune, obavijala cijelo tijelo, izgledala kao 
zvono, u sredini imala samo otvor za glavu, Čovjek je 
u tom odijelu bio kao u kućici, a kućica se latinski 
zove kazula. Katkad je imala i kapucu. To odijelo 
je služilo kao kišna kabanica i kao čuvar od zime, 
nosio ga prosti puk, a od 4. vijeka i odličniji krugo¬ 
vi, pa je tako od toga vremena dospjelo u crkvenu 
uporabu. Do 9. vijeka nosili su kazulu i izvan bogo- 
služenja klerici i monasi, a od 11. vijeka nosili su je 
u liturgiji kod najrazličitijih čina svi klerici bez raz- 
zlike. Od 12. vijeka služi isljučivo samo kod sv. mise. 

Nose je još danas đakon i subđakon kod sve¬ 
čane službe, i to naprijed zavinute (planeta plikata) 
u Adventu (izuzev III. Ned.) i Korizmi (izuzevši IV. 
Ned.);. u kvatrama (izuzevši duhovske) kod blagoslo¬ 
va svijeća, palma i pepela. Đakon prije evangjelja 
skine kazulu, uzme širu stolu, poslije Pričesti opet 
uzme kazulu, a skine stolu. 

Od 13 vijeka su počeli postrance kazulu pri¬ 
kraćivati, da budu ruke slobodnije. Kad su počeli o- 
dijelo urešivati, to su bili veći izdaci, pa se htjelo 
štediti na veličini. Pogotovo kad su 1527. god. Rim 
do gola opljačkale njemačke i španjolske horde, Rim 
je bio u najvećem siromaštvu i to je pridonašalo skra¬ 
ćivanju. U vrijeme crkvenoga blagostanja upotreblja¬ 
vali su bogati i teški materijal, koji je svojom teži¬ 
nom bio nepriličan, pa je i to doprinašalo skraćiva¬ 
nju odijela. Kazula je redovno iz svile; običajem je 
postala dopuštena i polusvila. 

U 18- vijeku je bilo kazula od slame i kože; 
takav je bio duh vremena. 

Primjerom dr. Bocka se opet počelo kazule na 
rukavima praviti širima, da pokrivaju preko polovice 
ruke, a duljinu su ostavili, pa je nasto novi oblik r 
sličniji starini, a zovu se gotske kazule. 

Pluviale, široki plašt poput kabanice. Raširen 
izgleda kao polukrug. Kroji se iz svile ili polusvile, 
premda nije obvezatno. Upotreba mu je vrlo raznolika. 

Nastao je iz monaškoga plašta zvana ,,kapa“ 8. 
i 9. vijeka. Ta kapa je bila kao kazula s tom razlikom,, 
što je naprijed bila otvorena, imala je kapucu, služi¬ 
la je za obranu od kiše. Kiša se zove latinski pluvia, 
za to je taj plašt dobio ime pluviale. Od 12. vijeka 
kapuca je samo ures. 

Cappa magnet (kapa magna) je okrugli plašt, sa 
kapucom otvoren do visine prsiju a straga je vrlo 
dug (kao šlep). Nose je samo kardinali, patrijarsi, 
biskupi, opati i kanonici, kojima je to pravo napose 
dano, a nosi se na roketi. Kardinalska je kapa mag¬ 
na (zove se magna, jer je velika: magna znači velika) 
crvena; biskupska ljubičasta; benediktinskoga opata 
crna. Kod kardinala i biskupa, koji su redovnici, je 
one boje, koje je njihovo redovničko odijelo. U zimi 


se preko nje prebaci bijelo ili crno krzno. Nastala je 
iz plašta, u kojem su crkveni dostojanstvenici (prela¬ 
ti) pratili na konju sv. 0. Papu. 

Mala kapa ili Mozzetta (moceta) s vrlo malju- 
šnom kapucom, jest kao ovratnik i siže do pasa, na¬ 
prijed se zakopča pucetima, a boje iste kao i kapa 
magna, nosi se na roketi. Ona je znak vlasti (juris¬ 
dikcije), zato se prelati ne smiju njom služiti izvan 
svoga područja, onda nose Mantellettum (veliki dugi 
prsluk.) 

Papina moceta je crvena, uskrsni tjedan bijela. 

U Njemačkoj nose svjetovni svećenici uvijek na 
roketi crni ovratnik, sasma je sličan ovratniku naših 
ministranta. 

* * 

* 

Svi, koji imadu pravo služiti svečanu svetu mi¬ 
su poput biskupa (usum pontificalium), nose kod 
svečane službe svilene rukavice , iste su boje kao pa- 
ramenti. Došle su u običaj u 10. vijeku. Ne nose se na 
Veliki Petak i kod Zadušnica. 

K pontifikalu (biskupska misa) spadaju svilene 
čarape i papuče, iste boje kao i rukavice i upotre¬ 
bljavaju se onda, kad i rukavice. 

Najodličniji pokriv glave kod. sv. 0. Pape jest 
Tiara, visoka kapa sa tri krune urešena draguljima, 
izgleda kao košnica. Nosi je samo na dan krunidbe, 
kad ide ili odlazi iz crkve sv. Petra u Vatikan, kod 
bogoslužja se služi mitrom, ne tiarom. Nastala je iz 
izvanliturgijske kamilavke (kao visoki uski šešir zvan 
cilinder bez obruba). 

Liturgijski pokriv glave kod Pape, biskupa, o- 
pata je Mitra (infula). Mitra je kapa sa dva šiljka 
straga vise dvije široke vrpce za ures. Imade ih tri 
vrste: jednostavna je iz bijele svile s crvenim vrpca¬ 
ma; zlatna; dragocjena. Jednostavna služi kod Zadu- 

šnica, posvete svijeća, Veliki petak, zlatna u Adventu 
i korizmi, te izmjenice kod svečanosti sa dragocje¬ 
nom. Javlja se istom u 10. vijeku. U srednjem vijeku 
su je nosili kraljevi i knezovi. 

Pileolus ili solideo je mala okrugla kapica, koja 
pokriva samo tjeme. Zove se soli Deo, jer se skida 
s glave samo pred Bogom; riječi soli Deo znače: sa¬ 
mo Bogu. Nosi se uvijek i pod mitrom. Papina je bi¬ 
jela, kardinalska crvena, biskupska ljubičasta, opati i 
redovnici imadu crnu. Ta kapica opšivena crvenom 
svilom i bijelim krznom vidi se na slikama pape Ju¬ 
lije 11. i Lava X. i bila je u običaju do 19. vijeka. 

Biret ili baret je trouglasta kapa, što svećenici 
nose kod bogosiuženja. lste je boje kao i pileolus. U- 
čitelji sv. bogoslovlja (doktori) nose četverouglastu. 

Talar ili reverenda je crna halja s pojasom, što 
je svećenici nose izvan liturgije. Sa ovratnikom bez 
pasa zove se cimada. Redovnička haljina zove se habit. 

Znakovi časti i vlasti ili insignia. 

Manipul ili naručnik ili obručnik je uski rubac 
na lijevoj ruci. Iste je boje kao misnica. Služi samo 
kod sv. mise, blagoslova grančica i ulja. Znak je sub- 
diakonata, i nosi ga subdiakon i svaki od njega viši. 

Od 6. vijeka je diakon primao darove od vjer¬ 
nika na platnenom rupcu, donašao ih na oltar, dije¬ 
lom za žrtvu, dijelom samo za blagoslov. To je bila 
duhovna žetva, zato je od 11. vijeka dobio ime ma- 
nipulus, što znači: snop. Danas više nema svrhe, ne¬ 
go je samo ures i znak časti. 

Štola je znak đakona, svećenika i biskupa. Iste 
boje kao i misnica. Nosi se na albi ili roketi. Duga 
je oko 2'50 m, široka 10 cm. U sredini i na krajevi¬ 
ma ima križ. Đakon je nosi na lijevom ramenu i sve¬ 
že pod desnom rukom. Svećenik (prezbiter) i biskup 

metnu je na vrat, da krajevi vise preko prsiju. Bis¬ 
kupu pada ravno po prsima u znak pune vlasti, a 
prezbiter je stavi u križ, da mu je vlast ovisna o bi¬ 
skupu. Nosi se kod svih liturgijskih čina. U iznimnim 
slučajevima nosi se stola kao znak časti. 

Stola (naramenica) se prvotno zvao u građan¬ 
skom životu rubac za otiranje ustiju i znoja, a zvao 
se orarium, od latinske riječi os, što su usta. Stola 
se zvalo gornje odijelo (tunika), koje je bilo državno 
i časno odijelo rimskih gospođa, kojim su se isticale 
kao muškarci togom. Orarium su prozvali stolom, jer 
su htjeli istaknuti, da je to odijelo, kojim se nazna¬ 
čuje čast, kao što se označivala rimskom stolom. 

Pallium je znak papske i nadbiskupske časti. 
Nadbiskupi u roku od tri mjeseca po imenovanju 
treba da zatraže od pape pravo nošenja paliuma. To 
je uska tkanica, tri prsta široka, sa 6 crnih križeva. 
Nosi se oko vrata na misnom odijelu. Papa ga smije 
nositi svagdje, a biskupi samo u svojoj biskupiji. Kad 
nadbiskup umre, zakopa se s njim i njegov palium. 
Palium je iz janjeće vune, koji se svake godine na 
dan sv. Agneze (Janje) to j. 21. januara donesu u cr¬ 
kvu. Papa ih blagoslovi u oči sv. Petra i Pavla kod 
večernjice i leže u pozlaćenoj kutiji na grobu sv. 
Petra, dok ih papa komu ne pošalje. 

Palium označuje puninu duhovne vlasti i znak 
je potpune veze sa apostolskom stolicom. A jer je iz 
vune i nosi se na leđima, opominje nadbiskupa, da 
bude po Kristovom primjeru dobar pastir. 

Rationale (racionale) je ures, nosi se na leđima 
povrh misnog odijela. Javlja se isto doba s palijem 
(4. vijek). Nosi ga samo pet biskupa i to u Eichstatu 
(Ajhštet), Paderbornu, Toulu (Tul), Nancy (Nansi) i 
Krakovu. 

Prsten nose biskupi i ovlašteni prelati na čet- 

vrtom prstu desne ruke. Odličnici kod svih naroda, 
tako i kod Židova, Grka i Rimljana, nosili su prsten 
pa se tom običaju priključilo i kršćanstvo. Prsten se 
kao znak biskupske časti spominje prvi puta na cr¬ 
kvenom saboru u Toledu 633. g. Papin prsten se zo¬ 
ve ribarski prsten, jer je na njemu slika, kako sv. 
Petar baca mrežu. Prsten smiju još nositi i učitelji 
(doktori) bogoslovlja i crkvenog prava. 

Prsten označuje vjernost, kojom imade biskup 
da služi svojoj zaručnici, to j. povjerenoj si crkvi. 

Štap (pastorale) kao zvanični znak nose bisku¬ 
pi i opati na svojem području (i posvećene abatise). 
Biskupov štap je gore okruglo zavinut, papin je ra¬ 
van te ima tri križa. Zavinutost križa, kad ga nosi 
biskup, gleda prema narodu u znak, da su oni nje¬ 
gove ovce. Njim se biskup ne služi kod Rekviema i 
na Veliki Petak, jer su u toj službi sačuvani stari 
obredi, tad još štap nije bio uobičajen. Štap se spo¬ 
minje kao i prsten prvi puta 633. trod. 

Običaj nositi štap dolazi iz Istoka, gdje je štap 
bio znak prava naučavanja i vladanja (žezlo). Začudo 
papa se kod same liturgije ne služi štapom 

U 11. vijeku dobiva štap oblik, da je zavinut, 
•dok su prije izgledali kao slovo J, kakovi su još i 
danas u običaju na Istoku. 

Prsni križ (pektorale) nosi papa, biskupi, opati 
(abatise) na zlatnom lancu ili svilenoj vrpci, koja je 
prema položaju dostojanstvenika različite boje. Kod 
liturgije se nosi na albi na svilenoj vrpci. U križu 
se nalaze svete moći. 

U prva kršćanska vremena su nosili oko vrata 
kutijice u obliku križa sa sv. moćima ili riječima sv. 
Evanđelja. Papa Inocent III. je prvi, koji spominje 
pektorale. Njim su se biskupi u 13. vijeku već op¬ 
ćenito služili. 

Nadbiskupski (metropolitanski) križ. Papa, pat- 
trijarsi, nadbiskupi, kad prime palium, imadu pravo 
da se pred njima u procesiji nosi križ tako, da kip 
Spasitelja gleda natrag, da ga dostojanstvenik ima 
pred očima. I pojedini biskupi mogu to dobiti kao 
osobno pravo. 

Osvrt. Liturgijsko odijelo klerika (koji se uči 
za svećenika) je: roketa i biret. 

Subdiakona: Amikt, alba, pas, manipul, tunicela 
(dalmatika) i biret. 

Diakona - kao subdiakon, samo još ima štolu. 

Svećenik (prezbiter): amikt (humerale), alba, 
pojas, manipul, stola, kazula i biret. Izvan mise: ro¬ 
keta. štola, plašt i biret. 

Biskup: roketa, čarape i papuče, liumeral, alba, 
križ, tunicela, dalmatika, kazula (na njoj palium, ako 
je nadbiskup), rukavice, prsten, štap, pileolus i mitra. 
Izvan sv. mise: roketa, moceta s pektoralom (i kapa 
magna) pileolus i biret. 

Odijelo je znak većeg ili manjeg udjela u sve- 
ćeništvu sv. Crkve. Biskup ima puninu vlasti, zato 
ima najviše znakova i oblači se pred narodom na 
oltaru, da budu vjernici svjesni njegove visoke crkve¬ 
ne časti i vlasti. 

U Istočnoj Crkvi je diakonova odjeća: stihar, 
što znači duga odjeća, te pokriva cijelo tijelo, a pra¬ 
vi se od svijetle, šarene materije. Kod prezvitera (mi- 
snika) i < piskopa (biskupa) je bijele boje i širi. Zo¬ 
ve se i podriznik (alba), jer se na nj oblače druge 
rize to j. haljine. 

Orar (orarium) je stola, samo šira i dulja nego 
na Zapadu 

Narukvice. Njima se stežu rukavi, da ne sme¬ 
taju. To su kao d^a malena manipula. Prezviter (mi- 
smk) iina osim stihara i narukvica epitrahilj, to je 

naša stola. Pojas, kojim sveže stihar i epitrahilj, 
Felon, to je naša kazula, samo su je već i oni spri¬ 
jeda prikratili. 

Episkop ima sakos mjesto felona: omofor , nalik 
diakonskom oraru; nabedrenik, četverouglasto platno 
o pojasu s desne strane. Mitra, oblik krune s križem 
na vrhu. Panagija (Bogorodica) ili enkolpija, to je 
ikonica (sličica) Majke Božje. Pored panagije nose i 
pektorale. Stap (patirica). 

Crkvene boje. 

U bogoslužju ima svaka stvarca svoje zname- 
novanje. Crkva upotrebljava svaku prigodu, da vjer¬ 
nike pouči i na dobro ih potakne. Kao glazba što 
godi uhu i tim putem djeluje na pamet i srce, tako 
boje razblažuju oko i rađaju različne misli i čuvstva. 
To je upotrebila Crkva, te je crkveno ruho (ako nije 
od lana) iznijela u pet različitih boja. 

Kod svečanih zgoda u prva četiri vijeka imala 
je prvo mjesto bijela boja. Kršćani su se kod službe 
Božje najradije služili tom bojom, ako i ne isključi¬ 
vo. Ljubav srednjega vijeka prema simbolizmu mno¬ 
go je doprinijela, da su se uvele razne boje, pogoto¬ 
vo, kad je Zapad po križarskim ratovima došao u 
bliži dodir sa Istokom, gdje se upoznalo dragocjene 
i raznobojne svilene tkanine, pa se ta vrst obrta pre¬ 
nijela i na Zapad. Što je bio veći blagdan, to su ra¬ 
bili skupocjenije odijelo bez obzira, koje je boje. Is¬ 
tom od 12. vijeka počelo se ustaljivati pravilo, kada 
da služi koja boja. Najstarije boje jesu bijela i crna. 
Crna je služila u one dane, u koje danas uzimamo 
ljubičastu. 

Danas imamo pet liturgijskih boja: bijela, crve¬ 
na, zelena, ljubičasta i crna. Te imadu vrijediti po 
određenju pape Pija V. iz 16. vijeka. 

Lijepo nam tumači značenje boja papa Inocent 
III. ovako: Na blagdane priznavalaca i djevica nazna¬ 
čuje bijela boja nevinost i čistoću. Naznačuje čistoću 
od svake ljage na blagdane anđela, na dan rođenja 
Ivana Krstitelja, napose rođenja Gospodnjega. Na 
Bogojavljanje, da nas sjeti sjajne zvijezde, što je vo¬ 
dila mudrace. Na Svijećnicu znači čistoču Marijinu, 
da je Krist svijetlo svijeta. Na Veliki Četvrtak, jer 
se blagoslivlja krizma, koja služi za posvećenje duše. 
Na Uskrs, da se sjetimo vesele vijesti uskrsnuća i 
anđela u bijelim haljinama. Na Uzašašće bijeloga ob¬ 
laka, na kojem Krist ode u nebo. Na Sve Svete, da 
se sjetimo slave izabranika. 

Bijela se upotrebljava na svetkovine Gospodnje 
(koje nisu u vezi sa mukom Isusovom), BI. Dj. Mari¬ 
je, anđela, svetaca (koji nisu mučenici). 

Crvena boja nas sjeća na svetkovine apostola i 
mučenika, krv, što su je prolili za Krista. Na Našaš- 
će i Uzvišenje križa na krv Isusovu, prolivenu na 
križu. Na Duhove je znak gorućih jezika, kako je 
Duh Sveti došao nad apostole. Na dan djevice i mu¬ 
čenice savršene ljubavi prema Kristu. 

Crvena boja se upotrebljava na Duhove, svetko¬ 
vine križa i krvi Gospodnje, na svetkovine apostola 
i mučenika. 

Crna boja je znak noći, smrti i groba. Upotreb¬ 
ljava se na Veliki Petak, Dušni dan i kod službe za 
odrasle pokojne. 

Prije no što se upotrebljavala ljubičasta boja, 
mjesto nje je bila crna, dakle u Adventu i korizmi. 

Ljubičasta je mlađa i sporedna boja te zamje¬ 
njuje crnu. Durandus kaže, da se u Adventu i koriz¬ 
mi rabi ljubičasta, jer je mutna, turobna i slična bo¬ 
ji onoga mjesta, koje je krv podsjela. Znak je poko¬ 
re i odricanja. 


TINODI, Liturgija. 

Ljubičasta se upotrebljava u Adventu i od Se- 
dam'desetnice do Uskrsa; predvečerje, dan prije ko¬ 
je velike svetkovine, vigilia, prosne dane, kod sakra¬ 
menta Pokore i zadnje pomasti (sv. Ulje), na nevinu 
dječicu (ako nije nedjelja), na kvatre osim duhov¬ 
skih, kod blagoslovina. 

Zelena boja se po papi Inocentu upotrebljava 
na dane, koji nemaju jasno izraženoga značaja, kao 
što su dani poslije Bogojavljanja do Sedamdesetnice 
i od sv. Trojstva do Adventa. U te dane se uzima 
zelena boja, jer ona drži sredinu između bijele, cr¬ 
vene i crne. 

Zelena boja se tumači i mistično. Zelena je bo¬ 
ja oživjele prirode, koja srca sviju napunja ufanjem. 
Naše ufanje počiva na Isusovom uskrsnuću i na na¬ 
šem uskrsnuću, a sve nedjelje nas sjećaju Isusovoga 
uskrsnuća, koje našu dušu napunja ufanjem, nadom, 
zato se ta boja upotrebljava u najviše nedjelja i one 
dane, kad je sv. misa o nedjelji. To je tumačenje 
najnovijega doba. 

Treće adventske i četvrte korizmene nedjelje 
upotrebljava se ružičasta boja, koja je napose propi¬ 
sana za stolne crkve. 

Modra i žuta boja je zabranjena. 

Zlatna radi dragocjenosti može zamjeniti bijelu 
i crvenu. Ako je gdje u uporabi žuta boja, onda 
nadomješta zlatnu. Takovima su se služili vojnički 
svećenici za vrijeme rata. 

Kakve si ti boje kod službe Božje? Ako nisi bi¬ 
jele, najljepše boje, nastoj da budeš ljubičaste, i noć¬ 
no nebo je lijepo sa milijunima svojih sjajnih zvijez- 
dica. Neka bude i po tebi posuto puno zvijezda, 
tvojih dobrih djela i pokore. 

Crkveno posuđe. 

Među liturgijskim posuđem je najsvetije ono, 

koje dolazi u dodir sa tijelom i krvlju Gospodnjom. 
To su: kalež, plitica, čestičnjak i pokaznica. 

Apostolsko vrijeme pozna kalež iz bijeloga i ze¬ 
lenog stakla, zato se misli, da se je Spasitelj kod 
posljednje večere služio staklenom čašom, a jer su 
apostoli vršili liturgiju po kućama odličnijih kršćana 
zato već vrlo rano susrećemo kaleže iz dragocjenih 
kovina i umjetno ukrašene. Vrijednost kaleža se rav¬ 
nala po imućstvenim prilikama crkve i svećenika, 
tako da je u stara vremena bilo kaleža iz stakla, 
drveta, zemlje, mjedi, roga, slonove kosti, jantara, ko¬ 
sitra i olova. Danas mora biti kalež od drage kovine 
ili kositra, unutražnjost mora biti pozlaćena, po bis¬ 
kupu posvećen i smije ga dirati samo osoba, koja 
ima s njim posla. Kalež naznačuje novi grob Isusov. 
Oblik kaleža se mijenjao prema duhu vremena i sti¬ 
lu. Romanski kalež je nizak, širok, plitak. Gotski je 
visok i šiljast, uzak, dubok. Barokni je kao tulipan. 

Dok su se vjernici pričeščivali pod obje prilike 
(koji se običaj od 12. vijeka sve više gubio), bilo je 
tri vrsti kaleža. Veliki kalež, providen dvijema ruči¬ 
cama, u koji se ulijevalo vino, što su ga vjernici do- 
našali (žrtvovali) i mali kalež, koji je služio biskupu, 
svećenicima i đakonima, koji su zajedno s biskupom 
vršili liturgiju; veći kalež za pričest vjernika, koji se 
napunio vinom i ulilo se nekoliko kapi posvećenoga 
vina. Vjernici su iz njega pili služeći se zlatnom ci- 
jevčicom (fistula). Danas se još tako pričešćuje sv. 
O. Papa sa svoja dva đakona kod svečane službe. 

Plitica je prirodni i nužni nadopunak kaleža. 
Imade oblik plitkoga tanjura, koji se grčki zove pa- 
tane, otale i ime plitici patena. Plitica služi za pri¬ 
kazivanje kruha. Bilo ih je iz svakojakoga materijala 
kao i kaleža. Danas mora biti od zlata ili iz srebra, 
ili kositra, a dobro pozlaćena. 

Nekoć je bila velika, jer je služila za sabiranje, 
lomljenje i dijeljenje žrtvenoga hljeba. Danas su ma¬ 
le, jer služe samo svećeniku te imadu promjer 12— 
18 cm. Bilo je plitica u vrijeme pape Lava 111.(796 — 
816. god.), koje su bile teške preko 10 kg i imale 
ručice; a sigurno su imali i manje plitice za dijelje¬ 
nje sv. Pričesti. 

Danas se mora dijeliti sv. Pričest opet pomoću 
plitice, koja je jajolika i veća no obična. Imali su još 
plitice, kojima su dijelili blagoslovljeni kruh onima, 
koji se pod misom nisu pričestili, kako je to još da¬ 
nas običaj u Francuskoj i u istočnoj Crkvi. 

Čestičnjak ili pričesnik je kalež s poklopcem., 
u kojem se drže male sv. hostije za pričest vjernika. 
Zove se i krušnik ili ciborium. Ciborium se najprije 
zvalo nadkrov nad oltarom (baldahin), za tim posu¬ 
da (golubica) obješena o taj krov, onda Svetohraniš- 
te, danas se zove tako kalež, iz kojega se od 13. vi¬ 
jeka dijeli sv. Pričest. Ciborij mora biti pokriven ma¬ 
lim plaštem, dok su u njemu sv. hostije. Tako je 
vjerovatno prvi odredio sv. Karlo Boromejski. 

P. Lemonnyer 0. P. predlaže, da pričesnici svo¬ 
jom rukom prinesu na oltar hostiju, koja će se za 
njih na misi posvetiti, da se njome oni pričeste, da 
jedu od svoje žrtve. U 14. vijeku, kad je općenito 
uveden blagdan Tijelovo i javno i svečano izlaganje 
Presvetoga na klanjanje, uvedena je i pokaznica 
(monstranca ili ostenzorij). To je ona posuda, u ko¬ 
joj se drži presv. tijelo Isusovo za vrijeme blagoslo¬ 
va s presv. Olt. Sakramentom, a izgleda većinom kao 
sunce, da baca zrake od sebe. Načinjena je slična 
onoj posudi, u kojoj su u srednjem vijeku izlagali sv. 
moći. U sredini ima zlatni polumjesec (lunula), u ko¬ 
ji se stavi sv. hostija. Ako se pokaznica ne može 
čuvati u Svetohraništu, onda se lunula sa svetom 

hostijom izvadi i stavi u malu posudicu, zvanu pik- 
sa ili kustodia. 

Istočna Crkva nema pokaznice. 

Kalež ima i svoje odijelo. Korporale ili tjeles- 
nik je oveća četvorina platna 45—50 cm, na koje se 
meće kalež i plitica za sv. mise. 

Korporale je najstariji dio od svega crkvenog 
ruha i prije je pokrivao čitav oltar, jer se na njega 
stavljala veća količina kruha i vina određenoga za 
posvećenje. I za vrijeme žrtve se njime pokrili žrtve¬ 
ni darovi i kalež, kako je to još običaj kod redovni¬ 
ka Kartuzijanaca. Kad je prestalo donašanjem daro¬ 
va, trebalo je na oltaru manje prostora za žrtvene 
darove, pa se korporal umanjio. 

I izvan sv. mise uvijek se mora tijelo Isusovo 
stavljati na korporal. Ni korporala ne smije nitko di¬ 
rati, osim pozvanih, jer dolazi u dodir sa Presvetim. 

Pala je mali laneni četverouglasti pokrovac, ko¬ 
jim se pokriva kalež pod sv. misom. Pala je obično 
iglama pričvršćena uz krupniji tvrdi papir, ili grubo 
platno, koje je s gornje strane preobučeno svilom ili 
poiusvilom a boje, kakvo je drugo misno ruho. Pala 
je nastala iz korporala, jer je zgodnije njom pokriti 
kalež, nego dio korporala prebacivati preko kaleža. 

Čistilo (purifikatorij) je platneni rupčić za čiš¬ 
ćenje kaleža, poprilici dug 45 cm. 25 cm širok. 

Velom (veo) je tkanina, kojom se prikriva cije¬ 
li kalež s patenom, iste tvari i boje kao i misno gor¬ 
nje odijelo. S velumom je pokriven kalež od početka 
mise do Prikazanja, i od Pričesti do svršetka mise. 
Došao je u običaj u 16. vijeku i za milansku crkvu 
propisao ga sv. Karlo Boromejski. 

Burza (tok, torbica) je četverouglasta uklopni- 
ca, u kojoj stoji korporal i stoji na velumu. Iste je 
boje kao misno odijelo. 

Kad svećenik dođe k oltaru, izvadi iz burze kor- 
poral, rasprostre ga i metne na nj kalež, a burzu 
metne na stranu evanđelja. 

Ampulice, to su obično staklene posudice za vi¬ 
no i vodu. Dok su vjernici donašali sami vino, izlije¬ 
vali su ga u veći kalež, koji se također zvao ampu- 
la. Ako ove posudice nisu od stakla, onda na pokrov- 
cu imade jedna slovo V, vino; a druga A. akva, vo¬ 
da. Kod biskupske mise se rabi za pranje ruku bis¬ 
kupovih veća posuda, umjetno ukrašena. Znala je ima¬ 
ti oblik lava, rep je služio za držak, a na usta išla 
voda; oblik pijetla, konja, zmaja. 

Još su i tri posudice za sv. ulje. Prije je posu¬ 
đe bilo drveno, ali su kršćani bili zlatni. 

Istočna Crkva. Crkvene sasudi (posude}: diskos 
je naša patena ili plitica:/zuZ/r je kalež, od grčke riječi 
poterion. Zvjezdica , koja je načinjena od dva prekrštena 
metalna luka. Da se ne bi izmiješali časni darovi na 
diskosu, stavlja se na njih zvjezdica. Pokrivača su 
tri, jednim se pokriva diskos povrh zvjezdice, a dru¬ 
gim putir; zovu se darci. Trećim se pokriva oboje, 
zove se vazduh. Zove se tako, jer se preko liturgije, 
kad se pjeva — Vjeruju — podiže i koleba nad da¬ 
rovima, tako da dovodi vazduh u kretanje. Kod Grka 
se zove — oblak. Još i zato, jer pokriva darove 
kao vazduh zemlju. 

Koplje je nožić s obje strane oštar. Njim se va¬ 
di sv. agnec (kruh za žrtvu). 

Kašičica, s kojom se pričešća. Guba (sunđer). 
Gube su dvije. Jednom se kupe sv. čestice, koje su 
na diskosu i meću se na putir, ona stoji na sv. prije¬ 
stolju u antiminsu. Drugom se otire putir poslije 
službe, ona stoji na žrtveniku. 

Ripide (mahalice) su se pravile nekad od per¬ 
gamenta, paunskih pera ili platna. Njima mašu đako¬ 

ni nad putirom, da kakav kukac ne padne u njega. 
Sada služe samo za uzveličanje svečanosti. Zname- 
nuju heruvine i serafine, zato i jesu na njima slike 
ovih anđela. 

Kadionica- Bočica sa mirom (krizmom). Dikirije, 
svijetnjak sa dviie, trikirije sa tri svijeće. 

Petohljebnica je sud, koji se upotrebljava na ve¬ 
černji, kada se blagosivlja hljeb, pšenica, 
vino i ulje. Na njemu su utvrđene tri čašice sa za- 
klopcem, za pšenicu, vino i ulje, a sa zadnje je stra¬ 
ne svijetnjak za tri svijeće. Na sredinu i između su- 
dića i svijetnjaka stavlja se po jedan hljeb zvan. 
prostora, svega pet. 

Sud za mirovanje je čašica, u kojoj stoji posve¬ 
ćeno ulje, kojim svećenik na jutrenji maže vjernike 
po čelu. 

Nebo je baldahim. Analogijon ili' pult, na koji 
se stavlja sv. Evanđelje, i sv. ikone (slike) za cijeli- 
vanje. 

Časoslov. 

Liturgija (bogosluženje) svake vjere sastoji se u 
molitvi i žrtvi. Što je vjera đuhovnija, to su viši i 
čistiji njezini pojmovi i naziranja o molitvi i žrtvi. 
Spoljašnje žrtve pogana i Židova poznavale su pored 
sebe i spoljašnje, obredne molitve. Što je čistija, dub¬ 
lja, đuhovnija molitva, to je točniji pojam žitve. Što 
se čovjek više nastojao srdačnom molitvom približiti 
Bogu, to je manje njegova molitva bila rad usnica i 
spoljašni oblik, to je i njegova žrtva bila potpuno i 
nesebično predanje Bogu. Što je molitva više odgo¬ 
varala svojem najvećem cilju — dizanju srca Bogu, 
što je žrtva — dar prikazan Bogu — bila više izra¬ 
žaj unutarnjega predanja volje Bogu, to su se molit¬ 
va i žrtva sasma približile jedna drugoj i pretvoiile 
se jedna u drugu. Tako je onda žrtva u najvećem 

smislu liturgija i vrhunac molitve. Molitva od žrtve i 
žrtva od molitve ne da se rastaviti. Taj vrhunac li¬ 
turgije (žrtvu) okružuju druge molitve, kao visoki bri¬ 
jeg što okružuju manji brežuljci. Najprije ćemo go¬ 
voriti o ovim manjim brežuljcima, o molitvama, koje 
okružuju najveću goru, žrtvu ili sv. misu. 

„Uvijek molite!" glasi opomena Spasiteljeva. 
Kako Crkva vrši tu zapovijed? Spoljašnjim bogoslu- 
ženjem se to ne da doslovno provesti. Unatoč tome 
Crkva ispunja tu zapovijed, kad moli u određene ure, 
časove. Neka vrst zemaljske vječnosti sastoji se u 
tom, što se nešto redovno ponavlja u stalno određe¬ 
no vrijeme. Na tom počiva svetkovanje crkvene go¬ 
dine. Uvijek u stalnoj udaljenosti ponavljaju se Taj¬ 
ne spasenja; tako se slave uvijek, dok se to dos¬ 
lovno ne ispuni u nebu. Dužnosti vječne molitve 
Crkva udovoljava tako, da moli svaki dan u stalno 
vrijeme. Te molitve se zovu časovi (horae) i ravna¬ 
ju se po suncu, koje je simbol (znak) Krista. 

Knjiga, iz koje se mole časovi, zove se časos- 
lov, breviarium, officium divinum (služba Božanska). 

Crkveni dan počinje uveče (zapadom sunca), 
pa traje do drugoga večera. Crtajući stvaranje svije¬ 
ta Sv. Pismo veli: 1 bi veče i bi jutro — dan prvi. 
Zato, što se veče prije spominje, a svakako je tama 
bila prije svjetlosti, počinje Crkva svoj dan — sa 
noću. Tako još danas djeca računaju dane po noći¬ 
ma — prijašnja noć spada budućem danu. 

Noćna Božanska Služba je temelj, na kojem je 
građena službena crkvena molitva, koja je u uskoj 
svezi sa sv. Misom i odnosnim blagdanom. 

Noć sa svojom tamom, svojom šutnjom, pogle¬ 
dom daleko nad zvjezdane svjetove, čuvstvom skro- 
vitosti i groze, osjećajem ljudske nemoći a veličinom 
duše, izgubila je za kršćane svoju grozotu, zadržala 

•svu svoju ljupkost. Tako je postala časom molitve, 
uzdizanjem srca k vječnom Bogu. Prošao je napor 
dnevnoga rada, sjetila ne uznemiruje spoljašnji svijet, 
uho uživa u dragom miru, samo vječne zvijezde svo¬ 
jim mirnim hodom opčaravaju oko. Odsijev vječnos¬ 
ti svijetli preko noći. Čini se da je vrijeme stalo, za¬ 
to su Rimljani kazali, da je noć bez vremena (intern- 
pesta). Već su pogani najradije vršili bogosluženja u 
noći. Tajne, misterija, po kojima se nadali doći u 
vezu s božanstvom, slavili su noću, koju je samo 
katkad rasvijetila koja baklja. 1 Crkva slavi najveće 
Tajne — Utjelovljenje, Uskrsnuće — što se nekoć 
zbilo u noćnoj tami; što više svaki veći blagdan po¬ 
čeli su noćnim bdijenjem (vigilia). Crkva je u stara 
vremena cijelu noć pred blagdanom sprovela u mo¬ 
litvi, pjesmi i čitanju. Za razlog noćne molitve spo¬ 
minju sv. Oci Kristovu opomenu, da bdiju u molitvi 
i tako se priprave na drugi Njegov dolazak,, koji se 
pod uplivom židovskoga naziranja ima zbiti u noći. 
Prekid sna vrijedi od vajkada kao djelo samozataje, 
te da je bdijenje s molitvom od velike koristi. 

Noćna Božanska Služba (noćni čas, polnoćnica, 
matutinum) je najstariji dio Božanske Službe, sasto¬ 
jala se u tom, da su cijelu noć probdjeli u molitvi i 
to najprije pred nedjeljama (nedjelja je mali Uskrs) 
i blagdanima mučenika. Računajući s ljudskom slabos¬ 
ti, jer je bilo teško probdjeti cijelu noć, počeli su 
već u drugom vijeku u molitvi sprovađati početak 
noći (danas večernjica uoči blagdana, primae vespe- 
rae), polnoć (polunoćnica, matutinum) i početak zo¬ 
re (jutrenja, hvale, laudesj 

Božanska Služba, polunoćnica, sastoji se iz mo- 
lenja psalama i čitanja. Molenje ili pjevanje psalama 
su triput prekidali sa čitanjem, pa danas polunoćni¬ 
ca ima tri dijela, koji se zovu nokturni ili noćnice. 




82 


Polunoćnica (matutinum) je građena ovako: 

I. Nokturn — 3 psalma i 3 čitanja (lekcije) iz Sv.. 
Pisma. II. Nokturn — 3 psalma i 3 čitanja iz života 
Sveca, koji se slavi onaj dan. III. Nokturn — 3 psal¬ 
ma i 3 čitanja iz Evanđelja i tumačenja, koje se zo¬ 
ve homilija. Tebe Boga hvalimo (Te Deum lauda- 
mus). 

Prvi i glavni dio Božanske Službe je polunoć¬ 
nica. Noć je prošla, zvijezde blijede, još se vidi mila 
danica. Sad počinje Crkva jutrenju hvalu, jutrenja 
(hvale, laudes). Duša je slaba, da sama hvali Boga, 
zove sva stvorenja u pomoć. Već se približava sun¬ 
ce, simbol Krista, i Crkva želi jutro, poslije kojega 
ne dolazi veče, pa hvali Boga sa Zaharijom: Blago¬ 
slovljen Gospod Bog Izraelov — U preobilnom milo¬ 
srđu pohodio nas Istok s visine, da rasvijetli one,, 
koji sjede u tami i smrtnoj sjeni. 

Jutrenja se sastoji iz 5 psalama i pjesme: Bla¬ 
goslovljen (Benediktus). 

Stari su dijelili dan ovako: naše jutarnje doba 
od 6-9 eati zvali su treći čas; od 9—12 šesti čas;, 
od 12 — 15 deveti čas. Prema tome i molitve, koje 
su obavljali u to doba, zvali su i zovu treći (tertia) 
Čas, šesti (seksta) Čas, deveti (nona) Čas. Naš sat 
je baš protivan starome. Kad je kod nas 6, po sta¬ 
rom je 12 sati, kad je po starom 6, po našem je ,12. 
Kad je po starom 3, po našem je 9. Kad je po sta¬ 
rom 7, po našem je 1 (13) sat. 

Svaki ovaj Čas sastoji se iz tri psalma. Treći 
čas sjeća nas na dolazak Duha Sv., koji da nam po¬ 
dijeli svoj najveći dar: ljubav, jer je Duh Sv. došao 
u treći čas (u 9 s. u jutro). Šesti čas moli se o po¬ 
dne za vrijeme najveće žege, da se ohlade naše stras¬ 
ti, koje vrijeđaju ljubav. Deveti čas, sunce se već 
naginje zapadu, moli za sretnu smrt, jer je Isus u 


deveti (15) čas umro. 

Večernjica (vesperae): ispočetka je taj čas bio 
prvi dio polunoćnice, molio se, kad se pokazala prva 
zvijezda. Stari su tako postili, da su na dan jeli samo 
jedamput i to poslije večernjeg Časa. Da im post 
bude lakši, počeli su večernji Čas moliti ranije. 

Večernji Čas se sastoji iz 5 psalama i Marijine 
pjesme: Veliča duša moja Gospoda (Magnifikat). 0- 
vako su slavili Boga stari kršćani i stara Crkva u 
apostolsko doba i prvim vijekovima iza toga. 

Sloboda Crkve, koju je dao 313. god. car Kon- 
stantin, urodila je dobrim, ali i slabim plodovima. 
Tim, što je carski dvor prešao na kršćanstvo, počele 
su u Crkvu stupati velike množine naroda, koje su 
držale mudrim iz političkih razloga učiniti ono, što 
je učinio dvor. Duh kršćanskoga života mnogo je tr¬ 
pio po ovim pripuzima, te se uvukao u kršćane duh 
mlakosti i očitoga posvjetovnjačenja. Došli su u Crk¬ 
vu običaji i obredi (ceremoje) uzeti iz carskoga dvo¬ 
ra, koji su svoj korjen imali u javnom životu, te se 
prema vani počeo razvijati stalan sjaj. 

Staro se uvijek opire novomu, tako je bilo i ov¬ 
dje. Pojedini članovi Crkve nisu htjeli prihvatiti no¬ 
votarije, već zadržati stari apostolski duh kršćansko¬ 
ga života. Stoga su mnogi kršćani napustili svijet i 
zajedno se našli u pustinji, gdje su mogli živjeti pc 
načinu prvih kršćana, a to su tim lakše oživotvorili 
što su zajedničkom apostolskom životu utrli put sv. 
Pahomije i Bazilije. A jer su ti kršćani žaleći živjeti 
apostolskim životom živjeli sami za sebe, prozvaše 
se samostanci, kaluđeri, monasi, pustinjaci, eremite. 
I tu je korjen monaštvu ili redovništvu. Sv. Benedik- 
tu, ocu zapadnoga redovništva, uspjelo je istočno mo- 
naštvo prilagoditi zapadnjačkom duhu i presaditi na 
Zapad. I ti redovnici zadržavši apostolski način živo- 






1a, zadržali su i način molitve starih kršćana. Mole- 
nje Božanske Službe ili Časova izgubilo se vani u 
svijetu, ali je ostalo do danas u samostanima. Re¬ 
dovnici su vršili Časove baš u određeno vrijeme, pa 
jer je u ljeti dugo od zore (jutrenje) do trećega Ča¬ 
sa (9 sati), zato su ujutro u 6 sati umetnuli još je¬ 
dan Čas, nazvavši ga po starom Prvi Čas (Prima), a 
ima tri psalma. U zimi je pak rano mrak, pa je od 
večernjice (vesperae) dugo do vremena za spavanje, 
zato su opet prije spavanja umetnuli jedan Čas, naz¬ 
vavši ga Povečernjica (Kompletorium), ima 3 psalma 
i molili su ga u svojim spavaonicama (Visita — ha- 
bitationem istam) prije spavanja. 

I danas ima Redova, koji mole Časove u stal¬ 
no određeno vrijeme kao nekada. Tako Trapiste mo¬ 
le, odnosno pjevaju polnoćnicu u 2 sata poslije po¬ 
noći; Franjevci po nekojim samostanima mole je baš 
u ponoći. Danas se Časovi obično ne mole u odre¬ 
đeno vrijeme, nego polunoćnica i jutrenja se mole 
zajedno i ne u ponoći, nego uveče dan prije. U jut¬ 
ro se moli Prvi i Treći Čas, onda slijedi redovno sv. 
Misa, a poslije Mise Šesti i Deveti Čas. Popodne se 
opet moli večernjica i povečernjica zajedno. To ipak 
ne smeta, jer se Časovi mole s tom nakanom, da se 
u onaj čas, kad pada molitva, grijeh zapriječi i pro¬ 
širi slava Božja. 

Redovnici i kanonici mole Časove zajednički u 
koru ili svetištu. Istočna Crkva moli Časove na tri 
puta: Polunoćnicu, Jutrenju i Prvi Čas ujutro; Treći 
i Šesti Čas prije Liturgije (sv. Mise); Deveti Čas, 
Večernjicu i povečernjicu popodne. 

Crkva je zapovjedila i svim svećenicima bez 
razlike pod tešku dužnost, da mole Časoslov, a mole 
ga preko dana, kad im prilike dopuste. Koji ne vide 
čitati, moraju moliti krunicu. 


Časovi su javna službena molitva Crkve, koju 
moraju obavljati na to obvezani njezini članovi, da 
daje Bogu dužnu slavu i hvalu i da izmoli milost, da 
može nastavljati Kristovo djelo spašavanja na zemlji. 
Časovi su liturgijska molitva. Jer je redovnicima mo¬ 
litva, napose molitva Časova, jedna od najvažnijih 
dužnosti, zato su dobri kršćani samostanima ostavlja¬ 
li vremenita dobra (posjede), da se bez brige za vre¬ 
menito izdržavanje redovnici mognu posvetiti trajnoj 
molitvi Časoslova. Redovnicima i Crkvi oduzimati pos¬ 
jed znači: kršiti posljednju volju oporučitelja, uma¬ 
njivati službu i čast Božju. Redovnika i svećenika 
ne može biti, ako nemaju od čega živjeti, zato ne¬ 
prijatelj viče na crkvena dobra. Crkvena dobra jesu 
narodna dobra, jer se upotrebljavaju u korist naro¬ 
da. Svećenici su sinovi naroda. Ako se Crkvi dobra 
oduzimlju, onda narod od toga nema baš nikakove 
koristi, već samo pojedinac, a narod kao cjelina trpi 
duhovnu i vremenitu štetu. 

Časoslov ili breviarium je tako uređen, da se u 
jednom tjednu izmoli svih 150 psalama. 

Časoslov izgleda ovako: 

A. Polunoćnica : 

I. Nokturn ima 3 psalma i 3 čitanja (lekcije) iz 
Sv. Pisma. II. Nokturn ima 3 psalma i 3 čitanja iz 
života Sveca ili blagdana. III. Nokturn ima 3 psalma 
i 3 čitanja iz Evanđelja i tumačenja. Tebe Boga 
hvalimo (Te Deum). 

B. Jutrenja : 5 psalama i Blagoslovljen (Bene- 
diktus). 

Moli se dan prije a poslije Večernjice. Prva tri 
čitanja u prvom nokturnu Velikoga Četvrtka, Petka i 
Subote jesu Tužaljke ili Lamentacije, a čitaju se u 
Srijedu, Četvrtak i Petak popodne. 

C. Prvi Čas — 3 psalma. Treći Čas — 3 psaD 

ma. Šesti Čas — 3 psalma. Deveti Čas — 3 psalma. 

Mole se ujutro. 

D. Večernjica ima 5 psalama i Veliča (Magni- 
fikat), te Povečernjica — 3 psalma. 

Moli se popodne. 

Časoslov je najuzvišenija molitva iza sv. Mise. 
Časoslov je zlatni okvir, u kojem se nalazi divna 
slika sv. Misa. Časoslov je pjesma nad pjesmama naj- 
čišće ljubavi, kojom zaručnica (Crkva) slavi svoga 
nebeskoga zaručnika (Krista). 

Posljednja stoljeća su časoslov ponizila na golu 
dužnost, pa su mjesto njega počeli uvađati razne po- 
božnosti. Tako mjesto pravo liturgijske večernjiee 
imademo neliturgijsku, lauretanske litanije. To je sve 
lijepo i dobro, ali pjevanje litanija nije u ime sveop¬ 
će Crkve, nego samo u ime onih, koji ih mole, jest 
privatna pobožnost, te je njima dana Bogu manja 
čast. Veća bi čast Božja bila, da se otpjeva liturgij¬ 
ska večernjica (zvana latinska), makar da je narod 
ne razumije, već da se samo srcem združi sa sveće¬ 
nikom. 

Istočna Crkva drži časoslov (po nedjeljama) sa 
narodom u crkvi. Po Dalmaciji ga moli narod u Bo¬ 
žično i Uskrsno doba, priredio ga pučkim jezikom 
0. Petar Vlašić. 

U najnovije doba imadu novi molitvenici molit¬ 
ve liturgijske, t. j. uzete iz misne knjige i časoslova. 
Molitva je najvažniji posao svakoga čovjeka. 

Žrtva. 

„To činitenamoj spomen". Tim je riječima Krist 
na posljednjoj ili tajnoj večeri načinio izvor i središ¬ 
te cijele kršćanske liturgije, to j. bogosluženja. Tu je 
naredio žrtvu i svećeništvo: Presveti Oltarski Sakra- 
menat ili Euharistiju (Ovo je tijelo moje) i sv. Red 

(To činite na moj spomen). Apostoli su lomili hljeb, 
to jest služili sv. Misu, i vjernici su bili najuže zdru¬ 
ženi kod te sv. žrtve s Kristom i međusobno, bili su 
jedno srce i jedna duša. 

Danas vjernici kod sv. žrtve (Mise) nisu jedno, 
a da ne spominjemo kako su međusobno razdvojeni 
u građanskom životu, zato Crkva danas nastoji us¬ 
postaviti to jedinstvo i mir s Kristom i međusobno. 
Program Crkve jest sa papom Pijom X. — Sve ob¬ 
noviti u Kristu. Glavno joj je sredstvo — Euharisti¬ 
ja ili Isus u sv. hostiji — kao žrtva (Misa) i kao 
jelo (Pričest). Vi ne ćete moliti kod sv. Mise ili pod 
Misom, nego treba da molite sv. Misu, veli na glasu 
svetosti papa Pijo X. Vjernici moraju da budu što 
više združeni sa svećenikom kod oltara, a tim i sa 
sv. Crkvom, koje je svećenik predstavnik. 

Kako danas vjernici stoje daleko od oltara, ma¬ 
kar tijelom blizu, a duhom su vrlo daleko; jedan 
moli ovo drugi ono, jedan ovako drugi onako, ne 
prate svećenikove molitve kod oltara. Taj jaz izme¬ 
đu oltara i vjernika mora se premostiti. Danas je još 
jedina veza vjernika i oltara ministrantovo zvonce. 
Kod sv. Mise moramo svi biti sa svećenikom jedno 
srce i jedna usta. Sv. Misu moraju služiti i vjernici, 
a ne samo svećenik, dakle moraju vjernici isto moli¬ 
ti i isto raditi, ako hoće da prikazuju žrtvu, što i 
svećenik na oltaru. Svećenik je tamo zastupnik vjer¬ 
nika. 

Imade više načina, kako se služi sv. Misa. Ti 
razni načini zovu se Obredi. Drugačije služi sv. Mi¬ 
su rimokatolički ili zapadni svećenik, a drugačije gr- 
kokatolički ili istočni svećenik. 

Kod nas su uobičajena dva obreda ili dvije li¬ 
turgije. Zapadna ili rimska i istočna (bizantinsko-slo- 
venska). Zapadnom se služe Rimokatolici u dva jezika, 

latinski i staroslovenski. Istočnom se služe Grkoka¬ 
tolici staroslovenskim jezikom. 

Zagrebačka je biskupija imala svoj način služe¬ 
nja sv. Mise ili svoju liturgiju, no ta se prije dvije 
stotine godina sasma izgubila. 

Rimokatolici smiju ići na sv. Misu, Ispovijed, Pri¬ 
čest, grkokatoličkom svećeniku, isto tako Grkokato¬ 
lici smiju ići k rimokatoličkom. 

Istočna liturgija je dulja, više pjesnička (poeti¬ 
čnija) i čuvstvenija nego zapadna, ali ne pozna toli¬ 
ke različnosti kao zapadna. Istočna liturgija daje na¬ 
rodu više udjela kod bogosluženja nego zapadna. 

Apostoli su na temelju, što ga je ostavio Krist,, 
ustanovili liturgijske obrede i molitve. Po primjeru 
apostola i njihovi nasljednici su doziđivali zgradu sv. 
liturgije usavršavajući obrede i davajući nove molit¬ 
ve, no nedirajući u glavne, bitne stvari. U glavnim 
stvarima su sve liturgije jednake. U istočnoj Crkvi 
opstoje tri liturgije. 

Usmenim predanjem bi se liturgija po heretici¬ 
ma (krivovjercima) iskvarila u prilog njihovim blud¬ 
njama; tome je doskočio sv. Vasilije Veliki (oko 
f 380 god.) izloživši liturgiju pismeno. Liturgija sv, 
Vasilija vrši se deset puta na godinu: na dan 
smrti sv. Vasilija (Bazilija) 1. januara; prvih 5 ned¬ 
jelja u velikom ili časnom postu (korizmi); na Veliki 
Četvrtak i Subotu; na Badnji dan i uoči Bogojavlja- 
nja (ako nije subota ili nedjelja). 

Liturgija sv. Vasilija je dulja, pa ju je pokratio 
sv. Ivan Zlatousti (Krizostom) (f 407.). Vrši se u 
sve dane, kad nije Vasilijeva i Preždeosvjašćena. 

Liturgija Preždeosvjašćenih darov ili liturgija sv. 
Gregorija Dvojeslova, rimskog pape. Vrši se u 
časnom postu u sve srijede i petke, te u velikom 
tjednu u ponedjeljak, utorak i srijedu. Svećenik u 

nedjelju Siropusnu posvećuje tri Agneca (kruh) jed¬ 
nog za nedjelju, a druga dva za srijedu i petak. Ta¬ 
ko biva i u druge nedjelje velikog posta. U posne 
dane ne dolikuje se nikakva radost; tad se moramo 
kajati zbog svojih grijeha, te zato nije zgodno svrša¬ 
vati cijelu liturgiju, u kojoj se izražava naša najve¬ 
ća radost. Subote (u istočnpj crkvi) i nedjelje ne 
broje se u tužne dane. U zapadnoj Crkvi je takva 
liturgija samo na Veliki Petak, dok u istočnoj na 
Veliki petak uopće nema liturgije osim ako je taj 
dan i Blagovijest. 

Euharistijska žrtva (sakrificium) od 6. vijeka 
zove se općenito Misa, dok istočna naziva jednos¬ 
tavno liturgija. Riječ misa je netočna, naznačuje spo¬ 
redni čin, ali je na narod — ite missa est — činila 
utisak, pa je po njoj prozvao čitavo bogosluženje. 
1 o danas više nitko ne može ispraviti. 

Vrsti sv. Misa imademo više. U najstarije doba 
je po gradovima vršio liturgiju u nedjelje sam biskup. 
Svećenici su mu dvorili i s njim zajedno služili sv. 
misu, skupa su s biskupom govorili molitve ili kon- 
celebrirali, što još danas poznaje istočna Crkva. U 
biskupskoj Misi su zadržane još mnoge starinske 
vlastitosti. Biskupska Misa je najstarija vrst bogo¬ 
služenja. Po selima su pak svršavali Službu svećenici 
(prezbiteri). Druga vrst je pjevana sv. Misa (kantata). 
Najmlađa vrst sv. Misa je — svečana sv. Misa sa tri 
ili više svećenika. 

Kod ovih navedenih misa je propisano pjevanje 
zbora (naroda) i svećenika. Zakon istom težinom ve¬ 
že pjevače kao i svećenika, što da pjevaju. Ne smi¬ 
ju se pjevati pjesme po vlastitom izboru, mora se 
pjevati baš misa, a ne pod misom, jer pjevanje nema 
svrhu da ispuni vrijeme, nego je dio sv. Mise. Ako 
nema pjevača, koji bi znali pjevati sv. Misu, mora 

TINODI, Liturgija. ^ 

svećenik cijelu Misu služiti tiho. 

Tihih (čitanih, privatnih) sv. Misa službena 
Crkva ne poznaje. Zato službene tihe sv. mise imadu 
povlastice pjevanih misa. 

Sv. Misa je bila uvijek pjevana. Narod je sa 
svećenikom zajedno pjevao, i koje dijelove je pjevao 
narod, nije ih svećenik molio ili pjevao, to su bili 
dijelovi Mise, koji su spadali na narod. Da su nas¬ 
tale čitane ili tihe sv. Mise, bilo je više povoda. Sve¬ 
ćenici nisu služili sv. Mise svaki dan, kako je to 
danas običaj, već samo nedjeljama i blagdanima. 

Kad je pak po samostanima bilo mnogo sveće¬ 
nika i mnogo članova u Redu, trebalo je za pokojne 
članove služiti sv. Mise bilo po zakonu, običajem ili 
obećanjem; kad je još došao običaj, da vjernici daju 
služiti sv. mise na svoju nakanu, nije se uvijek mog¬ 
lo naći pjevača na raspolaganje, onda je svećenik 
morao sve sam čitati i pjevati i one dijelove mise, 
koje bi morao narod čitati i pjevati. Kasnije nije ni 
pjevao nego sve samo čitao, pa još danas mora 
glasno čitati one dijelove mise, koji se pjevaju. Ta¬ 
ko je došlo do običaja, da ima danas ministranta, 
koji zastupa narod u najnužnijem. Sad iz tihe mise 
prešao je običaj u pjevanu misu, da svećenik moli 
i ono, što pjevači pjevaju i što je prije samo zapo- 
čimao, na pr. Slavu (Gloria). 

U Istočnoj Crkvi dugo nije bilp običaja prika¬ 
zivati liturgiju u privatne svrhe, pa se za to običaj 
služiti tihu liturgiju tamo nije udomio. Istom u novi¬ 
je doba su počeli Sjedinjeni vršiti tihu liturgiju, jer 

se zato osjetila velika potreba. 

* 

* * 

Sv. Misa je svršavanje (prikazivanje) novoza- 
vjetne žrtve po stalnim propisima Crkve. Na bit ove 
žrtve spada Pretvorba (Podizanje) i kao njezin spo- 


i 

ljašnji nadopunjak Pričest. Sve drugo, što se kod sv. 
Mise radi i moli nije bitno, nego je tako od Crkve 
određeno, jer je to njezina žrtva. 

Crkva hoće, da tu žrtvu prikazujemo što dos¬ 
tojnije, zato ju je osim časoslova okruživala cijelim 
vijencem molitava i čina, koji nas podučavaju o biti 
žrtve i s kakvim duhom moramo svojim činima sud¬ 
jelovati. Krist, koji je ujedno svećenik i žrtva, sve je 
učinio jednim činom. Mi pak ograničena bića treba¬ 
mo čitav niz djela slave, zahvale, molbe, da upotpu¬ 
nimo, što po svojoj slabosti ne možemo na jednom 
učiniti. To sve Crkva namjerava svojim propisima. 

Žrtva. Žrtva je sve ono, što nam je teško— na¬ 
pose, a to vrijedi o sv. Misi, je nutarnji čin potpuno¬ 
ga predanja Bogu, koji se prema vani očituje unište¬ 
njem jedne stvari, koja nas zastupa i prikazuje se 
Bogu u ime jednog društva. 

Žrtva je čin potpunog predanja Bogu, zato se 
bitno svršava u našoj unutrašnjosti, pa iz toga slije¬ 
di, da kod žrtve moraju biti pomogućnosti zaposlene 
sve naše duševne sile i srcem sudjelovati, dakle nije 
dosta da samo tijelom prisustvujemo. 

K pojmu žrtve pripada, da se unutarnji čini 
spolja očituju. Žrtvi je naime svrha, da se Bogu dade 
sva čast, koju mu čovjek duguje. Čovjek se sastoji 
od duše i tijela, pa i tijelo, spoljašnji čovjek, mora 
sudjelovati kod žrtve, inače ne bi davao Bogu svu 
čast. To biva dostojnim, sabranim ponašanjem. 

Jer se žrtvom Bogu daje sva čast, zato mora 
biti takova, da je u istinu čin potpunog predanja Bo¬ 
gu. Imajući pred očima da je Bog neizmjerno Veli¬ 
čanstvo, prema kojem smo baš ništa, lako uviđamo, 
da je Bog od naše strane samo onda dostojno slav¬ 
ljen, ako mu sve predamo, što imamo, ne izuzevši 
vlastiti život. Ali na svoju vlastitu ruku si ne smije- 

mo oduzeti život, zato se služimo drugom stvari, ko¬ 
ja nas zamjenjuje. Kad tu stvar uništimo, tim hoće¬ 
mo kazati, da sebe žrtvujemo na čast Božju, da ona 
stupa na naše mjesto, jer si sami ne smijemo odu¬ 
zeti život. Kao slika zato služi nam svijeća ili tam¬ 
jan. Mi bismo morali sebe spaliti na slavu Božju pa 
mjesto sebe zapalimo svijeću da izgori. U starom 
Zavjetu je bila obično životinja (janje), koja je zam¬ 
jenjivala čovjeka i bila uništena. 

Sa svakom sv. misom mora naše predanje Bo¬ 
gu ili požrtvovnost rasti, da svaku poteškoću i žrtvu 
rado podnašamo, ako hoćemo da budemo pravi krš¬ 
ćani. S prisustvovanjem sv. misi priznajemo, da bis¬ 
mo Bogu morali dati i vlastiti život i da smo na to 
pripravni, ako bi On to želio: kako se onda smijemo 
na Boga tužiti i ne podlagati se njegovoj sv. volji. 

Jer se Bogu ima žrtvom iskazivati sva čast, za¬ 
to Ga ne samo pojedinac nego čitavo društo mora 
priznavati vrhovnim gospodarom, zbog toga se žrt¬ 
va mora prikazivati u ime jednog cijelog društva 
(Crkve). Zato je žrtva po svojoj naravi javno bogo- 
služenje. 

Mnogi kažu, da Boga mogu bolje častiti sami i 
izvan crkve, da ispričaju svoje zanemarivanje sv. 
mise. Mogu imati pravo. Ali glavni razlog za pola¬ 
zak crkve jest u tom, da Boga moramo častiti zajed¬ 
nički i javne, inače mu se ne daje sva čast. Zato je 
Crkva dala zapovijed: Slušaj pobožno sv. misu u 
nedjelju i ostale zapovijedane blagdane, koja veže 
svakoga, koji je navršio sedam godina a ne ispriča¬ 
va ga valjan razlog. Može biti, da netko može sabra- 
nije sam moliti, ali mi smo dužni dati Bogu javnu 
hvalu, pa zato ona ima veću vrijednost nego privat¬ 
na pobožnost, kod koje su možda naša čuvstva jača. 

Svrha žrtve. 

Sakramenti ili Tajne idu u prvom redu i ne¬ 
posredno za posvećenjem čovjeka, promiču prvotno 
spasenje duša ili oživotvoruju mir na zemlji ljudima 
dobre volje, a žrtva u prvom redu i neposredno iz¬ 
ravno oživotvoruje slavu i čast Božju (Slava na visi¬ 
ni Bogu). Čovjek hoće tim bogoštovnim činom, naime 
žrtvom, da prizna neizmjerno Veličanstvo i potpunu 
ovisnost od Njega; hoće da iskaže Bogu svu čast, 
koliko mu to sile dopuštaju. 

Koju čast dugujemo Bogu? Pred svim poklon, 
hvalu i slavu, jer je Stvoritelj, beskrajno Uzvišeni, 
dok smo mi potpuno u svemu od Njega ovisni. To 
priznajemo, kad Ga slavimo i častimo, zato je žrtva 
u prvom redu slavna, to j. zato, da Boga dostojno 
slavimo. 

Bog je naš najveći dobročinac u pravom smis¬ 
lu i on jedini. Od Njega imamo dušu i tijelo i sve 
tjelesne i duševne sposobnosti. On nas mora nepres¬ 
tano izdržavati, inače bi se vratili u ništa. Mora nam 
dati sve potrebno za izdržavanje života. Dao nam je 
i viši nadnaravni život, po kojem smo kadri postati 
dionici Božanskog života. Sve nas je otkupio krvlju 
svoga Sina. 1 ako mu ne zahvaljujemo, uskraćujemo 
Mu dužnu čast. A jer se Bogu žrtvom daje sva dužna 
čast, zato žrtva nužno mora biti zahvalnica, da Mu 
se zahvalimo za sva dobročinstva. 

Mi smo primili sva dobra od Boga ne samo u 
prošlosti, nego smo i u sadašnjosti i budućnosti pot¬ 
puno od Njega ovisni, svaki čas trebamo njegovih 
dobara i milosti, da možemo živjeti naravnim i [nad¬ 
naravnim životom. Ne bismo Boga dostatno štovali, 
kad to ne bismo priznavali i neprestanom molitvom 
se Njemu utjecati. Zato je žrtva prozbena, (molitvena) 

da izmolimo svaku pomoć za duševne i tjelesne po¬ 
trebe. 

Da čovjek nije sagriješio, žrtva bi imala samo ove trr 
svrhe. Jer je čovječanstvo grijehom i krivnjom opterećeno, mo¬ 
ra i to po žrtvi doći do izražaja, to jest čovjek mora priznati,, 
da je griješnik, da je vrijedan kazne, ako Bogu ne može zado¬ 
voljiti. Tim priznanjem daje čovjek Bogu svu čast, koju mu 
duguje. Prema tome svaka žrtva mora biti pomirbena, da nam 
Bog oprosti grijehe i kazne. 

Ko je naša žrtva? 

Adam, Kain i Abel, Noa, Abraham, Melkizedek 
i množina ljudi sve do danas jesu Božanstvu žrtvo¬ 
vali ili prikazivali darove. Prije no što su žrtvovali,, 
izabrali su dar za žrtvu, dar koji će njih zamjenjiva¬ 
ti. (Kod sv. mise svećenik odabere kruh i vino). Ove 
izabrane žrtvene darove su oni, koji su kanili žrtvo¬ 
vati, donijeli na žrtvenik, nisu htjeli da se pred Bo¬ 
žanstvom pojave praznih ruku. (Prvo je kod žrtve 
bilo donašanje darova za žrtvu, to j. kod sv. mise 
Prikazanje). 

Na istoku se često prikazivahu tvrda zrna tam¬ 
jana. Liturg (koji žrtvuje) nije ih pustio na oltaru u 
tom tvrdom stanju. Stavio ih je na žeravicu. Tu su 
se zrnca najprije umekšala, onda u dim pretvorila,, 
koji se penjao gore i širio ugodan miris. Tim je htio 
liturg kazati: Neka ti bude, o Bože, ugodan ovaj mi¬ 
ris! To je bio drugi rad liturga, da je zrnca tamjana 
iz krutog stanja pretvarao u Bogu dopadno stanje — 
u miris (Kod sv. mise — Pretvorba). 

Tim su htjeli Bogu darovati ugodni miris. A 
Boga se ne može darivati tamjanom, jer ga je on 
stvorio, pa Njemu pripada. Što pak pripada Bogu, ne 
može se Njemu darivati ili prikazivati. Ali čujmo! 

Mala Anica hoće da nešto daruje svojem ocu 
za imendan. Nema novaca, u slikanje se ništa ne 

razumije, u ručni rad također. Sjeti se: Poklonit ću 
pcu moju najljepšu lutku. 1 zbilja to učini. Otac se 
sigurno neće tome narugati. Baš protivno! On iz to¬ 
ga vidi: Moja Anica mene ima rado. Nije lutka naj¬ 
više, što mi je poklonila. Lutku ću joj vratiti natrag. 
A ti ono najviše, najdragocjenije, što mi je Anica po¬ 
klonila, to ću zadržati: iskrenu ljubav prema ocu. To 
isto vrijedi o žrtvovanom tamjanu. 

Drugi mišljahu: mjesto tamjana prikazat ćemo 
na oltar vino ili ulje-, to je vrijednije od tamjana. Si¬ 
pali su vino ili ulje u vatru i pretvorili u dim, da ga 
tako daruju Božanstvu. 

Drugi opet prikazivahu pšenicu, koju su sami 
privrijedili. Stavili su pšenicu na oltar, zapalili i pre¬ 
tvorili u pepeo. Tim su htjeli kazati: Tebi jedinom 
pripada, o Bože! 

Bilo je ljudi — navlastito među poganima — 
koji mišljahu, vino, ulje, pšenica su doduše plemeni¬ 
ti plodovi, ali nijemi i mrtvi. Mi ćemo našim božan¬ 
stvima prikazati ili darovati nešto živo, da nas što 
prije uslišaju. Prikazali su janje, tele, bika, zaklali, 
metnuli na oltar najprije drva, a na drva životinju, 
zapalili, pretvorili živu životinju i njenu krv — u 
mrtvo. I još nešto! Dio mesa su ispekli i jeli poslije 
žrtvovanja, da tim, kao djeca što jedu zajedno sa 
svojim ocem, dođu u najbližu zajednicu sa svojim 
božanstvima, da ih rade usliše (Pričest). 

Naskoro pogani uvidješe, da životinje nisu dos¬ 
ta dragocjene, da ih pomire s Božanstvom. Razmiš¬ 
ljali su, da li ima što vrijednijeg. I našli su. Žrtvova¬ 
li su ljude. Najprije ratne zarobljenike. Kad tih nije 
bilo, ubijali su robove, spalili ih za žrtvu, pretvorili 
njih i njihovu krv — u mrtvo. 

Ima li još što dragocjenijeg za žrtvovanje? Jest. 
Zgražamo se, kad to čujemo. Majke žrtvovahu svoje 

najmilije, što imahu, vlastitu nevinu dječicu , samo da 
se pomire sa svojim božanstvima. Ljudi kod takve 
žrtve sa strahom i tjeskobom prisluškivali su, da li, 
bude gdje odjeknuo glas: Dosta! Vi ste otkupljeni; 
Ali kako bi se božanstvima mogla sviđati žrtva za¬ 
robljenika, robova, djece, kad je njihova smrt bi^a 
prisiljena? Zato im se činilo, da je još samo jedna 
vrst žrtve moguća! Kad bi se ljudi svojevoljno žrtvo¬ 
vali. 

(U Rimu po nekom potresu nastane duboka 
pukotina, ponor, koji je navodno za cijeli grad zna¬ 
čio svakakvu nesreću. Neki vrač reče, da bi se pu¬ 
kotina zatvorila i Rim spasio, kad bi se u nju bacilo 
nešto, što Rim ima najdragocjenijeg. Uzalud Rimljani 
razbijali glavu, što bi to moglo biti. Tad odlični mla¬ 
dić, Marko Kurcije, dojaši na konju s potpunom i 
krasnom opremom i ponudi se kao svojevoljna žrtva. 
Skoči s konjem u ponor i taj se zatvori — tako 
priča.) 

Ljudška krv je tekla stoljećima i pušila se na 
poganskim žrtvenicima po visočinama bregova, po 
samotnim svetim lugovima, morskim obalama, pre¬ 
napučenim gradovima, ratnim logorima, na grčkom i 
rimskom klasičnom tlu, po ubavim maloazijskim oba¬ 
lama, po neprijatnim fenicijskim i kananejskim doli¬ 
nama. Svuda su krvarile strašne ljudske žrtve, u Per¬ 
ziji i Indiji, na plodnim egipadskim ravnicama, na 
obali ponosne Kartage, u Hispaniji, Galiji, Britaniji i 
Germaniji, po obalama istočnog i sjevernog mora, kod 
Prusa, Šveda i Danaca, kod Kelta, Scita, Geta i Tra- 
čana, kod Herulanaca i Rusa na Dnjepru. I u preko¬ 
morskim zemljama, novo otkrivenom svijetu pale su 
mnogobrojne ljudske žrtve, u Meksiku godišnje dva¬ 
deset tisuća ljudi još i danas. 

Kako su ljudi nadošli na tako grozne žrtve? Mi 

se zgrašamo. Ipak, ako dublje pogledamo u dušu po¬ 
gana, onda se divimo. Zašto? Iz ovih žrtava govori 
svijest krivnje svega čovječanstva — koja je jača ne¬ 
go sve prirodne veze, jača nego ista majčina ljubav, 
koja je najveća na svijetu. Čovječanstvo nam u tim 
žrtvama potresno dovikuje: Našu krivnju moramo 
oprati sa svim sredstvima, kojima raspolažemo! Prija¬ 
teljstvo Božje hoćemo da postignemo uz svaku cije¬ 
nu, bilo najkrvaviju! 

Zahtjev ljudskog srca, da se Bogu dade zado¬ 
voljština ili reparacija, satisfakcija, sa najplemeniti¬ 
jim stvorovima, ne može se više povećati. Ljudska 
težnja za pomirenjem dostigla je svoj vrhunac. A ipak 
sva njihova krvava nastojanja bila su bludnja. Od 
smrti izbaviti, koja je Adamovom krivnjom na sve 
prešla, ne može nikoji umrli čovjek. 

Potpuna zadovoljština bila bi moguća samo 
onda, kad bi sam Bog došao na zemlju, postao čov¬ 
jek, uzeo tijelo, to tijelo predao za grijehe svijeta 
smrti na križu. Ali ko da se usudi takva što i po¬ 
misliti, a kamoli Boga zato zamoliti. I kad bismo to 
molili, a On nas uslišao, kako bi to bila velika lju¬ 
bav. A kako bi velika ljuba/ bila, da dođe sam ne- 
umoljen i sam se ponudi za žrtvu! To je učinio Sin 
Božji, Isus Krist — bio hvaljen i slavljen. Njegovu 
ljubav ne možemo razumjeti, prevelika je — pravo je, 
da padamo na koljena i sagnemo se do crne zemlje, 
kad Crkva kod Vjerovanja pjeva: Et inkarnatus est 
de Špiritu Sankto eks Maria Virgine. Et homo faktus 
est. I utjelovi se po Duhu Svetom iz Marije Djevice. 
1 čovjek postade. 

I tu svoju ljubav još je neizmjerno povećao, 
kad je još postao i naša žrtvena hrana. Majka od 
ljubavi privija čedo na grudi, samo da ga ne zadavi, 
neprestano ga ljubi i govori: pojela bi te od radosti. 

Što nikoja majka ne može učiniti. On je učinio. Isus 
je najveća ljubav. 

Sa sv. žrtvom ili Misom iskazujemo Bogu svu 
čast. Žrtva (dar) je Isus Krist, svećenik ili liturg je 
Isus Krist, zato je ta žrtva neizmjerno savršena, zato 
je neizmjerne vrijednosti. 

Isus je svećenik, koji prikazuje žrtvu, već time, 
što je On tu žrtvu ustanovio, da se svaki dan pri¬ 
kazuje za žrtvu. Ta Njegova volja traje još uvijek, 
što si izabire oruđe, ljude svećenike, po kojih se 
rukama žrtvuje. 

Dostojanstvu žrtve ne bi odgovaralo, kad bi se 
Isus žrtvovao samo po rukama svećenika čovjeka, jer 
tu ne bi sudjelovalo Isusovo čovječanstvo, pa ne bi 
bila Ocu iskazana sva čast. Neizmjerna vrijednost 
žrtve traži, da se Isus osobno kod svake Mise žrtvu¬ 
je Ocu kao nekoć na križu. Časno je, ako kralj po¬ 
šalje komu odlikovanje, ali je veća čast, ako mu ga 
kralj osobno stavi na prsa. 

Sv. Misa nije samo osobna žrtva Isusova, nego 
je ujedno i javni bogoštovni čin cijelog kršćanstva. 
Svećenik kod oltara radi u ime sviju vjernika, zato 
je sv. Misa i žrtva cijele Crkve. 

Jasno je, da svećenik žrtvuje s Kristom, ali to 
čini i obični vjernik. Svećenik žrtvuje u-ime svih vjer¬ 
nika, što se vidi iz misnih molitava, na pr.: Molite 
braćo, da moja i vaša žrtva . . . 

Zato Crkva traži, da vjernici barem nedjeljom 
i blagdanima prisustvuju sv. Misi, da svi zajedno 
žrtvuju , jer se žrtvom daje Bogu sva čast, što mu 
pripada, jer žrtvom priznajemo, da je On početnik 
života i da smo od Njega potpuno ovisni. To mora¬ 
ju svi priznavati, zato moraju svi i žrtvovati. 

Kako vjernici sudjeluju kod sv. Mise ili žrtvuju? 
Općenito po svećeniku, koji radi u njihovo ime, mi¬ 

slili oni na žrtvu ili ne mislili; oni pripadaju Crkvi, 
a Crkva po svojim službenicima prikazuje žrtvu u ime 
sviju kršćana. Savršenije žrtvuju oni, koji žele prisus¬ 
tvovati žrtvi i u srcu mole Spasitelja, da ih se sjeti. 
Posebnim načinom žrtvuju oni, koji su neposredno 
svojim činima zaposleni kod žrtve, na pr. da su dali 
nagradu za sv. Misu, kupili kalež, radili, prali crkve¬ 
no ruho, kitili oltar, a sve to s nakanom, da žrtva 
bude što svečanija. Još više žrtvuju, koji osobno 
prisustvuju, ministriraju, kao zvonar sakristijan, pje¬ 
vači, predmjevajući da rade s pravom nakanom. Na 
osobno prisustvovanje po nedjeljama i blagdanima 
su svi obvezani, koji su navršili sedam godina, a ne 
ispričava ih valjan razlog. 

Kadgod vidimo svećenika kod oltara, onda vi¬ 
dimo svijetlom vjere Isusa Krista, koji prikazuje ili 
žrtvuje samog sebe, kojeg tijelo jedemo i krv pije¬ 
mo, da tako posvećeni budemo dionici iste Božan¬ 
ske naravi. 

Isus je i žrtva, žrtveni dar, zato ta žrtva ne 
može na svojoj vrijednosti ništa dobiti ili izgubiti, 
služio sv. Misu pobožni ili nevrijedni svećenik. Sva¬ 
ki put se žrtvuje tijelo i krv Kristova, kojom se Bo¬ 
gu daje sva zajednička čast. 

Ta je čast tako velika, da ne pripada ni anđe¬ 
lima ni Svetima, već samo pravom Bogu. Žrtvom 
naime priznajemo Boga vrhovnim poglavarom, zato 
tu čast ne možemo nikomu dati osim Bogu. S anđe¬ 
lima i Svetima sačinjavamo jedan grad Božji, općin¬ 
stvo Svetih, samo smo mi još na putovanju, a oni 
su u domovini. I ti nebeski stanovnici prisustvuju i 
služe kod sv. Mise, zato nam kaže sv. Ambrozije: 
Ne dvoji, da anđeli služe na oltaru, kad se Krist ta¬ 
mo žrtvuje. A sv. Ivan Zlatousti ih je štoviše i vidio. 

Prvotni svećenik i žrtveni dar je Krist Gospod 

Ali i mi s njim žrtvujemo, zato smo i mi svećenici, 
koji prikazujemo žrtvu; budimo zato i žrtveni dar, 
da Bogu sve posvetimo, što posjedujemo, da kod sv. 
Mise Bogu prikažemo razum, pamet, volju, tijelo i 
dušu, sve duševne i tjelesne sposobnosti, da On sa 
svim raspolaže, da sve upotrebimo za Njegovu služ¬ 
bu. Tad smo kod sv. Mise onim duhom, kojim se 
Krist žrtvuje; onda smo svećenici i žrtva, i svaka sv. 
Misa biće nam vrelo neizrecivog blagoslova. 

Po nauci sv. Pavla Krist je posrednik između 
Boga i ljudi. U sv. Misi je Krist kao posrednik i kao 
čovjek na našoj strani; u liturgiji i u molitvi je Krist 
s nama na jednoj strani, a Bog na drugoj. Krist nije 
posljednja svrha našeg bogosluženja, nego On s na¬ 
ma zajedno časti Oca. Zato sve stare misne molitve 
obično počimaju s riječima: Svemogući vječni Bože 
(omnipotens sempiterne Deus). Naša molitva je up¬ 
ravljena k Bogu, našem Gospodu i Ocu, te ide od 
nas k Njemu — po Kristu Gospodu našem. 

Ovo je razlog, zašto Crkva ne voli sv. Mise 
pred izloženim Presvetim Sakramentom, već daje do¬ 
puštenje za pojedine prilike obzirom na pučku po- 
božnost, a da s tim načelno ne napušta svog stano¬ 
višta. 

Presveti Sakramenat kao Pričest je podređen 
Sakramentu kao žrtva. Ako moraš ispustiti slušanje 
sv. Mise ili Pričest; onda valja ispustiti sv. Pričest 
prije nego sv. Misu. Pričest valja shvaćati kao dio 
žrtve, zato želi, da se pričešćujemo pod sv. Misom. 
Pričest izvan mise jest izuzetak, i ta smije biti samo 
prije ili poslije privatne sv. Mise, a ne smije biti kod 
pjevane ili službene mise, kao na pr. što je župska 
Misa. (Ako mora pričešćati, mora ići k žrtveniku bez 
kazule). 

S istog razloga je zabranjeno pod sv. Misom 

pjevanom, (a ne odgovara ni kod tihih) pjevanje 
raznih pjesmica, bilo Svetačkih ili Marijanskih, iste 
pjesme Srcu Isusovom su manje prikladne, već tre¬ 
ba da se pjevaju riječi sv. Mise, jer ove pjesmice 
(koje uostalom imadu svoje podrijetlo u protestan¬ 
tizmu) ruše našu zajednicu s Kristom, da s njim u 
jedinstvu slavimo Oca; ne privode k životu i istini 
riječi — po Kristu Gospodu našem. Te pučke pjes¬ 
mice neka se pjevaju izvan sv. Mise i kod inih 
pobožnosti. 

Zato je hvale vrijedan podhvat, da se mjesto 
pjevanih Misa uvedu čitane sv. Mise (Missa recitata) 
na čem mnogo radi Dr. Knievvald sa svojim izdanji-’ 
ma sv. Mise. 

Kod tihe sv. Mise ne smiju svirati orgulje, kad 
svećenik mora glasno čitati. Smije se svirati samo 
za ukras obreda i to kad svećenik pristupa k oltaru, 
dok ne počne pristupne molitve Kad se prekriži, 
moraju orgulje zašutjeti. Onda na Prikazanje do Pre- 
facije, od Sanktus do Paternoster, od Agnus Dei do 
Komunio (kad dođe ka knjizi poslije Pričesti) i po 
svršenom posljednjem Evanđelju. Prema tome mogu 
se pjevati kratke pjesmice samo na Prikazanje, Svet, 
poslije Podizanje i na Pričest. Nažalost ukorijenio se 
protivni običaj, koji se izravno protivi crkvenom 
zakonodavstvu, a da ne spominjemo pedagogijski, 
logički i estetski manjak toga običaja. (Cer. Pote- 
runt quoque extra tempus, quo voće intelligibili Ce- 
lebrans aliquid proferre debet, organa pulsari). 

Neosnovan je prigovor, zašto čitati glasno, kad 
sluša narod, koji ne zna latinski, kao što su neos¬ 
novani i svi drugi prigovori glede latinskog jezika 
Prva je svrha — slava Božja — koja se postizava 
jedino poslušnošću. Danas se čita Poslanicu pučkim 
jezikom, pa u koju korist? Lijepo dostojno čitanje i 

izgovaranje ipak promiče pobožnost — devotionem 
moveat — razumio narod ili ne razumio, crkveno 
zakonodavstvo vrijedi uvijek i svagdje i za sve jed¬ 
nako (katolicitet). Narod se ne razumije u graditelj¬ 
stvo, glazbu, slikanje, filologiju, ali ipak znade, što 
je lijepo. 

Sv. Misa je ista žrtva kao i krvna na križu. U 
sv. Misi se za nas predaje tijelo Isusovo pod prili¬ 
kama kruha, i prolijeva se krv Isusova pod prilikom 
vina. To je isto tijelo i ista krv, što je bilo na kri¬ 
žu, jer nemamo dva Isusa nego samo jednoga. Sv. 
Misa je žrtva, jer nekomu se predati i za nekog se 
proliti, jest isto što i žrtvovati: Apostoli, biskupi, i 
svećenici čine u sv. Misi isto, što i Isus na Posljed- 
noj Večeri, pretvaraju kruh u Isusovo sv. tijelo, koje 
se za nas predaje, i vino u Isusovu sv. krv, koja se 
za nas prolijeva ili žrtvuje. Ne može biti Pretvorbe 
kruha i vina, a da to ne bi bila žrtva. 

Razlika je ta između krvne žrtve na križu i ne- 
krvne (sv. Mise), što je Isus na križu imao smrtno 
tijelo podvrženo patnjama, a u sv. Misi ima preobra- 
ženo tijelo te ništa ne trpi. Krvnom žrtvom na križu 
nam je Isus zaslužio milosti, a po nekrvnoj žrtvi do¬ 
bivamo te milosti. Odnošaj sv. Mise spram krvne 
žrtve na križu mogu nam donekle rasvijetliti prim¬ 
jeri. Kad gledamo predstavu — Petar Zrinjski u tam¬ 
nici — onda nam se rode u srcu ista čuvstva, kao 
da smo zbilja gledali Petrovu smrt, pa ipak pred- 
stavljaču nisu odrubili glavu, ništa nije trpio. Takva 
predstava ili predočenje je sv. Misa, gdje nam se 
predočuje muka i smrt Isusova na križu, ali glavni 
predstavljač Isus više ništa ne trpi. — Toma Kem- 
penac napisao je najljepšu knjigu na svijetu poslije 
sv. Pisma: Nasljeduj Krista. Kad je pisao, mučio se, 
možda gdje i zamrljao, ružno pisao. To je njegova 

knjiga, i ko čita ima od nje koristi. Ta rukom pisana 
knjiga dala se u tisak. Tu je natiskano sve čisto i 
razgovjetno. Ko čita tu tiskanu knjigu, koja je Tomi- 
na, kao i ona pisana, imade istu korist, kao da je 
čitao njegov rukopis. Sve tiskane knjige su iste, u 
njima je isto, što i u rukopisu, sve su Tomine, u 
svima nam Toma govori preko tiskara. Ali kad su 
se tiskale, tu se Toma nije ništa mučio. Rukopis to 
je krvna žrtva na križu, tiskana knjiga je sv. Misa, 
tiskar je svećenik. Žrtva na križu je zamrljani ruko¬ 
pis — krvava; žrtva u sv. Misi je čista — nekrvna. 

Sv. Misom nam je omogućeno, da možemo sta¬ 
jati na Kalvariji pod Isusovim križem, da nam Isus 
kaže: i ti ćeš biti sa mnom u raju! 

Žrtva u strogom smislu nije samo nutarnji čin 
predanja Bogu, nego i vanjski i to uništanjem žrtve¬ 
nog dara, koji nas zastupa. Žrtveni dar u sv. Misi je 
Isus Krist. Kada i kako se uništava tijelo Kristovo? 
O uništenju tijela Kristova u doslovnom smislu ne 
može biti ni govora, jer Krist ima sad preobraženo 
tijelo, koje ne može trpjeti ni umrijeti. Radi se tu o 
tajinstvenoj Njegovoj smrti, o kojoj ovdje pobliže ne 
možemo raspravljati. To se događa u času, kad se 
izgovaraju riječi Pretvorbe ili Podizanja. 

A jer se žrtva prikazuje pod prilikama kruha i 
vina, to jest jela i pila, koje je po svojoj naravi od¬ 
ređeno za blagovanje, to sv. žrtva ima svoj vanjski 
svršetak i nadopunjenje u blagovanju tih prilika, to 
jest u svećenikovoj Pričesti. Žrtva je Pretvorbom 
prikazana i svršena; vanjski njezin dio je Pričest. Za¬ 
to k bitnim dijelovima žrtve pripada samo Pretvorba, 
a kao vanjski njezin nadopunjak je sv. Pričest. 

Iz rečenog se vidi, kako Crkva može sv. Misu 
ograničiti j. preurediti. Prava žrtva je samo Pretvorba 
i Pričest, sve drugo može Crkva promjeniti ili ispustiti. 

Tko je za Pretvorbe ili Podizanja u crkvi, taj 
je bio kod sv. Mise, jer se kod Pretvorbe žrtva 
svršava i dijele plodovi. Zato, ako je mnogo misa 
približno istodobno, možemo svima pristvovati, ako 
samo pazimo na Pretvorbu i pratimo. Razumije se, 
da se tim ne udovoljava crkvenoj zapovijedi, koja 
traži da slušamo cijelu sv. Misu. Ko ne može biti 
na cijeloj sv. Misi, neka bude barem na Podizanje i 
Pričest. Ako ne može ni to, neka bude barem kod 
Podizanja. Ko nije na Podizanje u crkvi, taj nije bio 
nikako kod sv. Mise. Ko je u crkvi cijelo vrijeme 
pa je prije Podizanja izašao, poslije Podizanja se 
vratio, nije bio kod sv. Mise. 

Obred sv. Mise. 

Misa se dijeli na katekumensku i Misu vjernih. 
Katekumenska Misa jest od početka do Prikazanja,, 
dalje je Misa vjernih. Zove se katekumenska, jer su 
u stara vremena njoj smjeli prisustvovati katekume- 
ni ili oglašeni, to jest oni, koji su se pripravljali za 
sv. Krštenje. Zato jer nisu bili smatrani za prave čla¬ 
nove Crkve, smjeli su pribivati samo molitvama i 
čitanju za vlastitu poduku. Kad je počela euharistič- 
ka žrtva, koja je još njima bila nepoznata, a kod ko¬ 
je su smjeli biti samo — Sveti — to jest kršteni, ka- 
tekumene se iz crkve otpustilo. 

Čini se, da gornji nazivi za dijelove sv. Mise po¬ 
tiču od sv. Ive šartreškoga(Chartres) (f 1.117). 

Ukatekumenskoj Misi nema ništa 
o žrtvi, već je to priprava za žrtvu, sastoji se iz mo¬ 
litava, pjevanja psalama i čitanja. Tu Bog govori na¬ 
ma i mi s Njim. Ima dužnost, da nas sjeti, koja je 
svrha žrtve. Na početku sa „Općenitom ispovijedi" 
sjeća nas, da je žrtva pomirbena; sa Kime eleison i 
molitvama, da je prosbena; sa Glorijom, daje slavna 

i zahvalna; i da nas raspoloži, da nam žrtva bude 
što plodonosnija. 

Prvi se počeci katekumenske Mise oslanjaju na 
židovsko bogosluženje po sinagogama (zbornicama). 

Sinagoge su bile velike sobe, koje su služile 
mjesto crkve; to su današnji — templi. 

Sam Spasitelj je sudjelovao kod toga bogoslu- 
ženja, čitao i tumačio Sv. Pismo. Isto su činili i apo¬ 
stoli, u takvim je prilikama sv. Pavao najviše propovi¬ 
jedao. Molitvu i čitanje su Židovi njegovali u svojim 
sastancima i to je pripravljalo put kršćanstvu. Iz to¬ 
ga se danas sastoji katekumenska misa, napose u 
čitanju Poslanice i Evanđelja. 

Da možemo razumjeti ove obrede, valja nam po¬ 
segnuti u kršćansku starinu, pogotovo se valja obazira¬ 
ti na crkvu ili baziliku, u kojoj se vršilo bogosluže¬ 
nje. Koja su se čitanja i molitve odabirale, odlučiva¬ 
lo je ne samo crkveno doba, nego i crkva, 
u kojoj su se kršćani sabrali. 

Crkva, u kojoj se vršila liturgija, označena je u 
misnim knjigama riječju — statio (stacio), u hrvat¬ 
skom prijevodu — stajanje ili zbor. 

Za podlogu našem tumačenju uzet ćemo misu 
od uskrsnoga Ponedjeljka, koja se u Rimu vršila u 
crkvi sv. Petra (Zbor sv. Petra). 

Blagoslov vode. U svim vjerskim pranjima u bo¬ 
goštovlju Grka, Rimljana i Židova živjela je misao, da 
je spoljašnje pranje slika nutarnjega. Kršćani se obi¬ 
čavahu prije molitve i liturgije prati običnom vodom. 
Za to pranje ili škropljenje bili su na ulazu u crkvu 
posude s vodom. Blagoslov te vode obavljao se već 
u prvom vijeku i to u Misi poslije Pričesti. Od pe¬ 
toga vijeka se stavlja u vodu soli, kako je prorok 
Elizej solju ozdravio vodu u Jerihonu; a i Rimljanima 
je sol važila kao sila, koja tjera bolesti i đavla. Od 

osmoga vijeka se kršćani već općenito služe blagos¬ 
lovljenom vodom u raznim prilikama. Crkva znade, 
da se đavo znade sakriti kao nekoć u raju za tajan¬ 
stvene prirodne sile, da iz tame baca svoje pogubne 
strijele. Zato ga Crkva tjera (zaklinje) silom Kristo¬ 
vom, koji će ga na sudnjem danu uništiti dahom svo¬ 
jih ustiju, pa vodu opet čini izvorom blagoslova, kao 
nekoć u raju, kojega je natapala. Solima u sebi neš¬ 
to od vatre, tjera trulež, sliku grijeha, djelo đavolsko. 
Pomiješana sa vodom je sredstvo čišćenja za ljude, 
kojim se tjera đavao. 

U nedjelju prije župske liturgije valjalo bi da 
duhovni pastir blagoslovi vodu i njom poškropi narod 
prije sv. Mise. Svećenik dođe k oltaru u plaštu, zap¬ 
jeva: Poškropi me, — ide po crkvi i škropi 
narod. Narod prihvati i pjeva: Gospodine, hisopom, 
da se očistim; operi me, da budem bjelji od snijega. 
Smiluj mi se, Bože, po velikom milosrđu svojem. 
Slava Ocu i S . 1 opetuje: Poškropi me, Gos¬ 

podine. Svećenik kod oltara: Pokaži nam, Gospode 
svoje milosrđe. 

Narod: I daj nam svoje spasenje. 

Sveć. Gospodine usliši molitvu moju. 

N. I vapaj moj k Tebi da dođe. 

Sveć. Gospod s vami. 

N. I s duhom tvojim. 

Sveć. Pomolimo se. Usliši nas. Gospodine sveti, 
Oče svemogući, vječni Bože i dostoj se poslati svoga 
svetoga anđela s nebesa, da čuva, krijepi, štiti, poha¬ 
đa i brani sve, koji prebivaju u ovm prebivalištu. Po 
Kristu Gospodinu našemu. 

N. Amen. 

Pristupne molitve. 

Pristupne molitve, koje moli svećenik na pod¬ 
nožju oltara, jesu neposredna priprava za sv. Misu. 

Sastoje se od dva dijela: 42. psalam i općenita ispo¬ 
vijed (Konfiteor). 

Za početak su uzete iz 42. psalma samo riječi: 
Pristupam k Božjem žrtveniku ; k Bogu radosti i ve¬ 
selja mojega (k Bogu, koji razveseljuje moju mla¬ 
dost). Stariji dio pristupnih molitava je Konfite¬ 
or. Cijeli 42. psalam se počeo moliti istom u 11 
vijeku, zato se taj psalam (pjesma) ne moli u misa¬ 
ma, koje su sačuvale stariji obred, a to su crne mise 
i mise od Glušnice do Velike Subote. 

Sadržaj psalma je ovaj: Pjesnik se nalazi izvan 
svete zemlje, daleko od šatora Gospodnjega, gone ga 
neprijatelji, pa je za to u duši tužan, sjetan, i ovom 
pjesmom ističe vruću želju, da se čim prije vrati u 
domovinu, da može nesmetano Boga slaviti u Njego¬ 
vom svetom mjestu. 

Ovaj je psalam s literarnoga gledišta pravi 
dragulj književnosti. 

U ustima svećenika ovaj je psalam molitva, da 
ga neprijatelj ne bi držao daleko od svetišta. Do 16. 
vijeka (Pape Pija V.) molio se taj psalam putem od 
sakristije do oltara. 

Drugi i stariji dio je općenita ispovijed (Konfi¬ 
teor). To je molitva u 6. ili 7. vijeku došla iz Istoka. 
Prvi put je nalazimo u pravilu Chrodeganga od Metza 
(f 743). Imala je razne oblike. Današnji oblik je pro¬ 
pisan od Pape Pija V. 

Svećenik sagiba glavu duboko i priznaje svoju 
tešku krivnju: Ispovijedam se Bogu svemo¬ 
gućemu. ... mea kulpa, moj grijeh. . . tri put se uda¬ 
ra u prsa, u srce, iz kojega izlaze zle misli, želje i dje¬ 
la. Ministrant to isto čini u ime puka. Sad će se usu¬ 
diti približiti k oltaru, jer se ufa u Božje milosrđe i 
zaziva ga u pomoć. 

Pred stepenicama žrtvenika moli Svećenik nai¬ 
zmjence s poslužnikom (na mjesto puka): 

U ime 0. i S. i D. Sv. Amen. Pristupam k Božjem žrtve¬ 
niku. K Bogu, koji razveseljuje moju mladost. Sudi mi, Bože, i 
vodi moju parbu protiv bezbožnoga naroda: izbavi me od nep¬ 
ravednih i lukavih ljudi. Nisi li Ti, Bože, krepost moja? Zašto 
me dakle odbacuješ i zašto idem sjetan, dok me rastužuje ne¬ 
prijatelj? Pošalji svoju svjetlost i svoju istinu. Neka me izvedu 
na Tvoju svetu goru i u Tvoje šatore. 1 pristupit ću k Božjem 
žrtveniku, k Bogu, koji razveseljuje moju mladost. I slavit ću 
Te uz kitaru, Bože, Bože, moj! Zašto si dakle žalosna, moja du¬ 
šo, i zašto se uznemiruješ? Uzdaj se u Boga, jer ću Ga još 
slaviti: On je moje spasenje i moj Bog! Slava Ocu i Sinu i Du¬ 
hu Svetomu. Kako bijaše u početku i sada i vazda i u vi- 
jeke vijekova. Amen. Pristupam k Božjem žrtveniku. K Bogu, 
koji razveseljuje moju mladost. Pomoć je naša u ime Gospo¬ 
da. Koji je stvorio nebo i zemlju. 

Ispovijedam se Bogu svemogućemu, blaženoj Mariji vaz¬ 
da Djevici, bi. Mihovilu arhanđelu, bi. Ivanu Krstitelju, svetim 
apostolima Petru i Pavlu, svim Svetima (i vama, braćo), da sam 
sagriješio vrlo mnogo mišlju, riječju i djelom: moj grijeh, moj 
grijeh, moj preveliki grijeh! Zato molim bi. Mariju vazda Dje¬ 
vicu, bi. Mihovila arhanđela, blaženoga Ivana Krstitelja, sv. apo¬ 
stole Petra i Pavla, sve Svete (i vas, braćo), da se molite za me 
kod Gospoda Boga našega. 

Smilovao vam se svemogući Bog, oprostio vam vaše 
grijehe i doveo vas u život vječni. Amen. — Oproštenje, odrije- 
šenje i otpuštenje naših grijeha podao nam svemogući i milo¬ 
srdni Gospod. Amen. Bože, obazri se na nas i oživi nas! Da 
se narod Tvoj veseli u Tebi. Pokaži nam, Gospode, svoje mi¬ 
losrđe! I daj nam svoje spasenje! Gospode, usliši molitvu mo¬ 
ju! I vapaj moj k tebi da dođe! Gospod s vama! I s duhom 
tvojim! 

Ulazeći k žrtveniku moli svećenik, cjelivajući 
kod druge molitve moći Svetih, koje su pohranjene u 
žrtveniku: 

Pomolimo se. Uzmi od nas, molimo, Gospode, naša be- 
lzkonja, da budemo dostojni čistih srdaca ući u svetinju nad 
svetinjama. Po Kristu, Gospodu našem. Amen. — Molimo Te, 
Gospode, po zaslugama Tvojih Svetih, kojih se moći ovdje na¬ 
laze, da se dostojiš otpustiti sve moje grijehe Amen. 

Vjernici neka se nauče, da, kad se svećenik dubo 
ko sagne moleći Konfiteor, i oni s njim isto mo¬ 
le, ili ako su zapriječeni slušanjem i pjevanjem, neka 
izmole klečeći odmah, kako dođu u crkvu još prije 
početka liturgije. 

Svećenik stoji na podnožju oltara i sad će po 
stubama gore na oltar, kao što je i Isus na početku 
krvne žrtve išao gore na Maslinsku goru. To nas 
upozoruje, da je sv. Misa ista žrtva, koja je bila na 
križu prikazana. 

Ulaz, Kirie, Gloria. 

Kod svečanih misa je poslije pristupa, kad se 
svećenik popne na oltar, kađenje (incenzacija). Ka- 
đenje oltara najprije naznačuje njegovu posvetu 
prije žrtvovanja, onda štovanje oltara kao žrtvenoga 
mjesta i simbola Kristova. Prije je svećenik išao oko 
oltara i okadio ga sa svih strana. Na to nas sjeća 
kađenje, kad maše kadionicom prema svijećnjacima, 
što ima vrijediti stražnjoj strani oltara. 

Svećenik ide na lijevu stranu oltara (našu de¬ 
snu), napravi znak križa i malo moli iz misne knjige 
Ta kratka molitvica se zove Ulaz ili introit. Tu su 
molitvu pjevali pjevači (ili puk), kad je biskup išao 
k oltaru. Kad su nastale tihe mise i pjevača nije bi¬ 
lo, svećenik, kad je došao k oltaru, morao je sam to 
otpjevati ili čitati mjesto puka. Tako je nastao introit 
i njim se počinjala liturgija, pa je zato svećenik pra¬ 
vio križ, jer je to bio početak mise. Drži se, da je 
ulaz uveo papa Celestin I. (f 432). 

Introit se sastoji iz antifone i psalma sa Slavu 
Ocu. Antifona se zovu riječi, koje se uvijek mole 
prije i poslije psalma (Davidove pjesme), a sadržava 
glavnu misao psalma i dotične svetkovine. 

Antifona je uzeta ili iz psalma, koji slijedi (in- 

troitus regulares) ili je slobodna crkvena skladba 
(introitus irregulares), ona je odjek crkvene godine 
ili kazuje razlog zašto se i u koju svrhu prikazuje 
žrtva. Antifona je kao posuda, u kojoj se nalazi psa¬ 
lam. Na sadržaj antifone i cijelog introita uplivala je 
i crkva, gdje se vršila služba Božja. Zato je uvijek 
prije introita naštampano, na pr. statio ad s. Petrum 
(zbor kod sv. Petra), što se u Rimu držalo do avi- 
njonskoga sužanjstva u XIV. stoljeću. 

Prije se molio cijeli psalam, a danas samo nje¬ 
gov početak, pa se odmah svrši sa Slava Ocu i po¬ 

navlja se antifona. 

Kako glasi prva riječ Introita, tako se zove či¬ 
tava misa; na pr. na gluhu nedelju počima introit s 

riječju: J u d i k a, pa se gluha nedjelja zove Judika. 

Već se u 5. vijeku poslije pojedinoga psalma 
molilo — Slava Ocu i t. d. Ta se molitvica zove: 
Doksologija minor. 

Nastala je u vrijeme, kad su krivovjerci Arije 
i Macedonije počeli krivo naučavati nauku o Presv, 
Trojstvu, kao odgovor na njihovo krivovjerje ili he¬ 
rezu. Riječi: kako bijaše u početku tako i sada i va¬ 
zda, kasnije su dodane na Zapadu, da se istakne 
vječno rođenje Sina od Oca. Riječi: u vijeke vjeko¬ 
va su apostolskoga podrijetla, pa je najstariji oblik 
te prelijepe molitvice: Slava Ocu i Sinu i Duhu Sve¬ 
tomu od vijeka do vijeka. 

Molenje. Slava Ocu • . . zapovijeda treći sa¬ 
bor u Narboni 589. 

Doksologija minor glasi latinski: Gloria Patri ef 
Pilio et Spiritui Sankto. Sikut erat in principio, et nunk 
et semper, et in sekula sekulorum. Amen. 

Ulaz ili introit je naslov, te je u njem izražen 
značaj cijele mise. U introitu mnogo govori i ton 
gregorijanskog korala, u kojem se introit pjeva, o 

čemu se ovdje ne može raspravljati. 

Ulaz Uskrsnoga ponedeljka (Zbor kod sv. Pe¬ 
tra) glasi: 

Antifona: Uveo vas je Gospod u zemlju, kojom teče mli¬ 
jeko i med, aleluja, da zakon njegov uvijek bude u ustima va- 
šin'i, aleluja, aleluja. Psalam: Slavite Gospoda i zazivajte ime 
njegovo, naviještajte među narodima djela njegova. Slava Ocu 
Opet antifona: Uveo vas je gospod . . . 

Vjernici su sakupljeni u crkvi sv. Petra. Tu 
Petar kao Mojsija novoga Zavjeta govori onima, koji 
su se krstili uskrsne noći i došli na misu u bijelom 
krsnom odijelu. Tu se Mojsijeve riječi stavljaju u li¬ 
sta sv. Petra i čestita im ulaz u obećanu zemlju, u 
sv. Crkvu, opominje ih, da drže zakon. Za rimskoga 
je vjernika—zakon Gospodnji—početak i svršetak 
nadnaravnoga života. 

Introit ili ulaz se mora pjevati odmah, kako 
svećenik krene k oltaru, da ga to pjevanje prati. 
Ako se ne zna ili ne može pjevati, mora se gla¬ 
sno moliti (recitirati) uz pratnju orgija. Ako nema 
tako vještog orguljaša, neka se moli bez orgulja. Ako 
se ne može čitati latinski (jer nema, ko bi znao), ne¬ 
ka se pučkim jezikom izmoli iz misala dra Knivalda. 

Kirie eleison. 

Svećenik stoji kod oltara i što da najprije kaže 
trojednom Bogu? Misli na bijedu, koja je grijehom 
došla na čovjeka i viče k Bogu, da se smiluje: Ki¬ 
rie eleison — Gospode pomiluj! To moli devet puta, 
svaku Božansku osobu saziva tri puta. 

Kirie eleison se molio, kad Ulaza još nije bilo 
dakle je stariji dio mise nego introit. Biskup je došao 
i pozdravio sabrani narod: Mir s vama-! Odmah se 
počelo moliti litanije. Litanija je grčka riječ, znači 
molitva. Đakon je počeo: Pomolimo se za mir i si¬ 
gurnost sviju ljudi, za svetu, katoličku, apostolsku 

Crkvu, koja je svagdje raširena, da je Bog čuva pred/ 
svakim napadajem do konca vremena! Za biskupe/ 
svećenike, djevice, sirote, utamničene, gonjenje, pro¬ 
gonitelje, a narod je odgovarao: Kirie eleison. 

To su u Istočnoj Crkvi Ektenija, od kojih je i 
uzet Kirie eleison. Na pr.: 0 svišnjem mirje i spase- 
niji duš naših, Gospodu pomolimsja: Gospodi pomi- 
luj (Kirie eleison). 0 mirje vsego mira i blagostoja- 
niji svjatih Božijih Cerkvej i sojeđineniji vsjeh, Gos¬ 
podu pomolimsja; G. pomiluj. (K. el.) 0 svjatjejšem.. . 
O ježe mir i slavu. . . 0 gradje sem. . . O blagoras- 
tvoreniji vozduhov, i umnoženiji plodov zemnih, i 
vremenjeh mirnih, Gospodu pomolimsja: Gospodi po¬ 
miluj. 0 plavajušćih. putešestvujušćih, truždajušćihsja, 
pljenennih i o spaseniji ih, Gospodu pomolimsja: 
Gospodi pomiluj. 

Ood te glasovite i najstarije kršćanske molitve 
ostao je samo Kirie eleison. Evo još nekoliko zaziva 
iz najstarije dobe: Da se dostojiš Crkvu svoju svetu 
upravljati i uzdržavati — molimo Te, usliši nas. Da 
se dostojiš kraljevima i vladarima kršćanskim mir i 
pravu slogu darovati. — Da se dostojiš plodove 
zemlji dati i uzdržati. 

Za ovim litanijama slijedile su odmah molitve. 
Te se molitve mole još samo na Veliki Petak, pa ih 
slušamo kao jeku iz katakomba. Na -molitve je narod 
odgovarao — Amen — to jest: tako je, baš si pravo 
molio! Ovakovim načinom molitve bili su vjernici 
usko združeni sa svećenikom. Bila je uistinu samo 
jedna molitva, jedna žrtva, na kojoj su svi imali dio. 

Molitva u liturgiji je ostala i slijedi poslije Kirie. 
Gloria ili Slava često rastavlja ove dvije molitve, koje 
bi zapravo morale biti zajedno. 

Za vrijeme Gregorija Velikoga običavalo se mo¬ 
liti Litanije Svih Svetih na veće blagdane, a na obi¬ 

čne dane se zadovoljivali sa višekratnim Kirie. Lita¬ 
nije Svih Svetih na Veliku i Duhovsku Subotu os¬ 
tatak su starih obreda priie sv. mise. Današnji način 
molenja — Kirie — potiče od Gregorija Vel — 

Taj istočnjački'— Kirie (Gospode pomiluj) pre¬ 
šao je već u 5. vijeku u zapadnu liturgiju. Kirie eleison 
je grčka riječ, koju je papa Silvester uzeo od Grka. 
Ostao je taj zaziv u grčkom jeziku, da pokažemo, da 
smo jedan narod kršćanski i obojica (Grci i Latini) 
vjerujemo jednoga Boga; da se istakne, da je to mo¬ 
litva cjelokupne Crkve (Pseudoalcuin de Div. off. c.40). 

Kirie eleison je prastara židovska i kršćanska 
molitva. Pred nekojim svetkovinama molili su je po 
stotinu puta. Sam Luter je tu molitvu cijenio, samo 
je rekao: neka se moli triput, a ne devet puta. 

Stari su je molili s velikom pobožnosti i skru- 
šenosti, još i danas u njoj vidi narod nešto vanredno 
svetoga. Puno jače djeluje Kirie eleison, nego Go¬ 
spodine smiluj se. 

1 narod ima pravo, ne može biti ljepše molitve 
izuzev Očenaša niti pjesme, koja bi tako mnogo ka¬ 
zivala i na dušu utjecala, kao što je Kirie eleison. 

Kirie eleison se mora kod pjevane mise odmah 
poslije Ulaza pjevati ili moliti: Radi nerazumijevanja 
liturgije može se, pošto se pročitao Ulaz i Kirie, 
pjevati pučka pjesma, da se liturgija i pučko pje¬ 
vanje spoji. 

Kirie se moli ovako: 

Kirie eleison, Kirie eleison, Kirie eleison. Kriste eleison, 
Kriste eleison, Kriste eleison. Kirie eleison, Kirie eleison, Kirie 
eleison. 

Gloria. 

Poslije Kirie navješta svećenik, da će na oltar 
doći Otkupitelj, kako je nekoć došao u jaslice; zato 

zapjeva pjesmu, što su je pjevali anđeli u Betlemu: 
Slava na visini Bogu. Svećenik započne a pjevači 
nastave: i na zemlji mir ljudima dobre volje i t. d. 
Tim je riječima naglašena svrha Kristova dolaska i 
svrha liturgije. 

Ta himna je liturgijski biser, dragocjeni ostatak 
bogatstva prvih vjekova, ispjevana je u čast presv 
Trojstva. Ispočetka je bila samo hvalu Bogu Ocu 
Za arijanskih borba u 4. vijeku je prerađena u čast 
presv. Trojstva. Svojim oblikom pokazuje na najranije 
kršćansko doba. Drži se, da je već Plinije mislio na 
tu himnu, kad je pisao: Kršćani se sakupljaju na o- 
dređeni dan, da pjevaju himnu Kristu kao Bogu. 

Izvorno je napisana grčkim jezikom te joj je 
Istok domovina. Sv. Bazilije i Ivan Zlatousti je pre¬ 
poručuju kao jutarnju molitvu i djevice su je morale 
znati naizust, što bi se i danas pristojalo, da je zna¬ 
de svaki vjernik kao Očenaš i Vjerovanje. (U isto¬ 
čnoj Crkvi je njezino mjesto u časoslovu i nešto je 
slična druga antifona poslije velike Ektenije). 

Vrlo rano si je ta himna prokrčila put u zapa¬ 
dnu liturgiju. Ispočetka ju je pjevao samo papa na 
Božić. Papa Siinah (498. —514.) određuje, da je biskup 
pjeva po nedjeljama i blagim danima mučenika. Od 
devetoga vijeka smjeli su je pjevati svećenici 
na Uskrs i na dan rođenja, a od jedanaestoga vijeka 
postala je stalna liturgijska molitva. 

Gloria se ne pjeva, kad je misa u ljubičastoj ili 
crnoj boji, to j. u Adventu i korizmi i još neke dane 

Slava na visini Bogu, i na zemlji mir ljudima dobre vo¬ 
lje. Hvalimo Te. Blagosivamo Te. Klanjamo ti se. Slavimo Te. 
Zahvaljujemo Ti, radi velike slave Tvoje. Gospode Bože. Kra¬ 
lju nebeski. Bože, Oče svemogući. Gospode, Sine jedinorođeni, 
Isuse Kriste. Gospode Bože, Jaganjče Božji, Sine Očev. Koji 
uzimaš grijehe svijeta, primi našu molitvu! Koji sjediš s desne 
Ocu, pomiluj nas! Jer Ti si jedini svet. Ti si jedini Gospod. 
Ti jedini Višnji, Isuse Kriste. Sa Svetim Duhom u slavi Bo g 
Oca. Amen. 

Svećenik započinje pjevati a puk proslijedi. 
Svećenik je zapjevao zato, da reče puku, što da pje¬ 
va, zato se on makne od oltara, sjedi, dok vjernici 
ispjevaju, jer to je njihova uloga. Ako se ne zna pje¬ 
vati, može se glasno moliti. Na pr. školska djeca bi 
se ponosila time, da je čitaju zborno latinski, nu na¬ 
žalost naši je molitvenici nemaju. Nema je ni — Kruh 
nebeski — koji inače ima staroslavenski tekst. Ako 
se ni to ne može, neka se vjernici upute, da je iz- 
mole glasno bilo to sad i pučkim jezikom. Orgulje 
neka šute. 

U svetoj je Misi predočen i cijeli život Isusov- 
Gloria nam predočuje rođenje, Božić. 

Molitva. 

Posilije Gloria svećenik poljubi oltar, okrene se 
k vjernicima i pozdravi: Gospod s vama. Dominus 
vobiskum. Vjernici odgovore: i s duhom tvojim, et 
kum špiritu tuo. I s duhom tvojim je prošireno, mje¬ 
sto: i s tobom. 

Dominus vobiskum je pozdrav, blagoslov i 
molitva, da što većom pobožnosti i koristi vjernici 
sudjeljuju kod liturgije. 

Biskup mjesto: Gospod s vama kaže: Mir vama, 
paks vobis. 

Dominus vobiskum nekada je bilo ono, što je 
danas nama: živio. Tako su vikali Kralju kod kru¬ 
nidbe i na koncu kojega sabora ili koncila. 

Taj pozdrav se rabio već vrlo rano u liturgiji. 
Uzet je iz Sv. Pisma. Tako je Booz pozdravio svoje 
žeteoce. Taj pozdrav u Starom Zavjetu ima razne ob¬ 
like. Kod sv. Pavla glasi: Milost, mir, ljubav Gosp¬ 
odnja bila s vama. 

Moltva. Svećenik zazove vjernike na molitvu: 

Pomolimo se. Oremus. S tim ih opominje, da svoje 
molitve združe s molitvom Crkve. U najstarije doba 
je biskup molio tu molitvu kao zaključak litanija. Ta 
molitva se zove skupna ili kolekta. Skupna se zove 
zato, ‘jer je zajednica molitva vjernika i katekumena; 
i jer je svećenik molio u ime svih ondje sakupljenih 
kao njihov zatupnik. Svaka se molitva svršava s rije¬ 
čima: koji s tobom živi i .kraljuje u jedinstvu Duha 
Svetoga Bog po sve vijeke vjekova , Amen. Per omnija 
sekula sekulorum. Amen. 

Amen je židovska riječ i prešla je neprevedena 
u običaj kršćanima. Amen znači: Tako je ili tako ne¬ 
ka bude. Kad na molitvu odgovorimo Amen, tim crk¬ 
venu molitvu činimo svojom. 

Kad koja općina što treba, pošalje poslanstvo 
ili deputaciju k banu, recimo, od dvadeset ljudi. Kod 
bana govori . samo jedan a drugi devetnaest šuti. 
Ovaj jedan govori u ime svih, i na koncu samo po¬ 
tvrde njegov govor, makar ga nisu možda ni razum¬ 
jeli govoreći: tako je. I mi kod sv. Mise, kad sveće¬ 
nik kaže Oremus, valja da ustanemo i šuteći sluša¬ 
mo njegovu molitvu, makar je ne razumijemo. Srcem 
mislimo: mi isto hoćemo moliti što i svećenik, uklju¬ 
čujemo sebe i svoje potrebe u njegovu molitvu. Kad 
čujemo: per omnia sekula sekulorum, valja da kaže¬ 
mo: Amen. Dok svećenik moli u ime naše, mi ne 
trebamo ništa moliti, nego samo slušamo. 

Molitva uskrsnoga ponedjeljka. Pomolimo se , 
Bože , koji si vazmenom svečanošću okrijepio svijet, 
proslijedi, molimo , darivati puku svomu nebeske daro¬ 
ve, da zasluži dostići potpunu slobodu i unići u vječni 
život , po Kristu G. našem , koji s tobom živi ... po 
sve vijeke vjekova. Amen . 

Čitanja ili štenja. 

Srce se molitvom pripravilo, sad će mu Gospod 

govoriti, da riječ Božja padne na dobru zemlju. Čita¬ 
nje je Sv. Pisma najstariji dio katekumenske mise, a 
uzeto je iz bogosluženja u sinagogi. 

Zato na Veliki Petak počima Služba sa čitanjem, 
jer su na taj dan sačuvani stari obredi. Čitanja su 
združena sa žrtvom, da katekumeni upoznadu sadržaj 
kršćanske nauke, a vjernici, da se sjete vjerskih isti¬ 
na, da znadu, na kakvu nakanu se prikazuje žrtva u 
pojedine blagdane i koje plodove i milosti žrtvom, 
da mole, i da se užive u tajne dotičnoga blagog da¬ 
na. Od 6. vijeka imademo u zapadnoj liturgiji samo 
dva čitanja: Poslanicu i Evanđelje. Prije su bila tri 
(dvije Poslanice i Evanđelja), kako je još danas u 
kvaternim srijedama. U kvaternim subotama imade 
ih sedam. Što i koliko da se čita, određivao je bis¬ 
kup. Čitali su Sv. Pismo redom (lectio continua). 
Kasnije su odredili pojedine dijelove, koji da se čita¬ 
ju na koji blagdan. Izabrali su za čitanja one dije¬ 
love, koji su govorili o dotičnom prazniku ili su se 
na nj mogli odnositi. Ti izabrani dijelovi zovu se 
odlomci ili perikope. Najstariji izbor čitanja, kažu, da 
potječe od sv. Jeronima (f 419). Ti odlomci za čita¬ 
nje Poslanica i Evanđelja bili su skupa sabrani u je¬ 
dnu knjigu, zvanu lekcijonar, koja je bila sjajno op¬ 
remljena. Danas takvu knjigu zovemo jednostavno 
Evanđelistar. 

Poslanica je prvo čitanje kod oltara, zove se još 
lekcija, epistola, štenje, apostol. To ime — apostol — 
je još danas sačuvano u istočnoj Crkvi. Zove se apo¬ 
stol, jer se najviše čitaju spisi sv. apostola, naročito 
sv. Pavla. 

Čitali su katkad i pisma kršćanskih općina, što 
ih je pisala jedna drugoj. Danas se smije čitati sa¬ 
mo Sv. Pismo. 

Danas čita Poslanicu kod svečane Službe subđakon 

stojeći na lijevoj (nama desnoj) strani. Čita okrenut 
k oltaru. Po sredovječnom tumačenju oltar i liturg na¬ 
značuje Krista, a subđakon Ivana Krstitelja, koji je 
propovijedima pokazivao Spasitelja. Prije je čitao či¬ 
talac sa ambona (povišeno mjesto) okrenut k narodu. 
I danas, kažu, da smije Poslanicu čitati čitalac, nu 
običaj je, da je uvijek čita sam svećenik. Već od 4. 
vijeka kaže se poslije pročitane Poslanice: Bogu hva¬ 
la, Deo gracias. Čitanje ili štenje Poslanice sluša se 
sjedeći. 

Poslanica uskrsnoga ponedjeljka: Čita¬ 
nje Djela Apostolskih. (19, 37—43). U onim danima usta Pe¬ 
tar usred puka i reče: Ljudi, braćo. Vi znate, što se dogodilo u 
cijeloj Judeji, počevši od Galileje poslije krštenja, koje je pro¬ 
povijedao Ivan; kako je Bog pomazao Isusa iz Nazareta Du¬ 
hom svetim i silom, da je prošao čineći dobro i liječeći sve, ko¬ 
je bijaše nadvladao đavao, jer je Bog bio s njime. Ta mi smo 
svjedoci svemu, što je učinio u zemlji židovskoj i u Jeruzale¬ 
mu, njega ubiše, razapeše na Križ. Njega je Bog oživio tre¬ 
ći dan i dade mu, da se pokaže, ne svemu narodu, nego nama 
naprijed određenim svjedocima od Boga, koji smo s njime 
jeli i pili, pošto je on uskrsnuo od mrtvih. I zapovjedi nam, da 
propovijedamo narodu i svjedočimo, da je on, koji je određen 
od Boga za suca živima i mrtvima. 

Tu Petar govori sakupljenim vjernicima, kako je 
nekoć govorio svojima u Jerusalemu. Tu apostol, oko 
čijeg groba smo se duhom sakupili, ukratko crta ci¬ 
jeli život Isusov od krštenja do uskrsnuća. Ne smije¬ 
mo zaboraviti, da su tu krst i uskrsnuće, te dvije te¬ 
meljne misli, praznika Uskrsa, najuže sjedinjene. Pe¬ 
tar je bio svega svjedok. Taj Petrov govor je naj¬ 
ljepša propovijed za novokrštenike, koji u Kristu tra¬ 
že svoju sreću. 

Graduale (na stepenicama). Poslije pročitane 
Poslanice pjeva se par kitica odgovarajućeg psalma. 
Ime dolazi od gradus, stepenica, jer ga je prije pje¬ 
vao đakon na stepenici, koja vodi na ambon (poviše¬ 

no mjesto), gdje se baš pročitala Poslanica. Riječi 
psalma izrazuju hvalu za primljenu nauku. 

Kao Židovi tako su i kršćani prekidali čitanja 
pjevanjem psalma, da se izbjegne dosadna jednolič¬ 
nost. 

Vlastitost graduala je u tom, da se pjevao izmjenič¬ 
no. Prvu kiticu (vers) je pjevao pjevač sam (solo), 
to isto je ponovio zbor, onda je solista pjevao drugi 
vers, zbor ponovio opet prvi vers. Taj prvi vers je 
bio kao pripjev (refrain). Takav način pjevanja se li¬ 
jepo vidi u 135. psalmu, gdje se neprestano ponav¬ 
lja: jer je dovijeka milosrđe Njegovo. Takav način 
pjevanja su imali i stari Babilonci i Grci. Graduale 
neka se pjeva solo. 

Prije se pjevao čitav psalam. 

Neposredno poslije graduala slijedi drugo pje¬ 
vanje, koje počima sa dva: Aleluja. To je priprav za 
glavno čitanje, Evanđelje. Dosad nam je govorio apos¬ 
tol, a sad će sam Gospod doći i nama govoriti. Poz¬ 
dravljamo ga sa: Aleluja (hvalite Gospoda), Aleluja 
je iz sinagoge kao i Amen prešlo neprevedeno u 
kršćanstvo, te je prvim kršćanima bila vrlo mila ri¬ 
ječ. Tobija kaže, da se Aleluja pjeva ulicama nebes¬ 
koga Jerusalema. Poslije Aleluja dolazi redovno jedan 
vers psalma ili rečenica iz Evanđelja i svrši opet sa 
Aleluja. 

Graduale se pjevao poslije prve Poslanice a 
Aleluja poslije druge. Čitanje druge Poslanice je otpalo, 
a ostalo je omiljelo pjevanje Aleluja, što čini pripravu 
za Evanđelje. 

Aleluje nema od nedjelje Sedamdesetnice do 
Uskrsa, na stalne pokorničke dane i kod crne mise. 
Mjesto Aleluje dolazi Traktus (zavlaka). 

Istočna Crkva pjeva uvijek Aleluja. Zavlaka 

odgovara Irmosu u istočnoj Crkvi. Traktus je bio 
psalam, koji se pjevao poslije druge Poslanice, dok 
još nije bilo uvedeno pjevanje Aleluja. 

Traktus pozna samo dvije melodije: drugi i os¬ 
mi crkveni ton. 

Sekvencia, poslednjica. Posljednje slovo a u Aleluji 
bilo je vrlo dugo, imalo je mnogo nota (jubilus). Daše 
pojedine skupine nota lakše upamte, stavio je Nok- 
ter Balbulus (f 912.) pod svaku notu jedan sljg, da 
se note lakše upamte. Na osnovici tog podmetanja 
slogova pod note nastale su pjesmice, koje zovemo 
sekvencija ili posljednjica, jer su slijedile poslije Ale¬ 
luja. Te su pjesmice po svim zemljan a osim Italije 
bile vrlo obljubljene, zato ih je bilo mnogo i bile sa 
prenesene iz istoga razloga u pučke jezike. 

Danas ih ima samo pet. Redovnici imadu više. 
Ta su: Uskrsna : Viktime Pashali laudes, Svetoj Žrt¬ 
vi uskrsnici — spjevao je Wipo (f 1.050.), kapelan 
cara Konrada II. Njezina melodija ili arija je upravo 
prekrasna. 

Duhovska je još ljepša, zove se zlatna — Dođi 
Duše sveti, Veni sankte Spiritus. Nastala koncem 12 
vijeka. 

Tijelovska : Lauda Sion Salvatorem, Sion goro 
pjevaj, — klici ! (Hvali Sion Stvoritelja). 

Ispjevana je od sv. Tome akvinskoga (f 1.274). 

Žalosna : Stabat Mater, stala majka, potiče 
vjerovatno od franjevca jakopone da Todi (f 1.306.). 

Mrtvačka : Dies ire, Strašni sud će u dan cvila; 
od franjevca Tome Celano (1.250.). 

Gradualena uskrsni ponedjeljak: Ovo je dan , 
koji nam je pripravio Gospod , kličimo i radujmo se . 
Neka reče Izrael: on je dobar , dovijeka je milosrđe 
njegovo! Aleluja , aleluja. Anđeo je Gospodnji sašao 
s neba i odvalivši kamen sjedaše na njemu . 

Posljednic a: Svetoj Žrtvi uskrsnici — Dajte slavu, 
krštenici! — Janje ovce oslobodi, — Krist nas grešne preporo¬ 
di. — Sa Životom smrt se sasta — I čudesna borba nasta: — 
Vođa živih pade tada — I živ živcat opet vlada. — Marijo o- 
kazuj, glasi, — Što na putu vidjela si? — 

„Grob ja vidjeh Krista Boga — Svijetlu slavu uskrslo- 
ga. — Anđele i platno bijelo — U kom bješe drago tijelo.— 
Ufanje mi uskrslo je — Krist, moj Gospod i sve moje; — Pred 
vama će tamo, gdje je — Cvijetan kraju Galileje“ — Znamo 
da si doista Uskrsnuo, Božji Sine; — Pobjedniče, Kralju di¬ 
van, — Budi nama milostivan ! — Amen. Aleluja. 

Gradual neka organista ili vođa pjevanja pro¬ 
čita glasno latinski, ako ne zna, neka čita iz Knie- 
valdova misala. 

Evanđelje je vrhunac priprave za žrtvu, glavni 
dio katekumenske mise. Evanđelje se čita na desnoj 
(nama lijevoj) ili sjevernoj strani. Sjever je strana 
tame i zime, a Kristova nauka je svjetlo i toplina. Da 
bude liturg ili đakon dostojan navijestiti riječ Božju, 
jer nam u Evanđelju govori sam Isus, moli u sredi¬ 
ni oltara duboko sagnut za očišćenje srca i jezika. 

Očisti moje srce i moje usne, svemogući Bože, koji si 
usne Izaije proroka očistio ognjenim kamenom, da očišćen Tvo¬ 
jom milosrdnom dobrotom dostojno navijestim Tvoje sveto Evan¬ 
đelje. Po Kristu Gospodu našem. Dostoj me se, Gospode, bla¬ 
gosloviti ! Gospod neka bude u mom srcu i na mojim usnama, 
da dostojno i prikladno navijestim njegovo Evanđelje. Amen 

Iz počitanja prema Isusovim riječima Evanđelje 
slušamo stojeći. Na početku se svećenik i puk pre¬ 
križi u znak, da je to nauka Raspetoga. 

Slijedi sv. Ev. po Mateju, znači, da je to čitanje 
uzeto iz knjige, koju je napisao sv. Matej Apostol. 
Kod svečane službe knjiga se okadi, i sa svake 
strane postavi se svijeća. Na koncu poljubi knjigu, a 
sve se to čini iz poštovanja prema evanđeoskim ri¬ 
ječima. Na koncu se odgovori: Laus tibi Kriste , sla¬ 
va tebi Kriste . 

Uskrsni ponedjeljak: Gospod s vama. I s du- 

kom tvojim. Slijedi sveto Evanđelje po Luci. U ono vrijeme 
dvojica od učenika pođoše onaj isti dan u selo, koje je bilo 
daleko od Jeruzalema šezdeset stadija, po imenu Emaus. 1 oni 
su razgovarali među sobom o svemu, što se dogodilo. I dok 
su oni razgovarali i raspravljali među sobom, i sam se Isus 
približi i išao je s njima. Ali oči im se držale, da ga nisu upo¬ 
znali I reče čim: Kakovi su to razgovori, što ih vodite među 
sobom na putu? Tada se žalosni zaustaviše. I jedan, po ime¬ 
nu Kleofa, odgovori mu: Zar si ti jedini stranac u Jeruzalemu, 
i ne znaš, što se u njemu dogodilo ovih dana? 1 reče im: Što? 
Rekoše mu za Isusa Nazarećanina, koji je bio prorok, silan u 
djelu i riječi pred Bogom i svim narodom, i kako ga predado- 
še glavari svećenički i proroci naši, da se osudi na smrt, i ka¬ 
ko ga razapeše. A mi se nadasmo, da će on otkupiti Izrael, 
ali sad je iza svega toga treći dan, kako se to dogodi. A i ne¬ 
ke su nas žene od naših uplašile, koje su bile rano u jutro kod 
groba i ne našavši tijela njegova, dođoše govoreći, da su im 
se ukazali i anđeli, koji kažu, da on živi. I odoše neki od na¬ 
ših ka grobu i nađoše tako, kako žene rekoše, ali njega ne vi¬ 
dješe. Tada im on reče: O bezumni i sporoga srca za vjerova¬ 
nje svega, što su govorili proroci! Nije li trebalo, da to Krist 
pretrpi i tako uđe u slavu svoju? I počevši od Mojsija i svih 
proroka stane im tumačiti, što je za njega u svemu Pismu.I približi 
se k selu, u koje su išli, i on se činio, da ide dalje. Ali su ga oni 
vruće molili govoreći: Ostani s nama, jer je blizu večer, i dan 
je već na izmaku. I uđe da ostane s njima. I kad je sjedio s njima 
za stolom, uze kruh, blagoslovi i prelomi i dade im. I otvori- 
še im se oči i upoznaše ga, a njega nestade ispred očiju njiho¬ 
vih. I rekoše jedan drugomu: Nije li gorjelo srce naše u nama, 
kad nam je govorio putem, i kad nam je tumačio Pisma? I us- 
tavši onaj čas vratiše se u Jeruzalem i nađoše u skupu jeda¬ 
naestoricu i one, koji su bili s njima. Ti su govorili: Doista us¬ 
krsnu Gospod i ukaza se Simonu. I oni su pripovijedali, što se 
dogodilo na putu, i kako ga upoznaše u lomljenju kruha. 

Ministrant odgovori: Laus Tibi , Kriste ; Slava Te¬ 
bi , Kriste ! Svećenik poljubi početak čitanja uz rije¬ 
či: Riječi sv. Evanđelja, neka izbrišu u nama naše po¬ 
greške. 

Kod svečane Službe đakon kadi liturga, koji 
predstavlja Krista. 

Ovo Evanđelje časno se sjeća sv. Petra (Simo- 

na), koji je duhom prisutan među vjernicima, koji 
su sakupljeni oko njegova groba. Jer to Evanđe¬ 
lje spominje Petra, zato je to čitanje i uzeto na taj 
dan, što su vjernici bili u crkvi sv. Petra. 

Već u sinagogi su se na čitanja nadovezivala 
tumačenja, propovijed. Kršćani su taj običaj zadržali, 
već je i sv. Pavao propovijedao prigodom liturgije. 

Riječ Božja je hrana za našu dušu. Rasvjetlju¬ 
je naš razum, pokazuje put u nebo. Propovjeđu su 
se mnogi obratili: sv Avugustin na propovijed sv. 
Ambrozija, pustinjak sv. Antun na propovijed o bo¬ 
gatom mladiću. Sv. Ivan Kapistran u 15. vijeku obra¬ 
tio je jednom propovijeđu na pravu vjeru 12.000 lju¬ 
di. Kao što mora umrijeti onaj, koji ne uzima tjeles¬ 
ne hrane, tako izgubi duševni život, koji ne sluša 
riječ Božju. 

Neki učenjak polazio marljivo svake nedjelje 
propovijed. Pitali ga, zašto ide, kad on sam zna, što 
Bog traži od čovjeka. Odgovori: Može biti, ali ja uvi¬ 
jek na to ne mislim, svećenici su zato tu, da me sjete. 

Isus kaže: Ko je od Boga, sluša riječ Božju. 

Katekumenska misa nije u nužnoj vezi sa žrt¬ 
vom, zato je Crkva može preinačiti i prema prilika¬ 
ma i posve ispustiti. 

Istočna liturgija. Dijeli se na proskomidiju, Li¬ 
turgiju oglašenih (katekumenska) i Liturgiju vjernih. 
Kod proskomidije svećenik pripravlja na pobožnom 
oltariću svete darove za žrtvu. Proskomidija predsta¬ 
vlja poglavito rođenje Isusovo i skroviti život. Pros¬ 
komidija zove se i prinos, sjeća nas, kako su u sta¬ 
ro doba vjernici sami donosili svoj prinos (kruh i 
vino) za žrtvu. Upotrebljava se kruh od čistoga pše¬ 
ničnog brašna umiješen s kvascem, solju i čistom 
vodom. Uzima se pet hljebova (prosfora, proskurica) 
za spomen Hristovoga čuda u pustinji. Svaki se sa- 

stoji od dva dijela, što označuje dvije naravi u Hri- 


stu. Na gornjem dijelu utisnuta su slova 

to jest: Isus Hrist pobjeđuje i molivši propisane mo¬ 
litve postavljajući nadiskos „Agneca" i česliice, sve¬ 
ćenik okadi sv. darove, a nakon toga đakon crkvu 
i time svršava proskomidija. 

Glavni dijelovi Liturgije oglašenih jesu: velika 
ektenija sa izobraziteljnim dijelom, mali vhod, čita¬ 
nja (Apostol i Jevanđelje), suguba jektenija s inolit- 


jvom za oglašene. 

Liturgija oglašenih počinje se riječima: „Blagos- 
lovenno carstvo Otca i Sina svjatago Duha, ninje, i 
prisuo, i vo vjeki vjekov. Amine“. Velika ili mirna jek¬ 
tenija: „Mirom Gospodu pomolimsja". Narod odgo¬ 
vara: „Gospodi pomiluj". (Kirie elejson). Iza tih mo¬ 
litava dođu psalmi (izobraziteljni) i pjesme na blaže¬ 
na (8 blaženstva), ili antifone, koje su nedjeljne i sva¬ 
kidašnje. Na njih se odgovara: „Molitvami Bogorodi¬ 
ci, Spase, spasi nas“; i „Spasi nas Sine Božij“, a iza 
Malog vhoda: „Tropari i kridaci te Bogorodični“. 

Mali vhod. Dok se pjevaju Blažena ili treći an- 
tifon, otvora carske dveri (srednja vrata), uzme sv. 
Evanđelje, obiđe s njim časnu trpezu, i čini mali vhod. 
Očitavši molitvu vhoda, blagoslovivši vhod, poljubiv¬ 
ši evanđelje, stane pred carske dveri i podigne knji¬ 
gu u vis, da je sav narod vidi, kad se ispjevaju an- 
tifoni i zapjeva: „Premudrost, prosti!" pozivajući vjer¬ 
nike, da stojeći (prosti) slušaju Božansku Premud¬ 
rost, i da se poklone Evanđelju kao Hristu. Dok sve¬ 
ćenik ulazi u oltar, pjeva se vhodna pjesma (vhodno- 
je): „Prlđite, poklonimsja, i pripadem ko Hristu. Spa¬ 
si naš, Sine Božij, voskresij iz mertvih (u obične da¬ 
ne: vo svjatih diven sij), pojuščija ti Aleluja." 

Kad služi arhijerej (biskup), on o malom vho- 

du ulazi prvi put u oltar, a dotle stoji na biskupskom 
-j- tronu. Predstavlja Hrista, koji se rodio, ali je još 
medu ljudima nepoznat, pa sad sa sv. Evanđeljem 
ulazi u oltar kao Hrist na propovijed. 

Čitanja. Liturg počne: Jako svjat jesi, Bože naš, 
tebje slavu vozsilajem, Otcu i Sinu i svjatomu Duhu, 
ninje i prisuo, i vo vjeki vjekov". Dalje se pjeva: „Amin" 
i „Trisvjatoje" (trisagion): „Svjatij Bože, svjatij krjep- 
kij, svjatij bezsmertnij, pomiluj nas“ (tri puta). Čita¬ 
lac primivši blagoslov iziđe na ambon da čita: Apos¬ 
tol (poslanicu). Liturg pozove vjernike da s pažnjom 
slušaju: „Vonmim. Mir vsjem. Premudrost, vonmim". 
Kor pjeva Prokimen (pjesmu). Svećenik (liturg): Pre¬ 
mudrost! Štilac čita naslov Apostola: (Na pr. Djeja- 
nij svjatih Apostol čtenije). Sveć.: Vonmim! Kad je 
Apostol pročitan, kaže sveć.: Mir ti. 

Pjeva se: „Aliluja". U to vrijeme liturg kadi ol¬ 
tar, ikonostas i narod. Iza toga pjeva: „Premudrost, 
prosti uslišim svjatago Evangelija: Mir vsjem". Od¬ 
govor: „1 duhovi Tvojemu". Sveć: ,,Ot (ime) svjatago 
evangelija čtenije". Odgovor: „Slava tebje.Gospodi, 
slava tebje". Sveć. Vonmim!; i evanđelje čita. Iza svr¬ 
šetka Evanđelja pjeva se: „Slava tebje, Gospodi, sla¬ 
va tebje". Sad još dođe Jektenija Suguba i za ogla¬ 
šene i svrši riječima: Jelici oglašenniji iziđite, ogla- 
šenniji iziđite, jelici oglašnniji iziđite, da nitko ot 
oglašennih (jelici vjerniji paki i paki mirom Gospo¬ 
du pomilimsja". Odgovor: „Gospodi pomiluj)". 

Danas nema oglašenih (katekumena), a Crkva 
je molitve za njih zadržala. Ove se odnose na one 
ljude, koji ne pripadaju vjernom stadu. 

Liturgija oglašenih predstavlja javno naučava¬ 
li je Isusa Hrista. sve do svečanoga ulaza u Jeruzalem. 

Misa vjernih. 

Kredo , Vjeruju, Vjerovanje ili Simbol. Vjerova- 

nje čini prelaz iz katekumenske u Misu vjernih. Mo¬ 
že se smatrati i kao svršetak katekumenske mise, 
jer priznavanje vjere je plod čitanja Poslanice i Evan¬ 
đelja. Ali, jer su se katekumeni morali otstraniti pos¬ 
lije propovijedi, to slijedi da Vjerovanje ne pripada 
više katekumenskoj misi, nego Misi vjernih, jer s 
njom stoji po svom sadržaju u najužoj vezi, buduć: 
da se za dostojno prisustvovanje žrtvi bezuslovno 
traži vjera, to jest potpuno podlaganje razuma i volje 
Bogu, koji nam se očitovao ili objavio. 

Međutim Vjerovanje nije bitni dio žrtve. U 
rimskoj se Liturgiji u najranija vremena nije molilo. Da 
se Vjerovanje ili Simbol moli kod Liturgije, ima svoj 
početak na Istoku, odakle je taj običaj pomalo pre¬ 
šao u Zapadnu Crkvu. Povod uvađanju Simbola u 
liturgiju bila su razna krivovjerja, koja su na Istoku 
nikla kao gljive poslije kiše, zato je Crkva bila pri¬ 
siljena da od svih, koji su htjeli prihvatiti Liturgiju 
traži ispovijest vjere. 

U Bizantinsku Liturgiju ga je uveo patrijarha 
Timotej (511.—517.) 

U Zapadnoj Crkvi nije bilo takvog povoda . 
Vjerovanje kod Mise nalazimo najprije u Španij■. 
(sinoda u Toledo 589.), odanle se taj običaj proširio 
u Francusku. Sam Rim je uveo Simbol god. 1.014, 
vjerojatno na poticaj cara Henrika Svetoga. 

Jer Vjerovanje nije bitni dio žrtve, ne moli se 
svaki dan, nego samo u sve nedjelje, zapovjedne 
praznike, veće blagdane i u njihove osmine, na praz¬ 
nike Gospodnje i Marijine, crkvenih Učitelja, na Ma¬ 
riju Magdalenu, jer je prva navijestila uskrsnuće, i! 
da bude svečanost veća prigodom proštenja (hram 
kirvaj, zbor, patrocinij). 

Kod Mise moli se Vjerovanje apostolsko, koje 
je u saborima u Niceji (325.) i Carigradu (381.) pro¬ 

šireno. Prošireni su članci vjere o Isusu i Duhu Sv., 
jer je Arije pobijao jednobitnost Sina s Ocem, a Ma- 
cedonije Božanstvo Duha Svetoga. Crkveni su Oci 
tim Vjerovanjem osudili njihove krive nauke, pa zato 
se taj Simbol zove nicejsko-carigradski. 

Na početku Kreda liturg raširi i podigne ruke 
i sklopi u znak, da treba srce podignuti k Bogu i 
da iskaže počitanje vjerskim istinama. Kad moli ri¬ 
ječi: / utjelovi se, Et inkarnatus, klekne, a treba da 
kleči i sav narod, kad se te presvete riječi pjevaju 
ili glasno mole; tim iskazujemo počast najvećoj Tajni 
i najvećoj Ljubavi, Utjelovljenju Sina Božjega. Na 
završne riječi: i život budućega vijeka. Anten pravi 
znak sv. križa, što je spoljašnji znak naše vjere. 

Vjerovanje je bitni dio obreda sv. Mise (a nije 
bitni dio same žrtve), te se kod pjevanih i svečanih 
Misa ne smije ispustiti, već se mora cijelo otpjevati. 
Ako se ne zna i ne može, neka ga sav narod zborno 
glasno izmoli iz molitvenika. Tim će biti udovoljeno 
duhu ako ne slovu zakona. 

1 za Vjerovanje vrijedi ono, što je za pjevanje 
već rečeno kod Gloria. 

Vjerovanje. 

1. Vjerujem u jednoga 

2. Boga, 

3. Oca 

4. svemogućega, 

o. Stvoritelja neba i zemlje, 

6. svih vidljivih i nevidljivih stvari. 

1. I u jednoga Gospoda Isusa Krista, 

2. jeđinorođenoga Sina Božjega, 

8. rođenoga od Oca prije svih vjekova. 

4. Boga od Boga, 

5. Svjetlost od svjetlosti, 

6. pravoga Boga od pravoga Boga. 

7. Koji nije bio stvoren nego rođen, 

Bog 


('-ovjek 


Bogo- 
č ovjek 


8. jedne biti s Ocem, 

9. po kojemu je sve stvoreno. 

10. Koji Je radi nas ljudi i radi ntišega spasenja, 

sišao s nebesa. 

11. (Klečeći:) / utjelovio se po Duhu Svetom 

12. od Djevice Marije i postao čovjek. 

13. (Stojeći:) Raspet također za nas, 

14. pod Poncijem Pilatom mučen 

15. i pokopan. 

16. I uskrsnuo treći dan, kako kaže Sv. Pismo. 

17. I uzašaO na nebo. 

18. sjedi s desna Ocu. 

19. I opet će doći sa slavom 

20. da sudi žive i mrtve, 

21. i njegovu kraljevstvu neće biti kraja. 

1. I (vjerujem) u Duha Svetoga, 

2. Gospoda i 

3. davaoca života, 

4. koji izlazi od Oca i Sina. 

5. Koji se s Ocem i Sinom skupa časti 

6. i slavi, 

7. koji je govorio po prorocima. 

8. I (vjerujem) u jednu, svetu, katoličku i apos¬ 

tolsku Prkvu. 

9. Ispovijedam jedno krštenje 

10. za otpuštanje grijelia 

11. i iščekrtjem uskrsnuće mrtvih 

12. i život budućega vijeka. Amen. 


/ 


Crkveno pjevanje je gregorijanski koral. U hr¬ 
vatskim ga zemljama istisla prostetanska najezda uva¬ 
đajući u pjevanu Misu pučke pjesme, jer je prote¬ 
stantizam nastojao da istrijebi latinsku kulturu, da 
lakše u dušama ugasi ,,romanizam“; latinska je litur¬ 
gija kao čvrsta veza između osamljenih sinova i nji¬ 
hova Oca, koji kraljuje u Vatikanu. Koral je umjet¬ 
nost, kralj crkvene glazbe, koji živi više od tisuću 
godina u liturgiji. Koral je svet. Riječi, .obučene u 
koralne melodije većinom su iz Sv. Pisma. Koralom 
moli Duh Sv. u liturgiji. Riječi korala jesu Duh Sve¬ 

ti kao jezik, njegove melodije jesu Duh Sveti kao 
glas. Pjevanje korala podaje svetu ozbiljnost i sabra¬ 
nost za molitvu. 

Koral izražava zajednicu (katoličanstvo). Jedno 
krštenje veže sve članove, jedna ljubav provejava 
srca sviju, zato i jedan glas, u kojem se tisuće slažu* 
(Koral se pjeva jednoglasno). Višeglasno pjevanje se 
osniva na dijeljenju viših i nižih glasova, dijeljenje 
muškaraca od djece i žena. U liturgiji su svi kršteni 
na ime Isusovo i obučeni u Hrista. Ne vrijedi jedan 
više no drugi, svi su u Hristn jedno. Koralom .se na- 
glašuje ta misao. Jednako pjeva bijelac i crnac, Ki¬ 
nez i Francu-z. Koralom nije katolik Robinzon, nego 
grana od milijuna grana na istom čokotu. Naglašuje 
ono, što nas spaja u jednu cjelinu. Vani u životu se 
grizu narodi, iznašaju na površinu narodnosno, naci- 
jonalno pitanje, što ih dijeli, liturgija nas spaja, puti 
nas, da smo djeca jednoga Oca. 

Duh, kojim rodi koral, je teocentrični i kristo- 
centrični duh liturgije. Kumiru subjektivizma moramo 
okrenuti leđa. Moramo ostaviti hram, u kojem se sla¬ 
vi čovjek kao mjera svih stvari. Vjerska sebičnost, 
koja misli samo na vlastito saziđivanje, na vlastitu 
korist i napredak, nije duh, za koji odgaja koral 
Prvo je slava Božja javna i općenita . Ako hoće ta¬ 
kova da bude, ne može biti pučka, jer se drži kao 
da se hoće odijeliti od središta, umanjuje općenitost, 
katolicitet. Liturgija naime nije privatna pučka pobo- 
žnost nego javna, općenita molitva katoličke Crkve. 
Pučkim pjevanjem dopuštamo narodu da stoji kraj 
mise, koralom je u misi. Sv. Otac Papa kaže, da 
moramo pjevati Misu, a ne pod Misom. Ko traži pučki 
jezik u Crkvi? Ljudi manje crkvenoga duha. 

U Albaniji je to provedeno, gdje je manje pro¬ 
svjete, pjeva koral čitava crkva. Prve poteškoće bi se 

brzo svladale, i ako bi koral izgubio na točnosti u 
pjevanju, ali bi dobio na velikom utisku kao zaje¬ 
dničko pjevanje. U crkvi je najljepše pjevanje, kad 
pjeva sav narod. 

Pjevači su isto što i ministranti. Pjevači mini¬ 
striraju ili služe sv. Misu. Kad služi svečanu sv. Mi¬ 
su Kardinal, smije se pjevati samo koral. 

Koji bi jezik bio zgodniji za liturgiju od latin¬ 
skoga? Nikoji živi jezik se ne može mjeriti s latin¬ 
skim ni u starini, ni u znamenitosti, a ni u ljepoti. U 
Crkvj nema Grka i Latina, to jest Hrvata, Nijemaca, 
Madžara, nema mjesta narodnosnim rasprama, u Cr¬ 
kvi smo samo katolici. Najprije smo katolici, a onda 
istom Slaveni, Germani i slično. 

Koral traži sabranost, pa nam se ne dopada, je; 
pobija naša čuvstva, koja smo žalibože sobom doni¬ 
jeli u Crkvu. 

Nadalje mnogi smo u glazbi i pjevanju onakvo¬ 
ga shvaćanja, kakvoga su priprosti ljudi u slikariji 
Sviđaju im se samo one slike, koje su vrlo šarenih, 
i živih boja. 

imajmo na pameti i riječi Tridentinskoga Sabo¬ 
ra: Ako tko reče, da se poprimljeni i odobreni obre¬ 
di kat. Crkve . . . smiju prezreti ... po volji izos¬ 
taviti ili . . . zamijeniti: neka bude izopćen. Pjevanje 
kod pjevane sv. Mise jest dio obreda. 

Katkada Crkva radi posebnih razloga dopušta 
izuzetke, tako mi imademo obrednike u živim jezi¬ 
cima. 

Kad bi koji zborovođa promijenio riječi pjesme 
u kazališnom komadu (operi), kako mnogi mijenjaju 
pjesme u crkvi, što ih je Crkva propisala, ravnatelj 
kazališta bi ga otpustio iz službe. Ako se u kazališ¬ 
tu mora tačno držati, što je propisano, koliko više u 
crkvi! 

Prikazanje. 

Misa vjernih se dijeli na tri dijela: Prikazanje, 
Pretvorba i Pričest. Prikazanje je pripravljanje ili 
prinošenje darova za žrtvu. Zove se prikazanje u tom 
smislu, što su u staro doba vjernici te darove donaša- 
li u naravi i prikazivali na oltar; kod toga Prikaza¬ 
nja se prikazuje ili žrtvuje Hrist Ocu nebeskome, 
zato to Prikazanje je prikazivanje ne pretvorenih da¬ 
rova. Spravom se još zove i prinos. 

Katekumeni i javni grješnici moradoše poslije 
Evanđelja ostaviti crkvu, ostali su samo vjernici, ko¬ 
ji mogu ići na sv. Pričest. Liturg pozdravi — Domi- 
nus vobiskum ; narod odzdravi — Et kum špiritu tuo. 
Sad su molili za sve potrebe Crkve (oratio fidelium), 
koje su molitve u istočnoj liturgiji još danas sačuva¬ 
ne, dok su u zapadnoj iščezle. Od tih molitava osta¬ 
lo je samo jedna riječ: Oremus (pomolimo se). 

Te bivše molitve sačuvane su nam u cijelosti 
u molitvama na Veliki Petak, što se mole poslije či¬ 
tanja (pjevanja) muke Isusove. 

Neki kažu, da molitve, koje su u biskupijama 
za molenje poslije propovijedi, imadu svoj izvor u 
nekadanjim molitvama vjernih. Isto tako i molitva: 
Svemogući vječni Bole, od sv. Petra Kanizija, što se 
moli po nedjeljama prije župske mise. 

Molenje i oglašivanje poslije propovijedi je psi¬ 
hološki neosnovano. Vjernike valja ostaviti pod doj¬ 
mom propovijedi i u onim mislima, koje je u njima 
probudila sv. propovijed, a molenjem i oglašivanjem 
se ubije u njima utisak propovijedi. Što više, kažu 
i Amen je previše, dok se opet drugi bore, da taj 
Amen mora ostati. Svakako bi se svi oglasi i molit¬ 
ve morale obaviti prije propovijedi, ili nakon sv. pri¬ 
česti, kako je običaj u nekim biskupijama. U prva krš- 

ćanska vremena, kada su izmolili molitve vjernih, no¬ 
sili su u procesiji darove na oltar. 

Te darove su primali đakoni i s liturgom sla¬ 
gali ih na oltar. Bili su na tri stola. Na srednji stol 
su stavili kruh i vino, što je trebalo za žrtvu i Pri¬ 
čest, na pokrajne stolove, što je bilo za uzdržavanje 
svećenika, siromaha ili samo za blagoslov. 

Upada nam u oči, da liturg pravi po tri križa 
nad darovima. Danas pravi sva tri na istom mjestu, 
jer više nema tri stola. 

Donošali su kruh, vino, ulje, voće, platno, vosak, 
zlato i srebro. To je bilo u običaju do 12. vijeka. 
S vremenom na mjesto naravnih darova došao je no¬ 
vac; odatle današnji običaji, da se za vrijeme Prika¬ 
zanja skuplja milostinja. Tom milostinjom vjernici iz- 
ražnju želju, da bi bili dionici plodova Žrtve. 

Zato je pogrešno kupiti milostinju poslije Podi¬ 
zanja. 

To darivanje je čin zajednice, jer služi u svrhu, 
da se dade euharijstijskom Hristu sakrementalna pri¬ 
lika, ili da se pomažu njegovi udovi, siromasi. Zaje¬ 
dnički čini su hrana ljubavi, najveće zapovijedi. 

Od trinaestoga vijeka nosi subđakon svečane 
darove na oltar, što je na Istoku: Veliki Vhod. Zato 
kod svečane mise ne smije biti kalež na oltaru od 
početka mise nego na pokrajnom manjem stolu (kre- 
denci). 

Kalež u sakristiji mora si pripraviti sam sve¬ 
ćenik, ne zvonar ili sakristan. Pogotovo ne smije 
stavljati hostiju na patenu. 

Danas svećenik sam donosi darove na oltar, ali 
ipak su dar naroda, jer narod ih daje u raznim obli¬ 
cima: milostinje, lubna, bira, crkvenoga poreza. 

Darovi su kruh od pšenice i vino od loze. Od 
8. vijeka upotrebljava Zapadna Crkva samo beskvas- 


13T 


ni kruh (hostije). Žrtveni kruh je bio okrugao i dosta 
velik i tanak (kao pogača), jer se morao lomiti 
vjernicima za sv. Pričest, zato je bila i patena velika, 
koja nije imala mjesta na oltaru, već su je stavljali 
pod korporal, ili ju je držao subđakon. Zato još i 
danas stoj! pod korporalom. Od 12. vijeka se za sv. 
Pričest već unaprijed izrežu male hostije, pa se onda 
hostija za žrtvu znatno smanjila do današnjega obli¬ 
ka. S njom se smanjila i patena. Iz istoga vijeka je 
običaj, da hostija nosi sliku Spasitelja. Pripravljale 
su se i pekle u samostanima sa velikom svečanošću. 
Za vrijeme pečenja bi svećenici i đakoni obučeni u 
albe (duge košulje) pjevali psalme i druge sv. crkve¬ 
ne pjesme. Kruh i vino su najodličnije životne na¬ 
mirnice, označuju savršeno predanje samoga sebe 
Bogu. Jesu simbol (znak) Krista, koji se naziva kru¬ 
hom, što je s neba sišao, i pravim trsom. Zapadna 
se Crkva služi s beskvasnim kruhom, ne toliko radi 
povijesnoga razloga, već radi ljepšega označivanja 
Božjega Janjeta. Kvas je slika grijeha, pa beskvasni 
kruh ljepše označuje neokaljano Božje Janje. Istočna 
Crkva ima kvasni kruh, da istakne razliku od židov¬ 
stva, koje se služilo s beskvasnim kruhom. 

Za vrijeme procesije, to jest donašanja darova 
na oltar pjevali su psalam, koji može biti u vezi sa 
svetkovinom, da se izbjegne rastresenosti. Kad je 
prestalo donašanje darova, psalam se znatno skratio, 
te je od 11. vijeka ostala samo antifona. Kad su 
nastale tihe Mise, pjevao ga ili čitao sam liturg. Ta¬ 
ko čini i danas. Kad je zapjevao Oremus, odmah tu 
antifonu tiho iz knjige pročita, a pjevači je pjevaju. 
Ta antifona, koja zamijenjuje bivše pjevanje za vrije¬ 
me donašanja darova, zove se Prikazanje, prinos, 
offertorium. 

Kad se sve darove složilo na oltar, liturg bi 

oprao ruke; bilo je to nužno, jer se ruke umrljale 
primanjem darova, pa je sada molio molitvu nad da¬ 
rovima, koju mi danas zovemo: tajna molitva ili se- 
kreta. 

Prikazanje, kako se vrši danas. Svećenik polju¬ 
bi oltar i obrnuvši se puku pjeva: Dominus vobiskunu 
— Et kuni špiritu tuo. Okrene se natrag k oltaru, 
zapjeva: Oremus (pomolimo se) i pročita tiho iz 
knjige Prikazanje (gore spomenutu antifonu). Kor je 
pjeva. Ako se ne zna pjevati, neka je organista ili 
vođa pjevača glasno pročita latinski, ako i to ne zna, 
neka je pročita iz Kniewaldova misala, a tada se 
može pjevati koja pučka pjesma. 

1. Prikazanje na uskrsni Poned¬ 
jeljak: Anđeo je Gospodnji sašao s neba i reče 
ženama: Uskrsnuo je Onaj, koga tražite, kako je re¬ 
kao, aleluja. 

Tu se vjernici u svojoj procesiji k oltaru uspo¬ 
ređuju pobožnim ženama, koje su se žurile grobu 
noseći plemenitu mast, da počaste Gospoda. Kako su 
žene čekale Uskrsloga, tako vjernici čekaju Preobra- 
ženoga Krista u Euharistiji. 

Otkrivši kalež uzme svećenik pliticu s hostijom, 
podigne je objema rukama pred sobom nešto u vis 
bacivši kratki pogled na križ. Svršivši popratnu mo¬ 
litvu položi hostiju čineći znak križa na takozvani 
veliki križ na korpuralu, da naznači, da je križ i ol¬ 
tar, žrtva na križu i na oltaru jedna te ista, i da je 
kruh sada pripravljen za tajanstveno klanje. Pliticu 
metne pod korporal. 

2. Molitva kod. Prikazivanja kruha: Primi, sveti Oče, 
svemogući vječni Bože, ovu neoskvrnjenu žrtvu, koju ja, nedostoj- 
ni sluga tvoj, prinosim tebi, Bogu svojemu živome i istinome, za 
bezbrojne grijehe i uvrede i nemarnosti svoje i za sve, koji stoje 
okolo, a i za sve vjerne kršćane žive i mrtve, da meni i njima 
bude na spasenje za život vječni. Amen. 

Ovu molitvu susrećemo prvi puta u molitveniku 
Karla Ćelavoga (875 — 877). U 13. vijeku se već op¬ 
ćenito upotrebljava. 

Pođe liturg na stranu Poslanice, ulije u kalež 
vina i primješa nekoliko kapljica “vode uz molitvu, 
da nam to miješanje izmoli, da postanemo dionici 
Božanstva radi Utjelovljenja Sina Božjega; ujedno 
nas ta molitva opominje, da će se u kaležu naskoro 
prinijeti krv Spasiteljeva, koja je na križu pomiješa¬ 
na s vodom potekla iz srca Isusova. 

Vino predočuje Krista, a voda vjernike; sjedi¬ 
njenje vina i vode znači, da se po svetoj žrtvi mi 
sjedinjujemo s Kristom, da mi postajemo dionici 
Onoga, koji se udostojao postati učesnik našega 
čovječanstva. 

Kod svečane Službe đakon kod prikazanja drži 
kalež sa svećenikom, jer mu je nekad trebalo pomo¬ 
ći radi težine kaleža i da se označi, da je đakonova 
dužnost brinuti se za kalež. 

3. Vrativši se na sredinu oltara podigne kalež 
i moli gledajući u križ: 

Prinosimo ti, Gospode, čašu spasenja, tvoju moleći blago¬ 
dat, da uziđe s ugodnim mirisom pred lice božanskoga veličan¬ 
stva tvojega za naše i svega kolikoga svijeta spasenje. Amen. 

Do 15. vijeka stavljali su kalež na desno od 
hostije, ne kao danas iza hostije, jer da je krv tekla 
iz desnoga boka Spasiteljeva. 

4. Sagnuvši se duboko prikazuje sebe: 

U dahu poniznosti i u srcu skrušenome daj nas ti primi, 
Gospođe, i tako neka bude danas naša žrtva pred Tobom, da 
ugodi Tebi, Gospode Bože. 

5. Blagoslovi darove: 

Dođi, posvetitelju, svemogući, vječni Bože i blago -]* slovi 
ovu žrtvu pripravljenu tvojemu svetom imenu. — Nekoć su ovu 
molitvu tri puta pjevali. 

U svečanoj službi okadi darove. Blagoslovi tam* 

jan: Po zagovoru sv. Mihovila Arhanđela, koji stoji s 
desnu oltara kadionoga, i svih izabranih svojih 
udostojao se Gospod blagosloviti ovo kadilo i primiti 
kao ugodan miris. Po Kristu Gospodu našem Amen. 

Najprije kadi Žrtvene darove, križ, (sv. moći), 
čitav oltar, (kor i puk) uz riječi: 

Ovaj, od tebe blagoslove«, neka uziđe k Tebi Gospode i 
nađe na nas milost tvoja. 

Neka se uzdigne, Gospode, molitva moja kao kadilo pieđ 
tobom, uzdizanje mojih ruku kao žrtva večernja. Postavi, Gospo¬ 
de, stražu ustima mojim i čuvaj vrata usnama mojim, da ne zas¬ 
trani srce moje na zle pomisli i da ne traži opravdanje grijesima. 

Radionicu preda đakonu govoreći: 

Neka užge u nama Gospod oganj svoje prijazni i plamen 
vječne ljubavi. 

Kod Izraelaca u Starom Zavjetu je bilo nužno 
paliti tamjan. Klali su i palili životinje, pa je trebalo 
neugodan miris tamjanom otstraniti. 

Liturg ide na stranu poslanice, da umije ruke. 
Nekoć je to bilo potrebno, sada je to samo sveti obi¬ 
čaj iz starine, a ima da nas opominje na čistoću 
srca. 

6. Za umivanja moli drugu polovicu 25. psalma: 

Umivat ću (lavabo) ruke svoje s nevinima i obilazit ću ol¬ 
tar tvoj Gospode. Da čujem glas hvale i kazujem sva divna djela 
tvoja. Gospode, zamilovao sam ljepotu doma tvojega i mjesto na¬ 
selja slave tvoje. Ne pogubi, Boze, duše moje s bezbožnicima i & 
krvopilcima života mojega! Kojima su u rukama bezakonja, desni¬ 
ca je njihova puna mita. A ja sam hodio u prostoti svojoj, izbavi 
me, smiluj se na mene! Noga moja stade na putu pravome, na skup¬ 
štinama blagosivljat ću te Gospode. Slava Ocu . . . 

(Kod crne mise i od Glušnice do Velike Subo¬ 
te ne moli se: Slava Ocu). 

7. Ode u sredinu žrtvenika ponešto prignut mo¬ 
li sv. Trojstvu: 

Primi, sveta Trojice, ovaj prinos, koji ti prikazujemo za 
spomen muke, uskrsnuća i uzašašća Isusa Krista, Gospoda našega, 
na čast blažene Marije vazda Djevice i blaženoga Ivana Krstite- 

]ja i svetih apostola Petra i Pavla, i ovih (kojih su moći na ol¬ 
taru) i svih svetih, da njima uspije na čast a nama na spasenje; 
da se oni dostoje posredovati za nas na nebesima, kojih spomen 
činimo na zemlji. Po istom Kristu Gospodu našem. Amen. 

Ova je molitva došla u rimski obred istom 1570. 
godine. 

Cjeluje oltar i obraća se k vjernicima, da ih 
pozove, neka mu budu u pomoć svojim molitvama i 
da ih opomene, da je žrtva, koju će on sada prini- 
jeti i žrtva svakoga pojedinog vjernika. Kaže glasno: 

8. Orate fratres, Molite se braćo, (nastavi tiše:) ča 
moja i vaša žrtva prijatna bude kod Boga, Oca svemogućega. 
(Narod odgovara:) Suscipiat, Neka primi Gospod žrtvu iz 
ruku tvojih u hvalu i slavu imena svojega, na korist također našu 
i svekolike svoje svete Crkve. (Svećenik odgovori tiho:) Amen. 

Negdje se nekad odgovaralo: Neka ti Gospod 
pošalje pomoć sa Svetišta i brani te sa Siona: tako 
su željeli Izraelci Davidu, kad je žrtvovao. Ili: Duh 
Sv. doći će vrhu tebe i sila Svevišnjega opsjenit će 
te. 

S riječima — Orate fratres — oprašta se liturg 
od vjernika i više ih ne će vidjeti; dok se ne svrši 
žrtva. Sad će on poći u Nadsvetinju, vjernici neka 
ga podupru svojim molitvama. 

Sad moli molitvu, koja se zove — tajna ili se- 
kreta, slična je skupnoj molitvi (kolekti). To je bila 
molitva nad darovima, dok su sve druge molitve pod 
brojevima 2, 3, 4, 5. 6, 7, 8, kasnije nadodane. Zove 
se tajna, jer ju je molila tajna Crkva (sekreta Ekle- 
zia), sami vjernici bez katekumena. Što se sad doga¬ 
đa na oltaru, bila je za katekumene tajna. Zove se 
još i zato — tajna — jer se uvijek molila tiho. 

Tajna moltva na uskrsni ponedjeljak: Primi, 
molimo, Gospode, molitve puka svjega s prinosima 
žrtava, da posvećene vazmenim otajstvima budu nam 
po tvomu djelovanju vjekoviti lijek. Po Gospodu na- 

TINODI, Liturgija. ~ 

šem Isusu Kristu Sinu tvojemu, koji s Tobom živi i 
kralj'ujć u jedinstvu Duha Svetoga Bog — po sve 
vijeke vjekova. Amen. 

Posljednje riječi — po sve vijeke — spadaju 
već u drugi dio liturgije vjernih. 

Uputno je, da orgulje prestanu svirati čim liturg 
kaže: orate fratres, da u crkvi bude zbilja tišina; 
vrlo lijep dojam čini na vjernike, kad iz potpune ti¬ 
šine svećenik zapjeva: per omnia, po sve vijeke . . . 

Molitve pod brojevima 2, 3, 4, 5, 6, 7, 8, došle 
su postepeno, kad su nastale tihe sv. Mise. U 11. 
vijeku već ih sve nalazimo samo u drugom poredaju 
i obliku. Po Franjevcima su dobile ono mjesto, koje 
imadu danas, te su iz Franjevačkog Reda prešle u 
rimski obred. Sadašnji oblik im je dao papa Pio V. 

Te prikazne molitve, jer se ne mijenjaju, zovu 
se ‘kanon minor. Tim molitvama se prikazani darovi 
tzuzlmlju iz svoje naravne uporabe, određuje se za 
Boga i postaju blagoslovine (sakramentale). 



1. Prikazanje, 2. prinos kruha, 3. ulijevanje vina 
i vode, 4. prinos kaleža, 5. prinos sebe, 6. blagoslov 
darova, 7. pranje ruku ili lavabo, 8. molitva sv. Troj¬ 
stvu, 9. Orate fratres, 10. tajna molitva. 

Koji su donijeli darove na oltar, njihova je bila 
Žrtva. Danas se više dar ne nosi na oltar za vrijeme 
liturgije, nego se dade svećeniku već prije (u sakris- 

liji ili kancelariji) u gotovom novcu, tko hoće da bu¬ 
de njegova žrtva. Zato je krivo govorenje: platiti mi¬ 
su — to nije plaća, nego onaj nekadašnji dar; ili što 
je kod Izraelaca bila ovca prikazana za žrtvu. 

Papa Benedikt XV. je upozorio vjernike, neka 
dadu za sebe čitati sv. Mise još za života, jer više 
koriste nego poslije smrti. Sv. Misom se brišu vre¬ 
menite kazne, pa je bolje za nas, da nas sv. Mise saču¬ 
vaju od čistilišta, nego da nas vuku iz čistilišta. Isto 
tako neuputno je davati vječne Mise ili zaklade. 
Bolje je i sigurnije za dušu, da se za nju čita odmah 
100 Misa, nego da na te Mise čeka 100 godina. 

Misna zadruga. U Njemačkoj u gradu Ingolstad- 
tu je osnovano društvo, zvano misna zadruga. Svaki 
elan je dužan svake godine na određeni dan dati 
služiti jednu sv. Misu, i to u dan, koji si sam oda¬ 
bere. Te mise se čitaju za članove, koji taj dan umi¬ 
ru. Zadruga ima veliki broj članova, zato može po¬ 
jedini član u onaj dan kad umire, biti dionik velikog 
broja sv. Misa, po prilici 2000 Misa, što ih on za 
svog života ne bi mogao dati čitati. 

Podružnica te zadruge je: Franjevački samos¬ 
tan, Varaždin. Tko se hoće začlaniti, (članarina je 
neznatna) neka se javi Franjevcima u Varaždin. 

Sa žrtvom na oltaru združi i žrtvu srca svoga. 
Prinesi Gospodu i žrtvuj mu sebe samoga i sve, što 
ti je najmilije. Pregori mu osobito one osobe, one 
stvari i ona mjesta, koja te navode na grijeh. 

Istočna Crkva. Liturgija vjernih. Neposredno za 
liturgijom oglašenih slijedi „Liturgija vjernih". Ona 
se počinje riječima: „Jelici vjerniji, paki i paki mirom 
Gospodu pomolimsja". ,,G. pomiluj“. Veliki Vhod. 
Započinjući ovaj dio liturgije, rasprostre liturg anti- 
mins (antimension) na časnu trapezu (žrtvenik), na 
koju će se prenijeti darovi. Svećenik tiho čita molit- 

vu raskrilivši ruke, da ga Bog očisti od svake nečis¬ 
toće; kor pjeva heruvimsku pjesmu: „Iže Heruvini 
tajno obrazujušće, i životvorjaščej Trojcje trisvjatuju 
pjesn prinosjašče, vsjakuju ninje žitejskuju otveržim 
pečal“. I liturg očita triput istu pjesmu pa otvara 
carske dveri i kadi, oltar, ikonostas i narod. Vraćaju¬ 
ći se s kađenja u oltar (svetište), odlazi žrtveniku 
(pobočni stolić), na kojem stoje spremljeni darovi. 
Tu se pred njima pokloni i okadi ih, pa na ramena 
meće vazduh (velum), u desnicu uzima sv. čašu r 
a u lijevoj nad glavom drži diskos. (Ako i diakon 
služi, onda liturg nosi samo kalež, diakonu ogrne na 
leđa vazduh i dade mu nad glavu diskos i kadioni- 
cu.) 

S časnim darovima izlazi svećenik, pred njime 
svjećonoše — i čini Veliki vhod. Izađe na sjeverna 
vrata iz oltara u hram, stane na soleju i glasno mo¬ 
li: „Svjatjejšago, vselenjskago Arhijereja (ime) Papu 
Rimskago, preosvjaščennago Arhiepiskopa našego 
Mitropolita kir (ime) i bogoljubivago Episkopa naše¬ 
go kir (ime) i ves svjaščeničeskij, diakonskij i ino- 
českij čin, blagorodnih i prisnopominajemih ktitorej 
i blagodjetelej svjatago hrama šego, i vsjeh vas pra¬ 
voslavnih hristijan, da pomjanet Gospod Bog vo car- 
stviji svojem, vsegda ninje i prisno i vo vjeki vjekov". 
Kor nastavi heruvimsku pjesmu: „Amin. Jako carja 
vseh podjemljušče, Angelskimi nevidimo dorinosima 
činmi Aliluja". 

Heruvinska pjesma glasi: „Mi, koji Herubine 
tajanstveno predstavljamo i životvornoj Trojici tri- 
svetu pjesmu pjevamo, odbacimo sada svaku zemalj¬ 
sku brigu, — da primimo Cara sviju, kojega anđe¬ 
oski činovi (zborovi) nevidljivo na kopljima nose, ali- 
luja.“ Izraz „na kopljima nose", uzet je od starog 
običaja, da su novoizabranog cara nosili na štitu 


poduprtom kopljima, u pratnji vojnika kopljima oru¬ 
žanih. Diskos (plitica) na glavi liturga predstavlja 
Krista kao cara na štitu, a ripide, koje se nose, 
predstavljaju carske znakove Kristove. Poslije tog ve¬ 
ličanstvenog prenašanja darova dolazi Ektenija proz- 
bena: „Ispolnim molitvu našu Gospodevi". ,,G. po¬ 
miluje Liturg poziva vjernike, da gaje između sebe 
mir, jer samo u miru i međusobnoj ljubavi mogu 
pristupiti k sv. oltaru i da prinesu svoj dar. Na kon¬ 
cu sve poziva: „Vozljubim drug druga, da jedino- 
mislijem ispovjemi". Kor: „Otca i Sina i svjatago 
Duha, Trojicu jedinosuščnuju i nerazdjelnuju". Dok 
kor pjeva, svećenici se među sobom ljube, a cjeliva¬ 
ju i vazduh nad diskosom, čašom i časnu trapezu. 

Da budemo dostojni i da s vjerom uzmognemo 
pristupiti k sv. Tajni, poziva nas liturg riječima: 
„Dveri, dveri, premudrostiju vonmim". Štilac čita 
simbol vjere. Dveri' dveri znači: pazite na vrata! slu¬ 
šajmo pozorno Vjerovanje. To nas sjeća, kako su u 
staro doba niži klerici kod vrata stajali i pazili, da 
se ne uvuče u hram kogod od nekrštenih, a i vjer¬ 
nici da ne bi ulazili i izlazili i kvarili red. Danas se 
to tiče samih vjernika, da svoje srce zatvore ispred 
svega zla. 

Simbol ili simbol vjere glasi: „Vjeruju vo jedi- 
nago Boga Otca, vsederžitelja, tvorca neba i zemli, 
vidimih že vsjeh i nevidimih. 

1 vo jedinago Gospoda Isusa Krista, Sina Boži- 
ja, jedinorođnago, iže ot Otca roždennago prežde 
vsjeh vjek. Svjeta ot svjeta, Boga istinna ot Boga is- 
tinna, roždenna, ne sotvorenna, jedinosušča Otcu 
imže vsja biša. 

Nas djelja čeiovjek i našego radi spasenija 
sšedšago s nebes, (poklon) i voplotivšagosja ot Du¬ 
ha svjata, i Mariji Djevi, i vočelovječšasja. 

Raspjatago že za ni pri Pontij Pilatje i stradav- 
ša i pogrebenna i voskresšago vo tretij denj po 
pisanijem. 

I vozšedšago na nebesa, i sjedjaščago o desni- 
ju Otca i paki grjaduščago so slavoju suditi živim i 
mertvini, jegože carstviju ne budet konca. 

I v Duha svjatago, Gospoda životvorjaščago, 
iže ot Otca i Sina ishodjaščago, iže so Otceni i Si¬ 
nom spoklanjajeina i soslavima, glagolavšago proroki. 

Vo jedinu, svjatuju, sobornuju i apostolskuju 
Cerkov. 

Ispovjeduju jedino kreščenije vo oslavlenije gri- 
jehov. 

Čaju voskresenija mertvih. 

1 žizni buduščago vjeka. Amin. 

Dok štilac čita, liturg govoreći ga tiho maše 
vazduhom nad časnim darovima. To znači osjenjiva- 
nje i prisustvo sv. Duha nad darovima. 

Pretvorba. 

Svršetak — tajne molitve, glasno se moli ili 
pjeva: Po sve vijeke vjekova (per omnia sekula se- 
kulorom), pripada već drugom dijelu liturgije vjernih, 
pretvorbi. Pretvorba je glavni dio cijele sv. Mise. 
Krist će biti prisutan na oltaru, žrtva na križu se 
obnavlja tajanstvenim načinom. 

Cijeli drugi dio je bilo jedno zahvaljivanje Gos¬ 
podu sa Pretvorbom u sredini, a zvala se euharjstij- 
ska molitva ili samo Euharistija, pa je otale Presv. 
oltarski Sakramenat dobio ime Euharistija. Danas se 
jasno razlikuju dva dijela: Prefacija i kanon sa Pre¬ 
tvorbom u sredini. 

A. Prefacija. 

Prefacija ili Predslovlje (predgovor) je svečana 

molitva, koja uvodi u najhitniji dio sv. Mise. To je 
veličanstvena pjesma hvale, koja podsjeća na vazme- 
ne psalme Staroga Zavjeta, koji su veličali velika 
djela Božja. Još danas ističe istočna prefacija vođe¬ 
nje izraelskoga puka i poslanje Mesije. Prefacija je 
uzvišena pjesma, anđeli su pjevali, kad je Gospod 
isašao na zemlju, i Crkva pjeva, kad Gospod stupa 
na oltar. 

Prefacija se sastoji iz tri dijela: Uvod, obrazlo¬ 
ženje hvale i slavljenje (svet). 

1. Uvod je nekoliko srdačnih usklika, kojima se 
žčle liturg i vjernici potaći na pobožnost u ovaj sveti 
čas, 

Per omnia sekula sekularum. Amen. Moli milost 
sebi i puku, da mogu dostojno Boga hvaliti: Doini- 
nus vobiskum. Et kum špiritu tuo. Diže ruke u znak 
duševnoga zanosa, poziva puk: Sursum korda (gore 
srca [uzdignite]). Habemus ad Dominum (Imamo kod 
Gospoda). Oglasi, što će se sad činiti: Gratias aga- 
mus Domino Deo ncstro (Hvalu uzdajmo Gospodu 
Bogu našem), dignum et justum est (Dostojno je i 
pravedno), odgovori puk. 

2. Obrazloženje (prefacija). Svećenik ponovi ri¬ 
ječi puka: Vere dignumt. }.: U istinu dostojno i praved¬ 
no jest, zatim izbraja najprije općene razloge, zašto uvijek 
i rado treba zahvaljivati Bogu, a onda iznosi osobite 
razloge, poradi kojih treba da baš danas dajemo Bo¬ 
gu hvalu. Vrhunac pjesme je završetak, gdje lituig 
zove anđele, Kerubine i Serafine, da se s nama zdru¬ 
že u slavljenju Bogu. 

Uskrsna prefacija: U istinu dostojno i pravedno jest, pra¬ 
vo i spaseuosno. da u svako doba, ali osobito na današnji dan 
svečanije propovijedamo tebe, Gospode, kada bi žrtvovano vazme- 
no naše janje — Krist; jer on je pravi jaganjac, koji uze grijehe 
svijeta, koji smrt našu svojom smrću uništi i ži\ot uskrsnućem 
obnovi. — I toga radi (et ideo) s anđelima i arhanđelima, s pii- 

jestoljima i gospodstvima, te sa svom silom nebeske vojske, pjeva¬ 
mo pjesmu slavi tvojoj bez prestanka govoreći: (glagoljuće, sine 
fine dicentes). 

Istočna Crkva pozna samo jednu prefaciju, koja 
je dulja i moli se tiho. Zapadna Crkva ih je imala 
267, dok ih danas ima 15 i to za Božić, Bogojavlja- 
nje, korizmu, vrijeme muke (o križu), Uskrs, Uzažašće, 
Duhove, Trojstvo, Marijine praznike, Krista kralja, 
Srce Isusovo, sv. Josipa, apostole, pokojnike i opće¬ 
nita, za dane, koji nemaju svoje prefacije. Redovnici/ 
još iinadu prefaciju o svom Utemeljitelju, tako Fra/ 
njevci o sv. Franji. / 

Prefacija je i sa glazbenoga stanovišta neš/o 
veličanstvenoga. Mozart je rekao, da bi sva sv/ja 
djela dao za nekoliko mjera (takta) prefacije, kad bi 
se mogao on ponositi, da ju je složio. Pjevanje/pre¬ 
facije se ne smije pratiti orguljama. 

3. Cijelo pjevanje liturga prefacije je bilo samo 
poticanje vjernika, da skupa s anđelima i poput an¬ 
đela u nebu slave Gospoda, da nebom i zemljom ori 
samo jedan glas: Svet, sanktus. Veličanstvenije ne 
znamo slaviti Gospoda, nego kad oponašamo anđe¬ 
oske zborove. Na tu dužnost i zvonce upozori vjer¬ 
nike. Svet je uzet od proroka Izaije, koji pripovije¬ 
da, kako anđeli u nebu slave Boga. Dodane su još 
riječi, kako je narod slavio Krista, kad je svečano 
došao u Jeruzalem. 

Sanktus, sanktus, sanktus, Dominus Deus Sabaot. Pleni sunt ćeli 
Svet, svet, svet, Gospod Bog Sabaot. Plna sut nebesa 

et tera Gloria tua. Ilosanna in ekseelzis! 

i zemlja slavi tvojeje. Osana va višnjih (Hosana na visini). 
Benediktus kvi venit in nomine Domini. Hosanna in ekselzis. 
Blagoslovljen gredi (koji dolazi) va ime Gospodnje. Osana va višnjih. 

Sa — Svet — pozdravljamo Krista kao Boga; 
sa — Blagoslovljen — kao čovjeka. 

Sanktus je iz židovskoga bogosluženja prešao 

j kršćanstvo, te ga imadu sve liturgije. Zove se: 
anđeoska pjesma, hymnus angelicus, seraphikus, tri- 
umphalis, trishagion. 

Svet vodi vjernike u nebo i združuje ih s anđe¬ 
lima u slavljenu Boga. 

Po određenju Kongregacije Obreda Benediktus 
se pjeva poslije Pretvorbe. Onda Isusa pozdravimo, 
koji je došao na oltar, kako su ga pozdravili njego¬ 
vi pristaše, kad je došao u Jeruzalem. 

Ako se Sanktus ne pjeva, onda cijeloj prefaciji 
manjka svrha, dopunjak, imademo rečenicu bez do- 
punjka, objekta. Svećenik pjeva: bez prestanka govo¬ 
reći (sine fine dicentes), a što? ako se Sanktus ne 
pjeva. Onda je ispušteno, što je kod prefacije naj- 
glavnije, cijeli treći dio manjka. Ako pjevamo koju 
drugu pjesmicu (pučku), onda ispravljamo anđele, 
tobože mi znamo Boga slaviti bolje nego oni; anđeli 
ne mogu s nama ili mi ne ćemo s njima. Sv. Ivan 
Zlatousti kaže, da je on vidio anđele, kako su na 
poziv svećenika u drugom dijelu prefacije došli, da 
pjevaju Svet. Onda nas je svećenik badava zvao, 
mi se ne odazivamo i sv- Misa je krnja. Ako se San¬ 
ktus ne zna pjevati, neka ga organista (kantor) u 
jednom glasu izmoli, a onda istom neka pjeva koju 
pjesmicu, koja svojim sadržajem odgovora molitvi: Svet. 

Najviše po nedjeljama preko godine pjeva se 
prefacija sv. Trojstva, jer je svaka nedjelja blagi dan 
sv. Trojstva. 

Ova Prefacija nam sa sto i jednom riječi raz¬ 
vija nauku o presvetom Trojstvu, i koje su naše duž¬ 
nosti, koje su izražene na pet puta sve jačim i krep- 
kijim izrazima; da sv. Trojstvo moramo: hvaliti, vje¬ 
rovati, ispovijedati, klanjati Mu se, slaviti Ga. 






146 


1. Hvala. 

Vere dignu m et justum est, ekvum et salutare, nos 

V istinu dostajno i pravedno jest, pravo i spasiteljno, nam 

Uistinu dostojno i pravedno jest, pravo i spasonosno, da 

tibi semper et ubikve gracias agere: Domine sante, Paler 
tebje vsegda i vazde hvali vzdavati: Gospodi sveti, Oče 
vazda i svagdje zahvaljujemo Tebi, Gospode sveti, Oče 

omnipotens, eterne Deus. Kvi kum unigenito Pilio tuo, 
vsemogi, večni Bože. Iže s jeđnorodnim Sinom tvoim.. 
svemogući, vječni Bože, Koji si sa jeđinorođenim Sinom svojim 

et Špiritu Sankto, unu es Deus, unus es Dominus: non in 

i Duhom Svetim, jeđin jesi Bog, jeđin jesi Gospod. ne v 

ii Duhom Svetim, jedan Bog, jedan Gospod. ne u 

unus singularitate persone, sed in unius Trinitate supstancije, 
jedini jedinago sobstva, na v Troici jedinago sućavstva 
jedinstvu osobe, nego u Trojstvu jedne biti. 

Šest puta je rečeno, da moramo Boga hvaliti, 
jer je to dostojno i pravedno, pravo i spasonosno, i 
to vazda i svagdje.' Ta hvala ide Oca, kome je do¬ 
dano pet imena: Gospod, sveti, svemogući, vječni, 
Bog; Sina s jednim dodatkom: jedinorođeni; Duha, 
opet s jednim dodatkom naime: Svetim. Prefacija is¬ 
tiče, da među ovom Trojicom vlada potpuno jedin¬ 
stvo, potpuni mir: sva tri su jedan Bog, jedan Gos¬ 
pod. A da ne nastane pomutnja, prefacija tumači: 
Ova Trojica nisu jedna osoba (ne u jedinstvu osobe), 
već ova tri sačinjavaju presv. Trojstvo u jednoj bit: 
ili naravi. Da su u Bogu tri osobe, to bi bilo još ne¬ 
kako razumljivo, ali da su sva tri brojem jedna na¬ 
rav, to nadilazi naš razum, to je Tajna ili Otajstvo, 
što nitko živ ne može shvatiti; jer bi morao biti Bo¬ 
gu jednak. Dalje prefacija ističe, da mi to vjerujemo. 

2. Vjera. 

Kvođ enim de tua gloria, revelante te, kredimus, hok de 
Ježe bo o tvojej slave, toboju otkrivajućem, vjerujem, tođe o- 
Jer sto o tvojoj slavi po tvoj em otkrivenju vjerujemo, to 

Pilio tuo, hoc de Špiritu sankto, sine diterentia diskrecioni«- 
Sine tvojem, tođe o Duše svete, bez različja rasuđenja 
mislimo i o Sinu tvojem i o Duhu svetome bez razlike i razlučivanja 

sentimus. 

razumejem. 

(mislimo). 

Tu je ponovno govor, da sv. Trojstvo ima jed¬ 
nu narav. Tu Tajnu ljudski um ne bi mogao izmisli¬ 
ti, zato nam Ju je Bog objavio po svojem Sinu. A. 
jer je Hrist istina, zato mi to vjerujemo: po tvojem 
otkrivenju ili objavljenju. Sve što vjerujemo o Ocu, 
to isto vjerujemo o Sinu i Duhu svetom. Stim pre¬ 
facija nije zadovoljna, to isto izražava ponovno ali 
obratnim (niječnim) načinom. »U tvojoj slavi“, to jest 
u Božijim svojstvima( atributima) nema razlike izme¬ 
đu Oca i Sina i Duha. Sv. Svojstva (to j. svemogu- 
ćnost, svagdjebitnost, sveznanje, i t. d.) Očeva nisu 
druga od svojstva Sina i Duha Sv. Sve tri osobe 
imadu istu svemogućnost i drugo, sve tri osobe su 
jednako mudre, dobre, vječne i savršene. 

Ta Tajna je bezuslovno možna za spasenje, 
zato nas prefacija vodi dalje u ispovijedanje ili pri¬ 
znavanje te Tajne. 

3. Ispovijedanje i 4. klanjanje. 

Ut in konfesione vere, sempiternekve Deitatis, et in personi? 
Jako t ispovedanji istinnago večnago že Božastva, i v sobstveh 
Da se u ispovijedanja pravoga i vječnoga Božanstva klanjamo i 

proprietas, et in esencia unitas, et in majestate adoretur ekvalitas. 
svojstvu, i v jestestve jedinstvu, i va veličastve klanjati seravenstvu. 
vlastitosti u osobama i jedinstvu u biti i jednakosti u veličanstvu. 

Klanjamo se vlastitostima u osobama „in per- 
zonis proprietas“. Svaka osoba ima svoju vlastitost, 
po kojoj je Otac baš Otac, a nije Sin ili Duh Sv, 
„nestvoren, Onaj koji jest“. Sin „rođen ođ vijeka od 
Oca“, po tom je baš Sin, a nije Otac ili Duh Sv* 

„izlazi od Oca i Sina“, po tom je baš Duh Sv* a ni¬ 
je Otac ili Sin. Zato nije jedna osoba nego tri. To 
ispovijedam. Sve tri imadu istu nerazdijeljenu Božan¬ 
sku narav. Otac ima istu, koju Sin i Duh Sv. „fin 
esencia unitas". 

Jednakost u veličanstvu, to j. u svojstvima ,,in 
majestate ekvalitas“. Nisu tri svemogućnosti, tri sve¬ 
tosti, nego jednakost. 

5. Slavljenje. 

Kvaru laudant Angeli, atkve Arhangeli, Kcrubim kokve ak 
Ježe hvalet Angeli i Arhangeli, Heruvimi že i 
Koje hvale anđeli i arhanđeli, herubini i 
Seraiim: kvi non cesa/it klamare kvotidie, una voće dicentes 
Serafimi: iže ne prestajut vapiti po vse đni, jedinim glasom glago- 
Serafini, koji ne prestaju vikati svakog dana jednoglasno govoreći: 

sanktus . . . 
ljuće: svet . . . 

svet . . . 

Tu se ljudski duh nehotice pridružuje anđelima, 
iz srca i ustiju mu samo od sebe izlazi: Svet, svet. 
Kako tu sad veličanstveno djeluje na dušu gregori¬ 
janski sanktus, i kako čovjeka upravo vrijeđa, ako je 
izostavljena proslava presv. Trojstva: Svet, svet, svet. 
Koja pučka pjesmica može ovdje nadomjestiti an¬ 
đeosku pjesmu: sanktus? 

Pretvorba. 

B. Kanon. (Čin Mise). 

Kanon je grčka riječ, znači: mjerilo, pravilo, za¬ 
kon, propis. Kanon se imenuje bitni dio sv. Mise 
od: Sanktus do Pater noster (Očenaš). Zove se kanon, 
jer se vrši po stalnom pravilu, koje se ne mijenja. 
Kao što je žrtva, koju sam Hrist na oltaru prinosi, 
vazda ista, tako su i molitve Crkve kod Pretvorbe 
uvijek jednake. 

Kanon se moli tiho. Tim Crkva hoće da ozna¬ 
či, kako je to, što se sada zbiva na oltaru, duboka 
Tajna, koja se ne da skratiti ni izreći. Sam liturg 
razgovara s Bogom, kako je ono u Starom Zavjetu 
jedino veliki svećenik ulazio u Nadsvetinju, da izmi¬ 
ri narod s Bogom. 

Svećenik moli kanon tiho iz počitanja prema 
velikoj Tajni. Kad se Isus rodio, bila je' tiha noć, sad. 
kad dolazi na oltar, opet je sve tiho. 

Molitve u kanonu jesu dragocjena baština prvih 
kršćanskih vremena, sižu do apostola i samoga Hris- 
ta, do posljednje Večere. Izvještaj posljednje večere 
je izvor cijele sv. Mise. Prvotno te molitve nisu bile 
poredane današnjim redom (do Gregorija Velikoj 
f 604. Najstariji oblik kanona se danas ne može ut¬ 
vrditi, jer nema zato dovoljno podataka. Isprva je ka¬ 
non bio zahvalna (euharistijska) molitva, dok danas 
ima oblik prosbene molitve. 

Prije Pretvorbe. Recimo, k nama će doći sv. 
Otac Papa. Pred njegov dolazak sve bi se živo naš¬ 
lo na ulici. Sve bi se u red postavilo, da ga dočeka 
što svečanije. Papa je namjesnik Isusa Hrista. Kako 
bi se dočekalo, da dođe sam Isus? On dolazi kod 
Pretvorbe. Zato se po prilici događa isto kao kad bi 
dolazio Papa. Nebo i zemlja (prefacija 1.) postavi se 
u red, ili ljudi na zemlji i Sveti u nebu. Svećenik ih 
predstavlja (prikazuje kao u vizitama) 

Svećenik u svojim molitvama prikazuje Spasi¬ 
telju (2.) Papu, biskupa, svećenike (3) vjernike, na¬ 
pose one, za koje je nakan moliti, da kad dođe, da 
ih blagoslovi. Tako su Isusu, dok je bio na zemlji, 
prikazivali po ulicama bolesnike, da ih izliječi. 

Ljudi su već poredani, još imadu doći Sveti. I 
njih će liturg poredati. Zove ih ( 4 .), da dođu svojim 
odvjetovanjem, da mi siromašni ljudi ne osvanemo 

sami pred velikim kraljem Hristom,koji će sad k na¬ 
ma doći. 

Sve ovo je svećenik molio raširenih ruku stoje¬ 
ći nepomično. Sad ruke sklopi, (5.) položi ih nad 
kalež i hostiju. Tako je svećenik u Starom Zavjetu 
položio ruke na glavu janjeta, koje je htio žrtvovati, 
htijući tako svoje grijehe prenijeti na janje. Isus je 
naše janje, koje odnima grijehe svijeta na drvetu, to 
jest na križu, žrtvi na križu. Ta ista žrtva će se sad 
obnoviti. — Kod Pretvorbe dođe Spasitelj pod prili¬ 
kama kruha i vina. Opet će doći u slici čovjeka sa 
velikom silom i slavom. Ali priječe se pokazati križ. 
Svećenik prije Pretvorbe čini (blagosliva) nad daro¬ 
vima pet puta križ, taj kraljevski znak Isusov i na- 
viješta, sad dolazi Isus. 

Ministrant pozvoni. 

2. Liturg se duboko sagne i moli: 

Tebe ilakle preblagi Oče, po Isusu Hristu, Sinu tvojemu, Go¬ 
spođu našemu, smjerno molimo i ištemo (Poljubi oltar) da milo¬ 
stivo primiš i blagosloviš ove j- darove, ove f poklone, ove f sv. 
neoskrnjene žrtve, koje i ti prinosimo prije svega za Crkvu tvoju 
katoličku, da ju se dostojiš po svemu svijetu umiriti, zakriliti, uje¬ 
diniti i upravljati zajedno sa slugom tvojim, Papom našim N. i 
s biskupom našim N. i sa svim pravovjernim priznavaocima kato¬ 
ličke i apostolske vjere. 

Ova uvodna molitva spominje općenito prikazi¬ 
vanje darova. Do 13. vijeka je svećik stajao licem 
okrenut k narodu, pred sobom je imao tri stola, na 
kojima su bili poredani darovi. Tu molitvu je u naj¬ 
starije doba molio glasno pa je kod riječi: ove da¬ 
rove, ove poklone, pokazivao prstom na pobožne 
stolove, a kod riječi: ove svete neoskrnjene žrtve, na 
srednji stol. To pokazivanje prstom pretvorilo se ka¬ 
snije u križanje, u tri križa. Kad je nestalo pokrajnih 
stolova, ostala su sva tri križa na istom mjestu. Kri¬ 
ževi prije Pretvorbe jesu blagoslov, poslije Pretvorbe 

naznačuju, da je to ista žrtva, što je bila prikazana 
na križu. 

Napose se moli za sv. Crkvu. 

3. Memento (spomen) živih: Spomeni se, Gospode, N. N. 
*luga i službenica svojih i sviju prisutnih, kojima ti poznaješ vje¬ 
ru i poznaješ bogoljubnost, za koje ti prinosimo, ili koji ti prino¬ 
se ovu žrtvu hvale, za sebe i za sve svoje, otkup duša svojih, za 
nadu spasenja i zdravlja svojega, i tebi daju zavjete (poštovanje) 
svoje, Bogu vječnomu, živomu i pravomu. 

Svi su donijeli darove (žrtvovali), zato se sjećao 
sviju. Kad je otpalo donašanje darova, umetnuli su 
riječi: i sviju prisutnih. — Za koje ti prinosimo. Tu 
svećenik misli napose na onu nakanu, na koju čita 
sv. Misu. 

Nekoć su se glasno spominjala imena onih, ko¬ 
ji su bili osobito zaslužni za svetu Crkvu, kao i onih, 
kojih se htjelo sjećati. Ta su imena bila pobilježena 
u tako zvanom: diptihu (dvostruka vezicom spojena 
pločica). Diptihi su višeput bili vrlo velika dragocje¬ 
nost. Jednoga posjeduje zagrebačka stolna crkva, ko¬ 
ji vrijedi više milijuna dinara. 

4. U zajednici budući (na uskrs se još umetne: i svetkujući 
presveti dan uskrsnuća Gospoda našega Isusa Hrista po tijelu) i 
spomen poštujući najprije slavne vazda Djevice Marije, rođiteljice 
Boga i Gospoda našega Isusa Hrisfca; pa i blaženih apostola i mu¬ 
čenika tvojih, Petra i Pavla, Andrije, Jakova, Ivana, Tome, Jako¬ 
va, Filipa, Bartolom ej a, Mateja, Simona, Tadeja, Lina, Kleta, Ele¬ 
menta, Ksista, Kornelija, Oiprijana, Lovrenca, Hrisogona, Ivana i 
Pavla, Kuzme i Damnjana i svih svetih tvojih, da njihovim zas¬ 
lugama i molitvama dopustiš, da se u svačemu utvrđujemo pomo¬ 
ću tvoje zaštite. Po istom Hristu Gospodu našem. Amen. 

Svećenik je skupio oko žrtvenika svu katoličku 
Crkvu na zemlji, čitavo zemaljsko Općinstvo Svetih. 
To Općinstvo Svetih upotpunjuje prizivajući slavnu 
Crkvu (blažene u nebu), da se sjeti s nama prino- 
seći najsvetiju žrtvu. Na prvom mjestu zove Kraljicu 

sviju Svetih, zatim dvanaest apostola i dvanaest mu¬ 
čenika, koji su bili u Rimu poštivani, kao zastupni¬ 
ke nepreglednoga mnoštva mučenika i svetaca sviju 
vremena. Među njima su prvi rimski biskupi, Cipri- 
jan, biskup iz Afrike, veliki borac za crkveno jedin¬ 
stvo, đakon Lovrencije i pet mučenika svjetovnjaka 
(laika), među njima liječnici Kuzma i Damnjan iz. 
Azije, 

Svakidanje sazivanje ovih svetaca upućuje nas 
na Rim, na srce i glavu Crkve. 

5. (Ruke drži nad kaležom i govori:) Ovaj dakle prinos služ¬ 
be naše i sve obitelji svoje, molimo, Gospode, da umilostivljen 
primiš i dane na>ie u svome miru da razrediš i da zapovjediš, da 
se od vjpčnoga osuđenja izbavimo i izabranih tvojih se stadu pri¬ 
brojimo. Po Hristu Gospodu našemu. Amen. 

Tu liturg ponovno moli, da Gospod primi daro¬ 
ve spominjući glavne plodove žrtve: mir na zemlji i 
vječno blaženstvo, što je kruna svega Božjega blago¬ 
slova. 

Kad je Rim bio u teškom položaju radi provale Lan- 
gobarda, Gregorije Veliki je umetnuo riječi: i dane; 
naše u svomu miru da razrediš, koje su onda i os¬ 
tale. 

Ovu žrtvu, ti, Bože, u svemu, molimo, udostoj se učiniti 
blago f slovljenu, namije f njenu, odo f brenu, razložnu i prija¬ 
tnu, da (utinam) nam postane Tije f lo, i f krv preljubaznoga Si¬ 
na tvojega, Gospoda našega Isusa Hrista. 

Ova prastara molitva može se nazvati drugom 
prikaznom molitvom prije Pretvorbe 1 Riječi molitve 
do: da nam postane: jesu složene po uzoru rimosko- 
ga pravnog govorenja, izriču posljednje svečano pre¬ 
davanje darova u Božji posjed i vlasništvo. Zato Cr¬ 
kva moli za blagoslov tih darova i moli da budu ta¬ 
kovi, kakvi moraju biti, da budu Boga dostojni —da 
se pretvore u tijelo i krv Hristovu. 

Da nam postanu tijelo i krv Hristova, to je 

jedina želja, koja živi u ovom času u svima nama. 

Vjernici u ovom dijelu kanona neka mole za 
svoje žive (roditelje) i ine potrebe, najbolje, da tiho 
mole iz rimskoga misala od Dra Knievalda. 

Pretvorba. Pretvorba je prikazanje, gdje se pri¬ 
kazuje (žrtvuje) Isus svome Ocu, to je prikazanje 
posvećenih darova. 

Svećenik kod oltara uzmiče, postaje oružje, or¬ 
gan Hristov, pa sve radi i govori u ime velikoga Sve¬ 
ćenika Isusa, koji je za posljednjom večerom prvi; 
put prinesao svetu žrtvu svoga tijela i krvi. Zato opi¬ 
suje sada vidljivi svećenik kod oltara prvo prinoše¬ 
nje ove svete žrtve riječima Sv. Pisma, a svojim kret¬ 
njama (dramatski) prikazuje držanje velikoga sveće¬ 
nika, koji i danas još tajanstvenim načinom prinosi Ocu 
pomirnu žrtvu svoga tijela i krvi. 

6. Koji, dan prije nego će trpjeti, uze hljeb u svete i časne 
ruke svoje i podigavši oči na nebo k tebi, Bogu Ocu svojemu sve¬ 
mogućemu, tebi zahvali, blago j* slovi, prelomi i dade učenicima 
svojim govoreći: Uzmite i jedite od ovoga svi: 

JER OVO JE TIJELO MOJE. 

Na ove riječi, koje izgovara svećenik u ime Hri- 
stovo i mjesto Njega, pretvorila se čitava suština (bit) 
kruha u suštinu slavnoga tijela Hristova tako, da je 
pod prilikama kruha — koje ostaju — prisutan Isus 
sa svojim presvetim tijelom, dušom i Božanstvom 
svojim. Stoga poklekne na desno koljeno iskazujući 
počast nevidljivomu, ali stvarno i doista prisutnomu 
Spasitelju, podigne zatim objema rukama Presveto u 
vis, da ga vidi i sav puk i da mu se može pokloni¬ 
ti, spusti Presveto na korporal i poklekne opet na 
desno koljeno. 

Vjernici, kad svećenik poklekne, neka se poklo¬ 
ne naklonom glave, glavu odmah dignu i pogledaju 

sv. Hostiju govoreći: Gospode moj i Bože moj, i opet 
se naklone glavom. Dok čekaju na Pretvorbu vina, 
neka mole: Isuse, Tebi živim, Isuse, Tebi umirem-, 
Isuse, tvoj sam živ i mrtav, ili što slična. Ako pogle¬ 
daju u sv. Hostiju i mole G. m. i B. moj, dobivaju 
oprost od 7 godina, to j. to im vrijedi, ako su poka- 
jani, kao da su 7 godina postili o kruhu i vodi. 

Tad otkrije kalež i posveti vino sličnim riječi¬ 
ma, kao što je posvetio i hljeb, a svaku riječ prati 
opet primjernim držanjem: 

7. Tako isto po večeri uzevši i ovu preslavnu čašu u sveta 
časne ruke svoje opet tebi zahvali, blago f slovi i dade učenici¬ 
ma svojim govoreći: Uzmite i pijte iz nje svi: 

JER OVO JE ČAŠA KRVI MOJE 

novoga i vječnoga zavjeta, tajna vje¬ 
re, koja će se za vas i za mnoge 
proliti na otpuštenje grijeha. 

Kolikogod puta ovo budete činili, činit ćete meni na spomen-. 

I poslije ovih riječi nije više u kaležu vino, ne¬ 
go dragocjena krv Isusova pod prilikama vina. Stoga 
svećenik (liturg) opet poklekne na desno koljeno, 
podigne kalež s presvetom krvi, da ga puk vidi i da 
mu se pokloni, a zatim ga opet spusti, pokrije i još 
jednom poklekne. 

Kod svečane Misekadilac (turifer) klečeći nastra¬ 
ni Poslanice kadi. Tatnnjan se oduvijek palio kod 
svih naroda samo božanstvu. Taj je običaj nastao u 
14. vijeku u rimskoj liturgiji. 

Vjernici radi lakšega pamćenja neka se vladaju 
i mole kod podizanja kaleža kao i kod podizanja sv. 
Hostije. 

Pamti: ova pretvorena Hostija i pretvoreno Vi¬ 

no zove se: Presveti oltarski Sakramenat ili Euharis¬ 
tija. 

Kor pjeva Blagoslovljen (Benediktus). Ako ne 
zna, neka se glasno pročita: Benediktus kvi venit in 
nomine Domini. Hosana in ekscelzis. Onda neka se 
pjeva koja pučka pjesmica o Presv. Sakramentu, a 
nikako marijanska. 

Puk, ako nema molitvenika, neka tiho moli 6 
Oč., Zdr., SI. Ocu . . na čast Presv. Sakramentu 

Kod Pretvorbe (posvećenja, konsekracije) stupa 
svećenik sasma u pozadinu, Krist govori njegovim 
ustima: Ovo je tijelo moje ; svećenik (liturg) ima sa¬ 
mo nakanu i spoljašnu riječ posuđuje nebeskom 
svećeniku. Riječi posvećenja vina su iz Sv. Pisma i 
proviđene nekim dodacima iz neprestane usmene 
Predaje (tradicije). Uvod je u zapadnim liturgijama: 
„Koji dan prije nego će trpjeti" U istočnima: ,,U noći, 
kad bi predan ..." Iz poštovanja prema svetom 
Hristovom čovječanstvu umetnute su riječi: U svete 
i časne ruke svoje — i preslavnu naime čašu. Rije¬ 
či — tajna vjere — dovikivao je. đakon narodu, da 
ga sjeti na veliku tajnu, što se zbila na oltaru, malo 
po malo, kad je služio sam svećenik bez đakona, te 
su se riječi spojile s riječima posvećenja. 

Podizanje, (elevacija). Poslije riječi posvećenja 
dižu se prilike kruha i vina, da narod vidi i pokloni 
se presv. Euharistiji. Drugo podizanje (manje) nalazi 
se na svršetku kanona. Ovo manje podizanje, nepos¬ 
redno prije Očenaša je starije, njim se vjernike upo¬ 
zoravalo, da se priprave za sv. Pričest. To je isto, 
što je u istočnoj Crkvi: „Sveto svetima (Svjataja 
svjatim)". Podizanje je zapadnjački običaj, koji je u 
12. vijeku nastao u Francuskoj i odanle se proširio 
po drugim zemljama. Povod mu nije Berengarovo 
krivovjerje (f 1088.), nego naziranje nekih bogoslova 

pariške škole, da se kruh ne pretvara odmah, kako- 
su nad njim izgovorene riječi: „Ovo je tijelo moje“, 
nego istom onda, kad se izgovore i riječi pretvorbe 
vina. Toj nauci se suprotstavilo, da se uvelo najprije 
podizanje sv. Hostije, a kasnije i presv. krvi. Od 13. 
vijeka se daje znak zvonom. 

Poslije Pretvorbe. Gospodnju zapovijed, koja oči¬ 
tuje njegovu posljednju volju: „To činite na moj spo¬ 
men", Crkva odmah izvršava. Prije Pretvorbe je Crk¬ 
va prikazivala darove, da postanu Krist, sad iz njih 
postaloga Krista prikazuje Ocu nebeskom. Isus se 
k nama priključio, da zajedno s nama kao naša žrt¬ 
va časti Oca. 

8. Tu prikazujemo mi i Isus žrtvu Ocu nebes¬ 
kom. 

Na oltaru je tijelo Kristovo, u kaležu njegova 
krv. Tako je bilo, kad se Isus na križu žrtvovao, ti¬ 
jelo od krvi rastavljeno. Što se dogodilo na križu, to 
se otajnim načinom događa na oltaru. Isus je obno¬ 
vio svoju žrtvu na križu; na oltaru je Veliki Petak. 
Na to svećenik misli u molitvama poslije Pretvorbe. 

9. Kad je Isus na križu umro, sašao je nad pa¬ 
kao (pretpakao) k preminulim pravednicima. I to ob¬ 
navlja u sv. Misi, no ne ide u pretpakao nego u čis- 
tilište. Liturg moli za duše u čistilištu, da postanu 
dionice plodova svete žrtve. 

Duše iz čistitišta će sigurno doći u nebo, to je 
sigurno. Kad bi to bilo i za nas sigurno! (10.) Zato 
moli, da bi i skrušeni griješnici došli u nebo pomo¬ 
ću Svetih u nebu, koje ponovno zazivlje. 

Da je žrtva obnovljena i Ocu dopadna, pokazu¬ 
je liturg na svršetku ovoga drugog dijela sv. Mise. 
Uzme kalež i sv. Hostiju i malo digne, tako se di¬ 
zao i dim k Bogu od Abelove žrtve. 

11.) (M o 1 i r aš i r e n i h r u k u :) Zato opominjući se 

Gospode, mi sluge tvoji, ali i narod tvoj sveti, istoga Sina tvo¬ 
jega, Gospoda našega, tako blažene muke kao što i uskrsnuća 
od podzemnih, a i na nebesa slavnoga uzašašća prinosimo pre- 
slavnomu veličanstvu tvojemu od tvojih darova i poklona žrt¬ 
vu f čistu, žrtvu f svetu, žrtvu f neoskrnjenu, hljeb f sveti 
života vječnoga i čašu f spasa vječnoga. 

Ova se molitva zove: Anamneza (Anamneze), 
pripada najstarijim dijelovima liturgije, i imadu je 
sve liturgije. Svršetak molitve prati pet križeva. 

Na ove se žrtvene darove dostoj pogledati milostivim i 
vedrim licem i primiti ih, kao što si se dostojao primiti milostivo 
poklone pravednoga sluge svojega Abela i žrtvu patrijarhe na¬ 
šega Abrahma i koju ti prinese veliki svećenik tvoj Melhizedek, 
svetu žrtvu, neoskrnjeni prinos. 

Euharistijska žrtva nije samo Hristova žrtva, 
nego je i žrtva Crkve, koju prikazuje Veličanstvu. 
Zato liturg sjeća Gospoda, kao što je rado primio 
spomenute tri starozavjetne žrtve, premda su bile sa¬ 
mo sjene od ove žrtve, neka ovu još milosti vije pri¬ 
mi. Riječi: Svetu žrtvu, neoskvrnjeni prinos — dodao 
je papa Leo I. 

I ovo spominjanje starozavjetnih žrtava imadu 
sve liturgije. 

Smjerno te molimo, svemogući Bože, zapovjedi, da ovo 
donesu ruke svetoga anđela tvojega (Isusove) na uzvišeni žrt¬ 
venik tvoj, pred božansko veličanstvo tvoje, da svikolici, koji 
uzblagujemo od pričešća ovoga žrtvenika presveto tije f lo i 
t krv Sina tvojega, svakoga se blagoslova nebeskoga i milos¬ 
ti napunimo. Po istom Hristu Gospodu našemu. Amen. — (To 
moli duboko sagnut). 

Da otac nebeski primi ne samo žrtvu Sina svo¬ 
jega, nego i žrtvu, koju mu prinosi zaručnica sv. Cr¬ 
kva po svome službeniku — svećeniku, predaje liturg 
presveto tijelo i krv u ruke „svetoga anđela Božje- 
ga“ — samoga Isusa, koga prorok Malahija zove an¬ 
đelom zavjeta. 

U ruke ovoga anđela, to jest posrednika izme¬ 
đu Boga i ljudi, predaje svećenik, koji stoji kod ze- 

maljskog oltara, žrtvu, da je On sam i u ime svoje 
zaručnice sv. Crkve prinese nebeskomu Ocu i da is¬ 
hodi obilje blagoslova svima, koji će blagovati nje¬ 
govo presveto tijelo i krv. 

Ova molitva: „Smjerno te molimo" zauzima u 
zapadnoj liturgiji ono mjesto, koje u istočnim litur¬ 
gijama ima Epikleza. Epikleza je saziv Duha Sv. sa¬ 
držaje molbu za pretvaranje i za plodove Pričesti. 
Zapadna epikleza nije naslovljena na Duha Sv., nego 
na Oca, i razdijeljena je na dvije molitve. Molba za 
Pretvorbu: „Ovu žrtvu ti, Bože, u svemu... .“ nala¬ 
zi se prije Pretvorbe; a za plodove Pričesti je ova: 
„Smjerno te molimo". 

Prikazanje žrtve je svršeno, i sad Crkva može 
punim pravom radi zasluga Isusa Hrista moliti za 
svoje potrebe. Danas iznaša samo dvije potrebe: po¬ 
moć dušama u čistilištu i obraćanje griješnika. Ovo 
su naše najveće potrebe. U najstarijem rimskom ka¬ 
nonu bilo ih je više. 

(12.) Spomeni se također, Gospode, sluga i službenica 
svojih N. N. i koji otidoše pred nama sa znamenjem vjere i 
spavaju u snu mira. Njima, Gospode, i svima, koji u Hristu po¬ 
čivaju, molimo, da podaš mjesto rashlade, svijetlosti i mira. Po 
istom Hristu Gospodu našem. 

Svećenik moli, da po zagovoru velikog anđela 
(Isusa,) zadobiju obilje milosti svi pričesnici pa i 
mrtvi, koji se više ne mogu sami koristiti sv. Misom. 

Riječ — također — je vezala spomen (Memen- 
to) mrtvih sa spomenom živih; nekad su ta dva ,,me- 
menta" bila zajedno. I tu su se imena pokojnika čita¬ 
la iz diptihoiia. 

Ta čast je zapala samo one pokojnike, koji su 
preminuli u pravoj vjeri — sa znamenjem vjere; u 
miru s Crkvom — i spavaju u snu mira; u milosti 
— u Hristu počivaju. 

Tu se i ti sjeti svojih pokojnika. 

10. (Svećenik prve tri riječi izgovori glasnije 
udarajući se u prsa, da se opomenemo svojih grijeha). 

a) I nama grješnicima, slugama tvojim (sveće¬ 
nicima u prvom redu), koji se uzdaju u mnoštvo po¬ 
milovanja tvojih, dostoj se podati neki dio i zajedni¬ 
cu s tvojim svetim apostolima i mučenicima: s Iva¬ 
nom, Stjepanom, Barnabom, Ignacijem, Agnetom, Ce- 
cilijom, Anastazijom i svim svetima tvojim, u kojih 
družbu, molimo, pripusti nas ne kao procjenitelj zas¬ 
luge nego darivalac proštenja. Po Kristu Gospodu 
našemu, 

b) po kojemu sva, Gospode, vazda dobra stva¬ 
raš, posve+ćuješ, oživlja-fvaš, blago-fsivlješ i po- 
daješ nama. (Poklekne, otkrije kalež, sa sv. Hostijom 
pravi križ). Po -j- njemu i s njime i u + njemu 
jest tebi Bogu Ocu + svemogućemu u jedinstvu 
Duha -f- Svetoga svaka čast i slava (po sve vijeke 
vijekova. Amen). 

a) Svijesni svoje grješnosti molimo neki dio i 
zajednicu sa Svetima. Da bude molitva uspješnija, 
priznajemo svoju grješnost udarajući se u prsa na 
riječi „i nama grješnicima", kao što smo u ovaj 
sveti čas pripušteni k zajednici žrtve, želimo, da tako 
budemo zauvijek pripušteni k zajednici ili općinstvu 
Svetih. 

Kao prije Pretvorbe spominje se na prvom mjes¬ 
tu bi. Dj. Marija, tako ovdje sv. Ivan Krstitelj. Za 
njim slijedi sedam muževa i sedam žena, koje je 
napose štovala rimska općina. 

b) Prije molitve — Po kojemu sva, Gospode — 
u staro vrijeme su bili umetnuti razni blagoslovi: 
blagoslov mlijeka, meda, vode, na Duhove; graha, 
boba, na Uzašašće; jestvina na Uskrs. Još sada na 
tom mjestu na Veliki Četvrtak blagosivlja biskup bo¬ 
lesničko ulje. Ti blagoslovi prirodnih darova možda 
su zamjenjivali običajne molitve istočne crkve 
za napredak poljskih plodova (anafora). 

Glavna svrha Hristovoe: djela, žrtve na križu, je 
slava Boga. Zato se nekrvna obnava te iste žrtve svr¬ 
šava sa svečanim slavljenjem (doksologijom) presv. 
Trojstva. Ovom doksologijom ponavlja se nakratko 





sve, što je Gospod učinio danas na oltaru. On je 
stvorio dobre darove kruha i vina, posvetio ih i oži¬ 
vio u Pretvorbi učinivši ih tijelom i krvi Života svi¬ 
jeta, on ih je blagoslovio i podao nam, da blagujemo 
nebeski kruh. 

Kod riječi „čast i slava" podigne liturg ma¬ 
lo kalež i sv. Hostiju pa je opet spusti. Ovo je po¬ 
dizanje starije od onoga kod Pretvorbe. Kad još nije 
bilo podizanje za vrijeme Pretvorbe, dizao se kalež, 
i sv. Hostija tako visoko, da ih je puk mogao vid¬ 
jeti. Danas se podiže samo malo i zove se malo po/- 
dizanje. U trierskoj biskupiji i u Poljskoj malo po¬ 
dizanje ministrant oglasi zvonom. 

Drugi dio Mise vjernih — Pretvorba — počima i svrša¬ 
va s riječima: posve vijeke... per omnia sekula seku- 
lorum. Amen. 

Pretvorba. 



1. Prefacija. 2. Molitva za Crkvu. 3. Memento (spomen) živih. 4. 
Sazivanje Svetaca. 5. Blagoslov darova. 6. Pretvorba kruha i 7. vina. 8. 
Prikazanje posvećenih darova. 9. Spomen mrtvih. 10. Općinstvo Svetih i 
: lavljenje (malo podizanje). 


Istočna Crkva. Kanon sv. Liturgije. Sveć: „Sta¬ 
njem dobrje, stanjem so strahom, voumim, svjatoje vo- 
znošenije vo mirje prinositi.,, Narod: „Milost mira 
žertvu hvalenija." 

Sveć.: „Blagodat Gospoda našega Isusa Hrista 
i ljub i Boga i Otca i pričastije svjatago Duha budi 
f so vsjemi varni." Narod: „] so duhom tvojim." 

Sveć.: „Gorje imjeim serdca." Narod: „Imami ko 
Gospodu" (Prefacija). 

Sveć.: „Blagodarim Gospoda." Narod: „Dostojno 
i pravedno jest, poklanjatisja Otcu i Sinu i svjatomu 
Duhu, Trocje svjatjej, jedinosuščnjej i nerazdjelnjej." 

Svećenik tiho moli molitvu raskrilivši ruke, u ko¬ 
joj zahvaljuje, što Bog prima iz naših ruku ovu veli¬ 
ku žrtvu, i ako Ga okružuju čete anđeoske. Završuje 
glasno: „Pobjednuju pjesmu pojušče, vzivajušče i glago- 
Ijušče." (Podvornik zvoni tri puta). Narod nastavlja: 
„Svjat, Svjat, Svjat, Gospod Savaot, ispoln nebo i 
zemlja, slavi tvojeja, osanna vo višnjih. Blagosloven 
gojadij vo imja Gospodne, osanna vo višnih." 

Kad pjeva „Pobjednuju," svećenik krsti zvjez¬ 
dicom diskos i cjelivavši je ostavlja je na stranu. 

Svećenik tiho moli i doziva u pamet dcgađaj, 
kako je Hrist onu noć, kad je predan, uzeo hljeb u 
svoje svete, prečiste i bezgrješne ruke, blagodario, 
blagoslovio (podvornik pozvoni), prelomio i dao ga 
svojim učenicima govoreći: 

„Primite, jadite, SIJE JEST TIJELO 
MOJE, ježe za vi lomimoje vo 
ostavljenije grijehov". 

Narod: „Amen." Podvornik zvoni jedan put. 

A tako isto, kako im je i čašu na večeri dao 
govoreći: 

„Pijte ot neja vsi, ŠIJA JEST KROV 
MOJA novoga zavjeta, jaže za v i 
za mnogi izlivajemaja vo ostavlenije 
grjehov." 

„Narod: ,,Amin.“ Podvornik zvoni jedan put. 

Tad prekrstivši desnu preko lijeve ruke uzima 
u desnicu diskos, a u lijevicu sv. čašu pa ih diže u 
vis govoreći: „Tvoja ot tvojih, tebje prinosim o vsjeh 
i za vsja.“ Podvornik zvoni tri puta. Narod:,, Tebe 
pojem, tebe blagoslovim, tebje blagodarim, Gospodi 
je molimtisja, Bože naš.“ 

U molitvi zatim spominje liturg, da ovu žrtvu 
prinosimo za sve, koji se upokojiše u vjeri; da od- 
vjetovanjem Svetih naša molitva dođe do Boga, a 
tu je prva BI. Dj. Marija. 

Okadi presv. tijelo i krv, zapjeva: „Izrjadnje o 
presvjatej, preblagoslovennjej, slavnjej Vladičicje na- 
šej Bogorodicje i prisnodjevje Mariji." Narod: „Dos¬ 
tojno jest jako voistinu blažiti tja, Bogorodicu, pris¬ 
no blažennuju i preneporočnuju i Mater Boga našego 
Čestnjejšnju Heruvim i slavnjejšnju bez sravnenenija 
Serafim, bez istljenija Boga Slova roždšuju, suščuju 
Bogorodicu, tja veličajem." 

Na blagi dan se mjesto „Dostojno" pjeva Ir- 
mos devete pjesme kanona na Jutrenji s pripjevom. 

Za to vrijeme spominje se svećenik živih i mrt¬ 
vih. Glasno nastavi molitvu za poglavicu Crkve i 
za sve njezine članove: „Vo pervih pomjani Gospo¬ 
di svatjejšago vselenjskago Arhijereja (ime) Papu 
Rimskago, preosvjaščennago Arhiepiskopa našego 
Mitropolita kir (ime) bogoljubivago Episkopa naše¬ 
go kir (ime), ihže daruj svjatim tvojim Cerkvam, vo 
mirje, cjelih, čestnih, zdravih, dolgodenstvujušč'h i 

pravopravjaščih slovo tvojeja istini." Narod: „I vsjeh 
i vsja." - 

Obraća se Bogu, da ga smije slaviti: „1 dažd 
nam jedinjemi usti i jedinjem srdcem slaviti i vospje- 
vati prečestnoje i velikoljepoje imja tvoje, Otca i Si¬ 
na i svjatago Duha, ninje i prisno i vo vjeki vjekov." 
Narod: „Amin." Sveć.: „I da budut milosti velikago 
Boga i Spasa našego Isusa Hrista, so vsjemi vami." 
Narod: ,,I so duhom tvojim." 

U ovom dijelu su molitve u Liturgijii sv. Vasi- 
lija duže. 

Pričest. 

Kad idemo svom prijatelju čestitati slavu i do¬ 
nesemo mu što na dar, onda nas postavi za svoj 
stol i podvori nas jelom i pilom. Tako s nama na¬ 
čini Otac nebeski, kad smo mu došli čestitati slavu 
(slavili Ga u sv. Misi) i prikazali Mu najmiliji dar 
Njegovoga Sina kod Pretvorbe. On nas sad podvo¬ 
ri s najboljim, što ima, s tijelom i krvi svoga Sina 
u sv. Pričesti. I ljudi svoga prijatelja podvore s naj¬ 
boljim, što imadu, da mu iskažu ljubav. Zato nama sa 
sv. Pričesti Otac nebeski pokazuje svoju preveliku 
ljubav, postajemo dionici Božanske naravi, jer je u 
nama Sin Božji, postajemo jedan dio ili čest od Bo¬ 
ga. U svetoj Pričesti se sjedinjuju dvije česti, jedna 
čest smo mi, a druga je Bog, onda smo pri česti, ko¬ 
ja je Bog, zato se blagovanje Presv. Sakramenta ili 
Euharistije zove Pričest, pričešće, pričešćivanje. 

Plod i plaća žrtve jest sv. Pričest. Starozavjet¬ 
ne žrtve su imale pričest; jedan dio mesa poslije 
žrtve jeli su oni, koji su prinosili žrtvu i držali 
gozbu. Žrtva na križu je ispunjenje starozavjetnih 
žrtava, zato i novozavjetna žrtva mora imati svoju 





gozbu. Za Hrista je gozba Njegovo Preobraženje, 
Uskrsnuće, Užašašće. Hrist je i naša žrtva, pak je 
njezin plod za nas opravdanje, milost, mir duše, ži¬ 
vot vječni. To je gozba naše duše, kao za Isusa što 
je Uzašaće. Zato Hrist život vječni prispodablja goz¬ 
bi, koja počima već ovdje u sjedinjenju s njim u sv. 
Pričesti. Pričest je naprijed okušana, predujmljena 
nebeska gozba, zato crkva moli: Učini, molimo, Gos¬ 
pode, da se vječnim uživanjem Božanstva tvojega na¬ 
punimo, što ga predoznačuje vremenito primanje dra¬ 
gocjenoga tijela i krvi tvoje. 

Sv. Pričest je dio žrtve, koji ju nadopunjuje, 
zato se kod sv. Mise mora liturg pričestiti pod obje 
prilike. S liturgom, vidljivim zamjenikom Hrista, žrt¬ 
vuju i vjernici, koji su udovi Hristovog tijela. Kad 
su vjernici dionici u žrtvi, moraju biti dionici i u 
blagovanju, oni imadu na to pravo, za to se do u 
kasni srednji vijek pričešćalo pod obim prilikama pod 
sv. Misom. 

Kod običnoga jela najprije se moli, razdijeli se jelo, 
jede se, sudje se pospremi i opet moli. Kod sv. Mise 
je isto, tako najprije se moli Očenaš, lomi se sv. hos¬ 
tija, pričesti se, pospremi kalež i opet se moli. 

Očenaš. 

Crkva je u Pretvorbi ispunila Hristovu zapovi¬ 
jed: „To činite na moj spomen", a sad u sv. Pričesti is¬ 
punja drugu zapovijed: „Uzmite i blagujte od ovoga 
svi". 

Kako bi se Crkva mogla dostojnije pripraviti 
za ovo blagovanje negoli najsvetijom molitvom, koja 
je izašla iz srca i ustiju Isusovih, riječima Sina Bo¬ 
žjega, našega posrednika, kojega Otac nebeski naj- 
rađe čuje i uslišava. 

Po sve vijeke vijekova (per omnia s. sekulerum). Amen. Po¬ 
molimo se. (Oremus). Zapovijestima spasonosnim opomenuti i bo¬ 
žanskom naukom poučeni usuđujemo se govoriti: 

Oče naš, koji jesi na nebesima. Sveti se ime tvoje. Dcđi 
kraljestvo tvoje. Budi volja tvoja, kako na nebu, takc i na zemlji. 
Kruh naš svakidanji daj nam danas. I otpusti nam duge naše, ka¬ 
ko i mi otpuštamo dužnicima našim. I ne uvedi nas u napast. 
Odgovor: Nego oslobodi nas od zla. Amen. -(Emboli- 
z a m:) Izbavi nas, molimo, Gospode, svih zala, prošastih, sadaš¬ 
njih i budućih, i odvjetovanjem blažene i slavne vazda Djevice 
Bogorodice Marije s blaženim apostolima tvojim Pet¬ 
rom i Pavlom i Andrijom i svim svetima (prekrsti se 
patenom i poljubi je) podaj milostivo mir u naše 
dane, da modu milosrđa tvojega pomagani od grijeha budemo 
vazda slobodni i svake smetnje bezbjedni. Po istom Gospodu na¬ 
šemu Isusu Hristu, Sinu tvojemu, koji s tobom živi i kraljuje u je¬ 
dinstvu Duha Svetega Bog (po sve vijeke vijekova). 

Na Uskrs se kod svečane Papine mise ne od¬ 
govori Amen na „per omnia s. s.“,već zapjeva odmah 
dalje Oremus ispustivši odgovor Amen, jer da su na 
Uskrs Papi Gregoriju anđeli odgovorili Amen. 

Zapjevani „per omnia sekulać'je svršetak kanona. Sa 
Oremus pozove vjernike, da sljedeću molitvu učine 
svojom, zato, kad se pjeva Paternoster, neka nitko ne 
moli svojih privatnih molitava, već neka se u duhu 
sjedinjuje s riječima liturga i sa svim srcem odgovo¬ 
ri: „sed libera nos a malo", nego oslobodi nas od zla. 
Zato bi bilo korisno, da vjernici znadu latinski Pa- 
ter noster. 

Uvod u Očenaš: Zapovijestima — sjeća nas na 
Isusovu zapovijed: „Ovako ćete moliti". 

Očenaš imadu sve liturgije između Pretvorbe i 
Pričesti. Papa Gregorije je metnuo Očenaš na ovo 
mjesto, kojega ima danas u rimskoj liturgiji. U istoč¬ 
nim liturgijama moli ga narod. 

Očenaš je stolna molitva vjernika sakupljenih 
oko Euharistije, koji mole: Kruh naš svakidanji daj 
nam danas. Pod kruhom se razumijeva sv. Pričest. 

Očenaš je obiteljska molitva, ne kažemo Oče moj 
nego s posebnim naglaskom Oče naš. A jer prije 
Pričesti dolazi poljubac mira, koji je izražaj obitelj¬ 
ske zajednice, zato riječi —i otpusti nam ... imadu u 
u liturgiji svoje duboko značenje, jesu priprava za 
sv. Pričest. Imadu da padnu sve ograde, da svi bu¬ 
demo jedno međusobno i s Hristom po svrhunarav¬ 
noj ljubavi. 

Amen je uopće manjkavo, svećenik ga kao vid¬ 
ljivi zamjenik Hristov kaže tiho i tako ga čini svo¬ 
jom molitvom. 

Očenaš nas spominje još nečesa. Kod Pretvor¬ 
be smo bili kod Isusa, takoreći u nebu, sada ćemo 
se morati natrag vratiti u dolinu suza, i toga nas sje¬ 
ćaju prošnje za svakidašnji kruh, oproštenje grijeha 
čuvanje u napastima, oslobođenje od svakog zla, za¬ 
to pojačamo svoju molitvu — molitvu uz molitvu za 
kruh jakih — proširenjem sedme prošnje ili ernbo- 
lizmom (umetak, dodatak) gdje navlastito molimo za 
mir, jer je za Crkvu jedno od najvećih zala poreme- 
ćenje nutarnjega i spoljašnjega mira, jer je sv. Pričest 
najbolja obrana od svih zala. 

Embolizam se nekad molio glasno kao još da¬ 
nas na veliki petak. Imadu ga sve liturgije izuzev bo¬ 
žansku, koja svršava Očenaš su doksologijom. 

Imena Svetaca su znali umnožiti. U srednjem 
vijeku umetali su u embolizam u velikim potrebama 
psalme i molitve (kolekte), što ih je liturg klečeći 
molio kod oltara, onda opet liturgiju nastavio. 

Ime sv. Andrije umetnuo je Gregorije Vel. iz 
poštovanja toga apoštola, kojemu je na čast sagra¬ 
dio benediktovski samostan na brdu Ćeliju, u kojem 
je sam boravio dulje vremena. 

U mnogim je franceskim crkvama držao subđa- 
kon patenu do —kruh naš—, dalje dokonča Očena¬ 

ša đakon, pod embolizmom liturg u vis, da upozori 
vjernike na sv. Pričest. 

Lomljenje. 

Izmolivši embolizam do riječi ,,bezbjedni“ sve¬ 
ćenik poklekne, uzme sv. Hostiju i razlomi je oprez¬ 
no u dvije pole govoreći polagano završetak — Po 
istom Gospodu, i t. d. Desnu polovicu metne na pa¬ 
tenu, a od lijeve otkine ozdo mali komadić, koji za¬ 
drži u desnoj ruci, a preostali veći dio lijevom ru¬ 
kom metne do prve polovice na patenu. Tad zapje¬ 
va svršetak od molitve „Po istom Gospodu" . .. per 
omnia s. s. (po sve vijeke vijekova). Amen. Čineći 
malim ulomkom sv. Hostije tri puta znak sv. Križa 
nad kaležom govori: Paks Domini sit semper vobis- 
cum. Et kum špiritu tuo. (Mir Gospodnji neka bude 
vazda s Vama. I s duhom tvojim). Tad liturg pusti 
odlomak sv. Hostije u kalež tiho govoreći: O vo mije¬ 
šanje i posvećenje Tijela i Krvi Gospoda našega Isu¬ 
sa Hrista neka bude nama, koji ga primamo, u život 
vječni. Amen. 

Obred lomljenja imao je od starine veliko zna¬ 
čenje, da se po njem cijelo Bogosluženje zvalo - lo¬ 
mljenje hljeba (frakcio panis). 

Lomljenje je bila priprava sv. Prilika za Pri¬ 
čest. U prvim vijekovima je liturg naime posvećivao 
onoliko hljebova, koliko je držao, da će dostati vjer¬ 
nicima za sv. Pričest, pa ili je onda prije pričešćiva- 
nja lomio na manje dijelove. Danas se više ne pos¬ 
većuju čitavi hjebovi, nego već unaprijed priređene 
velike i male hostije. Danas se lomi sv. Hostija, 
jer je i Spasitelj za posljednjom večerom razlomio 

prilike hljeba prije, nego je dao apostolima svoje Ti¬ 
jelo. 

U starini se postupalo ovako: Jedna čestica se 

sačuvala za buduću žrtvu, zvana — sankta, koja se- 
kod buduće žrtve pustila u kalež, da se označi je¬ 
dinstvo i neprestanost žrtve (ut sakrificii unitas et 
perpetuitas hoc ritu inculcaretur). Druge su dijelove 
lomili za bolesnike, uznike i za svećenike, koji su bi¬ 
li u gradu, a nisu mogli biti kod Službe, u znak je¬ 
dinstva i ljubavi. 

Danas još vlada u nekojim krajevima Hrvatske, 
običaj, da, kad dođu od Mise kući, zažele ukućanima 
— del svete Meše— u znak jedinstva i ljubavi. 

Pred svim pak morali su lomiti za pričest pri¬ 
sutnim vjernicima. S tim su u vezi riječi — Paks Do- 
mini (Mir Gospodnji) — koje govori, kad spušta čes¬ 
ticu sv. Hostije u kalež, jer je taj mir nužni uvjet 
za sv. Pričest. 

Riječi —Mir Gospodnji— bile su ujedno poziv 
na poljubac mira, kojega su si na tom mjestu dijeli¬ 
li svećenici i vjernici. Danas je taj poljubac ograni¬ 
čen samo na svećenike kod svečane Službe. 

Puštanje čestice u kalež sjeća nas na ono do¬ 
ba, kad su se vjernici pričešćali pod obim prilikama,, 
a bio je običaj, da su posvećene prilike kruha nama- 
kali u prilike vina. Iz toga su nam jasne riječi, koje 
danas moli kod toga spuštanja čestice u kalež -Ovo 
miješanje i posvećenje i t. d. 

Ovo miješanje ujedno ističe, da su prilike kru¬ 
ha i vina jedan sakramenat, premda su na oltaru 
otajno razlučene; da među njima vlada jedinstvo u 
Hristovoj osobi, koje jedinstvo (ljubav) mora vladati 
i u onima, koji ih primaju. 

U starom se obredu dvaput spuštala sv. čestica u 
kalež. Kod Paks Domini spuštala se sv. Hostija ođ 
prijašnje sv. Mise, a drugo pošto se Papa pričestio 
i molio — ovo miješanje. Ovo drugo je došlo na 

mjesto prvoga mješanja, jer se ovo prvo poslije 9. vi¬ 
jeka izgubilo. 

Čestice razlomljene za odsutne svećenike, zva¬ 
le su se fermentum (kvas). U subotu prije Cvjetnice 
slao je Papa'fermentum susjednim biskupima u znak 
jedinstva, koji se običaj zadržao do 8. vijeka. 

U rimskoj Crkvi od 9. vijeka lomi se sv. Hos¬ 
tija na tri dijela u znak, da je trostruka mistična 
Crkva izrasla iz pravoga Hristovog tijela. Čestica spu¬ 
štena u kalež naznačuje pobjedonosnu ili slavnu Cr¬ 
kvu, kojom se liturg pričesti vojujuću, koja se saču¬ 
vala za bolesnike trpeću Crkvu. 

Do pape Pija V. u Njemačkoj i Francuskoj su 
prije Paks Domini kod svečane službe biskupi dije¬ 
lili blagoslov (obično četverostruki), što još danas, 
ima u istočnoj Crkvi. Taj je blagoslov bio zamjeni¬ 
ca za pričest onima, koji se uistinu nijesu pričestilu 
Taj običaj sačuvan je još danas u Francuskoj u bisku¬ 
piji Autun (Oten). 

Jaganjče Božji. 

Lomljenje hljeba za pričest vjernicima je traja¬ 
lo dulje vremena, pa su to vrijeme nastojali ispuniti 
vjerskom pjesmom, koja je ujedno pripravljala vjer¬ 
nike za sv. pričest. Papa Sergije I. (687.—702.) Grk 
izabrao je u tu svrhu riječi sv. Ivana Krstitelja: Ja¬ 
ganjče. . . Valjda je to učinio pod utjecajem grčke 
liturgije, u kojoj se onaj dio hljeba, koji se lomi ne¬ 
posredno prije pričesti, zove — Agnec. 

Svećenik pokrije kalež, poklekne i moli sagnut: 

I o llus Dei, kvi tollis pekata munđi, mizerere nobis. 

• aganjče Božji, koji uzimaš grijehe svijeta, pomiluj nas. (Dva 
puta). Agnus Dei, kvi tollis pekata mundi, dona nobis pacem. 

• aganjče Božji, koji uzimaš grijehe svijeta, daruj nam mir. 

• taj treći Jaganjče Božji" proširi posebnom molit¬ 
vom: 


TINODI, Liturgija. 


11 

Gospode Isuse Hriste, koji si rekao apostolima svojim: mir 
vam ostavljam, mir svoj dajem vam; ne obziri se na grijehe moje 
nego na vjeru Crkve svoje, inju po volji svojoj dostoj se umiriti i 
ujediniti: koji živiš i kraljuješ Bog po sve vijeke vjekova. Amen. 

Danas se mora Agnus Dei pjevati odmah, čim 
se liturgu na Paks Domini odgovorilo: Et kum 
sp. tuo. Ako se ne zna pjevati, neka ga organista 
izmoli (recitira) glasno u jednom glasu s pratnjom 
ili bez pratnje orgulja, onda istom neka pjeva koju 
pričesnu, euharistijsku pjesmicu. 

Svećenik ga do 12 . vijeka nije molio,već ga je sa¬ 
mo narod pjevao i tako dugo ponavljao, dok nije 
lomljenje svršilo. Kad se lomljenje pojednostavnilo 
pjeva se od 12. vijeka samo tri puta. Dva puta sa pomi- 
lujnas -treći put - daruj nam mir. Riječi - daruj nam 
m j r _ U veo je mjesto — pomiluj nas — Inocencije 
HI. za velike tjeskobe sv. Crkve - 

U lateranskoj crkvi pjeva se sva tri puta - po¬ 
miluj nas. 

Zgodno se za sv. Pričest zove — Jaganjac 
jer je Isus ispunjenje žrtve, u kojoj se žrtvovao ja¬ 
ganjac, i jer su baš klali u hramu vazmene jaganjce, 
kad se on — nebesko Janje — žrtvovao na križu. 

Jaganjče Božji je ispušteno na Veliki Petak i 
Subotu. Na veliki Petak zato, što su sačuvani taj 
dan stari obredi, kad se to još nije pjevalo; a na 
Veliku Subotu, jer se već pjevalo u Litanijama. 

Kod mrtvačke (crne) mise pjeva se mjesto po¬ 
miluj nas —daruj im pokoj, a trećiput se doda 
vječni. 

Kod svečane Liturgije po svršenoj pređašnjoj 
molitvi, svećenik poljubi žrtvenik, simbol Hristov, da¬ 
je poljubac mira đakonu, ovaj subđakonu, taj onda 
dalje nazočnim svećenicima. 

Koji daje — mir, kaže: Mir s tobom, a koji pri¬ 
mi: / 5 duhom tvojim. 

To je ostatak pobožnoga običaja prvih kršćana, 
koji su prije sv. Pričesti jedan drugome davali po¬ 
ljubac mira kao zalog ljubavi i jedinstva. 

Svećenik je molio za mir, a poljubac je spo- 
ljašnji znak mira, zato dolazi odmah prije molitve 
za mir. Istočne ga liturgije imadu na početku litur¬ 
gije vjernih. Dijelio se nekad kod svake sv. Mise te 
je bio zamjenica za svagdanju Pričest. Svećenik po¬ 
ljubi oltar (Dominikanci rub kaleža) u znak da mir 
dolazi od Hrista, negda je molio: Sumite ex hoc 
omnes et dividite inter vos (Uzmite od ovoga svi i 
opdijelite međusobno); U nekojim liturgijama je po¬ 
ljubac mira odmah iza Očenaša, da se ispuni — ka¬ 
ko i mi otpuštamo dužnicima našim. 

Poljubac mira je Jblagosovina ili sakramentale. 

Poljubac mira se ne daje u tri posljednja dana 
Velikoga Tjedna. 

Pričest. (Blagovanje) 

Slijedeće dvije molitve jesu neposredna pripra¬ 
va za sv. Pričest, svećenik ih moli u ime svoje i 
onih, koji će se pričestiti: 

Gospode Isuse Hriste, Sine Boga živoga, koji si od volje 
Očeve i sudjelovanjem Svetoga Duha oživio smrću svojom svijet; 
izbavi me ovim presvetim Tijelom i Krvlju svojom od svih beza¬ 
konja mojih i od svakoga zla; i daj mi, da za tvoje, vaz¬ 
da zapovijedi prijanjam i ne dopusti da se ikada s tobom rasta¬ 
vim; koji s istim Bogom Ocem i Duhom Svetim živiš i kraljuješ 
Bog u vijeke vjekova. Amen. 

Blagovanje tijela tvojega, Gospode Isuse Hriste, koje ja 
nedostojan primiti preduzimam, neka mi ne bude na sud i osuđe- 
nje, nego neka mi bude: po milosti tvojoj za obranu duši i tijelu 
i za lijek, koji treba primiti; koji živiš i kraljuješ s Bogom Ocem 
u jedinstvu Duha Sv. Bog po sve vijeke vjekova. Amen. 

Svećnik se pokloni prignuvši desno koljeno i 
uzme u ruke sv. Hostiju govoreći: Hljeb nebeski uzet 
ću i prizvat ču ime Gospodnje. 

Onda se ponizno sagne te u ljevici držeći sv. 
Hostiju i pliticu, a desnicom bijući se u grudi govo¬ 
ri tri puta s evanđeoskim satnikom (ministrant tri¬ 
put zvoni): 

Gospode, nisam dostojan, da uđeš pod krov moj, nego samo 
reci riječ, i ozdravit će duša moja. 

Po tom uzme svećenik Tijelo Gospodnje u des¬ 
nicu, načini njime znak sv. križa govoreći: 

Tijelo Gospoda našega Isusa Hrista neka čuva dušu moju za 
život vječni. Amen. 

I primi s najdubljim poštovanjem presv. Tijelo 
Gospodnje. 

Nakon kratkoga klanjanja otkrije kalež, pokloni 
se presv. Krvi sagnuvši koljeno i moli: 

Sto da vratim Gospodu za sve, što mi je učinio? 

Skupivši međutim na plitici sitne čestice sv. 
Hostije, razasute po tjelesniku i pustivši ih sve u ka- 
lež, podigne ga malo i produži molitvu: 

TJzet ću čašu spasenja i prizvat ću ime Gospodnje. Hvaleći 
prizvat ću Gospoda i izbavit ću se od neprijatelja svojih. 

Prekrstivši se kaležom moli: 

Kiv Gospoda našega Isusa Hrista neka čuva dušu moju za 
život vječni. Amen. 

Po tom ispije dragocjenu krv metnuvši pred li¬ 
ce, a ispod kaleža, pliticu, da ne bi koja kap pala. 

Ove molitve su bile privatna pobožnost sveće¬ 
nikova, koje su u 11. vijeku došle u liturgiju. Moli¬ 
tvu su — Blagovanje Tijela tvojega — negdje moli¬ 
li poslije — Gospode, nisam dostojan, neposredno 
prije sv. pričesti. Po naredbi Pape Pija V. ima se 
moliti prije — Gopode, nijesam. . . 

Dominikanci mole samo molitvu — Gospode 
Isuse Hriste i bez Gospode, nijesam. . . Papa pos¬ 
lije Paks (poljupca mira) ode na prijestolje, izmoli 
molitve — „Gospode Isuse' 1 i „Blagovanje Tijela “. .. — 
subđakon donese na plitici dvije čestice (raspolovije- 

nu sv. Hostiju), jednom se pričesti, drugu raspolovi 
i ostavi za subđakona i đakona, pije sv. Krv cijevči- 
com, ostatak subđakon odnese natrag pa se s đako¬ 
nom pričesti. 

Poslije liturgove pričesti opet kreće procesija 
k oltaru kao kod Prikazanja, da vjernici prime na¬ 
trag svoje darove, koje su uistinu ili duhovno prika¬ 
zali, to jest da se pričeste. Pod pričešćivanjem se 
pjevala pjesma, zvana Pričest ili Komunio. 

Đakon ili ministrant i svi pričesnici mole Opće¬ 
nitu Ispovijed ili Konfiteor, na što svećenik odgovo¬ 
ri molitvom za Božje milosrđe i oproštanje. (Smilo¬ 
vao vam se. ... i Oproštenje, odrešenje. . .) Uzme 
česticu iz kaleža, pokaže je vjernicima i moli: Evo 
Jaganjac Božji, evo, koji uzima grijehe svijeta! Gos¬ 
pode, nijesam dostojan. (tri puta). 

Pružajući pojedincu sv. Hostiju govori: Tijelo 
Gospoda našega Isusa Hrista neka čuva dušu tvoju 
za život vječni. Amen. 

Kod toga neka šute orgulje i pjevanje. 

Svaki, koji je Boga slavio cijelom žrtvom, koji 
je u zajednici s vjernicima barem duhovno donio 
svoj dar na oltar, koji je u zajednici sa Svetima bo¬ 
ravio pred prijestoljem Božjim kod žrtvovanja, taj že¬ 
li da i primi u žrtvenoj gozbi svoga Gospoda i Spasi¬ 
telja, s Njim da se najuže združi i s Njim sjedinjen 
da ostane kroz sve vrijeme i vječnost. Sve, što mu 
je milo i drago na nebu i na zemlji, sve se to nala¬ 
zi u ovom preobraženom sjedinjenju s Hristom. 

Spasitelj dolazi k svakom pojedinom i obogaću¬ 
je ga potrebnim milostima. Ujedno učvršćuje zajed¬ 
nicu vjernika međusobno, jer svaki prima jednoga te 
istog Spasitelja. Bio nizak ili visok, crn ili bijel, 
zdrav ili bolestan, bogat ili siromašan, učen ili pri- 

prost, svi zajedno kleče kod jednoga obiteljskog sto¬ 
la sv. Crkve. Hrist stanuje u svakoj pojedinoj duši i 
njegov duh vlada svima: „Mnogi su udovi, a ipak svi 
jedno tijelo u Hristu“. Sv. pričest je vez, koji veže 
svu djecu sv. Crkve bez razlike staleža i talenta, na¬ 
rodnosti i jezika u ljubavi Hristovoj. Jedino od stol4 
Gospodnjega može doći rješenje socijalnoga pitanja 
i pravo pomirenje svih naroda. Tu se može ispuni- 
niti Hristova molitva, da svi budu jedno, da ljubav, 
kojom me (Oče) ljubiš, bude u njima i ja u njima. 

Tu opet vidimo kako ovoj predivnoj misli sme¬ 
taju živi jezici u crkvi, i kako nam to lijepo predo¬ 
čuje službeni latinski jezik! U Crkvi nema Grka, Ri¬ 
mljana, Slavena, već samo djeca Božja. 

Svi kršćani jesu jedno tajanstveno tijelo Hristo- 
vo, svaki pojedinac udo na tom tijelu. Živi se udovi 
pomažu međusobno, žive u najvećoj slozi i ljubavi, 
a živi su zato, jer se hrane jednim nebeskim kruhom. 
Što koristi jednom udu, koristi svima. Udo, koje se 
ne hrani, mrtvo je i ni za što. To isto vrijedi i o 
udovima tajanstvenoga tijela Hristova, sv. Crkve. Ko¬ 
ji ne jede od zajedničkoga kruha (Pričest), mora um¬ 
rijeti i postaje mrtvo udo, koje smeta. Tu je razlog 
u pomanjkanju zajedničkoga jela — da je nestalo 
prve kršćanske ljubavi. 

Ovih molitava — Općenita Isdovijed i Gospo¬ 
de, nisam dostojan, jer je ponavljanje onoga, što se 
već molilo, u starini nije bilo. Vjernici su se pričeš- 
ćivali odmah poslije svećenika bez ovih današnjih mo¬ 
litava. Te molitve su se molile kod pr vatne sv. pri¬ 
česti i izvan sv. Mise, pa su tokom vremena došle i 
u samu liturgiju. 

Pod sv. Misom se ne smije dijeliti sv. pričest 
pučkim jezikom, nego samo latinskim, dok se to smi¬ 
je izvan sv. Mise. 

Sv. Crkva, a naročito časni sluga Božji papa 
Pio X., živo želi i preporuča, da vjernici idu na sv. 
pričest pod sv. Misom, ako prisustvuju Žrtvi. Ići na 
\sv. pričest prije ili poslije sv. Mise je izuzetak. Oni, 
koji paze samo na to, da se što dostojnije pričeste 
i\zahvale, a sv. Misa im je samo prilika za sv. pri¬ 
čest, ponašaju se kao oni ljudi, koji idu prijatelju 
čestitati slavu samo zato, što će biti podvoreni jelom i 
piloVn. Odredbe časnoga Pija X. glede pričesti poš¬ 
tuju,' a ne obaziru se na ono, što je rekao o sv. 
Misi. Sv. pričest im je glavno, a sv. Misa sporedno. 
Središte njihove pobožnosti je njihova duhovna korist, 
a ne slava Božja. Kad se svećenik pričestio prije Mi¬ 
se? 

Njihov prvi dio Mise je Pričest mjesto posljed¬ 
nji. Pričest prije sv. Mise ih upravo smeta, da ne 
mogu pratiti sv. Službu i rade sve protivno nego li- 
turg na oltaru. Misne molitve se ne obistinjuju. Jedu 
od plodova drveta, koje još nije procvalo. Glavna 
misao žrtve i pričesti, da smo Bogu dali dar, a on 
nama uzvratio, nije oživotvorena. Kod njih se ne is- 
punjuju riječi: Uzmite i jedite. 

Ako pratimo sv. Misu, nije nužno iz molitveni¬ 
ka moliti molitve — prije i poslije sv. pričesti, jer 
su te molitve već uključene u misnim molitvama. 

Napose žele da se pričeste prije sv. Mise oni, 
koji nemaju vremena da obave zahvalu poslije sv. 
pričesti, jer da ta mora trajati najmanje četvrt sata, 
a njima se žuri, da mogu poslije Mise odmah kući. 
Zahvaljivati se četvrt sata poslije sv. Pričesti vrijed¬ 
no je svake hvale i žive preporuke, to traži pobož- 
nost, a gdjegdje i običaj po redovničkim kućama. 
No to je privatna pobožnost, a nije crkvena, liturgij¬ 
ska. Liturgija je u zahvali veoma kratka; sv. Crkva 
želi više, da naš život cijeloga dana bude zahvala. 

Nedosljedno je, da se krši liturgija za volju privatne 
pobožnosti. Da su se pričestili pod sv. Misom pak 
poslije sv. Mise odmah išli kući, imali bi više duho¬ 
vne koristi, nego kad su se pričestili prije Mise i pod 
sv. Misom se cijelo vrijeme zahvaljivali. Prije se srni-/ 
je ispustiti privatna pobožnost, makar bila i propisa/ 
na kakvim pravilama, nego crkvena pobožnost. Mog¬ 
la bi sv. Crkva o njima kazati: Vi za volju svoje do- 
božnosti i tobožnje duhovne koristi, koju ipak ne po¬ 
stizavate, kršite moje odredbe i želje. U takvom /slu¬ 
čaju, ako se ne zahvaljuje četvrt sata, to je izuzetak, 
a sv. pričest pravilo, ako se pričešćuje prije sv. Mi¬ 
se, onda je zahvala pravilo, a sv. Pričest izuzetak. 

Pričest poslije sv. Mise gdjegod se može čak 
i svjetovati. Na pr. kad je mnogo pričesnika, onda 
se pričeste samo klerici, časne sestre ili članovi ko¬ 
jega društva, čija je sv. Misa, a sve se druge ostavi, 
pa se pričeste poslije sv. Mise, da dugo ne mora¬ 
ju čekati na svršetak Mise oni, koji ne idu na sv. 
pričest. 

Preporučuje se da oni, koji se pričešćuju čes¬ 
to ili svaki dan, da se pričešćuju sv. Hostijama, 
koje su posvećene baš kod one sv. Mise, koju oni 
slušaju. Broj svagdanjih pričesnika je po prilici poz- 
nat, pogotovo po samostanima i zavodima, a moglo 
bi ih se i prebrojiti, i toliko i koju više česticu da 
uzme liturg sa sobom k oltaru. 

Kod pričešćenja vlada red: najprije idu klerici, 
redovnici, (smiju ići na pričest u svetištu kod olta¬ 
ra, a drugi nitko, ni časne sestre redovnice), onda re¬ 
dovnice, članovi kojeg društva, škola, koji imadu za¬ 
jedničku pričest, muškarci i žene. Svi se moraju pri- 
češćivati kod pričesnoga stola (ograde). Tu mora bi¬ 
ci stolnjak, platno, uz to još i plitica, koju si vjerni- 
ti dodavaju ili je nosi podvornik. S pliticom se mora 

dijeliti sv. pričest, a služi u svrhu, ne da ne padne sv. 
Hostija, nego da ne padaju na tle mrvice, koje su na 
platnu nevidljive. Pliticu svećenik poslije Pričesti ot¬ 
rese u kalež. 

Vjernici primaju sv, pričest samo pod prilikom kru¬ 
ha. Da je dovoljna pričest pod jednom prilikom, ima¬ 
mo za to svjedočanstva iz najstarijih kršćanskih vre¬ 
mena, pa je to u Zapadnoj Crkvi postalo pravilom 
iz poštovanja prema presvetoj Krvi, koja bi se lako 
mogla proliti i oskvrnuti. Taj običaj je učinio zako¬ 
nom crkveni sabor u Kostancu (1414.—1418.) i pono¬ 
vno potvrdio sabor tridentski (1545. —1563.) 

Sv. Pričest završuje se čišćenjem kaleža i prs¬ 
tiju, koji su došli u doticaj s presv. Hostijom. To se 
čini zato, da u kaležu ne ostane ni jedna kapljica 
presvete Krvi, a na prstima ni jedna čestica. Najpri¬ 
je se kalež opere vinom a svećenik ili liturg moli 
kod toga: 

Sto ustima primismo, Gospode, da prihvatimo čistom pa¬ 
meću; i od dara vremenitoga neka nam bude lijek vjekoviti. 

Zatim opere prste i kalež vinom i vcdom i ispi¬ 
je moleći: 

Tijelo tvoje, Gospode, koje primili, i krv, koju sam pio, ne¬ 
ka prione za srce moje, i podaj, da u meni ne ostane ljaga beza¬ 
konja; koga potkrijepiše čiste i svete Tajne; koji živiš, i kraljuješ u 
vijeke vjekova. Amen. 

Ove molitve moli svećenik i u ime onih, koji 
su se pričestili. 

U Njemačkoj kod pranja kaleža ili ablucije sve¬ 
ćenik se još vlažnim prstima dotakao očiju i drugih 
dijelova tijela, i drugih ljudi, koji su to tražili, iz vje¬ 
re da je Euharistija moćna čuvati nas i od tjelesnoga 
zla. Iz istoga razloga dolaze vjernici u Slavoniji, Bos¬ 
ni i Hercegovini, da ih se svećenik, pogotovo boles¬ 
nika, poslije Mise, kad se svlači, dotakne misnim 
odijelom. 

Pr.'česna (pjesma). 

Kad su vjernici u procesiji išli na sv. pričest 
pjevao se jedan psalam sa antifonom (pripjevom), da 
se ispuni vrijeme i umnoži pobožnost. U 4. vijeku su 
pjevali 33. psalam radi riječi: dođite i vidite, kako je ■ 
sladak Gospod. 

Danas je psalam otpao, pa je ostala sama an- 
tifona kao kod Prikazanja. 

U toj antifoni, koju danas zovemo: pričest ili 
pričesna (pjesma naime, komunio) ižražena je misao 
crkvene godine, ili blagdana ili crkve, gdje je bila 
služba Božja, koja da vlada vjernicima kod primanja 
sv. pričesti, ujedno veže Misu vjernih s njezinim za¬ 
vršetkom, koji je sličan katekumenskoj misi. 

Na uskrsni ponedjeljak glasi: Uskrsnu Gospod 
i pokaza se Petra, aleluja. (Bili su sakupljeni u crkvi 
sv. Petra i katekumenska liturgija taj dan ističe sv. 
Petra.) 

Za pričesnu molitvu obično su uzete riječi iz 
sv. Evangjelja, ili se nastavlja misao, koja vlada Ula¬ 
zom i Prikazanjem. Najstarije su Pričesne (pjesme) 
jednake Ulazu. 

Dok su vjernici pričesnu pjevali, svećenik je 
nije molio. Kad su nastale privatne Mise, morao je 
sam pjevati ili čitati, kada se pričestio. Tako ga i 
danas vidimo, da kako je pospremio kalež ide knji¬ 
zi i nešto pročita vrlo kratko. To je pročitao Pričes¬ 
nu molitvicu, koju su u starini vjernici pjevali. 

Pričesna se mora pjevati kod pjevane službe. 
Ako se ne zna, neka je organista latinski jednakim 
glasom čita. Ako i to ne zna, neka je pročita iz 
Knievvaldovoga misala. 

Pričesnu imadu sve liturgije, Istočna Crkva pje¬ 
va 33. psalam. 

Kod papinske sv. Mise opet pjevaju čitav psa¬ 
lam kod Pričesti i Prikazanja, a ne samo antifonu. 

Popričesna (molitva). 

Popričesna molitva stoji u uskoj vezi sa pričeš- 
ću, kako joj kaže već samo ime. Ona je završetak 
trećega dijela Mise vjernih. Sastavljena je baš kao i 
skupna molitva. (Dominus vobiskum; Oremus... per 
omnia sekula sekulorum. Amen.) Istočne liturgije iz¬ 
riču više zahvalu za sv. pričest, dok u zapadnoj li¬ 
turgiji više se moli za plodove i djelovanje sv. pri¬ 
česti u nama. 

Na Uskrsni Ponedjeljak glasi: Gospodsvama 1 sDukom 
tvojim. Pomolimo se: Ulij nam, Gospode, duha ljubavi svoje, da 
složne učiniš blagošću svojom, koje si nasitio uskrsnim otajstvima. 
Po Gospodu našem Isukrstu Sinu tvojem, koji s Tobom živi i kra- 
Ijuje u jedinstvu Duha Svetoga Bog po sve vijeke vjekova. Amen. 

Nekada je bila popričesna molitva: Što ustima 
primismo, koju danas moli, kada pere kalež. 

Svršetak sv. Mise. 

Kad je svećenik izmolio popričesnu molitvu cjeli¬ 
va oltar i pozdravi vjernike: 

Gospod s vama. I s duhom tvojim. 

I otpušta ih svečano (u svečanoj Misi đakon:) 

Idite, svršeno je; na Uskrs doda: Aleluja — Bogu hvala. 

Ite, missa est 4 Deo gracias. (Aleluja). 

Prije nego će otpustiti vjernike kući, sagne se 
k žrtveniku i moli: 

Neka ti bude milo (placeat) sveta Trojico, djelo službe moje 
i podaj, da žrtva, što je prinesoh očima tvojega Veličanstva bu¬ 
de prijatna tebi, a meni i svima, za koje sam je prinesao, bude za 
mir. Po Hristu Gospodu našemu. Amen. 

Poljubi oltar, kao da od njega želi uzeti sve 
dobro za sebe i za vjernike. Onda podigne oči i ru¬ 
ke k nebu, kao da hoće, le i odanle siđe sav blagos¬ 
lov na sakupljeni narod, i tada blagoslovi puk govoreći: 

Blagoslovio vas svemogući Bog f Otac i Sin i 
Duh Sveti Amen. 

Ode na evanđeosku stranu i čita posljednje 
Evanđelje: 

Gospod s vama. — I s duhom tvojim, — Početak sv. Evan¬ 
đelja po Ivanu. . . — Slava Tebi, Gospode! 

U početku bijaše Riječ (Logos), i Riječ bijaše u Boga, i Bog 
bijaše Riječ. Ova bijaše u početku u Bog i. Sve je kroz nju pos¬ 
talo, i bez Nje nije ništa postalo, što je postalo. U 
njoj bijaše život, i život bijaše svjetlost ljudima. I svjetlost u 
tami svjetli i tama je ne obuze. Poslan bi čovjek od Boga, koje¬ 
mu bijaše ime Ivan. Ovaj dođe za svjedočanstvo, da svjedoči za 
svjetlost da svi vjeruju. On ne bješe svjetlost, nego da svjedoči 
za svjetlost. Bijaše svjetlost istinita, koja obasjava svakoga čovjeka, 
koji dolazi na ovaj svijet. Na svijetu bješe, i svijet kroza nj posta, 
i svijet Ga ne pozna. K svojima dođe, i svoji ga ne primiše. A 
koji Ga primiše, dade im vlast, da budu sinovi Božji, onima koji 
vjeruju u ime Njegovo, koji se ne rodiše od krvi, ni od požude 
pohote tjelesne, ni od pohote muževlje, nego od Boga. / Riječ 
tijelom (čovjekom) postade i prebiva među nama ) i vidjesmo sla¬ 
vu Njegovu, slavu kao Jedinorođenoga od Oca, puna milosti i is¬ 
tine. — Bogu hvala. 

U javnom životu staroga svijeta bio je običaj, 
da su se javne skupštine svečano zaključivale. Litur¬ 
gija je taj običaj zadržala, pa svoju skupštinu Ekle- 
z'ju, zbor, svečano zaključuje: Ite, misa est. Ite, zna¬ 
či idite, misa est — raspušten je ili gotov današnji 
naš sastanak. Vjerojatno bi moralo glasiti: Ite, misa 
est Eklezia. Eklezia je crkva, skupština, sakupljeni 
vjernici, dakle — raspušta se crkva to j. skupština. 
Misa je bila posljednja riječ u liturgiji, pa su njome 
već u 5. ili 6. vijeku prozvali cijelu liturgiju. Sve, što 
slijedi poslije — misa est — jest kasniji dodatak. 

Kad su pak počeli po samostanima čitati sv. 
Mise po radnim danima, i nitko nije bio prisutan 
osim redovnika, koji su poslije liturgije još molili 
časove, nije svećenik imao kome kazati: Idite kući, 
svršeno je, pa je mjesto — ite misa est — pozvao 
braću na molenje časova riječima: 

Benedikamus Domino. Blagoslovimo Gospoda. U 
pokorničke dane je tako pozivao vjernike, da ustraju 
u molitvi. Zato još i danas na pokorničke dane, 
kad je Služba u ljubičastoj boji, i kad nema Gloriai 
pjeva se Benedikamus Domino. 

U crnim Misama: Rekvieskant in pače. Neka po- 
činu u miru. Amen. 

U 11. vijeku se javlja molitva: Neka ti bude 
milo ili Placeat, koja je posljednje i zaključno prika¬ 
zanje sv. Žrtve presv. Trojstvu; molila se poslije bla- 

goslova. 

Blagoslov je nasljedovanje sv. Pape, koji je os¬ 
tavljajući oltar dijelio blagoslov prisutnima. Taj obi¬ 
čaj poprimiše biskupi, udomaćio se i kod svećenika 
i tako je postao dijelom Liturgije. On je blagoslovi- 
na, da vjernicima osigura plodove žrtve. 

Dijelili su ga patenom, kaležem, korporalom. 
Svećenik ga dijeli jednim znakom sv. križa, a biskup 
sa tri križa. Negdje su ga dijelili na sve četiri stra¬ 
ne, navlastito od proljetnoga do jesenskoga Križeva 
(3/V. —14./1X.) za blagoslov polja. 

Riječima u početku Evanđelja po Ivanu pripisiva¬ 
li su vjernici posebnu moć i djelovanje u nevoljama. 
Napisali ga na pergamenu i nosili oko vrata, molili 
ga nad bolesnicima. Početak Ivanova Evanđelja 
bio je po prilici ono, što je danas: Sikveris (molitva 
sv. Antunu). Kako vjernici danas dolaze, da se na 
njihovu nakanu pjeva: Sikveris, ili mole Očenaš, tako 
su nekad tražili, da svećenik na njihovu nakanu 
moli početak Ivanova Evanđelja. Tu dužnost su znali 
svećenici svršavati odmah poslije Mise, i tako je 
tekom vremena postalo dijelom sv. Mise. 

Pojedinačno se to Evanđelje molilo već u 13. 
vijeku i to putem od oltara u sakristiju, kako to još 
danas čini biskup. Istom papa Pijo V. (1570.) učinio 



ga stalnim dijelom sv. Mise i naredio da se čita kod 
oltara. To Evanđelje bo prikazuje Spasitelja kao pra¬ 
voga Boga i pravoga čovjeka, kao izvor nadnarav¬ 
noga života duše naše. Ono je zahvalno ispovijeda¬ 
nje vjere, da je utjelovljena Riječ Očeva puna milos¬ 
ti i istine prebivala među nama na oltaru i prebiva 
po Pričesti u našoj duši. Klekne kod riječi: I Riječ 
tijelom postade. 

Još i danas to Evanđelje molimo nad bolesnom 
djecom; molilo se kod procesija na Tijelovo, Marko¬ 
vo. 

Posljednjega Evanđelja nemaju istočne liturgije. 

Ite, idite, reče svećenik vjernicima. A kamo da 
idu? Svaki u svoju ulicu, u svoju kuću, k svojoj 
obitelji, k svom poslu, k svojim brigama, križevima. 
Ali kako sasma drugačiji odlaze, nego što su na sas¬ 
tanak došli! 

U uskoj duhovnoj vezi išli su sa svojom bra¬ 
ćom po vjeri Hristu, vidjeli su Hrista u svojoj žrtvi 
otkupljenja na oltaru, istoga Hrista primiše u svoju 
dušu, osjećaju se usko vezani sa svim Gospodnjim 
udovima, sa svima vjernicima. Svoje osjećaje i misli 
privesti će sad u život. Vjernost u zvanju i ljubavi 
prema bližnjemu jest neposredni plod sv. Žrtve. 

„Potom se pozna da ste moji učenici, ako se 
ljubite međusobno." 

Kad je Viktor Emanuel 1. 20. septembra 1870. 
oteo Svetoj Stolici Rim i time oteščao kršćanima 
slobodni saobraćaj sa sv. Ocem Papom, odredio je 
Pijo IX. da se poslije tihe sv. Mise moli jedan Oče¬ 
naš i Zdravomarija u svrhu oslobođenja "sv. Crkve. 

No Gospod je dopustio, da je protivnik Božji i 
Crkve Božje sve više jačao. Slobodna zjdarija upr¬ 
la je svom snagom, da koje očitim nasiljem, koje taj¬ 
nim spletkama zatre kraljevstvo Božje na zemlji. Za¬ 

to naloži Leo XIII. da se poslije tihe sv. Mise kle¬ 
čeći moli tri puta Zdravo Marijo, za tim Zdravo kra- 
jice, molitva sv. Josipu, zaštitniku Crkve i molitva 
Mihovilu arkanđelu, da nas brani i zaštićuje od utje¬ 
caja nečastivoga duha. Obdario je tu molitvu opros- 
tom od 300 dana. Pijo X. dodao je još zaziv: Pres¬ 
veto Srce Isusovo, smiluj nam se! Oprost 7 godina. 

Kako je Papa Pijo XI. sklopio s Italijom ugo¬ 
vor i konkordat, u glavnom je prestao razlog ovim 
molitvama, pa je Sv. Otac promjenio nakanu. Danas 
se te molitve mole za Rusiju. 

Mole se samo kod privatnih Misa, koje nisu 
skopčane s nikakvom svečanosti ili kojom dužnosti. 

U stara su vremena služili samo jednu sv. Mi¬ 
su na dan, kako je danas na Veliki Četvrtak, i to 
oko 9 sati, jer je taj sat išao Isus na muku, bio su¬ 
đen, raspet; u 9 sati je došao i Duh Sveti. 

Na onom oltaru, gdje je služio biskup, isti dan 
poslije biskupa nije smio svećenik služiti. 

Kasnije je došlo u običaj, da je jedan svećenik 
u jednom danu služio više sv. misa, što je danas 
dopušteno samo na Božić i Dušni dan, kada sveće¬ 
nik smije čitati tri sv. mise. Smije također služiti dvi¬ 
je po nedjeljama i zapovjedanim blagdanima, ako je 
potreba, uz dopust biskupov. 

U srednjem vijeku kada nisu smjeli čitati na 
dan po više sv. Misa, služili su onda takozvane — 
suhe mise (misa sika), to j. čitali su Misu do Evan¬ 
đelja, a glavne bi dijelove ispustili. Primjer suhe mise 
imamo na Cvjetnicu kod blagoslova grančica. 

Uz suhe mise bile su još i mise: bifaciata, tri- 
faciata, kvadrifaciata. 

Svi su se dijelovi mise čitali dva, tri, četiri puta 
osim kanona i pričesti. Taj se običaj uzdržavao do 
15. vijeka. 

Istočna Crkva. Sv. Pričest. Najvažniji dio litur¬ 
gije je svršen. Sad još ostaje, da se vjernici pričes- 
te. Liturg moli, da Gospod primi te posvećene daro¬ 
ve, a da nam dade svoje darove, to jest, da nam pod¬ 
miri potrebe. Sveć.: „Vsja svjatija pomjanuvše, pakf 
i paki mirom Gospodu pomolimsja". „Gospodi pomi- 
luj“ (Ektenija prozbena.) Za tim se čita molitva Gos¬ 
podnja, jer ako smo čisti, slobodno smijemo izgovo¬ 
riti molitvu, koju nas je Gospod učio, a takvi smije¬ 
mo pristupiti sv. Tajnama. 

Sveć.: „1 spodobi nas Vladiko so derznovenijem 
neosuždenno smjeti prizivati tebe nebesnago Boga 
Otca, i glagolati: „Otče naš, iže jesi na nebesjeh, 
da svjatitsja imja tvoje; da priidet carstvije tvoje; da 
budet volja Tvoja, jako na nebesi i na zemli. 

„Hljeb naš nasuščnij dažd nam dnes, i ostavi 
nam dolgi našja, jakože i mi ostavljajem dolžnikom 
našim, i ne v’ vedi nas vo iskušenije, no izbavi nas. 
ot lukavago". — „Jako tvoje jest carstvo, i sila i sla¬ 
va, Otca i Sina i svjatago Duha, ninje i prisno, i vo 
vjeki vjekov.« ,,Amin“. — Podijeli blagoslov: Mir f 
vsjem“. ,,I duhovi tvojemu“. 

Sveć. „Glavi vaša Gospodevi priklonite". Narod: 
„Tebje Gospodi". Svećenik tiho moli za naše potre¬ 
be, dok se pognutim glavama pjeva: „Tebje Gospo¬ 
di" i ,,Amin“. U to vrijeme uzme podvornik u lijevu 
ruku tanjurčić s ručnikom, a u desnu posudicu s vo¬ 
dom i izlijeva na prste svećenika. 

Zatim podiže sa diskosa sv. Tijelo Hristovo govo¬ 
reći: „Vonmim! Svjataja svjatim". Podvornik zvoni 
tri puta. Dizanje u vis Tijela Hristova označuje diza¬ 
nje Hrista na križ, a riječi: „Svjataja". . ., da se Sve¬ 
tinja daje samo svetima, to jest čistima. Uvjereni, da 
je samo jedini Bog bezgriješan, a mi svi griješni, ra¬ 
di čega želimo da se baš primanjem sv. Tajne očis- 

timo od grijeha, kao u svoju obranu odgovaramo: 
„Jedin svjat, jedin Gospod, Isus Hristos vo slavu Boga 
Otca. Amin". Neposredno zatim pjeva se — Pričas- 
ten — (u nedjelju: Hvalite Gospoda s nebes). 

Dok se pjeva pričesni stih, pričešćuje se sveće¬ 
nik u oltaru. Prelomi sv. Agnec uz molitvu na četiri 
dijela: 1C, XC, NI, KA. Dio s natpisom IC spušta u 
kalež, da se sjedini Tijelo Hristovo s Krvlju. Sa dije¬ 
lom XC pričesti se svećenik. Zatim uzima kalež i pi¬ 
je iz njega. Nakon sv. pričesti otvara svećenik carske 
dveri i pokazujući narodu sv. kalež govori: „So stra¬ 
hom Božijim i so vjeroju pristupite". Podvornik zvoni 
tri puta. To označuje, da je Hrist uskrsnuo, javio se 
učenicima. Vjernici pozdravljaju Uskrslog radosnim 
usklikom: „Blagosloven grjadij vo imja Gospodnje, 
Bog Gospod i javisja nam". Ako vjernici pristupaju 
k sv. Pričesti, svećenik moli: „Vjeruju Gospodi i is- 
povjeduju". Narod se pričešćuje dijelovima sv. Agneca 
NI, KA. Vjernike pričešća kašičicom iz kaleža. Za 
Pričesti se pjeva: „Tjelo Hristovo prijmite, istočnika 
bezsmertnago vkusite". 

Poslije Pričesti svećenik sa svetim Tajnama 
blagosilja narod: „Spasi Bože ljudi tvoja f i blago¬ 
slovi dostojanije tvoje". Podvornik zvoni tri puta. Na¬ 
rod radosno nabrajajući sva ukazana mu dobročin¬ 
stva odgovara: „Vidjehom svjet istinnij, i prijahom 
Duha nebesnago, obrjetohom vjeru istinnuju, neraz- 
djelnjej Trojicje poklanjajemsja, ta bo nas spasla jest". 

Vrativši se sv. prijestolju okadi sv. darove i opet 
ih sve pokazuje narodu posljednji put sjećajući nas, 
kako se Hrist posljednji put javio apostolima i kako 
se uznio na nebo, te svećenik kao da i sam odmiče 
sa Hristom na nebo, govori tiho: „Blagosloven Bog 
naš", i kao da tek svršetak te hvale dopire do zemlje kroz 
carske dveri, okrene se k narodu glasno govoreći: 


TINODl Liturgija. 

„Vsegda, ninje, i prisno, vo vjeki vjekov.“ Pod- 
vornik zvoni tri puta, a iza toga ulijeva u kalež po* 
najprije vino, a poslije vino i vodu na prste svećeni¬ 
ka. Narod potvrdi molitvu: ,,Amin“, te pjeva blago- 
darstvenu pjesmu: „Da ispolnjatsja usta našja hvale- 
nija tvojego Gospodi jako da pojem slavu tvoju. . .. 
„Nek se ispune usta naša hvale Tvoje, Gospode,, da 
pojemo slavu Tvoju, što si nas udostojio da budemo 
učesnici svetih Tvojih Božanstvenih, besmrtnih i ži- 
votvornih Tajni: sačuvaj nas u Svojoj svetinji, da se 
cio dan poučavamo Tvojoj pravdi: Aliluja." 

Svršetak liturgije. Svećenik se zahvaljuje za sv. 
Pričest malom Jektenijom: „Prosti prijemše, božestve- 
nija, prečistija bezsmertnija, prenebesnija i životvor- 
jašč'ja, strasnija Hristovi Tajni, dostojno blagodarim 
Gospoda". „Gospodi pomiluj." 

Poslije male Ektenije čita se zaamvona molitva, 
kojom se vjernici spremaju na izlazak iz hrama; a 
pošto se čita iza amvona, zove se zaamvonka: „Bla- 
goslovljajaj blagoslovjaščija tja Gospodi, i osvjašča- 
jaj na tja upovajuščija, spasi ljudi tvoja i blago. . . 

Na nju narod odgovara: ,,Am'n.“ i „Budi imja Gos- 
podne blagoslovenno ot ninje i do vjeka“ (tri puta). 

Sveć. okrenuvši -se prema narodu blagosilja s 
Carskih dveri: „Blagoslovenije Gospodne f na vas, 
togo blagodatiju i čelovjekoljubijem, vsegda, ninje i 
prisno, i vo vjek vjekov“. ,,Amin.“ 

Sveć. ,,Premudrost.“ Narod: „Čestnejšuju Heru- 
vim. . . tja veličajem." Sveć. „Slavo tebje, Hriste Bo¬ 
že, upovanije naše, slava tebje." Narod: „Slava Ot- 
cu. . . Gespodi pomiluj" (tri puta). 

(Sveć. u nedjelju: Voskresij iz mertvih, Hristos 
istinnij:) 

Poslije otpusta dijeli vjernicima ostatke od pros¬ 
tora, iz kojih je na proskomidiji vadio dijelove. Ti 

se ostaci zovu — antidor (zamjena darova) i anafo- 
ra (prinos). Isprva se davao antidor onim kršćanima, 
koji se nisu pričestili, a danas se daje svima u spo¬ 
men na zajedničke večere, koje su kršćani držali pos¬ 
lije sv. Liturgije (večere ljubavi — agape). — 

Mozarabska [španjoljska] liturgija. 

Svećenik dođe u sakristiju, uz molitvu opere 
ruke, klekne pred crkveno odijelo i moli 4 Zdr. M. 
Odijelo je kao u rimskoj Crkvi te ima i ista imena. 

Kod svakoga komadića odijela, prije nego ga stavi 
na sebe, načini nad njim križ i moli približno isto 
kao u rimskoj liturgiji. 

Obučen još u sakristiji počne: Oče, sagriješili, 
i t. d. i Kyrie, Kriste, Kyrie elejson. Došavši k oltaru 
još na stubama moli jednu Zdr. M. i moli molitve, 
slično našim pristupnim molitvama. 

Pristupi k oltaru, najprije prekriži (in nomine P. 
etc) i poljubi mjesto, gdje je načinio križ, moli an- 
tifonu Salve sancta Crux, slavi križ, jer će se obno¬ 
viti žrtva na križu. Rasprostre korporal, moh: Attoli- 
te portas, principes, vestras et introibit rex gloriae. 
Otare kalež, ulije vina, moli: Misce, quaesumus Dne 
in calice isto, quod manavit ex latere tuo, ut fiat in 
remissionem peccatorum nostrorum. Amen. Blagoslo¬ 
vi vodu i primješa k vinu. Stavi hostiju na patenu, 
nju na kalež, pokrije palom (fiola), sve pokrije velu- 
mom. Pripravljanje darova na početku imadu i Domi¬ 
nikanci. ' 

Na«em Uvodu (introit) odgovara njihov Officium. 
Od strane dođe u sredinu, zapjeva: per omnia seku- 
la sekulorum —Gloria, pjevači nastave in ekscelzis 
Deo, et in tera paks, sasma jednako kao kod nas. U 
nedjelju sv. Ivana Krstitelja mjesto gloria: Blagoslo- 

ven G. B. Izraelov. Ponovo zapjeva: per omnia . . . . 
Sad dolazi: Molitva (skupna molitva). Prva Poslani¬ 
ca, prije koje pozdravi puk: Dominus sit semper vo- 
biscum. Obično su dvije Poslanice, iza njih Evanđe¬ 
lje. Kod Prikazanja prikazuje istim redom kao u- 
rimskoj liturgiji nz molitve, koje su različne od na¬ 
ših. Mjesto Orate fratres: Pomozite me braćo vašim 
molitvama. Opere ruke, u sredini moli dulju molitvu:. 
Accedam . . . 

Uzdignutim rukama: Oremus i tri put Svet i 
moli više molitava i daje poljubac mira. Raširenim 
rukama nad kaležom moli: Aures ad Dominum (uši 
ka Gospodu) i sursum korda. Na oboje se odgovori: 
Habemus ad Dominum, tad uzdignutim rukama pje¬ 
va Prefaciju, koja se zove lllatio (ilacija) i svaki dan 
je druga. Svršava sa Svet. 

Sad dođu molitve slične našem Kanonu: Ades- 
to Jesu bone. Riječi kod Pretvorbe su kao u rimsko 
liturgiji, pretvorivši obje prilike, metne sv. Hostiju na 
kalež i digne. Neposredno svršiv kanon uzme sv. 
Hostiju s patene, drži je nad kaležem i pjeva: Do¬ 
minus sit semper vobiskum: Fidem, quam korde kre- 
dimus, ore autem dikamus. Sad mole Vjerovanje i 
cijelo vrijeme drži sv. Hostiju nad kaležem tako viso¬ 
ko, da je vjernici mogu vidjeti. Odmah prelomi sv. 
Hostiju, najprije u dvije polovice, zatim prvu polu 
na pet komadića, drugu na četiri. 

Položi ih na patenu ovim redom: 

1 

6 2 7 

3 8 

4 9 

5 

Svaki komadić ima na sebi napis 1 corporatio 
(incarnatio), 2 nativitas. 3 circumcisio, 4 apparitia 

^epiphania), 5 passio, 6 mors, 7 resurrectio, 8 gloria, 
9 regnum. 

Za tim je tiho spomen živih i uvod u Oče naš. 
Česticu 9 drži nad kaležem i govori: Sveto Svetima — 
i spusti u kalež. Đakon upozori na blagoslov: Hu- 
miliate — svećenik: Dnus sit semper vobiscum. Pri¬ 
pravna molitva za sv. Pričest. Česticu 8 drži u ruci i 
čini spomen mrtvih. Pričesti se sa 8. i onda s ostali¬ 
ma česticama. Dođe sad Postcommunio kao kod nas. 
Mjesto: Ite missa est — Solemnia comp'eta sunt in 
nomine Domini nostri Jesu Christi, votum nostrum 
sit acceptum cum pače. Deo gratias. Blagoslov i Sal¬ 
ve Regina. 

Liturgija ambrozijanska ili milanska. 

U Pristupu mjesto Judica Confitemini Dno, 
quoniam bonus, Confiteor. Introit (ingressa). Sto¬ 
ji na istom mjestu i ne okrene se k narodu: Dnus 
vobiscum, Gloria. (Prije Benedictus); tri put Kirie, 
nema Christe elejson. Dnus vobiscum, molitva 
te dvije Poslanice. Evanđelje kao kod nas. Opet 
Dnus v. i tri put Kirie. Dnus vob. i oratio super sin- 
donem. Prikazanje slično našemu. Vjerovanje. Dnus 
vob. i oratio super oblata (naša secreta). Prefacija u 
svakoj misi druga. Kanon sličan rimskome. 

Prije — quam pateretur — pere ruke. Fractio 
et comnixtio, onda Pater noster. Molitva za mir. Da¬ 
lje sve slično kao kod nas. Transitorium naše com- 
munio. Postcommunio. Dnus vob. i triput Kirie. Mje¬ 
sto: Ite missa est — Procedamus in pače, dalje sve 
kao u rimskoj liturgiji. 

Dominikanska liturgija. 

Dominikanska liturgija potiče već od samoga 
sv. Dominika, koja je usavršena pod vrhovnim pog- 

lavarom Reda, generalom Humbertom de Romanis 
(1254.—1263.). 

U pristupu — Confitemini mjesto Judica, svrši 
sa — Adjutorium nostrum. Introit zove se Officium. 
Gloria, Kredo zapjeva u sredini, ali moli dalje na stra¬ 
ni. U svečanoj Misi celebrant sjedeći čita Poslanicu 
i Evanđelje. Zatim se pripravlja kalež, kod privatne 
Službe na početku. Nema — Munda cor. Za čitanje 
Evanđelja nosi se križ sa zastavicom. Oba Prikazanja 
istodobno s jednom formulom: 

Suscipe s. Trinitas, sad pranje ruku i moli tri verza 
psalma 25. (6—9), bez Slava Ocu — onda: In špiri¬ 
tu humilitatis. Na: Orate fratres se ne odgovara. Od 
prefacije do Paks Domini kao u rimskoj liturgiji. Ne 
raširi ruke nad darovima kod: Hane igitur. Anamne¬ 
zu moli vrlo raširenim rukama. Prelomljenu sv. Hos¬ 
tiju drži neprastano u rukama do Pričesti. Kod Paks 
poljubi pločicu: Pax tibi et Ecclesiae sanetae Dei. 
Pripravna molitva samo: Dne Jesu Christe. Pričesti 
se sa ovim prilikama opet jednom formulom: Corpus 
et sanguis D. n. J. Chr. custodiat me. . . . 

Blagoslov: Benedictio Dei. . . . descendat. . . 
semper. Amen. 

* 

:ic * 

Crkva je izdala gledom na mjesto, vrijeme i 
druge prilike točno određene propise za svetu Žrtvu 
ili Misu. Ona strogo pazi da se Najsvetije obavlja 
sveto. Crkva u Liturgiji ne pozna malenkosti, sitnice; 
sve je veliko i uzvišeno, jer se odnosi na velikoga i 
uzvišenog Kralja neba i zemlje, koji je za nas sve u 
svetoj Žrtvi. 

Bog je punina svega, što opstoji i posuda sviju 
savršenosti. Zato posjeduje najsavršenije vrhovno 
pravo nad svim stvorovima. Sve to očituje euharistij— 
ska Žrtva na najsavršeniji način, jer je tu Bog — 

čovjek ujedno svećenik, koji žrtvuje i dar, koji se 
žrtvuje. Crkva uvijek običava sve molitve svršavati rije¬ 
čima: Po Gospodu našem Isusu Hristu, Sinu tvojem, 
per Dominum nostrum Jezum Kristum, Filium tuum . 

Jer je Bog Otac postavio Sina za posrednika 
između sebe i ljudi, to Crkva hoće sve samo po Si¬ 
nu; slavi Boga po Sinu, za sve Mu zahvaljuje po 
Sinu, daje naknadu, zadovoljštinu po Sinu, moli za 
sve duševne i tjelesne potrebe po Sinu. Nigdje se to 
tako jasno ne očituje kao u sv. Misi; zato je sv. Mi¬ 
sa po svojoj biti slavna, zahvalna, pomirbena i pros- 
bena Žrtva. 

Sve čine hvale i slave, sva djela, što ih obavlja¬ 
mo na slavu Božju, stavljamo na pliticu kod sv. Žr¬ 
tve; ona su po Bogu — čovjeku u sv. Žrtvi ople¬ 
menjena, pozlaćena i tako se prikazuju Ocu nebes¬ 
kom zajedno sa činima hvale i slave Njegova Sina. 

Neposredno pred pravim žrtvenim činom (Pret¬ 
vorbom) u prefaciji poziva svećenik vjernike: Hvalu 
uzdajmo Gospodu Bogu našemu. Gracias agamus Do¬ 
mino Deo nostro! Narod odgovara: Dostojno je i 
pravedno. Dignum et justum est. Na to svećenik na¬ 
stavi: Vere dignum.U istinu dostojno i pravedno jest, 
pravo i spasonosno, da vazda i svagdje zahvaljujemo 
Tebi. Vazda i svagdje moramo Bogu zahvaljivati, jer 
nema mjesta i vremena, kad ne bismo živjeli od Bo¬ 
žjih đobročinstava. Sve čine zahvalnosti valja da sku¬ 
pimo u jedno pa da ih kod Pretvorbe predamo Go¬ 
spodu: samo tako Bogu dostojno zahvaljujemo, da 
veće zahvalnosti od nas ne može tražiti nigdje i ni¬ 
kada, jer se vazda i svagdje obnavlja Žrtva Njegova 
Sina od istoka sunca do zapada. 

Unatoč našoj najboljoj volji uvijek ponovno po- 
činjamo grijehe i nesavršenosti. Zadovoljštinu može¬ 
mo pružati pred svim sa pomirbenom Žrtvom, jer se 





u sv. Misi nekrvno obnavlja ona ista Žrtva, koja je 
krvnim načinom prikazana Ocu za pomirenje grije¬ 
ha svega čovječanstva: za vrijeme Pretvorbe je na 
našim oltarima Jaganjac Božji, koji oduzima grijehe 
svijeta. Kaže se, što je učinjeno, učinjeno je, ne mo¬ 
že se načiniti neučinjenim. U neku ruku ovo ne vri¬ 
jedi ovdje. Sve, što smo pogriješili, možemo sv. Žr¬ 
tvom načiniti, kao da nije bilo učinjeno. Kod Pret¬ 
vorbe govorimo glasom samoga Sina Božjega: Primi, 
sveti Oče, svemogući vječni Bože, ovu neoskrnjenu 
Žrtvu, koju ja, nedostojni sluga tvoj, prinosim tebi, 
Bogu svojemu živome i istinome, za bezbrojne grije¬ 
he i uvrede i nemarnosti svoje i za sve, koji stoje 
okolo, a i za sve vjerne kršćane žive i mrtve: da 
meni i njima bude na spasenje u život vječni.— Tako 
budu sve rane, grijehom zadane našoj duši, preobra- 
žene ranama našega Gospoda; kao Njemu zadane ra¬ 
ne bile su uzrok njegovoj smrti, ali poslije uskrsnu¬ 
ća uzrok još veće slave: tako će i naše duševne ra¬ 
ne, koje zapravo tvore uzrok vječne smrti, po Božjem 
Janjetu biti uzrok našega vječnog života, ako ih skru¬ 
šeno okajemo. 

Sv. Žrtva je prosbena ili molitvena žrtva. Ko 
ne treba ništa od Boga? Nema naravnoga ni nadna¬ 
ravnoga dobra, što ne bi imalo svoj početak u Bogu. 
Najjače su, najuspješnije molitve, koje prinosimo Bo¬ 
gu po sv. Žrtvi; naše molitve su onda molitve samo¬ 
ga Boga — čovjeka. 

Sveta Misa sve pozlaćuje. Ako smo probudili 
koji dobar čin, to je on po Sinu prikazan Ocu i pos¬ 
tane bolji. Ako smo pogriješili: onda prepustimo na¬ 
še grijehe Gospodu i On nam za njih daje svoje 
milosti i nadnaravno blago. Ako smo mnoga dobra, 
što smo mogli učiniti, propustili, kod sv. Žrtve mo¬ 
limo, da Gospod ispuni sve praznine, nadomjesti 

svojim beskonačnim zaslugama, što nama manjka. 
Tako dobro postaje boljim, zlo u neku ruku dobrim, 
ravnodušno plemenitim, propušteno popravljenim i 
Spasitelj je u Euharistiji kao Žrtvi i Pričesti središte 
našega života i nastojanja, On je naše blago, naše 
nebo; zato Mu svaka čast i hvala odsad i dovijeka. 

U 14. vijeku nalazila se cvatuća kršćanska op¬ 
ćina na otoku Grenlandu. Iznenada nadođe strašno 
gonjenje kršćana. Veliki broj kršćana položilo je 
život za svoju vjeru. Osobito se progonilo svećen¬ 
stvo. Konačno je na otoku bio samo jedan svećenik, 
koji je neprepoznat ostao. Taj je preostale vjernike 
sakupljao oko sebe i prikazivao Žrtvu. Dođe i nje¬ 
mu posljednji čas. Tad je još jednom čitao sv. Mi¬ 
su i otišao na vječni počinak. Kršćani na Grenlan¬ 
du nemaju više svećenika ni sv. Mise! Nikad više 
ne će svanuti jutarnje sunce novozavjetne Žrtve na 
njihovim sniježnim poljanama. Što su učinili vjernici? 
Nešto predivna! Svake godine se svi kršćani iz oto¬ 
ka sabrali na jednom mjestu unatoč dugoga puta 
po snijegu i ledu. Tu su rasprostrli korporale, tje- 
lesnik, na kojem je posljednji svećenik čitao posljed¬ 
nju sv. Misu, gdje je posljednji put počivalo Tijelo i 
krv Hristova. Tu su pjevali i molili puni počitanja, 
zahvale i ljubavi . . . Vječno svjedočanstvo kako su 
uvelike cijenili sv. Misu. Vječna opomena svim 
kršćanima svih vremena i svih naroda, da cijene sv. 
Misu više nego sve na svijetu, nego jutarnje sunce. 

Na sv. Misu idu samo dobri ljudi. Kad bi svi 
išli k sv. Misi, svi bi bili dobri. Kako bi bilo lijepo 
na svijetu! Kako bi velika korist bila sv. Mise i za 
dižavu, i za ljudsko društvo već ovdje na zemlji! 






Sveti Sakramenti. 

Naši su oci, prvi kršćani, sve velike istine i 
čine kršćanskoga života, neshvatljive naravnom čov¬ 
jeku, nazivali grčkom riječi: Mysterium (mistorium) 

— Tajna. Latinska riječ za misterium ili tajnu je 
sakramentum (sakramenat). 

U rimskoj liturgiji naznačivali su se žrtveni 

darovi, kruh i vino, pretvoreni u Tijelo i krv Hristo- 
vu, riječju — Sakramenat, pa se još i danas tako 
zovu — presveti Oltarski Sakramenat. U kasnijem 
crkvenom razvitku nazvalo se riječju — sakramenat — 
sedam svetih čina ili radnja, kojima dobivamo mi¬ 
lost Božju. 

Sakramenat ili Tajna je vidljiv 
znak naređen od Isusa Hrista, ko¬ 
jim nam se daje nevidljiva milost 
i nutarnje posvećenje. 

Isus je naredio sedam svetih Tajna, da nam 
pomogne vjerovati, zapovijedi držati i spasiti se. 

Sv. Sakramenti jesu: Krštenje, Potvrda, 
Presveti Oltarski Sakramenat, Poko¬ 
ra, Sv. Pomazanje, Sveti Red, Ženidba. 

Podjeljivanje Sakramenata je bilo u uskoj vezi 
sa sv. Misom, a nekoji su još i danas. 

Istočna Crkva ne pozna riječi sakramenat nego 

— Tajna. Sv. Tajne naziva: Krštenje, Miropomazanje 
(Potvrda), Euharistija, Pokora, Jeleopomazanje (Sv. 
Pomast), Sv. Red, Ženidba. Nesjedinjena istočna 
crkva zove ih: Krštenje, Miropomazanje, Pričešće, 
Pokajanje, Sveštenstvo, Brak, Jeleosveštenje. 

Za Sakramenat ili Tajnu potreban je vidljiv 
znak (materija), jer su to radnje, kojima dobivamo' 
nevidljivu milost ili blagodat po vidljivim znacima. 
Ti vidljivi znaci su značenje i potvrda dobivene mi- 
iosti. Vidljiv znak su i one riječi (lik, forma), koje se 
kod dijeljenja sakramenata moraju bezuvjetno izgoriti. 

Samo jednom u životu mogu se primiti slijede¬ 
ći Sakramenti: Krštenje, Potvrda i Sv. Red; drugi 
više puta. - 

Dva sakramenta mogu primiti, koji su u teš¬ 
kom grijehu, gdje dobivaju milost, i to: Krštenje i 
Pokora, zato se ta dva Sakramenta zovu: Sakramen¬ 
ti mrtvih (t. j. ljudi duševno mrtvih). Ko prima os¬ 
talih pet Sakramenta, mora već imati u duši posvet- 
nu milost, zato se zovu: Sakramenti živih (t. j. ljudi, 
koji su duševno živi po milosti posvećujućoj). 

Krštenje. 

Dva svijeta se sastaju na vratima Svetišta: 
Crkva u kraljevskom sjaju svoje milosti, dijete ljud¬ 
sko sa znakovima grijeha na svojoj duši. 

Sveto Krštenje, vrata kršćanske vjere i vječno¬ 
ga života, stoji na prvome mjestu među sakramenti¬ 
ma Novoga Zavjeta. Da je ono u zbilji, ili barem u 
želji, potrebno za spasenje, svjedoči sama Istina: 
Ako se ko ne preporodi vodom i Duhom Svetim, ne 
može unići u kraljevstvo Božje (Iv. 3,5). 

Redoviti djelitelj krštenja je biskup, po proši¬ 
renju vjere svećenici i đakoni. U nuždi može krstiti 
svaki čovjek. 

U Francuskoj župske crkve u sjedištu biskupa 
nisu smjele krstiti do revolucije (1789.), u Italiji još 
danas uz neke izuzetke — (Ne minoretur sublimitas 
veneranda Pontificum). Mora se uvijek javiti bisku¬ 
pu, ako se hoće krstiti odrasli. 

U početku su stupali u Crkvu novoobraćenici, 
pa su se krstili u odrasloj dobi. 

Krštenju je predhodila duga priprava, zvana ka- 
tekumenat. 

Rok za Krštenje bio je Uskrs i Duhovi. Uskrs, 
jer se onda ispunile tajne, na koje smo kršteni. U 

Krštenju smo pokopali s Hristom staroga čovjeka i 
uskrsli na novi život. To predočuje uronjenje u vodu. 
Duhovi , jer je preporođenje u Duhu Svetom i jer je 
sv. Petar krstio na Duhove. Rjeđe je bio rok (termin) 
o Božiću i Ivanu Krstitelju. Na Istoku se već u dru¬ 
gom vijeku na Epifaniju (Bogojavljanje) slavilo Isu¬ 
sovo krštenje u Jordanu i rođenje Hristovo, zato je 
na Istoku bio rok Bogojavljenje (6. januara), koji se 
običaj proširio po Africi, Siciliji, Galiji, Španjolskoj 
i Irskoj. 

Još danas pobožni Grci i Rusi putuju u Pales¬ 
tinu, da 5. januara naveče na Jordanu proslave noć¬ 
nom svečanosti krštenje Isusovo. 

Jer se na Bogojavljanje slavilo i rođenje Hris¬ 
tovo, zato je na Zapadu i Božić postao rok za krš¬ 
tenje. Franački kralj Klodvig krstio se na Božić. 

Istok nije krstio na Duhove, jer nije vrijeme za 
post, držali su naime da je post nužna priprava za 
krštenje. 

Pod riječju — Uskrs — se razumjevalo i cijelo 
vrijeme od Uskrsa do Duhova, pa je to cijelo doba 
bilo rok krštenja. 

U katedralnim župskim crkvama ne smiju se 
krstiti zdrava djeca osam dana prije Velike Subote, 
da ih na Veliku Subotu može krstiti biskup po pro¬ 
pisanom obredniku. 

To bi se moglo savjetovati i običnim župskim 
crkvama. 

U apostolsko doba je bilo dosta, da su obraće¬ 
nici vjerovali da je Hrist od Boga poslani Spasitelj 
i Sin Božji. Kad se Crkva raširila, pokazala se potre¬ 
ba, da se kandidati, pripravnici za krštenje, priuče 
vjerskom životu, zato se već u drugom vijeku javlja 
pripravljanje za krštenje ili kate k u m enat.Svrha mu 
je bila, ne samo da se katekumeni, pripravnici, nau¬ 

če vjerske istine, nego da se priuče i kršćanskom 
životu, a za to je trebalo više vremena. Pripravljali 
su se učenjem, molitvom i postom. Trajao je za one 
koji su uživali dobar glas dvije godine, za poganske 
svećenike tri godine, za Židove osam mjeseci. 

Katekumenat se rascvao u 4. vijeku, kad je 
kršćanstvo postalo državna vjera. Prije je prelaz na 
kršćanstvo bio skopčan s pogibli za život i imetak, 
sad je to bila čast i korist. Zato su mnogi tražili 
krštenje, ne radi spasenja duše, nego radi koristi, 
zato je Crkva morala posvećivati veću brigu, koga 
će primiti. 

Bila je bliža i daljnja priprava. U daljnjoj pri¬ 
pravi nisu bili podvrženi strogostima kršćanskoga zako¬ 
na; živjeli su među vjernicima, uživali su sve koris¬ 
ti kršćanske zajednice, prisustvovali su bogosluženji- 
ma izuzev Mise vjernih, a zvali se slušajući. 
Nisu se baš žurili s krštenjem, već su ti polukršćani 
znali odgađati krštenje do časa smrti ili teške boles¬ 
ti; primjeri su carevi: Konstantin, Konstancij, Teodo- 
zije. To se činilo ne baš iz časnih uzroka, jer im 
nije godio jaram kršćanskoga života. Crkva se tome 
opirala i borila protiv toga. 

Bliža priprava je bila korizma. Početkom koriz¬ 
me pripravnici bi se prijavili biskupu u pratnji dvo¬ 
jice kršćana, kao kumova, koji su za njih svjedočili. 
Katekumeni, koji se prijaviše sa željom da se krste 
na Veliku Subotu, zvali su se — oglašeni, e I e k- 
ti; competentes, fotidzomenoi. Biskup ih 
je pitao o njihovom ćudorednom životu i nakani. 
Kad se pokazalo da su čestita života i da imadu 
iskrenu namjeru krstiti se, jedan svećenik je zapazio 
njihova imena u registar (matica), koji je sadržavao 
imena svih kršćana i koji se čuvao u crkvenom ar¬ 
hivu. 

Taj je korak bio za katehumena važan, izvrgao 
•se pogibli, da ako u vrijeme gonjenja pogani nađu 
taj registar, mogao bi platiti životom, jer ih se broji¬ 
lo među kršćane. 

Danas nalazimo ostatke toga ispitivanja u obre¬ 
du krštenja. Svećenik pita: Štc išteš od Crkve Božje? 
Kum odgovara: Vjeru. Sveć.: Što ti daje vjera ? Kum: 
Život vječni. Sad slijedi pouka kao nekad što je bila 
kroz cijelu korizmu. Sveć.: Ako dakle hoćeš da uni- 
đeš u život, vrši zapovijedi. Ljubi Gospodina Boga 
svoga svim srcem svojim i svom dušom svojom i 
svom mišlju svojom, a bližnjega svoga kao samoga 
sebe. 

1 mora se krštenje upisati u matice. 

Katekumene su primali sa znakom kriza na 
čelu i prsima govoreći: 

Primi znak križa i na čelu f i na srcu +, prihvati vjerom 
nebeske zapovijedi i vladaj se tako, da odsad možeš biti Božjim 
hramom. 

Položili su im na glavu ruke u znak da su 
vlasništvo Božje i molili: 

Svemogući, vjekovječih Bože, Oče Gospodina našega Isusa 
Krista, dostoj se 'pogledati na ovoga službenika svoga, kojega si 
se dostojao pozvati k počecima vjere. Istjeraj iz njegova srca svu 
sljepoću, rastrgni sve sotonine veze, kojima je bio svezan. Otvori 
mu, Gospodine, vrata svoje blagosti, da bude obilježen znamenjem 
tvoje mudrosti te bez ikakve ružne požude radosno prema blagom 
mirisu tvojih zapovijedi služi tebi u tvojoj Crkvi i napreduje od 
dana do dana. Po Kristu Gospodinu našem. Amen. 

Svaki dan u korizmi pripravnici su morali doći 
u crkvu na nauk. Molili su nad njima razne zakletve 
ili ekzorcizme i duvali im u lice, a kod toga su imali 
lice pokriveno, da im oči ne zavedu srce. 

Danas svećenik lagano tri puta dune ulice djete¬ 
tu i rekne zakletvu: Iziđi iz njega, nečisti duše , a daj 
mjesto Duhu Svetomu Utješitelju. 

Soli su im davali više puta, za Uskrs mjesto 

Pričesti, to je bio sakramenat katekumena. To je bio 
rimski običaj* Sol naznačuje mudrost, čistoću i zdrav¬ 
lje, što će krštenik postići. 

Danas metne u usta djetetu malko soli uz rije¬ 
či: Primi so mudrosti : bila ti pomirenjem za život 
vječni . Amen . 

U korizmi su katekumeni morali naučiti Vjero¬ 
vanje ili Simbol i Očenaš. Od subote prije Glušnice 
ili Cvjetnice morali su ih đakoni učiti te molitve na¬ 
izust, jer ih iz poštovanja nisu htjeli napisati (Tra- 
ditio); Morali su te molitve govoriti (vratiti) na Veli¬ 
ki Četvrtak ili u Subotu ujutro sa ambona. (Reddi- 
tio symboli et orationis Dominicae). 

Danas kad svećenik uvede krštenika u crkvu, 
mora svećenik zajedno s kumovima moliti Vjerovanje 
i Očenaš u znak kako su se nekada učile te molitve. 

Kroz Korizmu su bila više puta ispitivanja 
(skrutinij). Najsvečanije je bilo u srijedu poslije čet¬ 
vrte korizmene nedjelje, kad se obavljalo — otvara¬ 
nje ušiju (aperitio aurium). 

U Rimu je kod dječaka deveti, kod djevojčica 
osmi dan baka ili primalja digla dijete iz koljevke i 
slinom namazala Čelo i usnice. Držalo se da slina 
ima moć tjerati nečastivoga, što se slaže u predajom 
Babilonaca, Židova, Egipćana. (Dies lustricus). Vjero- 
vjesnici ili misijonari su našli taj običaj, pa su ga 
načinili kršćanskim znakom, kako se vidi iz molitve: 
A ti đavle odlazi, jer se približuje 
sud Božji. 

Kad je nastajao običaj krstiti djecu, rok su još 
držali, sva se priprava sastojala u obredima, koje su 
na pojedine dane u korizmi obavljali nad djecom, 
najsvečanije je bilo u srijedu poslije četvrte nedjelje 
otvaranje ušiju, koje se obavljalo još dugo u srijed- 
nji vijek. Zato se na tu srijedu čita Evanđelje, kako 

je Isus napravio slinu i ozdravio gluhonijemoga bo¬ 
lesnika. 

Danas—kad svećenik s kumovima izmoli Sim¬ 
bol i Očenaš, prije nego pristupi krstionici, okrenuv- 
ši bok prema ulazu krstioničke rešetke. (Krstionica 
mora biti ograđena), moli Zakletvu, koju su ne¬ 
kad nad katehumenima molili na Veliku Subotu ujut¬ 
ro, koja je bila mjesto posljednje pouke, a zvala se 
zato: katekizam. Zakletva glasi: 

Zaklinjem te, svaki nečisti duše, imenom Boga f Oca 
svemogućega limenom Isusa f Krista Sina njegova, Gospodina 
i Suca našega, i krepošću Duha f Svetoga, da odstupiš od 
ovoga stvora Božjega, kojega se naš Gospodin dostojao pozvati 
k svetomu hramu svojemu, da postane hram Boga živoga i 
Duh Sveti da stanuje u njemu. Po istom Kristu Gospodinu na¬ 
šem, koji će doći suditi žive i mrtve i svijet ognjem. Amen. 

Ta zakletva, kada se krste odrasli, glasi: 

A tebi, sotono, nije sakriveno, da te čekaju kazne, da te 
čekaju muke, da te čeka sudnji dan, dan vjekovječnih muka, ; 
dan, koji će doći kao zažarena peć, u kojoj će tebi i svim tvo¬ 
jim anđelima biti pripravljena vjekovita propast. Zato, osuđeni- 
če, i t. d. 

Svećenik uzme prstom pljuvačke iz svojih usta 
pa se dotakne djetinjih ušiju i nosnica govoreći: 
Efeta, to jest: otvori se —na ugodni 
miris. A ti đavle, odlazi, jer se pribli- 
ž u j e sud Božji. 

Katekumeni su se krstili u Velikoj Noći imeđu 
Velike Subote i Uskrsa. Pošto su čitali i pjevali, 
davali su katekumenima posljednju pouku, koji će 
ovu noć prema jutru uskrsnuti s Hristom po svetom 
krštenju, (ostatak nam je od toga dvanaest poslani¬ 
ca, zvanih: proročanstva — što se čitaju na Veliku 
Subotu), vodili su katekumene k baptisteriju, to j. 
kapeli za krštenje, kako se to još danas vidi u Rimu 
kod sv. Ivana Lateranskoga i u Raveni. Idući do 
krstionice se pjevalo: Kao što jelen žudi izvore vode, 

tako žudi duša moja tebe Bože. Ožednjela je duša 
moja Boga živoga, kada ću doći i pokazati se licu 
Božjemu? Suze mi bijahu hljeb dan i noć, kad mi 
svaki dan govore: Gdje je Bog tvoj? 

Biskup je na to blagoslovio vodu uz dulje mo¬ 
litve triputa uronivši uskrsnu svijeću, znak Hrista, 
u vodu, ulivši u vodu katekumensko ulje, onda kriz¬ 
mu, svako napose i onda još jednom oboje zajedno. 

Prije krštenja je bilo odricanje i mazanje . To je 
bivalo prije nego su ušli u vodu ili već bili u vodi. 

Sveć.: Odričeš li se sotone? Kum: Odričem. Sveć.: I svili 
djela njegovih? Odričem. I svega sjaja (grijeha) njegova? Odričem. 

Iza toga je slijedilo mazanje uljem. Mazali su 
cijeloga čovjeka od glave do pete. 

Danas svećenik zamoči palac u ulje, križajući 
pomaže dijete na prsima i među plećima govoreći: 
Ja te mažem f uljem spasenja u Kristu 
Isusu Gospodinu našem za život vječni. 
Amen. 

Trostrukom odricanju slijedi trostruko ispovije¬ 
danje: 

Vjeruješ li u Boga Oca svemogućega, Stvoritelja neba i 
zemlje? Vjerujem. Vjeruješ li u Isusa Krista, Sina njegova jedino¬ 
ga, Gospodina našega, rođena i mučena? Vjerujem. Vjeruješ li i u 
Duha Svetoga, svetu Crkvu katoličku, općinstvo Svetih, oprošte- 
nje grijeha, uskrsnuće tijela i život vječni? Vjerujem. 

U stara su vremena na Zapadu krstili i djecu 
i odrasle uronjavanjem i polijevanjem. Najobičnije 
je bilo, da su stajali u vodi do koljena pa polije¬ 
vali po glavi; djecu su mogli sasma uroniti. Od 13. vi¬ 
jeka preuzima mah krstiti samo polijevanjem obzi¬ 
rom na stanje djece i oštru klimu . U 17. vijeku već 
se općenito krstilo samo polijevanjem , dok se u sje¬ 
vernoj Francuskoj još danas na nekojim mjestima kr¬ 
sti uronjenjem. 


TiNODI Liturgija 

Krstili su se sasma goli. Govori sv. Ambrozije: 
Golog te majka rodila, golog te Crkva primila, bogat 
hoćeš da uđeš u nebo? 

Lik (riječi) krštenja uvijek su bile u ime sv. Troj¬ 
stva: Ja te krstim u ime Oca i Sina i Duha Svetoga 
(Amen se izostavlja). Te se riječi nikako ne smiju 
mijenjati i moraju se izreći u isto vrijeme, kad se po¬ 
lijeva. Onaj isti, koji izgovara riječi, mora i polijeva¬ 
ti. Mora se toliko politi da voda dopre do kože i da 
poteče. Polijeva se tri puta u obliku križa. 

Ovaj lik je ustaljen od 8. vijeka, istočni od 6. vi¬ 
jeka. 

Danas se krsti ovako: 

Sveć.: Hoćeš li se krstiti? Kum: Hoću. Tada Kum 
ili kuma ili oboje drže dijete, a svećenik posudicom 
zahvati krsne vode i tri puta je izlijeva djetetu na 
glavu čineći s vodom tri križa. Ujedno izgovara, i to 
samo jednom razgovijetno i pažljivo: N. Ja te krstim 
u ime Ofca, (polijeva prvi put,) i Sifna, (polijeva dru¬ 
gi put) i Duhaf Svetoga, (polijeva treći put). Na to kum 
ili kuma ili oboje zajedno dignu dijete iz studenca 
primajući ga iz svećenikove ruke (ako se krstilo uro- 
njenjem). U nuždi može krstiti svatko, uzme se bla- 
goslovena voda, ako je nema, dobra je svaka čista 
prirodna voda. 

Chrismatio. U stara vremena ako je biskup kr¬ 
stio, podjelio je odmah sv. Potvrdu. U 4. vijeku kod 
raširene Crkve krstili su i svećenici, a ti nisu mogli 
podjeljivati Potvrdu, već su mazali krizmom tjeme, 
ne čelo. 

Danas ako i biskup krsti dijete, ne daje mu od¬ 
mah sv. Potvrdu. 

Danas se ovako obavlja mazanje sv. uljem: 

Svećenik zamoči palac u sv. Krizmu (blagoslov¬ 
ljeno ulje i balzam), pomaže dijete križajući navrh gla- 

ve i govori: Svemogući Bog, Otac Gospodina našega 
Isusa Krista, koji te je preporodio vodom i Duhom 
Svetim i koji ti je dao otpuštenje svih grijeha (sada 
pomaže), pomazao tef krizmom spasenja u istjm Kri¬ 
stu Isusu Gospodinu našem za život vječni. Amen.Mir 
tebi. I s duhom tvojim. 

Tada su ih obukli u bijelo odijelo (koje naznačuje 
čistoću duše), u kojem su svaki dan dolazili u crkvu 
do Bijele Nedjelje, kada bi ga svukli (Dominica in al- 
bis deponendis); Dali su im u ruke zapaljene svijeće 
i pratili ih natrag uz pjevanje Litanija svih Svetih k 
oltaru, gdje su prvi put bili kod cijele liturgije (sv. Mi¬ 
se) i pričestili se. Kako je to u starini bio veličanst¬ 
veni prizor! 

Danas se mjesto odijela daje rupčić, odraslome 
se mora dati cijelo odijelo, najmanje košulja. Davali 
su im zapaljene svijeće. Svi su je vjernici imali u 
rukama slaveći velike Tajne i Uskrsnuće, pa novo- 
krštenike nisu htjeli isključiti od te svečanosti. Svije¬ 
ća naznačuje dobivenu milost. 

Danas: Svećenik stavi djetetu na glavu bijeli ub¬ 
rus govoreći: Primi bijelu haljinu i ponesi je neoka¬ 
ljanu pred sud Gospoda našega Isusa Hrista, da imaš 
život vječni. Amen. 

Dade njemu ili kumu zapaljenu svijeću veleći: 
Primi goruću svijeću i neporočan čuvaj svoje krštenje. 
Vrši Božje zapovijedi, da Gospodinu, kada dođe na 
svadbu, možeš poći ususret zajedno sa svim svetima 
u nebeskom dvoru da živiš u vijeke vjekova. Amen. 
Idi u miru i Gospodin bio s tobom. Amen. 

Vrlo rano je došao običaj krstiti djecu radi 
pogibli smrti, a pouka je i ovako nemoguća, čemu da 
se čeka; jer nema drugoga puta spasenju, jer na krš- 
tenu djecu ima đavao manji upliv, anđelima su milija 
i veću im skrb posvećuju. 



204 


I danas se sve obavlja kao i nekad. Dijete se naj¬ 
prije primi u ketehumenat, svi se obredi nad njim iz¬ 
vrše kao nekoć nad katehumenima, izuzev blagoslova 
ulja i vode. Kršćanin od danas prima na sebe sve 
obveze kao i kršćanin od nekada, lste milosti dobiva 
kao i kršćanin u 3 i 4. vijeku. 

Ako su roditelji jedan zapadnoga a drugi grko- 
katoličkog obreda, dijete se krsti po očevom obredu, 
ako nije drugačije određeno. 

Kumovi (duhovni roditelji) spominju se već u dru¬ 
gom vijeku, imali su dužnost, da kod odraslih jamče 
za čistoću njihovih nakana i da podupiru njihov od¬ 
goj. Danas imadu tu istu dužnost, zato inovjerci ne 
mogu biti kumovi. Kum mora navršiti 13 godina, pri¬ 
miti sv. Potvrdu. Kumovi ne mogu biti redovnici, u ne¬ 
kojim biskupijama ni svećenici te roditelji. Najviše mo¬ 
gu biti dva, onda mora biti jedno muško, drugo žen¬ 
sko, ne moraju biti muž i žena. Negdje žele više kumo¬ 
va, onda se samo jedan piše za kuma, a drugi za svje¬ 
doke ili prisutne.Tako su u Mlecima odlične obitelji 
imale po 100 kumova. 

Duhovno srodstvo nastaje samo između tri oso¬ 
be, krštenika, onoga koji krsti i kumova. 

Prvi kršćani nisu nato ni mislili, da bi kod krš¬ 
tenja davali krštenicima nova imena nego su nosili stara 
poganska imena i poslije krštenja. Jedino ako je sta¬ 
ro ime sjećalo na kojega krivoga poganskoga boga, 
tada bi se to ime promijenilo već prije krštenja, i 
taj je običaj ostao sve do 9. vijeka. Kad se uobičajilo krstiti 
djecu, odonda im se počelo davati i imena. Najvoljeli su 
vati imena apostola. Davali su imena Svetaca, da do¬ 
tični Svetac bude uzor i zaštitnik krštenom. Ako se 
želi razna narodna imena, koja nisu prijevod kojega 
svetog imena, onda neka se dadu djetetu dva imena, 
željeno i svetačko. Iz imena se dade zaključivati ka¬ 

kav je kršćanski duh u kojem mjestu i koji je Red 
djelovao u onom kraju. 

Katolici ne slave rođeni dan nego imeni dan. Na 
taj dan pođu k sv. Misi, pričeste se i obnove krsni 
zavjet. Ako nemogu na sam dan, onda to obave u 
nedjelju poslije toga. 

Nesmiju se davati djeci imena bezvjeraca i protivni¬ 
ka Crkve. 

Katehumeni su primali na jednom tri sakramen¬ 
ta — Krštenje, Potvrdu, sv. Pričest, zato se ti sakra¬ 
menti još danas broje tim redom. Djecu su pričešćiva- 
li pod prilikom vina, u 12. vijeku je prestao taj običaj. 
Davali su im još i pomješano mlijeko i med a negdje 
i čašu vode. To ih sjećalo na obećanu zemlju, gdje 
teče mlijeko i med, što je za Izraelce bila Hanaan, 
to je za kršćane Crkva. Već je u 6. vijeku nestalo 
toga običaja. U nekojim krajevima su im prali noge. 

Kad se krsti odrasli, mora se to javiti biskupu, 
da ga on krsti ili koga ovlasti mjesto sebe. Odrasli 
mora biti natašte, biti kod sv. Mise i pričestiti se. Ako 
ga krsti biskup, primi odmah i sv. Potvrdu. Sve¬ 
ćenik koji će ga krstiti, mora prije dan postiti i biti 
natašte?. 

Obrazac mise na Veliku Subotu smjera osim na 
Isusovo Uskrsnuće većim djelom na novokrštenike, ko¬ 
ji su s Hristom bili pokopani (kršteni uronjenjem) i 
sad uskrsli na novi život. Tako molitva (kolekta) gla¬ 
si: Bože, koji ovu presvetu moć (služba je bila izme¬ 
đu subote i nedjelje) slavom uskrsnuća Gospodnjega 
prosvjeduješ, združi u novom pomlatku obitelji svoje 
duh posinaštva što ga dade, da obnovljeni tjelom i 
duhomčistutiprikazujuslužbu. — Iste misli ističe i Po¬ 
slanica. 

1 svi obrasci misa preko uskrsne i duhovske os¬ 
mine govore više manje o novokrštenicima. Tako In- 

troit na sam Uskrs: Uskrsnuh. i još sam stobom,ale- 
luja. Postavio si ruku svoju na me, aleluja: divno se 
zbi znanje tvoje, al. aleluja. Gospode, ti me iskuša i 
upozna me, ti znaš moje sjedenje (u grobu grijeha) i 
ustajanje moje. 

Za kršćanina je krštenje početak novoga života, 
nadnaravnog, božanstvenog, neba na zemlji. On je gra¬ 
đanin neba, drug svetaca, subaštinik Hristov i posinak 
Božji. U dan, kad se raspadne njegovo smrtno tjelo, 
ako krštenju ostane vjeran, bez ikakvog oklijevanja 
dolazi do gledanja Boga. 

Krstiti valja u Crkvu. Javni čin,kojim se stupa u 
Crkvu da ne bude u crkvi! U Crkvi se ispovijeda, 
pričešća, još ga i mrtvog donesu u crkvu, sam njegov 
prvi dolazak u Crkvu da nije u crkvi! Razlog, da se ne 
krsti u crkvi, mora biti velik, odobren od biskupa. 

Osim krštenja vodom imade i krštenje krvlju i 
željom. Krvlju su kršteni oni, koji su umrli za Hri- 
sta prije nego su bili kršteni (Nevina dječica). Željom 
su kršteni oni, koji ne mogu da se krste vodom već 
u svemu slušaju svoju savjest i tako ljube Boga na¬ 
da sve. Na pr. poganin, Židov, turčin, ako drži da je 
njegova vjera jedina prava, ako želi da Bogu ugodno 
žive i u svemu slušaju svoju savjest, taj ljubi Boga i 
kršten je željom, a jer je kršten, član je katoličke Cr¬ 
kve. Krštenje su vrata u Crkvu. Zato je Krštenje pr¬ 
vi i najpotrebniji sakramenat bez kojega se nitko i 
nikako ne može spasiti. 

Jednaki su članci vjere ili dogme: Bez krštenja 
se nitko ne može spasiti, i: Nitko se ne može spasiti, tko 
nije član katoličke Crkve. 

U grčkoj Crkvi valja okrstiti dijete u roku od 
40 dana. Redovno krste po nedjeljama, jer dijete i pri- 
češćuju, a to može biti samo pod Liturgijom (Misom), 
koju čitaju samo nedjeljom, a katkada i subotom. 

Grkokatolici čitaju Liturgiju i svakim danom. 

Svećenik raspaše dijete, svučemu gornje odijelo, 
mora krštenik biti raspasan, bos, gologlav, spuštenim 
rukama, okrenut prema Istoku, čime pokazuje da je 
pripravan, da se po krštenju obuče u novoga čovjeka. 
Dune mu tri puta u lice, načini križ tri puta na čelu 
i prsima, stavi ruku na glavu i moli dugu molitvu. 
Zatim tri puta zaklinje đavla vrlo svečanim molitvama 
(zaprešćenija); Zaklinjem te po Onom, koji je hodio 
rtiorem kao po čvrstoj zemlji i t. d. Na koncu dune 
mu na usta, čelo i prsi, moli da Gospod potjera od 
njega đavla, učini članom Crkve, sinom svijetla i ba- 
štinikom kraljevstva. 

Svećenik okrene krštenika prema Zapadu (zapad 
je strana tame) i pita tri puta ( odricamje ): Odričeš li 
se đavla i svih njegovih djela i svih njegovih anđela 
i sve njegove službe i svega njegovoga sjaja? Kršte¬ 
nik, odnosno kum, odgovara: Odričem. Zatim pita tri 
put: Da li si se đavola odrekao? Na potvrđujući od¬ 
govor veli mu: Duni i pljuni na njega. (To je znak 
prezira i oduravanja). Sada ga okrene prema Istoku 
' pita tri puta: Da li si se priklučio Hristu? Na to 
kum moli tri put Simbol. Ponovno ga pita isto. Na 
trostruki potvrđujući odgovor kaže mu: Padni pred 
njim (pokloni mu se). Kum klekne i moli: Klanjam se 
Ocu i Sinu i Svetom Duhu jednosušnom i nerazdje- 
livom Trojstvu. 

Svećenik obuče crkveno ruho, zapale se svijeće, 
ide krstionici kadeći i dugom molitvom osveti vodu i 
ulje. Tri put ulije ulja u vodu u obliku križa glasno go¬ 
voreći: Blagoslovljen budi Bog, koji rasvijetljuje i po¬ 
svećuje svakog čovjeka, koji dolazi na ovaj svijet, sa¬ 
da i vazda i u sve vijeke. Amen. Donesu krštenika 
svećenik uzme s dva prsta svetog ulja i uz molitve 
maže u oblik križa na čelu, prsima, leđima, ušima 

rukama i nogama. To mazanje naznačuje radost kršte- 
nikovu, što će se izmiriti s Bogom, zato se to ulje 
zove: Jelen radovanija. 

Poslije mazanja uroni ga u vodu okrenutog pre¬ 
ma Istoku govoreći: Krsti se sluga Božji (službenica 
Božja) u ime Oca.Amen.; i Sina Amen; i Svetoga Duha. 
Amen. Kod svakog saziva ga uroni u vodu kod čega 
mu rukom začepi usta. I 

Ovaj — Amen — je kasniji dodatak, ne čini sak-J 
ramenat nevaljanim, ali se nemože odobriti. 

Po krštenju svećenik opere ruke, obuče kršteni- 
ku — rizu pravde (krsnicu). 

Istok je sačuvao stari običaj, da se Krštenje i 
Potvrda dijele zajedno; svećenik, koji krsti, podijeli 
odmah i Potvrdu. Potvrda se zove Miropomazanje- 
Sveto iniro (krizmu, sv. ulje) posvećuje patrijarha ili 
glavni biskup autokefalne to j. samostalne crkve, ne 
svake već 5. ili 6. godine. Sveto miro je ulje od ma¬ 
sline, balzama te mnogih inih mirodija (arapski Eu- 
hologion nabraja ih 34; Kopti oko 100). 

Kad liturg očita molitve za darove Duha Svetoga, 
maže dijete mirom po čelu, očima, nozdrvama, ustima, 
ušima, prstima, rukama i nogama čineći mirom na sva¬ 
kom tom dijelu tijela križ govoreći: Pečat dara Duha 
Svjatago. Amin. Riječi — Pečat i t. d. znače, da tim 
pomazanjem dobiva krštenik darove Duha Svetoga, 
a sveto miro je kao pečat, znak tih darova. Sad sve¬ 
ćenik, kum i kumče, obilaze tri put oko krstionice 
pojući: Jelici vo Hrista krestistesja, vo Hrista obleko- 
stesja. Aliluja. Obilaženjem u krug daje se obećanje 
da će vječno — jer krug pretstavlja vječnost — to 
jest do kraja svog života služiti Bogu. Sad se još či¬ 
ta apostol (Poslanica sv. Pavla Rimljanima VI. 3 - 12) 
i Evanđelje (Mat. 28, 16). suguba jektenija i otpust. 
U liturgiji iza toga pričesti ga pod prilikom vina. Ako 

nije krštenje u nedjelju, pričesti ga slijedeće nedjelje 
ili blagdana. 

Grkokatolici slijede navedeni obred, samo ispuštaju 
trostruki Amen: Krestajetsja rab Božij (raba Božija) 
vo imja Oca f i Sina f i Svjatago Duha. Amin. — sada 
i vazda u vijeke vjekova. Amen. (Ovaj dodatak nema ve¬ 
liki arapski obrednik, ni slavenski, nalazi se samo u 
Euhologiumu Benedikta XIV.)Dijete ne uronjavaju pot¬ 
puno u vodu, već samo do prsiju, pa mu rukom si¬ 
paju vodu na glavu govoreći lik (formulu). I ini, istoč- 
njaci postupaju slično. Po krštenju dijele odmah miro¬ 
pomazanje, ali djece ne pričešćuju. Sv. miro posve¬ 
ćuje episkop na Veliki Četvrtak. 

Svećenici katoličkih Melhita izvan Istoka ne smi¬ 
ju potvrđivati, kod kuće slobodno. 

Kopti krste dječaka 40. djevojčice 80. dan pos¬ 
lije rođenja, i to obično nedjeljom radi sv. Pričesti. 
Obred ima veliku sličnost sa istočnim. Krste trostru¬ 
kim uronjivanjem. Uroni ga prvi put i veli: Ja te kr¬ 
stim N. u ime Oca. Amen. Izvadi ga iz vode tri put 
dune u lice i uroni drugi put: Ja te krstim N. — u 
ime Sina. Amen. Izvadi ga, tri put dune u lice, uro¬ 
ni treći put: ja te krstim N. u ime Duha Svetoga. 
Amen. U nuždi priznavaju krštenje i polijevanjem. 

U koptskom jeziku vrlo slično zvuči: ja te krs¬ 
tim i ja te zakapam, pa kako je kod njih veliko neznanje 
nekoji krste govoreći: ja te zakapam. Drugi opet naj¬ 
prije urone a onda govore: Blagosloven budi Bog, 
svemogući Otac. Amen. — Blagoslovljen budi jedino ro¬ 
đeni Sin Isus Hrist, naš Gospod Amen. — Blagoslov¬ 
ljen budi Duh Sveti, Utješitelj. Amen. Radi toga je 
krštenje Kopta vrlo dvojbeno. Poslije krštenja i po¬ 
mazanja kruni krštenika krunom (vrst svilene kapice). 

Kopti katolici slijede isti obred, samo ne krste 
40. ili 80. dan nego čim prije. Krste kao grkokatoli- 

ci i govore kao u zapapnoj Crkvi: Ja te krstim u ime 
O. i S. i D. Sv. A. Djece ne pričešćuju. 

Etiopljani krste slično kao Kopti. Na koncu obu¬ 
ku krštenika u bijelu i crvenu odjeću. Krune ga vi¬ 
jencem od palma. Dijete pričešćuju i pod misom ono 
primi prvo sv. pričest. Abesinci drže, da je djetetu Pričest 
za spasenje potrebna baš kao i krštenje. Abesinci 
katolici krste baš kao u Zapadnoj Crkvi i Potvrdu po¬ 
djeljuje samo biskup. Novokrštenicima poslije Pričesti 
daju mlijeka i meda. 

U južnim abesinskim pokrajinama krštenje je 
dvojbeno radi niske naobrazbe svećenika. 

Sirci miješaju toplu i hladnu vodu za krštenje. 
Stavi dijete u vodu do prsiju, desnicu mu položi na 
glavu, lijevom sipa vodu na glavu krštenika. Prvi put 
zagrabi vodu ispred njega, drugi put iza leđa, treći 
put s lijeve i desne strane govoreći: Krsti se N' na 
svetost i spasenje, i bezprikorni život i slavno uskrs¬ 
nuće od mrtvih, u ime Oca, Amen, i Sina, Amen, i 
Duha Sv. na život u vijeke vjekova. Amen. Kod Pot¬ 
vrde maže kao i drugi istočnjaci, dovede ga k oltaru 
opaše i okruni. Pod misom ga pričesti, dade mu sv. 
Krvi ovlaženu česticu uz riječi: Kruh života, što ga 
Adam u raju nije uživao, ti danas jedeš. 

Sirci katolici imadu isti obred, samo formula 
krštenja glasi: Baptizatur N. in nomine Patris et 
Filii et Spiritus Sancti, ad sanctificationem et salu- 
tem et vitam aeternam. Amen. Lik Potvrde: Chrisma- 
te sancto, quod est suavitas odoris Christi Dei, sig- 
illum et signaculum fidei veritatis et consummatio 
donorum Spiritus Sancti, signatur N. in nomine P.et 
F. et Sp. S. in vitam aeternam Amen. Pričest otpada. 
Kruna je jednostavna svilena vrpca. Sirci kao i svi 
istočnjaci imadu sedmi dan — omivanje — otpasi- 
vanje pojasa i snimanje krune. To se danas čini 

obično odmah po krštenju. Svećenik poslije obreda 
ide u kuću da roditeljima čestita i primi honorar, 
gdje obavi obred omivanja. Po nauci Siraca Jakobita 
može krstiti samo svećenik, ne vrijedi krštenje po 
svjetovnjaku. 

Maroniti rade sve kao rimokatolici. 

Nestorijanci krste 8. dan. Svećenik si pokrije 
glavu humeralom i moli Očenaš. Kršteniku položi na 
glavu ruku i maže uljem. Nema zaklinjanja, odricanja 
ispovijesti vjere. Krsnu vodu blagoslivljaju vrlo sve¬ 
čano. (Kod blagoslova vode imadu Kaldejci katolici 
odricanje i ispovijest vjere.) Katolici Kaldejci krste 
kao Sirci, samo što desnom rukom sipaju vodu i go¬ 
vore kao rimokatolici. Po krštenju odmah dijele i 
Potvrdu po rimokatoličkom obredniku. Kruna je svi¬ 
lena kapica. Nesjedinjeni Nestorijanci nemaju Potvrde. 

Armenci kao Kopti i Sirci smatraju krštenje ne¬ 
valjanim, ako ga nije obavio svećenik. Zato se sveće¬ 
nik već više dana prije zadržava u kući rodilje, da 
odmah krsti, ako bi bilo nužno. Radi sv. Pričesti 
krste po nedjeljama i blagdanima. Kum donese 
dijete pred crkvena vrata, gdje svećenik moli 24, 
25, 50, psalam. Ne poznaju katekumskog ulja, sve 
obavljaju s krizmom, od patriarhe posvećenom. Po 
svečanom blagoslovu vode, sipa mu desnicom vo¬ 
du na glavu i tri put uroni govoreći istočnjački lik 
s tri amena. Čita Evanđelje (Mat. 3. 3.) i slijedi Pot¬ 
vrda. Drže da krštenje i Potvrda nerazdruživo spada¬ 
ju zajedno, pa da ne vrijedi jedno bez drugoga. 

Katolici Armenci krste slično, samo se služe i 
katehumenskim uljem i najstrože je zabranjeno da u 
krštenju govore tri amena kao Nesjedinjeni istočnaci. 
Krizma ili miro je kao kod grkokatolika i kod Pot¬ 
vrde moraju pomazati: čelo, oči, uši, nos, usta, ruke. 

prsa, leđa, i noge. Odraslom se daje Potvrda samo 
na čelu i to po biskupu. Pričest otpada. 

Omivanje se svršava odmah poslije miropomaza- 
nja. Očita tri molitve, briše vatom zamočenom u vo- 
du one dijelove tijela, koje je pomazao mirom. Zatim 
očita dvije molitve — na postriženje vlasi — ostriže 
mu vlasi unakrst. To je zalog, da će do kraja života 
biti poslušan Bogu. 

Četrdeseti dan donosi mati dijete u crkvu, da se 
na njemu ovrši čin ucrkovljenja. (Kod rimokatolika 
— uvod). To se svršava po primjeru Hristovu, koga 
su 40. dana u hramu prikazali. Svećenik se moli Bo¬ 
gu za dijete, da odagna od njega vsjakuju soprotiv- 
nuju silu i da ga primi u svoje krilu. Zatim uzme 
dijete na ruke i križa njim crkvena vrata: vocerkov- 
ljajetsja rab Božij i vo imja 0. i S. i Sv. D. 4- Ta¬ 
ko ga nosi pred ikonostas. Muško djete nosi u ol¬ 
tar (svetište), a žensko samo do carskih dveri. 

Potvrda. 

Potvrda (firma, ferma, birma, berma) nije kao 
krštenje nužna za spasenje, jer je naređena da se 
oboružamo snagom Duha Svetoga i pripravni bude¬ 
mo, kad bismo se trebali boriti za vjeru Hristovu, 
zato se i prima u vrijeme, kad se počnu buditi u čo¬ 
vjeku čuvstva i strasti, to j. kad čovjek ostavlja djetinje 
doba. U tom sakramentu kršćanin proživljava svoje 
Duhove. 

Po najranijoj predaji Istoka i Zapada redovni 
djelitelj ovog sakramenta je biskup radi većeg pošti¬ 
vanje sv. Potvrde i jačanja crkvenog jedinstva. Već u 
kršćanskoj starini iznimno su podjeljivali Potvrdu na 
Istoku svećenici od 9. vijeka, štc čine i danas, dok 
na zapadu je svećenici više ne podjeljuju od 14. vi¬ 
jeka. Izvanredno može i danas u Zapadnoj Crkvi po¬ 

dijeliti je i obični svećenik s Papinim dopuštenjem,, 
ali stojeći (biskup sjedeći) s krizmom blagoslovljenom 
po biskupu. 

Kad se u starini djelila Potvrda odmah s krš¬ 
tenjem zajedno, nije se pazilo na dobu i da li je pot- 
vrđenik došao k razumu. U Zapadnoj Crki se uza- 
konio običaj, da se s Potvrdom čeka, dok krštenik 
ne dođe k razumu, ali ako je kakav važan razlog, 
može im se dati i prije navršene sedme godine, ma¬ 
njoj djeci, na primjer nema nade, da bi se biskup 
brzo vratio, jer duša dobiva pravo na veću slavu. 

Preporuča se potvrđivati prije prve sv. pričesti^ 
da se uzdrži red sakramenata; ako odraslog krsti 
biskup primi zajedno krštenje, Potvrdu i pričest. 

Potvrđenici moraju biti u stanju milosti, zato 
se moraju prije ispovijediti, ako nisu mala djeca; ako 
nemaju prilike da se ispovjede, treba da se prije Po¬ 
tvrde savršeno pokaju. 

Preporuča se da potvrđenici budu natašte, ali 
svakako trijezni. 

U stara vremena kada se zajedno krstilo i pot¬ 
vrđivalo, bio je isti kum kod obaju sakramenata. Da¬ 
nas se dijeli: što je običaj već od 9. vijeka. Kod 
muškaraca mora bit kum, kod ženskih kuma. Kum 
mora biti već potvrđen, star 13 god. Nekatolik ne 
može biti kum. Kum ili kuma kod potvrde stavlja ru¬ 
ku na rame potvrđenika. Nekada je kum stao potvr- 
đeniku na desnu nogu. Kumovi neka nemaju mnogo 
kumčeta. Ko ne može naći kuma, može ići na 
Potvrdu i bez kuma. 

Vrijeme Potvrde je Uskrs i Duhovi, naročita 
Duhovi oko 9 sati, kada je Duh Sv. sašao nad Apos¬ 
tole, ali se može dijeliti koji mu drago dan i u koju god 
dobu dana. Mjesto djeljenja je crkva, ali se može iz 
opravdanoga razloga dijeliti na svakom doličnom mjestu. 

Stare crkve su imale za Potvrdu posebna mjes¬ 
ta (konsignatorium). 

U 3. vijeku je biskup podjeljivao Potvrdu tako 
da je iz ruke izlio ulje na glavu potvrđenika uz ri¬ 
ječi: Mažem te sv. uljem u Gospodu, svemogućem 0 
cu i Hristu Isusu i Duhu Sv. Gospod s tobom. 

Na Zapadu je bitno polaganje ruku i mazanje 
(i molitva). Na Istoku je na prvo mjesto došlo ma¬ 
zanje. Maže se krizmom. Krizma je maslinovo ulje i 
balzam, po biskupu blagoslovljeno na Veliki Četvrtak. 

Na početku toga svečanog čina biskup saziva 
Duha Sv. na potvrđenike, ispruži nad njima ruke i 
moli za darove Duha Sv. Izričita je želja sv. Crkve 
da potvrđenici prisustvuju tom činu. 

Biskup položi ruku na glavu potvrđenika, ma¬ 
že sv. Krizmom i moli: Znamenjujem te znakom sv. 
križa i potvrđujem te Krizmom spasanja u ime Oca 
i Sina i Duha Svetoga Amen. Lako ga udari po licu 
uz riječi: Mir s tobom. 

Ovaj udarac po germanskom pravu naznačuje 
proglašenje punoljetnim, da je potvrđenik postao voj¬ 
nik Hristov. Drugi opet hoće da je ćuška prije bila 
poljubac, a malu se djecu nije moglo poljubiti (jer 
je nezgodno i nespretno), nego su se samo dotakli 
djeteta, iz kojega je doticaja nastala kasnije ćuška, 
Danas se općenito tumači kao opomena, neka bude 
potvrđenik pripravan trpjeti za vjeru Hristovu. 

Kad biskup pomaže sve ili veći dio potvrđeni¬ 
ka, opet se moraju potvrđenici naći u crkvi na Bla¬ 
goslovu, gdje biskup nad njima moli, da ih Duh Sv. 
učini savršenim svojim hramom i opomene kumove 
da ih nauče moliti Vjerovanje, Očenaš, i Zdravo Ma¬ 
riju. Ovaj blagoslov je nastavak današnjega Mir sto- 
bom. 

To obično biskup izmoli zajedno s vjernicima 

Kad biskup pomaže čelo, kum ga zaveže vrpcom, 
dok ne dođe drugi svećenik da čelo otare. 

Može biti bez vrpce, ali vrpca naznačuje lijepo 
onu krunu, kojom većina Istočnjaka ovjenčava dijete. 
Znak je još i pobjede, zato je običaj u nekojim bis¬ 
kupijama, da su te vrpce malo dulje i djeca ih nose 
taj cijeli dan oko čela. 

Sv. Potvrda se može primati samo jedamput u 
životu, jer bilježi dušu neizbrisivim biljegom. 

Grčka crkva (nesjedinjena), ako je koji član os¬ 
tavio crkvu (prešao na drugu vjeru), pa se opet vra¬ 
ća u njihovu crkvu, onda ga ponovno miropomaže. 

Sv. Potvrdom je krštenik postao vojnikom Hris- 
tovim, opremljen za boj, punopravan član one zajed¬ 
nice, koja je mir, koji mir donaša i sačinjava Hrist. 

Presveta Euharistija 

Krštenje i Potvrda su početak kršćanskog živo¬ 
ta, Euharistija (Presveti Oltarski Sakramenat) je uz¬ 
državanje života, hrana našoj duši. 

Presveta Euharistija je pravo Tijelo i prava Krv 
Gospodina Isusa Krista pod prilikama kruha i vina. 

Ovdje je govor o presv. Euharistiji, ukoliko je 
naš život, hrana našoj duši ili sv. Pričest, gdje s Kris¬ 
tom postajemo jedno tijelo i jedna krv, dionici Bo¬ 
žanske naravi. 

Djelitelj sv. Pričesti je biskup i svećenik. Sve¬ 
ćenik je dijelio pod prilikom hruha, a djakon pod pri¬ 
likom vina. Danas smije djakon pričestiti dopušte¬ 
njem biskupa ili župnika iz valjanog razloga. U prva 
kršćanska vremena su se vjernici i sami pričešćivali, 
jer su presv. Euharistiju držali u svojim kućama. Pri¬ 
češćivali su malu djecu odmah poslije krštenja, cijelu 
uskrsnu osminu svaki dan, najviše pod prilikom vina. 
Imala su kod Pričesti posebno mjesto u crkvi. 

Sinod u Bordeaux (Bordo) 1225. je odredio, da 
se djeci mjesto Pričesti dade blagosoveni kruh (eu- 
logije). 

Dizali se glasovi protiv pričešćivanja djece, te 
su od 13. vijeka djeca ispod 7 godina isključena od 
sv. ptičesti, i Tridentiski sabor se izjavio, da djeca ni¬ 
su obvezana na pričešćivanje. 

Negda su davali čak i mrtvima u usta sv. Pričest, ko¬ 
ji nisu primili sv. Poputbinu. Već je u 4. vijeku 
to prestalo. 

Pričešćiva se svaki dan pod sv. Misom. Od 4. 
vijeka je nastupila mlakost najprije na Istoku onda 
i na Zapadu, pa je četvrti Lateranski sabor bio pri¬ 
siljen, da izda četvrtu crkvenu zapovijed 1215.god., da su 
svi, koji su došli k razumu, dužni se pričestiti jed¬ 
nom na godinu u uskrsno doba. 

Uskrsno doba u strogom smislu traje od Cvjet¬ 
nice do Bijele nedjelje. U većini naših biskupija tra¬ 
je vrijeme za Pričest od Pepelnice do Presv. Trojstva. 

Rijetkim pričestima je bio mnogo kriv Janseni- 
zam, koji je stavljao pretjerane uvjete za češću sv. 
Pričest. Mlakost je u 16. v jeku došla tako daleko, 
da su kazali, da je svjetovnjacima zabranjeno ići na 
sv. Pričest više od jedamput na godinu. 

Moramo se pričestiti svake godine najmanje 
jedamput ina času smrti. Možemo se pričestiti svaki 
dan (ali samo jedamput u danu) samo ne na Veliki 
Petak (izuzev bolest). 

Čestoj sv. Pričesti je mnogo pridonijelo naređe¬ 
nje i tumačenje o sv. Pričesti od sv. oca Pija X (20 
dec. 1905). 

Moramo se pričešćivati pod kaznu vječne smrti: Ako 
ne jedete tijela Sina čovječega ..., ne ćete imati života 
u sebi, govori Spasitelj. 

Priprava (nužna) za sv. Pričest: da smo prosti 

od smrtnog grijeha, da smo natašte, da imademo dob¬ 
ru nakanu. 

Mora se biti natašte od pola noći. Nekoć se tražio post 
dan prije (strogi post bez jela i pila). To se traži već od 
4 vijeka. U Africi je bio običaj na Veliki Četvrtak 
jesti prije sv. Pričesti, što je Isus pričestio apostole 
poslije večere. 

Od ovog posta može oprostiti samo Papa. 

Bolesnici, koji primaju Sakramente umirućih, ne 
trebaju biti natašte. Bolesnici, koji leže već preko mje¬ 
sec dana, mogu se koji put u tjednu pričestiti, a da 
nisu natašte. 

Dobrovljna (korisna) priprava jesu molitve, čin 
vjere, ufanja, ljubavi, pokajanja, želje. Molitva Konfi- 
teor (općena ispovijed), to svećenikovo odriješe- 
nje čisti nas od lakih grijeha. 

Sv. Pričest, što je primaju umirući (teško bo¬ 
lesni) zove se: sv. Poputbina. 

Sv. Pričest se dijeli u ono vrijeme, kad se mo¬ 
že čitati sv. Misa. Iz valjanog razloga se može i iz¬ 
van toga, dapače i poslije podne. Negda se pričešćivalo 
pod sv. Misom, jer Pričest je sastavni dio Žrtve. Od 
13. vijeka se javlja javna sv. Pričest izvan Mise, a 
dijelili je obredom, kako su je dijelili bolesnicima. 
Danas je želja sv. Crkve, da se vjernici pričešćuju 
pod sv. Misom. 

Premda se u starini pričešćivalo pod obje prilike, 
to se ipak već rano pričešćivalo pod jednom prilikom 
bolesnike i djecu, a svakako su se pričešćivali samo pod 
prilikom kruha, koji su se pričešćivali sami kod ku¬ 
će. Da se ne oskrvni sv. Krv, bivala je Pričest pod 
prilikom vina sve rjeđa, pa je Pričest pod jednom 
prilikom (prilikom kruha) došla od 13 vijeka u za¬ 
padnoj Crkvi u običaj. 


TINODI, Liturgiji 


14 

Tomu je pridonašalo i to, što su sv. Hostiju na¬ 
močili u sv. Krv i tako pričešćivali, i što su nepo- 
svećenom vinu primješali malu količinu posvećenog. 
Da se predusretne husitskom krivovjerju, sabor u 
Konstauci 1415. zabranio je svjetovnjacima sv. Pričest 
pod obje prilike. 

Pričešćivalo se stojeći, istom u srednjem vijeku 
počelo se pričešćivati klečeći. Pričešćivalo se na desnu 
ruku podloživši joj lijevu; žene su na ruku stavile 
bijelu maramicu. Pričesnik se dotakao prstima još 
vlažnih usnica i dotakao se tim prstima očiju i čela. 
Od 9 vijeka počela se sv. Pričest stavljati vjernicima 
na jezik. 

Pričešćivalo se uz riječi: Tijelo (Krv) Kristovo, 
pričesnik je odgovorio: Amen. Sv. Krv su pili cijev- 
čicom (fistulom). 

Pričešćuj se uvijek tako, kao da ti sam Isus 
pruža sv. Pričest. 



Izlaganje presv, Sakramenta ili Svetotajstva (eks¬ 
pozicija) počiva na vjeri, da je Isus prisutan ne sa¬ 
mo pod sv. Misom i Pričesti, nego tako dugo dok 
traju prilike. Običaj izlagati presv. Euharistiju nastao 
je u 14 vijeku, kako se uveo blagi dan —Tijelovo — 
i što je tu sv. Tajnu protestanstvo napadalo; i iz 
nadaleko raširene želje vjernika, da vide nepokrivenu 
sv. Hostiju, od čega su očekivali posebne milosti. 

Imademo javno izlaganje s nepokrivenom Ho¬ 
stijom u pokaznici i privatno, da je sv. Tajna zatvo¬ 
rena u ciboriju. 

Kad se dijeli blagoslov sa Presvetim, ne smije 
se ništa govoriti; mora vladati najveća tišina, ne bi tre¬ 
balo svirati orgulje ni zvono zvoniti; dade se samo, 
kad svećenik počne blagosivati i kad svrši blagos¬ 
lov, zvonom kratki znak. 

Kod naših večernjica ili blagoslova morao bi 
biti posljednji čin — blagoslov s Presvetim. Svaka 
molitva ili pjesma poslije blogoslova kvari liturgij¬ 
sko stupnjevanje (gradaciju). 

Blagoslovljen budi Bog — dopustio je Rim mo¬ 
liti — S. R. C. 11. III. 1871. 

Blagoslov sa Presvetim može biti u istoj crkvi 
samo jedan put na dan; dakle ne mogu se u istoj 
crkvi služiti dvije večernjice bez posebnoga biskupo¬ 
vog dopuštenja. 

Ako je Misa pred Izloženim, svećenik skine ka- 
zulu, uzme plašt, da dijeli blagoslov. 

Četrdesetsatno klanjanje, kad je Presveto izlože¬ 
no neprestano po danu i noći 40 sati - Raširio ga po 
Italiji kapucin Josip Fermo i franjevac blaženi Antun 
Marija Zakarija. Isusovci su tu pobožnost prenijeli 
u Njemačku kao naknadu za grijehe pokladnih dana, 
dok je prvotno bila svrha — molitva za mir Crkve. 
Zato se drugi dan klanjanja služi Misa za mir — 
Missa de Pače. Uzet je broj 40, jer da je Isus u gro¬ 
bu počivao 40 sati. 

Naraširenju štovanja presv. Euharistije radili su naj¬ 
više Franjevci, po reformaciji i Isusovci. Zaštitnik raznih 
društava i bratovština, koje promiču čast presv. Eu¬ 
haristije, je franjevac sv. Paskal Bailon, 17. maja. 

Istočnjaci se slažu s nama u bitnoj vjeri o Eu¬ 
haristiji. Sa sv. Pričesti općenito postupaju ovako: Sv. 
Pričest dijele samo pod Liturgijom (Misom); vjernike 
pričešćuju pod obje prilike, ili pod rastavljenim (ka- 
ležem) ili pomiješanim, što je najobičnije, pomoću 
kašičice. 

Sv. Pričest je postala vrlo rijetka što kod ne* 
sjedinjenih čitaju Liturgiju samo po nedjeljama, kat¬ 
kad subotom (u velikim manastirima svaki dan) i to 
samo jednu na dan. Njihovi vjernici drže, da nisu dužni pri¬ 
bivati Liturgiji, a i ne bi u velikim parohijama ni mogli, 
jer se služi samo jedna Liturgija. Druga je poteško¬ 
ća, što na vjernike stavljaju velike zahtjeve. Pričes- 
nik mora dan prije držati post i nemrs (et abstinere 
a debito conjugali). Cij-lu noć sprovesti u molitvi. 
Mnogi traži od tri do sedam dana posta. Zato pre¬ 
poručuju sv. Pričest o Božiću, Uskrsu, Petrovu i Ve¬ 
likoj Gospi, kad su njihovi postovi. Mnoge možda 
odvraća i to, što pričešćuju s jednom kašičicom. 

Nesjedinjeni Grci posvećuju samo jednu prosto¬ 
ru (Agnec). Druge prostore na spomen Majke Božje 
i ine ne posvećuju. Metnu ih u svetu Krv i tako pri¬ 
češćuju, pa vjernici primaju sv. Pričest samo pod 
prilikama vina. 

Grkokatolici moraju posvetiti sve prostore, što 
se nalaze na diskosu. 

Svećenik ili djakon pričestivši se otvori carske 
dveri, stupi naprijed s kaležem u ruci, u koji je spu¬ 
stio čestice za pričesnike i zove svečanim glasom: 

So strohom Božjim i so vjeroju pristupite. Kor 
pjeva: Amin. Blagosloven gojadij vo imja Gospodne, 
Bog Gospod i javisja nam. Svećenik blagoslovi na¬ 
rod: Spasi Bože ljudi tvoja i blagoslovi dostojanije 
tvoje. Kor pjeva: Vidjehom svjet istinnij, i t. d. 

Sad pristupaju vjernici jedan za drugim skršte- 
nim rukama 11 a prsima i primaju sv. Pričest stojeći 
(negdje klečeći). Svećenik drži kalež u lijevoj ruci, 
desnom uzme kašičicom jednu česticu i pruža je priče- 
sniku u usta: Prima sluga N. (pričesnik reče svoje 
ime) dragocjeno i sveto Tijelo i Krv našeg Gospoda 

i Boga i Spasitelja Isusa Hrista za oproštenje svojih 
grijeha i za život vječni. Amen. Kod pričešćivanja 
stoji djakon s gorućom svijećom 0 desnu svećenika. 

Msgr. Kadi, antiohijski patrijarha je nastojao, da 
se ukine pričešćivanje s kašikom, te je 1909 uveo 0 - 
vaj način u svojoj biskupiji: Priredi se velika prosto¬ 
ra, razreže se na komadiće, duge 2 cm, široke 1 cm. 
To se stavi na jednu ili dvije oveće patene, što se 
s jednim ili dva kaleža vina posveti već prema broju 
pričesnika. Kod Pričesti ovlaži svećenik pomoću ka- 
šičice toliko čestica, koliko se pričesnika javilo kod 
prve Liturgije, da je na svaku česticu pala po kap 
svete Krvi. Takve čestice kod pričešćivanja stavlja 
svećenik rukom na jezik. Preostale čestice i kaleže 
odnese na protezu (pokrajni oltarić), pa se navlaže 
čestice koliko ih bude trebalo kod druge Liturgije,tako ra¬ 
de svi svećenici, a posljednji konsumira sve ostatke 
sv. prilika. Ovaj postupak je zgodan, ali još nije u- 
veden u svim grkokatoličkim crkvama. 

Na posebni način čuvaju nesjedinjeni Istočnjaci 
presv. Euharistiju. Budući da pričešćuju samo pod 
Liturgijom i nije rašireno posebno čašćenje Euharis¬ 
tije, to je u parohijalnim crkvama čuvaju samo za 
bolesnike u darohranilnici ili Artoforionu, pred kojim 
gori vječno svjetlo. Prostoru (kruh) posvete na Veli¬ 
ki Četvrtak, ovlaže sa sv. Krvi, puste da te Prilike 
leže neko vrijeme na oltaru dobro pokrivene, da se 
posuše. Tad ih sv. sulicom smrve na manje komadi¬ 
će (velike mrvice), onda ih na plitici na maloj vatri 
na oltaru lagano i brižljivo suše, da skoro pocrvene 
i miješaju ih sulicom da ne prigore. Izgledaju kao 
dvopek (Zvieback), onda ih spreme u Artoforion. Ta¬ 
ko se svete Prilike mogu održati čitave godine, te 
ih nikad ne obnavljaju. (Lako se dogodi da se isk- 
vare, a onda više nisu Euharistija, a sasma je jasno 

da nema Prilike vina). Kad svećenik ide k bolesniku 
uzme tih mrvica, metne ih u mali kalež i 
nalije neposvećenog vina. Tim pričesti bolesnika,, 
razumije se samo prilikom kruha. 

Kod Grkokatolika je razvijeno štovanje presv. 
Euharistije, te svete Prilike obnavljaju vrlo često, 
svaki ili svaki drugi dan. 

Na prvu sv. Pričest valja da djecu vode rodi¬ 
telji sami u vrijeme njima zgodno. Vjeroučitelj vodi 
one, koje roditelji ne će ili ne mogu voditi. Ne bi tre¬ 
bala biti svečana sv. Misa, jer ond& djeca promatraju 
samo svećenike i rastresaju se. Bjelina, slikanje zaje¬ 
dnički zajutrak, sve svečanosti imale bi otpasti, jer je 
bjelina, slikanje onda prvo, a sv. Pričest postane nešto 
sporedna. Djeci se mora sve oduzeti, da ostane samo 
Isus. Ne bi trebala biti ujedno ni obnova krsnog 
zavjeta. Ovako rade u Holandiji. Kelnski nadbiskup 
je izričito zabranio bjelinu. — Mnogim roditeljima je 
prva Pričest osobito siromašnijim na veliku nevolju. 
Prva svečana zajednička školska Pričest može se up¬ 
riličiti kasnije — u 3 ili 4 razredu s obnovom krsnog, 
zavjeta. Tu se već onda mogu podnijeti razne sveča¬ 
nosti. 

Pokora. 

Pokora uspostavlja ne samo prvašnji snošaj 
prema Bogu nego i pojedinca kršćanina tjesnije veže 
s Crkvom. Grijehom je nanešena krivica ne samo 
Bogu nego i Crkvi, jer su njezini članovi povrijeđe¬ 
ni u svojoj savršenosti. Zato osim tajne ispovijedi, 
koja je bila u običaju i u najstarija vremena, bila je 
i javna ispovijed, što dokazuje, kako se ozbiljno 
shvaćala pokora za teške grijehe. Za stalne grijehe 
bila je određena teška pokora, te je svaki grijeh 
Crkva smatrala udarcem protiv sebe. Posljednji spo- 

men na to ostao je u pepeljanju na Čistu Srijedu. 
Još u samostanima živi spomen na javnu ispovijed 
(kapitulum kulparum). Krivac mora i svoje lakše jav¬ 
ne prestupke javno priznati pred čitavom redovnič¬ 
kom obitelji, da tim poniženjem čini pokoru i da se 
uspostavi red, koji je pogrješkom kojega člana pore¬ 
mećen. 

U današnjem načinu ispovijedanja je to manje 
vidljivo i pokornicima skroz nepoznato, da su uvri- 
dili ne samo Boga nego i Crkvu. 

Sakramenat Pokore naziva se obično sv. Ispo¬ 
vijed. Istočnjaci zovu: tajna pokajanja. Taj Sakrame¬ 
nat može primiti samo onaj, koji ima krepost poko¬ 
re. Krepost pokore je skrušeno srce, to jest pokaja¬ 
nje združeno s voljom svoje grijehe priznati (ispovi- 
jediti) i za njih zadovoljiti (činiti pokoru, kazniti 
samoga sebe). Ispovijedati ili priznavati pojedince 
svoje grijehe je nužno, jer je to dio S. Pokore. Ko 
nije voljan priznati svoje grijehe, nema pravog po¬ 
kajanja. 

Djelitelji ovoga sakramenta po ustanovi Isusovoj 
jesu biskupi i svećenici. U srednjem vijeku su u 
Istočnoj Crkvi ispovijedali samo monasi (redovnici), 
svjetovni svećenici su bili isključeni. Zapadna Crkva 
u 13. vijeku pribavila je mirskim svećenicima 
njihovo pravo. 

U srednjem vijeku susrećemo ispovijed pred 
djakonima i svjetovnjacima. Ta ispovijed je bila sa¬ 
mo skrušenost i pokora (zadovoljština), a ne sakra¬ 
menat Pokore. Sinod u Worcesteru 1240. je to dja¬ 
konima bezuslovno zabranio. 

Sakramenat Pokore može i mora primiti svaki 
kršćanin, koji je poslije krštenja teško sagriješio. 

Ispovijedati se može u svako doba dana, ne u 
tami; žene se moraju ispovijedati u ispovjedaonici. 

U stara se vremena ispovjedalo pred oltarom. Ovako 
supočimali:Priznajem pred Bogom,svemogućim Stvori¬ 
teljem neba i zemlje i pred ovim svetim oltarom. Ispovi- 
jedaonica ne smije biti za oltarom. 

Javni grješnici su bili podvrgnuti javnoj poko¬ 
ri. Na Istoku su bila 4 razreda javnih pokornika. 
Plačući su stajali pred crkvom i vjernike molili za 
zagovor; slušajući prisustvuju katekumenskoj liturgi¬ 
ji; klečeći ostali su u crkvi poslije slušajućih, 
i biskup ih blagoslovio; stojeći su bili kod cijele li¬ 
turgije, samo nisu smjeli ići na Pričest. 

Početkom srednjeg vijeka došlo je u običaj po 
germanskom pravu pretvaranje pokore, koja je bila 
za pojedine grijehe stalno određena, u druga dobra 
djela, na pr. novčana milostinja, molitva, post, milos¬ 
tinja (compositio). To je bilo povodom, da je javna 
pokora brzo prestala, na Istoku u 11. na Zapadu već 
u 4. vijeku. Danas je prepuštena sudu ispovjednika. 

Na Zapadu je bila uobičajena pokora: nositi 
pokorničko odijelo i ne šišati se. 

Novčanu milostinju ne smije svećenik uzeti se¬ 
bi, ni prigodom ispovijedanja u crkvi ili kod boles¬ 
nika ne smije primiti novac u nikakvu svrhu, ni za 
molitve; neka to pokornik učini drugom zgodom, 
osim slučaja povraćanja tuđega, ako se drukčije ne bi 
moglo povratiti. 

Odrješenje ili absolucija dijelila se istom posli¬ 
je svršene pokore osim na samrti. 

Ispovijedalo se ovako: Svećenik je pokornika 
najprije pripravljao ispitivajući mu savjest. Pitao ga 
za zvanične dužnosti. Zatim: Vjeruješ li u Boga Oca i Si¬ 
na i Duha Svetoga, da su tri osobe u Bogu? Vjeru¬ 
ješ li, da ćeš u istom tijelu, u kojem sada živiš, jed¬ 
noć uskrsnuti i primiti po tvojim djelima dobro ili 
zlo? Hoćeš li oprostiti, koji su te uvrijedili, da ti 

Bog oprosti? Sad se bacio ničice pred ispo¬ 
vjednika, koji je nad njim molio sedam pokorničkih 
psalama i Litanije svih Svetih. Onda je pred sveće¬ 
nika sjeo ili klečao te se ispovijedio. Kod odrješenja 
stavljali su ruku na pokornika. Stavljati ruku je ob¬ 
red, kojim se dijeli Duh Sveti, a oproštenje grijeha 

je djelo Duha Svetoga. Još se i danas kod odrješe¬ 
nja drži ruka nad pokornikom. 

Ima raznih oblika, kako se vjernici danas ispo¬ 
vijedaju. Radi pomanjkanja ispovjednika i množine 
pokornika preporuča se ovaj način: U ime 0. i S. i 
D. Sv. A. Skrušeno ispovijedam (priznajem) svoje 
grijehe koje sam učinio (la) od (Božića, Uskrsa . . .) 
Priznanje grijeha neka svrši: Kajem se za sve svoje 
grijehe i ne ću više griješiti. Po ovim riječima svećenik 
zna, da je pokornik svršio; dosad je on slušao a po¬ 
kornik govorio, sad će svećenik govoriti a pokornik 
slušati. 

Kad svećenik drži ruku i moli za odrješenje, 
pokornik neka čeka na odrješenje sklopljenim ruka¬ 
ma (ili može moliti ali ne mora: djelo pokajanja). 
Kad pravi nad njim znak križa dajući mu absoluci- 
ju, neka se pobožno prekriž'. To je čas, kad je do¬ 
šao Duh Sveti u njegovu dušu, odnio grijeh, donio 
milost. 

Korisniji je svršetak priznavanja grijeha za po¬ 
kornika i za ispovjednika riječima: kajem se ... ne¬ 
goli: molim pokoru i odrješenje od grijeha. 

Nije zgodno da se pokajanje odlaže do zadnje¬ 
ga časa prije odriješenja (šta je dogmatski dopušteno), 
jer bi se mnogi pokornik mogao smesti i ne pokaja- 
ti se. Pokajanje treba probuditi prije nego se stupi 
pred ispovjednika i započne kazivanje grijeha. U ka¬ 
tekizmu učimo: 1. ispitivanje savjesti, 2. pokajanje, 
3. dobra odluka, 4. ispovijed svojih grijeha. Tako 
moramo postupati i u ispovjedaonici, a ne obrnuto: 
!• ispit savjesti, 2. ispovijed, 3. pokajanje. 

Sakramenat Pokore koristi i tijelu. Bolesnici se 
uvijek hvale poslije ispovijedi, kako im je lijepo. 
Kad je duh zdrav, lakše ozdravi tijelo. Liječnici su 
već kušali liječiti, da bolesnike tjeraju na ispovijed. 
Ispovijed je velika obrana proti samoubojstva. U sva¬ 
kom pogledu je njena velika korist za cijelo ljudsko 
društvo i državu, o čem sada ovje ne možemo ras¬ 
pravljati. 

Ispovijedaj se tako, kao da ćeš poslije ove Is¬ 
povijedi umrijeti. 

Javna pokora. 

U staro su vrijeme javnoj pokori bili podvrženi javni 
grješnici, koja je bila pod upravom biskupa. U počet¬ 
ku srednjeg vijeka pokornici su bili zatvoreni za vrijeme 
pokore.Pokora je počela sa svečanim tjeranjeni(ex pulsio) 
iz hrama na Čistu Srijedu,- a svršila se sa pomire¬ 
njem na Veliki Četvrtak. Oko devet sati, kad se iz- 
molio Treći Čas (tercia) sakupili se pokornici u crkvi 
i primili (od penitencijara) pokoru. Na to su morali 
ostaviti crkvu i čekati pred crkvenim vratima, dok 
nije biskup izmolio Šesti Čas (seksta) i obukao se u 
ljubičasto odijelo. Biskup je sjeo u sredini lađe, a 
svećenstvo je posjedalo u dva reda prema vratima. 
Sad su došli pred njega pokornici, bacili se ničice 
(legli), pa im je posipao glavu pepelom govoreći: 
Spomeni se, čovječe, da si prah i u prah češ se pre¬ 
tvoriti; čini pokoru, da imaš život vječni. Poškropio 
ih blagoslovljenom vodom i obukao u pokorničke 
haljine, koje je prije blagoslovio. Po tom svršenom 
obredu bace se opet na zemlju, a svećenici mole 7 
pokorničkih psalama, litanije Sviju Svetih s molitva¬ 
ma za plodonosnu pokoru. 

Sad im biskup drži govor i sjeća ih: kako je 
bio Adam zbog grijeha istjeran iz raja, tako će i oni 

sad za kaznu svojih grijeha biti na neko vrijeme is¬ 
tjerani iz crkve. Po svršenoj propovijedi primi biskup 
prvoga za desnu ruku, a ovaj opet svoga druga tako 
do posljednjega, tako pokornike, koji u rukama drže 
goruće svijeće, biskup izvede iz crkve. Kod toga go¬ 
vori: Evo danas ste bačeni od praga svete majke 
crkve radi grijeha vaših i zloća vaših, kao što je A- 
dam prvi čovjek bio bačen iz raja radi prestupka 
svoga. Pjevači kod toga pjevaju, kako je Bog Adama 
prokleo, kad gaje istjerao iz raja. Na crkvenim vra¬ 
tima ih biskup bodri, da ne očajavaju o Božjem mi¬ 
losrđu, nego da se za vrijeme pokore posvete molitvi, 
postu, dobrim djelima i da dođu u crkvu na veliki 
Četvrtak na Pomirenje. 

Pomirenje. Na Veliki Četvrtak biskup sa sveće¬ 
nicima kleči pred glavnim oltarom i moli pokorničke 
psalme i litanije Sviju Svetih. Pokornici čekaju pred 
crkvenim vratima bosonogi, ležeći na zemlji, sa utr- 
nutim svijećama. Kad se pjeva u litanijama: Svi Sve¬ 
ti patrijarsi i proroci, dođu k njima dva subdiakona 
s gorućim svijećama. Stojeći na vratima pokažu po¬ 
kornicima svijeće i pjevaju: Tako ja bio živ, govori 
Gospod, ne ću smrti grješnika, nego da se obrati i 
da žive. Svijeće utrnu i vrate se natrag k biskupu. 
Isto tako rade druga dva subdjakona kod riječi: Svi 
Sveti mučenici, koji pjevaju: Govori Gospod, činite 
pokoru, jer se približilo kraljevstvo nebesko. Kad se 
došlo do — Jaganjče Božji — pošalje biskup starijeg 
djakona k pokornicima sa velikom gorućom svijećom, 
koji pjeva: Podignite glave svoje, jer se približilo 
spasenje vaše. Svijeću ne utrne, nego na njoj zapali 
svijeće pokornika. Poslije — Jaganjče Božji — ostavi 
biskup glavni oltar i sjedne u sredini crkve, a svećen¬ 
stvo se opet poreda u dva reda prema vratima. Ar- 
hidjakon (odličniji svećenik) pođe k pokornicima i 

zove ih: Stojte u šutnji, slušajući slušajte — okrene 
se k bikupu sveudilj stojeći na crkvenim vratima i 
govori biskupu, da je došao veliki dan milosti. Bis¬ 
kup ustane, pođe k pokornicima na crkvena vrata, 
drži govor i zapjeva: Dođite, dođite, dođite sinovi, 
čujte me, učit ću vas strahu Gospodnjemu. Još dva¬ 
put opetuje biskup iste riječi, i svaki puta djakon, 
koji stoji kraj pokornika, govori: Flektamus genua 
(Prignimo koljena), dok drugi djakon, koji stoji kraj 
biskupa odgovara: Levate (dignite se). Sad biskup 
stupi u crkvu, pjevači pjevaju: Pristupite k njemu i 
bit ćete prosvijetljeni i lica se vaša ne će postidjeti. 
Pokornici ga slijede i bace se ničice pred biskupom 
u blizini crkvenih vrata. Po svršenom pjevanju moli 
arhidjakon biskupa za Pomirenje (odriješenje). Dja¬ 
kon kaže: Levate, dignu se, biskup ih primi za ruku 
kao na Pepelnicu i vodi ih u sredinu crkve. Kod 
toga se pjeva: Kažem vam, da se raduju anđeli Bo¬ 
žji nad jednim grješnikom, koji čini pokoru, i valja 
nam se, sinko, radovati, jer brat tvoj bijaše mrtav i 
oživio je, izgubljen i nađe se. I sad im je uz cijeli 
niz molitava podijelio Odriješenje. Kod Odriješenja 
pokornici ležali su na zemlji.Poslije Odriješenja poškro¬ 
pi ih blagoslovenom vodom, pokadi, govoreći: Usta¬ 
nite od mrtvih, i rasvjetlit će vas Krist. Još im po¬ 
dijeli oprost i svečani blagoslov. 

Sveto Pomazanje. 

Sv. Misa se prikazuje za cijeli svijet, dakle i za 
bolesnike. U staro doba oni, koji su prisustvovali s. Misi, 
donijeli su darove za odsutne, poimenice za bolesne. 
Bolesnici privezani uz krevet ostali su u vezi sa svo¬ 
jom braćom na skupštini (u crkvi), bili su dionici 
Tijela i krvi Gospodnje, pošto su im sv. Pričest do¬ 
nosili u kuću. Taj običaj, što više Božja zapovijed, 
opstoji i danas. 

Sveto Pomazanje je najsigurnije sredstvo, kojim 
Bog saopćuje svoju milost vjernicima, ono je vjerov* 
no ("kreditno) pismo, kojega Bog nikad ne odbija. 

Važne promjene u ljudskom životu imadu svo¬ 
je sakramente: rođenje ima krštenje; stupanje u že 
nidbeni ili svećenički stališ — Ženidbu i sv. Red; vra¬ 
ćanje u nadnaravni život — Pokoru; bolest i smrt — 
sveto Pomazanje. 

Sv. Pomazanje je mazanje bolesnika uljem za 
zdravlje duše i tijela. Čitamo u Evanđelju (Marko 
6, 12), da su apostoli po Isusovoj zapovijedi mazali 
bolesnike uljem. O tom više piše sv. Jakov. 

Sv. Pomazanje ili sveto ulje nije naređeno zato, 
da se dijeli u posljednjem času života nego u sva¬ 
koj teškoj bolesti, jer mu je svrha osim dušev¬ 
noga i tjelesno zdravlje, pa se može primiti više put 
u životu. Kod sušičavih i s vodenom bolesti može 
se ponoviti nakon svakaga oporavka. Iz toga razloga 
je nezgodno ime: posljednje (zadnje) Pomazanje ili 
Pomast. 

Za posljednje časove života je preporuka duše, 
što se nalazi više manje u svim molitvenicima. 

Nekada je Ispovijed bila uključena u obred sv. 
Pomazanja, a onda su bolesnika pričestili. Od ove 
ispovijedi je u obredu sv. Ulja ostao samo Konfiteor. 
Danas se dijeli ovim redom: Ispovijed, Pričest, Po¬ 
mazanje. 

Manje kršćanski duh naših dana je bacio na 
ovaj Sakramenat koprenu žalosti i straha, dok u isti¬ 
nu odiše duhom pouzdanja, veselja i sigurne utjehe. 
Svećenik moli četiri puta za bolesnikovo zdravlje. 
Zato treba zvati svećenika za vremena, da sv. Poma¬ 
zanje može imati — uvjetovano Božjim Proviđenjem — 
i svoj vremeniti učinak: zdravlje, a ne čekati, da bude zbilja 

posljednje Pomazanje, jer se tada nema prava očekivati 
čudo, da bolesnik ozdravi. Mnogi bi bolesnik ozdra¬ 
vio, da je za vremena primio onaj Sakramenat. 

Djelitelj sv. Pomazanja je svećenik, jer je bis¬ 
kup bio zauzet drugim poslovima. U Zapadnoj Crkvi 
dijeli jedan svećenik, dok u Istočnoj Crkvi (točno po 
riječima sv. Jakova — neka zovu svećenike) podje¬ 
ljivalo ga više svećenika — tri do sedam. 

Svećenici bi došli u kuću bolesnika, polagali 
na nj ruke, molili pokorničke psalme i Litanije sviju 
svetih, — ostali tamo čekajući njegovu smrt da oba¬ 
ve preporuku duše. Zato su sv. Pomazanje nazivali 
sakramentom bogatih. To je bilo krivo, da se prima¬ 
nje ovog sakramenta zanemarivalo. Danas redovno 
podjeljuje i u Istočnoj Crkvi ovu tajnu jedan sveće¬ 
nik, samo imadu dva obreda — obični i svečani. 

Svečano se obavljao blagoslov bolesnikove ku¬ 
će izvana i iznutra blagoslovenom vodom, kojoj su 
primješali pepela od vinove loze. Poslije sv. Poma¬ 
zanja služila se Misa za bolesnika (pro infirmo). 

Svećenik maže bolesnika uljem, mazanje nogu 
smije se ispustiti, a vjernici kleče i mole pokornič¬ 
ke psalme (Ili žalosnu krunicu). 

Onaj, koji ide po svećenika, mora znati javiti, 
da Ii je bolesnik kod svijesti i da li može gutati. 

Kod kuće valja načiniti oltar. Oltar se pravi 
ovako: stol se pokr je bijelim stolnjakom, u sredini 
se stavi Raspelo i dvije svijeće. 

Jedna svijeća mora svakako biti. Lako je na¬ 
činiti dvije — prelomi se na dva komada. Ako ne¬ 
ma svijećnaka, uzmu se dvije čaše, naspu žitom i za¬ 
hodu svijeće. Svijeće se moraju zapaliti prije nego 
svećenik stupi u sobu. Na jedan kraj stola metne se 
čaša blagoslovene vode, u njoj grančica ili cvijet; na 
drugom kraju čaša obične pitke vode, kraj nje čista 

■maramica. Do čaše se stavi tanjurić, na kojem je 6 
kuglica od vate ili kudjelje, velikih kao mali orah, 
i malo mekanog kruha (ili soli). 

Kuglice i kruh i neblagoslovena voda se baci 
poslije u vatru. 

U drugoj prostoriji ili hodniku se pripravi zdje¬ 
la sa čistom vodom, sapun i ručnik, jer svećenik na 
koncu treba da dobro opere ruke. 

Da bude ljepše može se na stol staviti cvijeća. 

Raspelo u sobi treba postaviti tako, da na nje¬ 
ga pada bolesnikov pogled. Valja ukloniti sve manje 
čedne slike ispred očiju bolesnika. 

Valja svećenika zvati i onda kada netko naglo pre- 
mine, ako svećenik u roku od pol do dva sata može 
stići, jer se drži, da čovjek više puta ne umre uistinu onaj 
čas, kad je mrtav za naše oči; čas smrti nije nama 
poznat. 

Sveti Red. 

Sv. Red je sakramenat, kojim se podijeljuje 
svećenička vlast i milost. U svećenički ili duhovni 
stališ stupa se tonzurom. 

Svi, koji imadu na sebi sakramenat sv. Reda, 
zovu se klerici, svi drugi se nazivaju svjetovnjaci ili 
lajici. 

Tonzuru (ošišanu kosu) nosili su u Egiptu sve¬ 
ćenici božice Izis, odakle je taj običaj vjerojatno pre¬ 
šao na egipatske pustinjake. Tonzura je redovnički 
običaj. Svjetovni svećenici je nose od 5 vijeka. Nazna¬ 
čuje prezir svijeta (šišanje je znak nabožnosti) i da 
je osoba, koja je nosi, posvećena Bogu. 

Tonzura, što je nose Franjevci, zove se tonzu¬ 
ra sv. Petra. Vijenac kose se povećavao tako, da je 
ta tonzura kod svjetovnog svećenstva vrlo malena. 
Biskup mora nositi veću tonzuru. I-točnjaci nose ton¬ 
zuru sv. Pavla, samo ošišanu glavu. 

U starom vijeku su ulaz u kuću čuvali robovi 
zvani ostiari ili vratari, koji su onomu, koga 
su puštali unutra, doviknuli: s desnom nogom! To je 
značilo: u kuću donijeti sreću; s lijevom stupiti u 
kuću bila bi nesreća. Veliko značenje imadu vratari 
po samostanima. Vratari su morali paziti, da ih po¬ 
ganska rulja ne napadne i da nitko ne smeta Služ¬ 
bu, jer se držalo, da svako smetanje čini žrtvu ne¬ 
valjanom i neplodnom. Ostiari su morali paziti na 
crkvu i zvoniti. 

Katekumenska liturgija se razvila iz židovskog 
Bogosluženja, pa se sastoji iz čitanja i pjevanja. U 
tu svrhu je trebalo školovanog čovjeka, štioca ili lek¬ 
tora, koji je tako dugo čitao, dok se svidjelo bisku¬ 
pu. Lektori su čuvali sv. knjige, za koje su radije iš¬ 
li u zatvor i smrt, nego da bi ih izručili poganima. 
(Knjige nisu bile današnjeg oblika, nego su se omo¬ 
tale oko štapa, kao danas zemljopisne karte). U po¬ 
četku lektora nije bilo, smio je čitati svatko. Postali 
su običajnim pravom, tražila se veća naobrazba, pa 
su uživali veliki ugled. To je bila kao škola (sjeme¬ 
nište) za svećenike. To su već bila i djeca, koja su 
pjevala kod liturgije. 

Bez sumnje je đavao imao veći upliv na ljude 
u starom Vijeku, nego što ima danas. U očima Crkve 
je nekršteni smatran podvrženim đavlu, kako se 
vidi iz obreda sv. Krštenja, zato je u Crkvi nastao 
poseban stališ zaklinjalaca ili ekzorcista , koji su tje¬ 
rali đavle iz opsjednutih. Imali su se brinuti za sv, 
vodu. 

Koji su pak neposredno sve pripravljali za Li¬ 
turgiju i posluživali, bili su sluge ili akoluti (akoliti). 
Ostijari, lektor, ekzorcista, akoliti primali su manje 
ili niže redove. Njihovu službu osim ekzorcista obav¬ 
ljaju danas sakristani, zvonari i ministranti, a da za 

to ne primaju nikakvog posvećenja. Kako anđeosko 
mora da bude njihovo vladanje, kad stoje pred oči¬ 
ma nepristupačnog Svijetla, Boga! 

Subdjakonat smatra se od vremena pape Inocen- 
cija III. višim Redom, premda je oblik posvećivanja 
podjakona sličan obredu dijeljenja nižih redova. Po¬ 
čevši od subdjakonata i u svakom višem Redu 
uključuje se zavjet sv. čistoće (celibat, beženstvo) 
premda se kod ređenja izrično ne spominje,kaoštonistari 
monasi nisu polagali zavjet čistoće, jer se to sa¬ 
mo sobom razumijevalo. Čistoća je temelj višeg živo¬ 
ta u Bogu. Ko je zaručen Crkvi i njoj vezan, ne 
dolikuje se da bude vezan čovjeku. 

Nekoć se držalo, da ne smije biti više od sedam dja- 
kona, a jer ih je trebalo više, to su postavljali pod- 
jakone, vjerojatno i sve niže klerike prije spomenute, 
da obavljaju manje djakonske službe. 

Subdjakon kod svečane Mise čita Poslanicu, a 
djakon Evanđelje. Apostoli su postavili 7 djakona, 
imali su važnu službu u životu Crkve. Brinuli su se 
za djela ljubavi, za sirotinju (djelovali su socijalno, 
karitativno). Prvim kršćanima je sve bilo zajedničko, 
sirotinje nije bilo, jer su oni, koji su imali, svoja 
dobra davali u zajednicu, odakle se dijelilo onima, 
koji su bili potrebni. Takovih požrtvovnih ljudi tre¬ 
bala bi i danas Crkva i država. 

Kako su djakoni činili dobra djela među muš¬ 
karcima, to su isto u krugu žena radile djakonise. 
Svećenika ili prezbitera redilo se ili posvećivalo po¬ 
laganjem ruku, te su dobivali i danas dobivaju vlast 
prikazivati Žrtvu, dijeliti sakramente i upravljati vjer¬ 
nicima. 

Redom Episkopata postaje svećenik biskup, 
episkop ili vladika, prima puninu duhovne vlasti u 
svojoj crkvi. 


TINODI, Liturgika. 

Sv. Otac Papa ne prima nikakvog različnog Re¬ 
da od biskupskog, jer njegova vlast ne ističe iz sv. 
Reda, nego iz toga, što je zakoniti nasljednik sv. Petra 
na rimskoj Stolici. On biskupe naziva svojom braćom. 

Redilo se o kvatrima, zato se i danas u kvat- 
rama moli za dobre svećenike. 

Svećenici su namjesnici Božji, rade ono, što je 
radio Isus, dok je boravio vidljivo na zemlji, oni na¬ 
stavljaju Njegovo djelo. Isus ide svijetom pod prili¬ 
kom svećenika, zato je rekao: ko vas sluša, Mene 
sluša; ko vas prezire, Mene prezire. Reći: ne treba 
svećenika — je isto — ne treba Isusa. 

Svu kulturu i prosvjetu imademo od svećenika.. 
Sve škole, osnovne, srednje i sveučilište, podigli su 
svećenici. Kad bismo kod nas uništili sve, što su 
učinili svećenici, bili bismo na onom stupnju pros¬ 
vjete, na kojem su divljaci u Africi. 

Ženidba. 

Ženidba je sakramenat, kojim se podjeljuje ro¬ 
diteljska vlast i milost. 

Crkva je djevičanstvo uvijek uvelike cijenila, 
koje uzdiže čovjeka nad anđele, bliže ga privodi sr¬ 
cu Božjem i njegovo tijelo posvećuje Bogu. Ali ipak 
smatra djevičanski stalež za izuzetak, ženidbu je uvi¬ 
jek visoko štovala, koja je samim Bogom podignuta 
na čast sakramenta, te je uvijek bacala iz svojeg 
krila one, koji su ženidbu zabacivali i htjeli djevičanstvo 
proglasiti za sve obvezatnim. 

Ženidbu rado označuju ugovorom između muža 
i žene, ali ona je više; ona je zajednica: dva duha u 
jednom tijelu. 

Zaruke su nastale iz običaja, kad je otac za¬ 
ručnicu obećavao zaručniku, a vjenčanje, kad mu ju 
je predao. 

Ženidbu su i pogani smatrali svetom stvari, i 
bila je okružena vjerskim svečanostima. 

Kršćanstvo je poprimilo ženidbu, kakvu je za¬ 
teklo i sve obrede ostavilo, samo im je dalo kršćan¬ 
sko značenje i odbacilo ono, što bi vrijeđalo ćudo¬ 
ređe. Poprimilo je rimsko pravo, da se ženidba sas¬ 
toji u međusobnoj privoli. U najstarije doba se nije 
izricala privola pred Crkvom, nego je bila samo sv. 
Misa, za vrijeme koje je zaručnica imala cr¬ 
venu koprenu, oblikom kakvu su nosile žene, i svako 
je od njih imalo na glavi vijenac od 
cvijeća (Vjenčanje, k r u n i s a n j e). To je 
bila jezgra crkvene svečanosti. Vođenje zaručnice u 
kuću zaručnika je uključivalo privolu. Danas se ta 
privola mora iskazati pred župnikom i dva svjedoka. 

U znak privole pružaju si desnice i svećenik 
ih ovije štolom. 

Blagoslovi se prsten, koji je znak ženidbene 
veze, stavi ga zaručnik zaručnici na 4. prst lijeve 
ruke. 

Prsten je nekad nosio samo muž, kojim je pe¬ 
čatio svoj imetak i svoje dobro. Ako ga je predao 
ženi, tim joj je dao pravo, da ima udio na njegovoj 
vlasti. 

Kod nas se blagoslivlju dva prstena, koji naz¬ 
načuju trajnu ljubav. 

Iza toga slijedi sv. Misa za zaručnike, pod ko¬ 
jom se obadvoje mora pričestiti, i obavlja se svečani 
blagoslov zaručnice dva puta: poslije Očenaša i Ite 
misa est. 

Taj blagoslov može dobiti samo djevojka, ne 
udovica, i samo pod sv. Misom, ne može ga dobiti 
izvan sv. Mise ni u zabranjeno vrijeme to j. u Ad¬ 
ventu i korizmi. 

Vjenčanje može biti u zabranjeno vrijeme, sa¬ 
mo se isključuju spoljašnje pirne svečanosti, jer nisu 
u skladu sa pokorničkom' dobom. 

Vjenčanje se obavlja ujutro u crkvi. Ako je bez 
sv. Mise, onda zaručnica ne dobiva svečanog blago¬ 
slova. Popodnevno vjenčanje nije u skladu s voljom 
sv. Crkve; u zagrebačkoj biskupiji moralo se tražiti 
posebno dopuštenje za vjenčanje popodne. 

Želja je Crkve, da se vjenčanje uvijek obavlja 
pod sv. Misom, zato i traži, da bude ujutro. U tu 
svrhu bilo bi dobro, kad bi se moglo postići, da se 
crkvena svečanost odijeli od svjetovne. U nekojim 
našim krajevima je vjenčanje uvijek sa sv. Misom, a 
u nekojima to ni ne znadu i nisu uopće nikad vid¬ 
jeli takvog vjenčanja, ni čuli za to. 

U nekojim krajevima ima prisega poslije vjen¬ 
čanja, koja nije potrebna. 

Sprovod. 

Umirućega se pomaže, da mu se u uho šapće 
kratkim riječima — pokajanje, čini vjere, ufanja, 
ljubavi i slično. Kad je na izdisanju (u agoniji) dade 
mu se u ruku (ili bolje kraj njega) goruća svijeća i 
moli se — preporuka duše. Kao što je vjernik kod 
krštenja bio uveden u Crkvu, s ovom molitvom se 
otpušta iz vojujuće Crkve: Pođi, kršćanska dušo, s 
ovoga svijeta, u ime Oca i t. d. 

U bolesnikovoj sobi se ne smije šaptati i pla¬ 
kati. Ako se što govori, neka se govori tako glasno, 
da bolesnik može razumjeti. 

S mirom što više veseljem iščekuje pravi krš¬ 
ćanin smrt, koja mu dolazi u posjete. To je večer 
možebitnog teškog dana; on ide bez brige u mir, 
vječni pokoj. On već vidi vječnu svjetlost kao zoru 
novog beskonačnog dana. 

Kršćanin s posljednjim uzdahom ulazi u novo 
kraljevstvo, kraljevstvo mrtvih, odakle se nitko ne 

i vraća. Leži tajna na mrtvom tijelu, i najokorjeliji bez- 
božac ne može bez tjeskobe da gleda tu tajnu smrti. 

Da Crkva poštuje nemoćno mrtvo tijelo, sili je 
na to njezina vjera; znade, da duša, koja je bila u 
ovom tijelu, stoji pred Sucem. Ona samo šuti, Bog 
govori. 

Ako je duša spašena, opet će ona to tijelo oživ¬ 
ljavati, koje je na zemlji bilo njezinim drugom i da¬ 
lo joj da služi Bogu; tijelo će biti preobraženo. Pos¬ 
ljednje čudo stvaranja! To je misao vodilica kod 
pogrebnih obreda. 

Tijelo se opere i obuče, kao da će poći na 
veliku svečanost. 

Svi narodi su prali i peru mrtvaca, balzamiraju 
(namažu plemenitom masti), prate do groba sa svjet¬ 
lošću. Taj običaj je primila i Crkva i drži ga u ve¬ 
likoj časti. 

Oko mrtvaca gori najmanje jedno svjetlo u 
znak, da je pokojnik po milosti bio svjetlo u Gos¬ 
podu; u rukama ima križ, ili se prekrste ruke u znak, 
da je Kristovim križem otkupljen. 

Svećenik ide u procesiji (gdje je to moguće) 
do kuće žalosti. Prije nego se iznese mrtvo tijelo, 
poškropi ga (u kući) blagoslovenom vodom i moli: 
Iz dubine vapijem k tebi, Gospode . . . moli tiho i 
ne doda nikakve druge molitve. 

Sprovod ide s pokojnikom u crkvu i prate ga 
gorućim svijećama. Putem pjevači (ili sam svećenik) 
pjevaju: Kliktat će Gospodinu kosti ponižene, sa 
psalmom: Smiluj mi se, Bože (ps. 50). Ako je put 
dugačak, mole se i psalmi, zvani: na stepenicama ili 
gradualni (ps. 119—134). 

Crkva (kuća) je slika svete Crkve i,nebeskoga 
Jeruzalema, nadnaravne domovine kršćanina. U crkvi 
je počeo krštenjem život milosti; u crkvi svetom 

Misom će nastupiti svoj put u posvećenu zemlju, da 
čeka slavno uskrnuće. 

Sprovod je najstarija kršćanska procesija. Po¬ 
gani ih nisu branili kršćanima iz velikog poštovanja, 
što su ga sami gojili prema mrtvacima. 

Ušavši u crkvu pjeva se: Pomozite sveci Božji r 
ususret iziđite anđeli Gospodnji. Primite dušu njego¬ 
vu (njezinu). Ponesite je pred lice Svevišnjega. Pri¬ 
mio te Krist, koji te je pozvao, i u krilo Abrahamo- 
vo anđeli te poveli. Primite dušu njegovu. Ponesite 
je pred lice Svevišnjega. Pokoj vječni daruj mu Gos¬ 
podine, i svjetlost vječna svijetlila mu. Ponesite je 
pred lice Svevišnjega. Gospode smiluj se. Očenaš. . , 
Očenaš se mora moliti tiho, još manje se smije do¬ 
dati Zdravomarija. Na sprovodu su naime sačuvani 
najstariji običaji, kad se Zdravomarija uopće nije mo¬ 
lila, a Očenaš se molio tiho. Ako se moli Zdravo¬ 
marija, izađe van nesmisao, jer svećenik poslije mo¬ 
ra zapjevati: I ne uvedi nas u napast. 

Nosila se metnu nasred crkve i to, ako je po¬ 
kojnik bio svjetovnjak, okrenu mu se noge prema 
velikom oltaru, ako je bio svećenik, okrene mu se 
glava k oltaru. 

Prije svete Mise moli se: Služba za mrtve. Tu 
stojimo (sjedimo) oko pokojnika i molimo s dušom r 
koja se odijelila, veliku večernju molitvu njezinog 
života. Služba za mrtve je časoslov (polunoćnica i 
pohvale, matutinum i laudes) za pokojne. To je jedna 
najstarija molitva rimske Crkve, što je poznajemo, 
Molenje te službe traje oko tri četvrti sata. Moli se 
samo onda, ako je tko izrično traži, inače se ispušta. 

Poslije Službe, ili ako je ta ispuštena, služi se 
odmah sv. Misa za pokojnika. 

U sv. Misi su dodali samo Molitvu za pokojni¬ 
ka. Vjerojatno potiču od 4. vijeka današnje mise za 

pokojne, zvane Rekviem ili crna misa. Zovu se Rek- 
viem, jer je prva riječ mise: rekviem eternam . . , 
Pokoj vječni — koje su riječi uzete iz Ezdrine knji¬ 
ge. Kršćani su običavali da dadu služiti sv. mise 3, 
7, 30 dana i na godišnjicu smrti. Mnogi pobožni kršćani 
dadu služiti mise uzastopce trideset dana, koje se mise 
zovu gregorijanske. 

Po svršenoj Misi ide svećenik k lijesu. Podvor- 
nik (subdjakon) s križem stoji kod glave, gleda u 
veliki oltar. Svećenik stane kod nogu, gledeći u križ', 
samo se malo pomakne na stranu Poslanice, da baš 
ne okrene leđa Svetohraništu. Svi njegovi podvorni- 
ci (djakon) stoje mu s slijeve strane. Škropi i ka¬ 
di kod Očenaša hodajući oko lijesa, a ne na mjestu 
stojeći sa svake strane. Moli: 

Ne uniđi na sud sa slugom svojim, Gospode, i> 
t. d. Broj i spol nikad ne mijenja, makar da je mrt¬ 
vac bila ženska ili više njih. U svakom slučaju i 
uvijek moli: sa slugom svojim, Pjevači (ili sam sve¬ 
ćenik) pjevaju: Libera ili izbavi. To se zove odrješe- 
nje ili apsolucija. — Izbavi me, Gospodine, od smrti 
vječne u dan onaj strašni. Kad se potresu nebesa 
i zemlja. Kada dođeš suditi svijetu ognjem. Zatrepe- 
tah ja i bojim se od istrage, što dolazi i iduće srdž¬ 
be. Kad se potresu nebesa i zemlja. Dan onaj dan 
srdžbe, nevolje i bijede, dan velik i vrlo gorak. Ka¬ 
da dođeš suditi svijetu ognjem. Pokoj vječni daruj 
im, Gospodine, i svjetlost vječna svijetlila njima. Iz¬ 
bavi do Zatreptah. 

Koral, kojim se pjeva Izbavi, jest jednostavan, 
ali razdire srce. 

Na mnogim mjestima nose pokojnika uvijek u 
crkvu, makar bilo popodne. Pjeva se nad njim 
Izbavi me. 

Isti svećenik, koji je služio Rekviem, imao bi po¬ 
kojnika pokopati i voditi sprovod na groblje. Ako na> 

pr. netko želi, da se nad njim čita Rekviem u redov¬ 
ničkoj crkvi, župnik dovede sprovod u crkvu i osta¬ 
vi ga. Sad redovnik čita Rekviem i on nastavi spro¬ 
vod u groblje. 

Govor se drži u crkvi prije — Izbavi me. Bilo 
bi vrlo dobro, kad bi vlasti zabranile svjetovnjacima 
govoriti na groblju. Često dolazi do smiješnih i sa- 
blažnjivih stvari. 

Sve spomenute molitve, ako tijelo leži u u mrt¬ 
vačnici na groblju, obave se tamo na mjestu. 

Putem do groblja pjevači (ili sam svećenik) 
pjevaju: 

In paradizum. U raj pove’li te anđeli, na dolas¬ 
ku tvojem primili te mučenici, i odveli te u sveti 
grad Jeruzalem. Zbor anđeoski te primio, i ti s Laza¬ 
rom nekad ubogim pokoj vječni imao. — Nema ni- 
kakave posebne molitve na ulazu u groblje. 

Ako nije grob blagosloven, svećenik ga blagos¬ 
lovi, i kad lijes spuste u zemlju, započne: Ja sam 
uskrsnuće i život, koji vjeruje u me, neće umrijeti 
dovijeka. Sad pjevači pjevaju: Benediktus ili Blago¬ 
slovljen Gospodin Bog Izraelov i t. d., kojom se pjes¬ 
mom ispovijeda vjera, da Spasitelj bude uskrisio jed¬ 
noć ovo tijelo na preobraženi život. 

U srednjem vijeku su uz Benediktus pjevali i 
više psalama (131, 138, 142, 148), a za pjevanja su 
pokojnika zakopali. 

Radi ovih misli, istaknutih u Blagoslovljen, ne 
baca svećenik zemlje na lijes. 

Sad se procesija vraća natrag u crkvu moleći: 
Iz dubine. 

To je redovno teško provedivo, ali bi se svaka¬ 
ko morala procesija vratiti bar do glavnog križa na 
groblju ili kapelice, i to zato da oda počast križu. 

našem barjaku, koji se nosio naprijed na procesiji, 
i da se izmoli: Iz dubine. Ako već svjetovna druš¬ 
tva nose zastavu uz počast na spremište, koliko više 
moramo mi iskazati počast sv. križu. Ako je put do 
crkve bio odulji, molili su putem 7 pokorničkih psa¬ 
lama. 

Kako divna propovijed na grobu: Ja sam uskr¬ 
snuće i život! 

Razne biskupije imadu i razne sprovodne obre¬ 
de. Ti su svi posebni obredi dokinuti i izloženi je 
po Rimskom Obredniku obvezatan za cijelu Jugoslaviju. 

Sprovodi se obavljaju i kraćim obredom bez 
sv. Mise. Sv. Misa se služi slijedećih dana. Ne za¬ 
boravi na sv. Misu za svog pokojnika! 

Lijepo bi bilo i korisno, a više puta i nužno, 
kad bi barem — Smiluj se i Blagosloven — pjevali 
članovi raznih posmrtnih društava, koji po svojoj du¬ 
žnosti moraju biti na sprovodu. To bi se moglo i ta¬ 
ko postići, da se to nauče pjevati školska djeca pri¬ 
je, no što ostave školu. Tekom vremena znala bi sva 
župa pjevati, i sprovodi bi imali svečanije lice. 

U zagrebačkoj i još nekojim biskupijama pjeva 
se — Blagoslovljen — od ulaza u groblje do groba. 

Sprovod djece imade veseli značaj. Crkva se 
veseli, što su već dospjela do gledanja Boga, moli 
milost odraslima, da bi bili u nebu združeni s ovom 
nevinom djecom. 

Na sprovodu ne razgovaraj i ne zabavljaj se, 
već misli, kako će jednom tako i tebe nositi. — 

